
ATIKANAS. Paslaptys, muziejai, finansai, poze- 

miai, popiežiaus išrinkimą pranešantis dümelis... 

Tai viena iš pačių paslaptingiausių pasaulio vietų. 
Ko gero, labiausiai kerinti. Ne dėl to, kad ten slypinčios pa- 
slaptys būtų užrakintos dvigubu užraktu arba keltų kokią 
nors grėsmę pasaulio tvarkai. Katalikų bažnyčios būstinė yra 
unikalus atvejis pasaulyje: ji niekada nepakluso žiniasklaidos 
taisyklėms. Čia nerengiamos spaudos konferencijos kaip 
Baltuosiuose rūmuose arba net Kremliuje. Nepaskambinsi 
kada panorėjęs Vatikane gyvenantiems žmonėms. Ir nors 
sklandžiai veikiančios tarnybos nuolat informuoja žurnalis- 
tus apie Šventojo Tėvo darbus ir žygius, apie kurijos per- 
tvarkymus ir apie svarbius jos padalinių priimtus nutarimus, 
Vatikano valstybė niekada nesilaikė g/astnost politikos: vie- 
šumas čia netapo taisykle ir, matyt, niekada netaps. 

Toje vietoje, kur šiandien stovi pirmajam popiežiui skirta 
bazilika, neįmanoma suskaičiuoti visų įvykių, kurie pažen- 
klino 265 pontifikatus nuo pat šventojo Petro kankinystės. 
Didingos istorinės akimirkos, konklavos, vainikavimai, 
šventės, kanonizacijos, kaip ir dramos, nusikaltimai, intri- 
gos, niekšybės. Paslaptys ir mįslės. Kas dar kaip Vatikanas — 
kokie pasaulio rūmai, kokia pilis, koks dvaras — gali pasigirti 
dviejų tūkstančių metų istorija? 

Šioje knygoje kalbama apie naujausius laikus. Neišvengia- 
mai teko pasirinkti vieną šios dviejų tūkstantmečių istorijos, 
kuriai prireiktų daugybės tomų, atkarpą. Be to, knygos auto- 
rius nėra istorikas ir neįmanoma tyrinėti ilgaamžės Vatika- 
no praeities neturint svarių metodologinių priemonių. Dėl 
šių dviejų priežasčių knygoje pasakojamos vieno šimtmečio 
Vatikano istorijos svarbiausios paslaptys: nuo komunizmo, 
didžiojo krikščionybės varžovo, atsiradimo iki dabartinio 
popiežiaus rinkimų. 

Kodėl būtent Mussolini įkūrė Vatikano valstybę? Kokia 
iš tiesų buvo Pijaus XII „tyla“ nacizmo metais? Kodėl Baž- 
nyčia paskandino kunigų „proletarų“ patirtį? Kodėl vos ne- 
sužlugo Vatikano II susirinkimas? Ar Lefebvre'o byla tikrai 
reiškia schizmą? Nuo ko gi mirė Jonas Paulius I? Kas norė- 
jo nužudyti Joną Paulių II? Apie visas šias ir dar kai kurias 
temas jau daug yra prirašyta. Bet kiekvienoje lieka šešėlių, 
neaiškumų, tabu, vertų patyrinėti iš naujo... 

I 
Popiezius pries sovietus 


Kaip Pijus XI apmulkino rusų bolševikus 


„Pirmą kartą istorijoje popiežius 
surengė sąmokslą kartu su jėzuitais!“ 


1926 m., vienas Romos kardinolas 


„Romos katalikų tikėjimas yra 
didžioji viso pasaulio viltis.“ 
Svetlana Alilujeva (Stalino duktė) 


ETROGRADAS, 1917 m. kovo 18 diena. Rusijos im- 
perija ką tik nuėjo į praeitį. 15 d. caras Nikolajus II 
atsisakė sosto. Jo vietą užėmė Laikinoji vyriausybė. 
Tarp daugybės reakcijų į šį istorinį įvykį šešiolikos pus- 
lapių mėnraštukas S/ovo Istimy (Tiesos žodis) neslepia savo 
džiaugsmo: „Šlovė didžiajai laisvajai Rusijai! Šlovė jos išlais- 
vintojams! Amžinas Revoliucijos aukų atminimas!“ Ar tai 
socialdemokratų žurnaliukas? Anarchistų leidinėlis? Karin- 
gas bolševikų atsišaukimas? Visai ne: 1913 m. įkurtas S/ovo 
Istiny yra rusų katalikų spaudos organas. 
Tolesniuose žurnalo puslapiuose „Paskutinės minutės“ 
informacijoje skelbiama, kad naujasis Rusijos užsienio 
reikalų ministras Pavelas Miliukovas gavo Šventojo Sosto 

sekretoriaus kardinolo Gasparri telegramą, kurioje išreiškė 
popiežiaus „susižavėjimą ir džiaugsmą“ dėl revoliucijos, „kuri 
pareikalavo tiek nedaug aukų“. Benediktas XV jį įpareigojo 
perduoti, „kad ateityje Šventojo Sosto ir Rusijos santykiai 
tik tvirtės ir gerės, remiantis naujosios Laikinosios vyriausy- 
bės programa...“ 

Tą pačią dieną, kai pasirodė šis netikėtas pareiškimas, Pe- 
trogrado Nikolajaus geležinkelio stotyje iš traukinio išlipo 
aukšto rango dvasininkas, kurį pasitiko nedidelis tikinčiųjų 
būrelis. Vakarų Ukrainoje esančio Lvovo graikų katalikų ar- 
kivyskupas metropolitas monsinjoras Andrejus Šeptickis dar 
popiežiaus Pijaus X buvo paskirtas vadovauti Rytų apeigų 
rusų katalikams. 1914 m. rugsėjo 15 d. jis buvo rusų armijos 
suimtas, keliamas iš kalėjimo į kalėjimą, nepaisant daugybės 
Šventojo Sosto prašymų jį paleisti. Jį išlaisvino naujojo re- 
žimo veikėjas Kerenskis, tapęs Laikinosios vyriausybės tei- 
singumo ministru. Atvykęs į Petrogradą metropolitas Novoe 
Vremia (Naujųjų laikų) žurnalistui pareiškė, kad rusų revoliu- 
cija yra „viena laimingiausių jo gyvenimo dienų“. 

1917 m. birželio 18 d. asumpcionistas tėvas Eugėne Pie'us 
Neveu rašė savo bendruomenei Paryžiuje iš Makejevkos, 
esančios Doneco industriniame baseine, kur gyveno: „Ką jūs 
galvojate apie mūsų revoliuciją? Štai kas buvo šauniai padary- 
ta! Tą naktį, kai man telefonu pranešė, kad Nikolajus II at- 
sisako sosto, negalėjau nė akimirkai sumerkti akių: svajonės, 
nauji horizontai, viltys ir kovos!“ Tėvas Neveu neslepia savo 
jausmų: rusų revoliucija yra geriausias katalikų šansas išgel- 
bėti, Dievui padedant, kuo daugiau paklydusių rusų sielų... 


„Kai pakyla audra...“ 


Taigi katalikai rusų revoliuciją, bent jau 1917 m. vasario re- 
voliuciją, sutiko viltingai. Reikia pasakyti, kad valdant carui 

religijų padėtis nebuvo labai gera, išskyrus oficialiąją sta- 
čiatikybę, absoliučios daugumos nacionalinę religiją, kuri 
buvo visiškai priklausoma nuo caro valios, perduodamos 
per Šventojo Sinodo prokuratorius. Katalikų padėtis buvo 
tikrai tragiška: „Iki pat Nikolajaus II atsisakymo nuo sosto 
katalikų apaštalavimui Rusijos durys buvo užrakintos dvi- 
gubu užraktu“, — rašė vienas tos epochos liudytojų. Juk po 
pakartotinių Lenkijos padalijimų Rusiją XIX a. papildė apie 
šeši milijonai lenkų, lietuvių, ukrainiečių, baltarusių ir kt. 
katalikų: trečdalis Mogiliovo arkivyskupo vadovaujamų ,lo- 
tynų“ ir du trečdaliai Rytų apeigų „unitų“, kuriems vadovavo 
Lvovo metropolitas. 

Visi tikintieji, ypač kunigai, patyrė daugybę pažeminimų, 
patyčių ir mirtinų persekiojimų. Didžioji „lotynų“ katalikų 
dauguma buvo lenkai, rusų laikomi amžinais priešais; vokie- 
čių kilmės lenkas monsinjoras Roppas, Vilniaus vyskupas, 
gana sunkiai tvarkėsi su dviem milijonais lenkų, vokiečių, lie- 
tuvių ir mažarusių katalikų, sekinamų jų žiaurių tarpusavio ne- 
sutarimų. Rytų apeigų katalikybę, niekuo nesiskiriančią nuo 
stačiatikybės, nebent jos atsiskyrimu, kad „sudarytų uniją“ su 
Roma (dėlto ir vadinamą „unitais“), politinė rusų valdžia laikė 
svetima religija (jos būstinė buvo Ukrainoje, globojamoje Aus- 
trijos-Vengrijos imperijos), o Rusijos patriarchatas - Romos 
popiežiaus „Trojos arkliu“ stačiatikių žemėje. 

Tautiniai, kalbiniai ir kultūriniai nesutarimai pavertė 
niekais bet kokius bandymus ugdyti ir struktūruoti vietinius 
katalikus: kaskart, kai tik koks nors svetimšalis kunigas — 
nemažai jų atsiųsdavo prancūzų asumpcionistai - bandydavo 
sutelkti rusų katalikus, jis užsitraukdavo lenkų, įsitikinusių, 
kad religinis Rusijos užkariavimas yra jų reikalas, pyktį, taip 
pat — rusų stačiatikių, siekiančių išsaugoti imperijoje vyrau- 
jančią padėtį, pyktį, ir dar — caro vyriausybės, nepageidau- 
jančios, kad Rusijos piliečiai klausytų svetimo metropolito, 
pyktį! 

1917 m. lapkricio 7 d. prasideda kitas rusu revoliucijos 
etapas: bolševikai, iki tol buvusi mažuma, Petrograde pai- 
ma valdžią, — greičiau tai, kas nuo jos liko. Vakarų šalims, 
drauge — ir katalikiškoms, šis įvykis buvo reikšmingas tik 
galimomis karo pasekmėmis: jeigu Rusija pasitrauks iš ko- 
vos, konflikto pabaiga gali iš esmės pasikeisti. Lapkričio 9 
d. Paryžiuje pirmoji laikraščio La Croix reakcija buvo tokia: 
„Tai Vokietijos blokados pabaiga!“ Anot katalikų dienraš- 
čio, Vokietija tuojau pat suprato, kokią naudą gali gauti iš 
pablogėjusios Rusijos padėties: „Į savo teritoriją ji įsileido 
tremtinius, trokštančius vėliau suvaidinti Rusijoje tam tikrą 
vaidmenį, ir, kaip įprasta, siuntė savo pačios parengtus emi- 
sarus: šitaip Lenino vardu prisidengęs Zederblumas labai ne- 
sunkiai pervažiavo Vokietijos teritoriją, turėdamas, be abe- 
jo, „kišeninių paskatinimų“. Kas tas Zederblumas? Nežinia. 
Bet toks įtartinas personažas galėjo būti tik žydas. La Croix 
užsienio spaudos apžvalgoje vienbalsiai teigiama: „Jau seniai 
turime įrodymų, kad Leniną ir Trockį tiesiogiai finansuo- 
ja Vokietija“, — aiškina Daily Chronicle. „Vokietijos agentas 
Leninas pirmuoju straipsniu įrašė neatidėliotinos taikos su- 
darymą“, — tęsia Morning Post. „Petrogradas — tai ne Rusija, 
tai vokiečių viešpatavimo Rusijoje generalinis štabas“, — pa- 
pildo Daily News. 

Lapkričio 11 d. L'Osservatore Romano itin atsargiai pareiš- 
kė, kad Rusijos padėtį buvo galima numatyti: „Kai kyla au- 
dra, turi nugriaudėti ir griaustinis <...>. Istorija, kaip ir tiesa, 
visiems įtikti negali.“ Tokiomis sentencijomis prabilo Vati- 
kano dienraštis. Vėlesnėmis savaitėmis iš Rusijos gauta in- 
formacija buvo dalinė ir tokia prieštaringa, kad beveik neko- 
mentuota. Kai praėjus mėnesiui po Žiemos rūmų užėmimo 
buvo paskelbta, jog bolševikai atsisako tęsti karą, Europos 
spaudoje kilo didelis nepasitenkinimas, vienu balsu visiems 
„maksimalistams“, ypač „Bronsteinui-Trockiui“ pranašau- 
jantis, kad jų atsitraukimas nuo Vokietijos yra savižudiškas. 

Sovietų atžvilgiu Europos laikraščiai buvo griežti: anar- 
chija, revoliucija, išdavystė, sąmyšis, neviltis. Vien tik 
L'Osservatore Romano aiškino, kad ne, „Rusija nepradingo“, 
ir „revoliucijos yra tarsi švytuoklės, kurios tol juda iš vieno 
krašto į kitą, kol išsekus pirminiam impulsui sustoja pačia- 
me viduryje“. Popiežius Benediktas XV, laikydamasis savo 
neutralumo politikos, dėl kurios jam tiek priekaištavo pran- 
cūzų ir vokiečių katalikai, nepasmerkė „numatomo pasitrau- 
kimo iš konflikto“, nes Rusija „vis tiek neišnyks iš pasaulio 
scenos“. 


Du būsimi popiežiai pirmose linijose 


Apaštalų sosto pasiuntiniai Lenkijoje ir Vokietijoje nuolat 
informuodavo Romos popiežių apie padėtį Rusijoje. Abu 
prelatai buvo paties aukščiausio rango: pirmasis, monsinjo- 
ras Achille'as Ratti — būsimasis Pijus XI; antrasis, mon- 
sinjoras Eugenio Pacelli — būsimasis Pijus XII. Kaip tik 
tarpininkaujant jam, palaikiusiam ryšius su Prūsijos ambasa- 
doriumi Petrograde grafu Mirbachu, popiežius pasiūlė pri- 
imti Vatikane imperatoriaus šeimą, kuriai grėsė mirtinas pa- 
vojus. Atsakymo taip ir negauta: popiežius, kaip ir visi kiti, 
sužinojo, kad 1918 m. liepos 17 d. Jekaterinburge bolševikai 
nužudė carą ir visą jo šeimą. 

Išskyrus šį konkretų bandymą pagelbėti, Vatikanas ne- 
tarė nė žodžio. Net 1918 m. sausio 23 d. bolševikų priimtas 
dekretas, žiauriai suvaržęs religines laisves, nesukėlė jokios 
Romos reakcijos. Tik Mogiliovo vyskupas monsinjoras de 
Roppas viename laiške popiežiui oficialiai protestavo prieš 
tas priemones, kurias jis vadino pasibaisėtinomis. 1918 m. 
pabaigoje popiežius galiausiai jam parašė atsakymą, kad vis- 
kas susitvarkys, ir su Dievo valia Rusijoje nušvis „laisvo ir 

veiksmingo gyvenimo aušra“. Tuščių iliuzijų nepuoselėjantis 
tėvas Neveu laiškuose iš savo Doneco kaimo rašė apie nau- 
dą, kurią katalikai gali gauti iš Bažnyčios ir valstybės atsky- 
rimo. Neveu dar nežinojo, kad visi jo laiškai atsiduria ant 
popiežiaus darbo stalo. 

Rusijos chaosas Benediktui XV pirmiausia suteikė neti- 
kėtą galimybę sugrąžinti Vatikaną į didžiąją tarptautinę sce- 
ną. 1915 m. gegužę Italija nutarė stoti į karą Antantės pusėje, 
slapta pareikalavusi pašalinti Šventąjį Sostą iš būsimų taikos 
derybų. Sovietai turėjo daug malonumo, kai 1917 m. lapkri- 
čio pabaigoje paskelbė Rusijos, Anglijos ir Prancūzijos Lon- 
done pasirašytos sutarties paslaptingąjį „15 straipsnį“, kuris 
išstūmė popiežių iš didžiojo diplomatinio žaidimo. Tačiau 
dabar popiežiui šiame žaidime teko lemiama korta — naujo- 
sios Rusijos valstybės pripažinimas. Reikėjo neprarasti šio 
netikėto kozirio, numatyti iš jo kylančius neigiamus pada- 
rinius (pirmiausia — tikėtiną lenkų katalikų įsiūtį) ir kirsti 
tinkamu momentu. 

Dėl to — ir Vatikano santūrumas. Monsinjoras Ratti, vie- 
nintelis šiek tiek rusiškai mokantis Romos prelatas, neseniai 
buvo paskirtas popiežiaus pasiuntiniu Lenkijoje ir Lietuvoje, 
bet Benediktas XV išplėtė jo įgaliojimus Estijoje, Latvijoje, 
Gruzijoje ir Rusijoje. Jau 1918 m. rugsėjį Ratti kreipiasi į so- 
vietus, prašydamas įprastinių garantijų, kad galėtų aplankyti 
Rusijos katalikus, žinoma, „grynai religiniais“ tikslais: laisvo 
judėjimo, korespondencijos neliečiamumo ir t. t. Atsakymas 
buvo niet. Büsimojo popiežiaus kelionė į Sovietiją neįvyko. 


Melas, skurdas, žudynės 


Maždaug tuo pačiu metu du Šventojo Sosto pareiškimai su- 
kėlė nelabai malonią naujųjų Kremliaus šeimininkų reakciją. 

Pirmiausia, 1919 m. vasario 3 d. valstybės sekretorius kardi- 
nolas Gasparri pasiuntė protesto telegramą prieš neteisėtą 
Mogiliovo arkivyskupo monsinjoro Roppo suėmimą; sarkas- 
tiškame atsakyme buvo paaiškinta, kad areštuotas ne prela- 
tas, bet jo sūnėnas — už „pinigines spekuliacijas“! Kovo r2 d. 
Leninui pasiunčiama antroji telegrama, kur apgailestaujama 
dėl Kijevo metropolito Vladimiro, apie dvidešimties stačia- 
tikių vyskupų ir kelių šimtų kunigų nužudymo; atsakymas 
ciniškai neigė bet kokias šio pobūdžio represijas ir netgi kal- 
tino popiežiaus suklaidinimu jo informatorius stačiatikius. 
L'Osservatore Romano, norėdamas informuoti savo skaityto- 
jus, išspausdino abu atsakymus. 

Praėjus dvejiems metams po bolševikų atėjimo į valdžią, 
Rusiją ištiko baisus skurdas, nuo bado mirė mažiausiai du 
milijonai žmonių. 1921 m. rugpjūčio 5 d. popiežius Benedik- 
tas XV Rusijos labui kreipėsi į visą žmoniją ir pasiūlė savo 
pagalbą badaujantiems žmonėms. Pasiūlymas buvo priimtas: 
Leninas nusiuntė pas popiežių savo seną draugą Vaclavą Vo- 
rovskį, Sovietų prekybos atstovybės Romoje viršininką, kad 
jis parengtų apaštališkojo pasiuntinio vizitą į Rusiją. Taigi 
svarbūs Vatikano asmenys galės patys pabendrauti su rusų 
tauta! Sausio 23 d. mirštantis senasis popiežius dar klausinė- 
jo savo aplinkos žmonių, ar jau gautos sovietų vizos. 

Vasario 6 d. jo įpėdinis, buvęs pasiuntinys Achille'as 
Ratti, tapo Pijumi XI ir suteikė įgaliojimus Bažnyčios už- 
Pizzardo kartu su Lenino atstovu pasirašyti pirmąjį ir vie- 
nintelį Vatikano ir Sovietų valstybės susitarimą. 

Įtampa būtų atslūgusi, jeigu pats Leninas 1922 m. vasario 
23 d. nebūtų priėmęs dekreto, nurodančio „kuo greičiausiai 
ir be jokių išimčių“ tiesiog konfiskuoti visą Rusijos bažny- 
čioms ir vienuolynams priklausantį vertingą turtą. Kovo 
15 d. slaptame „draugui Molotovui“ pasiųstame laiške Le- 
ninas paaiškino dvigubą šios priemonės tikslą: ekonominių 

derybų su Genuja išvakarėse greitai papildyti valstybės kasą 
ir, pasinaudojus proga, „sušaudyti kuo didesnį skaičių bur- 
žuazijos ir bažnyčios atstovų“, kad būtų išrauta „bet kokia 
mintis apie pasipriešinimą daugeliui dešimtmečių į priekį“. 

Leninas jau sirgo, kai 1922 m. balandžio 10 d. prasidėjo 
Genujos konferencija, sovietų delegacijai vadovavo Užsienio 
reikalų ministerijos liaudies komisaras Georgijus Cicerinas. 
Inteligentiškas ir išsilavinęs, poliglotas ir melomanas Čiče- 
rinas buvo ne toks, kaip kiti bolševikai. Šv. Jurgio rūmuose 
vykusioje konferencijoje dalyvavo dvidešimt devynios ša- 
lys — 1914-1918 m. karo nugalėtojos ir pralaimėtojos, Ver- 
salio sutarties dalininkés ir aukos, turédamos tiksla sveikais 
pagrindais atstatyti pokarine Europos ekonomika. 

Žinoma, Šventasis Sostas tame sąraše nefigüravo, vis dėl- 
to popiežius Pijus XI pasistengė suvaidinti vieną iš pirmųjų 
vaidmenų šiame intrigų kupiname diplomatiniame vaidini- 
me, kuriame buvo sprendžiamas Europos likimas. Genu- 
jos arkivyskupas monsinjoras Signori, nuolat kvietęs tikin- 
čiuosius melstis už konferencijos sėkmę ir perdavęs karštus 
popiežiaus Pijaus XI taikos palinkėjimus, buvo pakviestas 
į ceremonijos atidarymą ir į Italijos karaliaus surengtą iskil- 
mingą vakarienę Dante Alighieri tema. Svečiai buvo suso- 
dinti abėcėlės tvarka, Signori atsidūrė priešais Čičeriną. 

— Susitiko kraštutinumai! — linksmai sušuko Viktoras 
Emanuelis III ir paragino juos pakelti šampano taures. 

Šio tosto nuotrauka apskriejo visą pasaulį. Pasinaudo- 
jęs spaudos suteikta proga, gegužės 5 d. Pijus XI pasiuntė į 
Genują jauną talentingąjį Giuseppe Pizzardo, vieną geriau- 
sių savo diplomatų, kad šis delegacijos vadovams perduotų 
memorandumą. Jame popiežius išreiškė aiškų raginimą „vėl 
priimti Rusiją į civilizuotą tautų bendriją“, žinoma, su sąly- 
ga, kad Rusijos žmonėms būtų sugrąžintos religinės laisvės. 
Čičerinas su palyda „Imperial Palace“ viešbutyje priėmė po- 

piežiaus pasiuntinį ir su juo kalbėjosi daugiau kaip dvi valan- 
das. Po trijų dienų surengtoje spaudos konferencijoje sovie- 
tų atstovas, visų nuostabai, gyrė „didelį moralinį popiežiaus 
autoritetą“. 


Vatikano akis 


Ar tikrai išsisklaidė Vatikaną ir Kremlių skyrę ledai, nepai- 
sant Genujos uostą pasiekiančių neviltį keliančių naujienų, 
tokių kaip patriarcho Tichono, aukščiausiojo Rusijos dvasi- 
ninko, areštas? Benedikto XV sumanyta popiežiškoji pagal- 
bos misija, kuriai 1922 m. ir 1923 m. per rusų karą vadovavo 
jėzuitas Edmundas Walshas ir dvylika kitų civiliškai vil- 
kinčių kunigų, padėjo išsaugoti šimtus tūkstančių gyvybių, 
taip pat teikė Vatikanui vertingą informaciją apie Rusijoje 
nesibaigiančio pilietinio karo padėtį; tačiau toji misija ne- 
turėjo jokio poveikio politiniam kontekstui — neteisėtiems 
areštams, suklastotoms byloms ir mirties bausmėms: patys 
katalikų vyskupai buvo kalinami, teisiami, išvaromi, netgi 
nužudomi, kaip antai monsinjoras Konstantinas Budkiewi- 
czius, kurį sušaudė Maskvoje Lubiankos požemiuose. 

Vatikanui nebuvo jokio reikalo skubėti pripažinti tokio 
nežmoniško režimo. Kaip ir jokio reikalo nutraukti su juo 
ryšius: nepaisant sistemingo visų informacijos kanalų nai- 
kinimo, popiežius Pijus XI dabar geriau nei bet kada buvo 
informuojamas apie režimo pokyčius: pilietinio karo pabai- 
gą, policijos terorą, naująją ekonominę politiką, prievartinės 
kolektyvizacijos pradžią, badą... 

Nuo 1918 m. svarbiausias Vatikano žinių apie sovieti- 
nę tikrovę tiekėjas buvo Eugėne Pie'us Neveu. 1906 m. šis 
dvidešimt devynerių metų tėvas asumpcionistas atvyko į 

Rusija ir tapo vienos Sankt Peterburgo merginy mokyklos 
kapelionu. Taip ir liko gyventi Rusijoje. I$siustas j trisde- 
šimties tūkstančių gyventojų dydžio pramoninį Makejevkos 
miestą, esantį Doneco baseine, mitiniame kazokų lopšyje, 
ir ten įkūręs prancūzišką parapiją, jis buvo vienintelis kuni- 
gas užsienietis, per stebuklą išvengęs išvarymo iš šalies arba 
įkalinimo. 

Vieną 1919 m. pavasario dieną kariniame Taganrogo uos- 
te prie Azovo jūros jis susitiko su britų jūrų laivyno kapelio- 
nu, iš dalies benediktinu, iš dalies šnipu, kuris jam perdavė 
apaštališkojo pasiuntinio Konstantinopolyje pageidavimą: 
„Atidžiai stebėkite, kokia religijos padėtis Rusijoje, tai svar- 
bu ateičiai. Roma nuo šios šalies nenuleidžia akių!“ 

Puikiai rusiškai kalbantis Neveu turėjo trylikos metų pa- 
tirtį. Jis patyrė carizmą, karą, revoliuciją, bolševizmą. Apdo- 
vanotas tikru stebėtojo talentu, gera politine nuojauta ir gyvu 
bei tiksliu rašymo stiliumi, 1922-1925 m. jis išsiuntė šimtus 
sovietinę tikrovę nušviečiančių aistringų laiškų, kurie pateko 
į popiežiaus rankas. 1922 m. gegužę badas jį privertė pakelti 
toną: „Viešpatie, argi niekas neateis į pagalbą šiai nelaimingai 
tautai? O juk Europoje visi žino, kaip kenčia Rusija!“ 

Tėvas Neveu ir popiežius Pijus XI rūpinosi ir nerimavo, 
kiekvienas savaip, dėl to paties: kaip užtikrinti pastoracinės 
veiklos tęstinumą šitoje didžiulėje teritorijoje, kur milijonai 
tikinčiųjų liko be kunigų ir be sakramentų, kur nebebuvo nė 
vieno pareigas vykdančio katalikų vyskupo - nei lotynų, nei 
Rytų apeigų. Iš Makejevkos parapijos Šventąjį Tėvą pasiekė 
jaudinantis Neveu pavojaus signalas: „Jeigu jūs matytumė- 
te tą šlykštų amoralumą, tą pragarišką ateizmo propagan- 
dą, būtumėte nustebintas, radęs dar tiek daug ištikimų savo 
tėvų tikėjimui sielų!“ 

Kai tėvas Neveu keletą kartų pagarbiai kreipėsi į Pijų XI, 
prašydamas padaryti viską, kad Sovietija būtų pripažinta, 
bent jau tam, kad vėliau pavyktų teisėtai spausdinti religines 

knygas, jo nuomonė buvo išklausyta; stebétina, kad GPU“ 
agentai, kurie neabejotinai perskaitydavo kiekvieną laišką, 
jo nepersekiojo. 


Kuriam galui tos derybos? 


1924 m. pavasarį sovietai nusprendė paleisti iš kalėjimo 
monsinjora Janą Cieplaką, kur jis praleido daugiau kaip me- 
tus, ir manu militari išsiųsti jį į Latviją. Mogiliovo vyskupas 
augziliaras“, per plauką išvengęs bausmės sušaudant, buvo 
paskutinis katalikų vyskupas, dar gyvenęs sovietų teritorijo- 
je. Pijus XI neteko vienintelės galimybės užmegzti oficialius 
ryšius su SSSR vadovais. 

Tada popiežius nusprendė tiesiogiai kreiptis į sovietų 
valdžią. Atskirai nuo Genujos konferencijos SSSR ir Vokie- 
tija pasirašė bendrą sutartį; regis, kad monsinjoras Pacelli, 
popiežiaus pasiuntinys Vokietijoje, labiausiai prisidėjo prie 
šio reikalo. 1924 m. rugpjūtį diplomatas, septynerius metus 
praleidęs Miunchene, persikėlė į Berlyną. 

Sovietų ambasadorius Nikolajus Krestinskis, kaip buvo 
sutarta, 1925 m. vasario 2 d. pranešė Pacelli, kad sutinka 
svarstyti katalikų vyskupų buvimo SSSR klausimą; už tai 
jo vyriausybė jį įpareigojo gauti diplomatinį Šventojo Sosto 
pripažinimą. Prasidėjo Pacelli ir Krestinskio pasikeitimai 
nuomonėmis, kurie nutrūko vasario pabaigoje, paskui buvo 
tęsiami rudenį. Spalio 6 d. ministras Čičerinas, keliaudamas 
pasigydyti į Baden Badeną, slapta susitiko su popiežiaus pa- 
siuntiniu. Sutarta dėl derybų reikalavimų: iš vienos pusės — 


* Valstybinė politinė valdyba prie RSFSR NKVD - Sovietų Rusijos ir SSRS poli- 
tinė policija 1922-1934 m. Ji prižiūrėjo lagerius, persekiojo Stačiatikių bažnyčią. 
(Red. past.) 

** (Arki)vyskupijos vadovo — (arki)vyskupo ordinaro padėjėjas. (Red. past.) 

popiežiaus teisė skirti katalikų vyskupus iš jų pareikalavus 
deklaruoti lojalumą režimui, iš kitos — oficialus SSSR pri- 
pažinimas. Per vienus pietus ką tik atvykusiam Prancūzijos 
ambasadoriui Jeanui Herbette'ui Čičerinas pareiškė, kad 
Vatikanas kiek per „reiklus“, bet šie perduoti skirti žodžiai 
buvo teikiantys vilties. 

O toliau... toliau nieko. Tyla. Po Lenino mirties prasidė- 
jusi žiauri kova dėl įtakos, be abejo, pareikalavo visos SSSR 
vadovų energijos. Vis labiau savo valdžią įtvirtinantis partijos 
generalinis sekretorius Stalinas įtarinėjo Krestinskį „troc- 
kizmu“. 1926 m. vasarį Berlyne apsilankęs Čičerinas savo 
ambasadoriui pranešė, kad reikalas tebesvarstomas, kad ne- 
sutarimai nėra neįveikiami, kad rengiamas „aplinkraštis“... 

Monsinjorui Pacelli tai buvo įrodymas, kad komunistais 
negalima pasitikėti. Nuncijus apie tai pranešė nekantraujan- 
čiam Pijui XI. Kovo 4 d. popiežius visiškai slaptai pasikvietė 
asumpcionistų generalinį viršininką tėvą Gervaisą Quenard’a, 
gerai pažinojusį Rusiją (joje kunigavo iki revoliucijos) ir nuo- 
lat susirašinėjantį su tėvu Neveu. Gal Makejevkos kunigas 
labiau praverstų Maskvoje? O gal jis būtų geras vyskupas? 

Atsakymas buvo teigiamas. Bet dar reikėjo kaip nors 
įšventinti būsimą vyskupą! Sausio mėnesį tėvas Neveu savo 
viršininkui kaip tik parašė ilgą laišką: jeigu katalikams ir to- 
liau trūks kunigų, katekizacijos, seminarijų, „tai bus lėta, bet 
neišvengiama lotyniškosios katalikybės mirtis“. Laiško to- 
nas beviltiškas: „Aš tikrai nemanau, kad Roma norėtų tokio 
pralaimėjimo!“ 


Vyskupas Sovietijoje 


Tuo metu popiežius priėmė istorinį sprendimą, apie kurį 
tik neseniai daugiau sužinota, buvusiam La Croix vyriausia- 

jam redaktoriui ir dideliam Rusijos Zinovui tévui Antoine'ui 
Wenger baigus šios neįtikėtinos istorijos tyrimą. Jeigu su 
Sovietų vyriausybe neįmanoma susitarti, kad ji nesipriešintų 
katalikų hierarchijos SSSR atkūrimui, Pijus XI nusprendė 
tai padaryti nelegaliai! 

Gan beprotiškos lažybos, turint galvoj, kad GPU buvo visa- 
galė Rusijos teritorijoje ir agentai persekiojo net menkiau- 
sią kaimo šventiką, o jų „demaskuotos“ aukos už savo drąsą 
arba per savo naivumą susimokėdavo kulka į kaktą. Popie- 
žius Ratti suprato, kad baisiai rizikuoja. Bet jis pažinojo tą 
kraštą. Ir neturėjo iš ko rinktis... 

Kardinolas Gasparri, kuriam popiežius patikėjo savo 
mintis, pirmiausia paskleidė gandą: jeigu Rusijos valdžia 
leistų įšventinti naują vyskupą, popiežius galėtų pasirinkti 
septyniasdešimt septynerių metų monsinjorą Antoine-Jeaną 
Zerrą, iš pareigų pasitraukusį Tiraspolio vyskupą, kuris da- 
bar gyveno Kryme netoli nuo Odesos. Ši Prancūzijos amba- 
sadoje Maskvoje pakartota informacija pasiekė tėvo Neveu 
ausis, ir jis ironizavo: „Tai jau nebejaunas žmogus!“ 

Bet garbiojo monsinjoro Zerro amžius visai nebuvo ne- 
svarbus: tai tik masalas. Tikrasis popiežiaus patikėtinis, į 
kurį Pijus XI sudėjo visas slaptas savo viltis, buvo Michelis 
d'Herbigny, kuriam jau keturiasdešimt šešeri metai, bet jis 
dar ne vyskupas. 

Lilyje gimęs Michelis d'Herbigny buvo labai gabus jėzu- 
itas, Romos Šv. Grigaliaus universitete dėstęs filosofiją. Per 
vieną Benedikto XV audienciją jam buvo pasiūlyta „susido- 
mėti Rusija“. Herbigny popiežiui pakluso ir tapo tokiu geru 
jos žinovu, kad 1922 m. spalio mėnesį Jėzaus draugija jam 
pavedė vadovauti popiežiškajam Rytų institutui. Kaip jo 
vadovas, jis daug keliavo po Europą, lankėsi ir Berlyne (ten 
gyveno apie 200 000 rusų emigrantų), kur galėjo susipažinti 
su popiežiaus pasiuntiniu Pacelli. 1925 m. rugsėjį d'Herbigny 


25 


VATIKANO PASLAPTYS 


pasinaudojo jam suteikta proga — oficialiu Rusijos patriar- 
chato kvietimu - dalyvauti valstybės pripažįstamos Stačiati- 
kių bažnyčios II susirinkime Maskvoje. Su šia tinkamu laiku 
gauta „poilsio ir studijų“ viza jis galėjo nuo spalio 4 iki 20 d. 
važinėti po šalį. Tarsi parašiutininkas ištirti teritoriją prieš 
didįjį nakties šuolį... 

Pats Neveu nieko nejtaré. Priešingai, 1925 m. rudenį 
gavęs iš tėvo d'Herbigny po kelionės parašytą brošiūrėlę, 
jis pranešė vienam savo korespondentui: „Sužinojau gerą 
naujieną: tėvas d'Herbigny apsilankė SSSR. Bet jėzuitai čia 
neturi vienuolyno!“ Makejevkos kunigas šaipėsi iš „tų infor- 
matorių, kurie, šalyje praleidę kelias dienas, paskui apie ją 
pasakoja ilgas pasakas...“ 

1926 m. kovo 9 d. d'Herbigny gavo žodinį popiežiaus įsa- 
kymą su reikalavimu paklusti. Jo misija turėjo būti visiškai 
slapta. Kovo ro d. motu proprio jam perdavė visus būtinus 
įgaliojimus. Popiežius tiktai patikslino, kad misijos „tikslas 
mums žinomas“, bei parašė du teksto variantus: apibūdin- 
damas „popiežiaus pasiuntinį Rusijoje“, viename variante 
kalba apie „tėvą“ d'Herbigny, kitame — apie „monsinjorą“ 
d'Herbigny. Tą pačią dieną valstybės sekretorius slapta su- 
darė SSSR katalikų hierarchijos visiškos reorganizacijos pro- 
jektą ir pavedė Micheliui d'Herbigny teikti visus vyskupui 
numatytus įšventinimus. 

Slaptajam popiežiaus pasiuntiniui vos nesukliudyta iš- 
vykti: sovietų konsulatas Paryžiuje atsisakė jam išduoti vizą, 
ne dėl to, kad stebėtųsi, jog diplomatinį pasą turintis Bažny- 
čios žmogus siunčiamas į SSSR „patikrinti 1918 m. (sc) so- 
vietų nacionalizuotas prancūzų religines vertybes“, bet kad 
nesudarytų sąlygų bet kokiam oficialiam kunigo prašymui: 


* Paties popiežiaus iniciatyva siunčiamas apaštališkasis laiškas be išankstinės 
užklausos. (Vert. past.) 

to reikalauja Bažnyčios ir Valstybės atskyrimas! Konsulatas 
pareikalavo, kad tėvas d'Herbigny įsigytų paprastą pasą. 


GPU panosėje 


Balandžio 19 d., pirmadienį, pirmąją Didžiosios savaitės die- 
ną, Michelis d'Herbigny stabtelėjo Berlyne. Čia Pacelli buvo 
viską suorganizavęs: pasiuntinybės koplyčioje už uždarų 
durų laikant mišias ir dalyvaujant sekretoriui, vieninteliam 
liudininkui, būsimasis popiežius įšventino atvykėlį į vysku- 
pus, šis tą patį vakarą sėdo į per Rygą į Maskvą vykstantį 
traukinį. Sovietų sostinėje apsistojęs „Maskvos“ viešbutyje, 
jis nedelsdamas viską papasakojo Prancūzijos ambasadoriui 
Jeanui Herbette'ui, kuris suprato, kad minėtasis „mielas se- 
nelis“, ramiai leidžiantis savo dienas Kryme, nebus Katalikų 
bažnyčios hierarchijos atkūrėjas Sovietų Sąjungoje. 

Herbette'as iškvietė tėvą Neveu į Maskvą, jam neat- 
skleisdamas kelionės tikslo. Savo ruožtu Herbigny nurodė 
dviem asmenims savo dalyvavimu paliudyti įšventinimą į 
vyskupus. Tai atlikti turėjo prancūzų Šv. Liudviko bažny- 
čios tvarkytoja Alice Ott ir Italijos ambasados karinis atašė 
leitenantas Bergera, rekomenduotas paties popiežiaus: jam 
dar dirbant pasiuntiniu Varšuvoje, Bergera buvo vienas ge- 
riausių jo draugų. Bažnyčios durys buvo tvirtai uždarytos. 
Prancūzų Šv. Liudviko bažnyčia stovėjo Lubiankos gatvėje, 
kaip tik priešais GPU pastatą. Jeigu buvo kokia nors vieta, 
mažiausiai tinkama rengti sąmokslui prieš režimą, tai kaip 
tik toji bažnyčia! 

Ceremonijai visiškai pasiruošta, tačiau Neveu neatvyko: 
dažni ambasadoriaus skambučiai patraukė GPU dėmesį, — 
Makejevkos kunigą kelis kartus iškvietė į įprastinę apklausą 
ir taip sutrukdė jo kelionei. Galiausiai balandžio 23 d. rytą, 

trečiadienį, odiniu švarku ir kelnėmis vilkintis tėvas Neveu 
atvažiavo į Maskvą; gerai nesuvokdamas, kas vyksta, jis buvo 
įšventintas į vyskupus! „Ištisą savaitę nesudėjau bluosto“, — 
vis dar neatsipeikėjęs parašė asumpcionistų viršininkui ir ša- 
lia savo parašo pažymėjo mažą vyskupo ženklą — kryželį. Jis 
prašė kokiame neatsakingai parašytame La Croix straipsnyje 
nepaskleisti naujienos apie jo įšventinimą! 

Kitą dieną specialusis Šventojo Tėvo pasiuntinys išvyko 
į Ukrainą, Charkovą, kur seną kunigą Ilginą paskyrė apaš- 
tališkuoju administratoriumi; paskui — į Odesą, vis tuo pa- 
čiu prancūziškųjų bažnyčių tikrinimo pretekstu. Jis aplankė 
Kijevą, Mogiliovą, Vitebską, Leningradą, kur prireikė šiek 
tiek laiko įkalbinti tapti vyskupu lenkų parapijos vikarą, jau- 
ną kunigą Boleslovą Sloskansą: galiausiai gegužės 10 d. jis ir 
Simferopolio Kryme kunigas Alexandre'as Frisonas laikan- 
tis visiško slaptumo buvo įšventinti per antrąją ceremoniją 
prancūzų Šv. Liudviko bažnyčioje Maskvoje. Per Berlyną ir 
Ciurichą grįžusį d'Herbigny gegužės 25 d. priėmė popiežius 
Pijus XI, kuris norėjo viską išgirsti apie šią kelionę. 

Abiejų vyrų nuomonės sutapo: slaptasis vyskupas turįs 
kuo greičiau sugrįžti į Rusiją ir užbaigti darbą, kol dar nevė- 
lu. Liepos mėnesį Michelis d'Herbigny gavo vizą į Maskvą, 
iš čia nuvyko į Leningradą, pasinaudojęs apsilankymo Nižnij 
Novgorodo mugėje pretekstu, ir įšventino buvusį Mogiliovo 
generalinį vikarą tėvą Antoną Maleckį. Ar politinė policija 
buvo apkvailinta? Galbūt. Bet neilgam. Be abejo, Pijaus XI 
strategija nenumatė žaisti seklių ad vitam aeternam. Rugpjū- 
čio 15 d., per Mergelės Marijos Ėmimo į dangų šventę, Mas- 
kvos prancūzų Šv. Liudviko bažnyčioje Michelis d'Herbigny 
laikė mišias, vilkėdamas violetinę sutaną, su mitra ant galvos 
ir pastoralu rankoje. Jis sukėlė sensaciją, ypač savo praneši- 
mu apie netrukus Maskvoje įsikursiančią popiežiaus admi- 
nistraciją. 


28 


POPIEZIUS PRIES SOVIETUS 


Savaime suprantama, GPU greitai suzinojo, kad Maskvos 
kataliku gyvenime dedasi keisti dalykai. Ar tai sutapimas? 
Rugpjūčio 31 d. tėvui d'Herbigny nebuvo išduotas leidimas 
vykti į Odesą (jis norėjo ten įsteigti seminariją) ir įsakyta, 
pasibaigus vizos galiojimo laikui, išvykti iš šalies. Vienam že- 
mesnio rango tarnautojui vizą pratęsus iki rugsėjo 6 d., jam 
vos užteko laiko įkurdinti tėvą Neveu, kurį prieš atvykstant 
į sostinę apklausė policija. Abi vyrus prižiūrėti privalėjusios 
tarnybos nervinosi, bet nebūta jokios konkrečios reakcijos. 
Galiausiai 1926 m. rugsėjo 8 d. d'Herbigny išvyko iš SSSR. Ir 
daugiau niekada ten nesugrįžo. 

Po trijų dienų monsinjoras Pacelli pagaliau gavo sovietų 
ambasadoriaus „aplinkraščio“ projektą, apibrėžiantį Katali- 
kų bažnyčios padėtį SSSR. Šių ilgus mėnesius trukusių tylių 
derybų rezultatas buvo menkas: Katalikų bažnyčia negalėjo 
turėti nei teisinio statuso, nei teisės į nekilnojamąją nuosa- 
vybę, nei leidimo mokyti. Taip nusprendė sovietų vyriau- 
sybė, akivaizdžiai priešiška bet kokiai religinei ir užsienio 
šalies veiklai savo teritorijoje. 

1927 m. sausio 22 d. ambasadorius Herbette'as, susitikęs 
su Liaudies komisarų tarybos pirmininku Aleksejumi Ryž- 
kovu, suvokė, kaip sunku išeiti iš aklavietės. „Popiežius, — 
griaudėjo Ryzkovas, — yra stačiatikių tremtyje bendrininkas 


16 


ir siekia SSSR atkurti monarchiją!“ „Popiežius, - atkirto am- 


basadorius, — pirmiausia nori padaryti galą užsienio vyskupų 
vadovavimui sovietų tikintiesiems!“ 

Tuščios pastangos. Berlyne Pacelli ir Krestinskis galėjo 
derėtis toliau, bet tai buvo kurčiųjų šneka. Vien tik šis men- 
kas diplomatinis rezultatas pateisino praėjusią vasarą popie- 
žiaus žengtą drąsų žingsnį; tarsi senais carizmo laikais, bet 
dėl kitų priežasčių, Katalikų bažnyčia sovietinėje Rusijoje il- 
gam prarado bet kokias teises. Tačiau ji ten paliko vyskupus, 
kurie turėjo pasirūpinti ateitimi. Tai buvo tragiška ateitis: 

vienas po kito ,pradingo“ visi pogrindzio kunigai drasuoliai: 
tėvas Ilginas buvo suimtas 1926 m. gruodį, vėliau ištremtas 
į gulagą; monsinjoras Sloskansas suimtas 1927 m. rugpjūtį ir 
taip pat išsiųstas į Sibirą; monsinjoras Frisonas, kuriam buvo 
nustatyta gyvenamoji vieta, 1937 m. birželį sušaudytas; tėvas 
Maleckis buvo areštuotas 1927 m. gegužę, paskui išvežtas į 
gulagą; trejus metus kalėjime praleidęs graikų katalikų eg- 
zarchas Leonidas Fiodorovas 1926 m. birželį buvo ištremtas 
į gulagą ir 1935 m. ten mirė nuo išsekimo. Pačiam nepapras- 
tajam monsinjorui Neveu, gal per stebuklą nepaliestam so- 
vietų valdžios, ne kartą buvo priekaištauta, kad įsišventino 
vyskupu: 1936 m. rugpjūtį išsirengęs į Paryžių ir Romą, jis 
negavo grįžimo vizos ir daugiau niekada nebepamatė Sovie- 
tų Sąjungos. 

Be abejo, niekas nenumatė tokios dramatiškos ateities. 
1937 m. vasario 3 d. Romoje išblyškęs ir ligos nualintas Pi- 
jus XI didžiajame popiežiaus rūmų salone per privačią au- 
dienciją priėmė be galo susijaudinusį monsinjorą Neveu. 
Jų pokalbis truko ilgiau kaip valandą. Neveu pravirko, kai 
klūpodamas ant kelių atsisveikino su popiežiumi. Pats Pijus 
XI, kuris visuomet mokėjo valdyti savo jausmus, negalėjo 
sulaikyti ašarų. 


30 


II 
„Tegyvuoja popiežius! Tegyvuoja Dučė!“ 
Kodėl Mussolini įkūrė Vatikano valstybę 


„Petro Bažnyčia turi pripažinti savo praeitį, 
kitaip ji išsikas sau kapą.“ 


Kardinolas Eugenio Pacelli, 1936 m. 


OMA, 1929 m. vasario 11 diena. Kaip ir kiekvieną 
dieną, vidurdienį suskambo Laterano Šv. Jono ba- 
zilikos didysis varpas. Bet tą lietingą pirmadienį jis 
privertė sudrebėti šimtus žmonių, kurie nekantriai laukė prie 
popiežiaus rūmų, atskirti karabinierių užtvaros. Čia lūkuria- 
vo keli prelatai, kunigai, seminaristai ir žioplinėjantys romie- 
čiai, baisiai trokštantys sužinoti, kas vyksta pastato viduje. 
Dešimtą valandą keturiasdešimt penkios minutės Pijaus 
XI valstybės sekretorius kardinolas Pietro Gasparri kartu 
su savo bendradarbiu monsinjoru Borgognini-Duca įėjo į rū- 
mus. Jiems iš paskos — keli aukšti asmenys, vieni šiai progai 
užsidėję bažnytinius galerus“, kiti cilindrus. Vienuolikta va- 
landą trisdešimt penkios minutės didelis limuzinas sustojo 


* Didelė kutuota skrybėlė labai plačiais bryliais, kurias dėvėdavo katalikų dvasi- 
ninkai. (Red. past.) 

prie rūmų, iš jo išlipo pats ministrų tarybos pirmininkas Be- 
nito Mussolini ir savo ruožtu pranyko už durų, lydimas trijų 
savo vyriausybės narių, tarp jų ir kanclerio Alfredo Rocco. 
Perėję Misijų muziejaus salę, jie įžengė į Susirinkimo menę, 
susėdo už ilgo stačiakampio stalo, kur perskaitė, pasirašė 
daugybę dokumentų, o kai kuriais ir apsikeitė. Prieš abu si- 
gnatarus degė plona žvakė. Dešinėje - ministras pirmininkas 
su kaklaraiščiu ir laužta apykakle; kairėje — Vatikano vals- 
tybės sekretorius su trumpa raudona pelerina ir kardinolo 
kepuraite. Mussolini ir Gasparri — #/ Duce e il Cardinale, kaip 
buvo parašyta italų laikraščiuose, atstovaujantys karaliui 
Viktorui Emanueliui III ir popiežiui Pijui XI. Šią akimirką 
įamžino kino operatorius ir fotografas, o laikraštis Corrzere 
d'Italia pavadino „iškilminga valanda“. 

Apsikeitus dokumentais, kardinolas Gasparri paslapčia 
nubraukė ašarą — jautrus senasis prelatas greitai pravirkda- 
vo — ir iškilmingai įteikė Mussolini auksinę plunksną, pasi- 
tarnavusią istorinio parašo atsiradimui. Ceremonija užtruko 
dvidešimt minučių. Lauke kažkoks žurnalistas smalsuo- 
liams aiškino, kad pasirašomas konkordatas. Garsusis taip 
seniai trokštamas konkordatas, pagaliau sureguliuosiantis 
Italijos ir Šventojo Sosto santykius? Ar tai reikštų, kad po- 
piežius nebėra Vatikano „kalinys“? Šalia baliustrados vienas 
seminaristas pradėjo skaityti jam ką tik paduotą komuni- 
katą. Minia sujudo, paskui pratrūko džiaugsmu. Abatai su 
ašaromis akyse dėkodami suklupo ant grindinio. Netrukus 
susirinkusieji užgiedojo „Te Deum“. Džiaugsmas buvo ne- 
apsakomas: 

— Viva il papa! Viva Savoia! Viva Mussolini! 

Aidint entuziastingiems plojimams, dvylikta valanda ke- 
turiasdešimt minučių Gasparri ir Mussolini sėdo į savo au- 
tomobilius. Pirmasis atrodė iškilmingas. Antrasis džiugus. 
Šiandien jie galėjo šitaip jaustis. Trys tą dieną Laterane pasi- 
rašyti dokumentai užbaigė „Romos klausimą“, kuris jau še- 

šiasdešimt metų stabdė Italijos politinį gyvenimą. Nuo šiol 
popiežius įgijo kuo tikriausią žemišką valdžią, kurią simboli- 
zavo viena naujovė — Città del Vaticano. Vatikano valstybė. 


Konstantino šešėlis 


Žemiškoji popiežiaus valdžia siekia IV amžių. Tiksliau, jos 
pradžia - Konstantino Didžiojo pasitraukimas į Bizantiją, į 
naująją Romos imperijos sostinę. Romoje likęs, imperato- 
riaus kariuomenės nebesaugomas popiežius vienas turėjo 
atlaikyti barbarų, nuo Alarico iki Attilos, antpuolius, net 
buvo priverstas pasikviesti į pagalbą galinguosius kaimynus 
frankus, kad apgintų savo teritoriją nuo užpuolikų ostrogotų 
arba lombardų. Popiežiaus globėjas Karolis Didysis pasiekė, 
kad 800 m. būtų paskirtas imperatoriumi, už tai jis pripa- 
žino atskirą Šventojo Sosto valstybę, greitai ėmusią konku- 
ruoti su germaniška „šventąja“ Romos imperija. 

Dviejų aukščiausių valdžių visada per daug. Arba Šven- 
tasis Sostas, arba imperija. Tarp popiežiaus ir Konstantino 
kruvina kova nejsiplieské, nes nebuvo kariaujančiųjų, bet 
prasidėjo karas su naujaisiais kandidatais į pasaulio valdo- 
vus — Otonu Didžiuoju, Frydrichu Barbarosa, kol Amžinojo 
miesto gynėjas, apaštalų kapų saugotojas popiežius Griga- 
lius VII neprivertė jų imperatoriškojo palikuonio Henriko 
IV atvykti į Kanosą, prisiekti klusnumą ir ant kelių maldauti 
popiežiaus atleidimo. 

Garsusis Kanosos atsitikimas (1077 m.) pats savaime 
iliustruoja vėlesnių popiežių padarytas išvadas: vienintelė 
suvereniteto garantija, vienintelis jų politinis įteisinimas yra 
ši jų turima teritorija, kurios plotas iš tiesų nėra svarbus: iš 
daugybės popiežiams per tūkstantį metų padovanotų terito- 
rijų 1870 m. liko tik viena vietovė... 

XIX a. viduryje visoje Europoje plito nacionalinis judéji- 
mas. Pusiasalyje Giuseppe's Mazzini „Jaunoji Italija“ skynė 
pergalę po pergalės, ir Italijos suvienijimas atrodė neišven- 
giamas. 1846 m. išrinktas naujasis popiežius-karalius, pasi- 
vadinęs Pijumi IX, pasirodė esąs liberalus patriotas, skati- 
nantis savo valdose reformas, neprieštaraujančias istorijos 
ir Risorgimento" dvasiai — plačią amnestiją, politinių partijų 
įteisinimą, spaudos laisvę, patariamąjį susirinkimą. Bet tuo 
pasinaudojo jo priešininkai, tai yra slaptos draugijos, carbo- 
nari, masonai, laikantys popiežiaus valdžią svarbiausia Ita- 
lijos suvienijimo kliūtimi, o patį popiežių — amžinu priešu, 
kurį reikia pašalinti. 

Kai Romoje du kartus įsiplieskė sukilimas, Pijų IX iš- 
gelbėjo tik Austrijos imperijos pulkai (1831 m.) bei princo 
Napoleono armija (1849 m.). Tai nereiškė, kad prancūzai ne- 
pritaria liberaliems italų patriotams, tikrai ne, bet tik mėgi- 
nimą sukliudyti imperatoriui Pranciškui Juozapui užgrobti 
popiežiaus valstybės likučius! Šituo didžiųjų rungtyniavimu 
pasaulio scenoje daugelį metų, siekdama savo tikslų, naudo- 
josi Pjemonto karalystė - jos valdovas Viktoras Emanuelis II 
ir jo ministras Cavouras. 

1870 m. rugsėjį, pačiame Vatikano I Susirinkimo įkaršty- 
je, prancūzų imperatoriaus kariniai pulkai po pralaimėjimo 
Sedane skubiai paliko Romą. Pjemonto karalius, kuris 1861 
m. tapo „Italijos karaliumi“, beveik prieš savo valią paskelbė, 
kad nuo šiol jis vienas bus atsakingas už tvarką Italijos teri- 
torijoje ir taip pat „už Šventojo Sosto apsaugą“. 


Perskaitęs gerus karaliaus ketinimus liudijantį laišką, po- 


piežius sušuko: 
— Belle parole ma bruti fatti! 


* Atgimimo. (Red. past.) 

„Brutalūs veiksmai“... Popiežius neapsiriko. 1870 m. rug- 
sėjo 20 d. apie septyniasdešimt tūkstančių Pjemonto arti- 
leristų ir pėstininkų, vadovaujamų generolo Cadornos, per 
išlaužtus Porta Pia vartus įžengė į miestą. Popiežius Pijus 
IX nesipriešino, generolo Kanzlerio vadovaujama dešimties 
tūkstančių vyrų kariuomenė iškėlė baltą vėliavą, o jis pats 
pabėgo į Vatikaną ir pasiskelbė savanoriu kaliniu: 

— Ponai, jūs esate liudininkai, kad aš nusileidžiu prievar- 
tai. Nuo šio momento popiežius yra Viktoro Emanuelio ka- 
linys! 

Tą patį vakarą popiežius brūkštelėjo keletą žodžių savo 
sūnėnui Luigi: „Brangus sünéne, viskas baigta! Neturėdamas 
laisvės, aš negaliu valdyti Bažnyčios. Melskitės už mane!“ 


„Garantijų įstatymas“ 


Romos „išlaisvinimas“ buvo paskutinis Italijos suvienijimo 
žingsnis: spalio 2 d. visuotiniu balsavimu Roma buvo pa- 
skelbta Italijos karalystės sostine. Tačiau suvienytos Itali- 
jos vadovams iškilo neatidėliotinas klausimas: ką daryti su 
popiežiumi? Neįmanoma ištremti, įkalinti ar išvyti Katalikų 
bažnyčios galvos, juk popiežius yra dar ir Romos vyskupas! 
Be to, pusiasalyje net labiausiai antipopiežiškai nusiteikęs 
respublikonas turėjo pripažinti, kad Romos civilizacija, 
prestižas ir klestėjimas labai skolingi popiežiui. 

Cavouras (miręs 1861 m.) anksčiau skelbė „laisvą Bažnyčią 
laisvoje valstybėje“. Netrukus Giovanni Lanzos vadovaujama 
vyriausybė sudarė tų pačių principų besilaikantį nuosaikų ir 
pagarbų dokumentą, kuris 1871 m. gegužės 31 d. Gazetta Uffi- 
ciale buvo paskelbtas kaip „garantijų įstatymas“. 

Popiežiui, šventam ir neliečiamam asmeniui, šis įstaty- 
mas garantavo nepriklausomybę; Šventajam Sostui jis reiškė 

teritorinj vientisuma; prie Šventojo Sosto reziduojantiems 
diplomatams suteiktas diplomatinis neliečiamumas; po- 
piežiaus ir katalikiškojo pasaulio bendravimas galėjo vykti 
be jokio Italijos vyriausybės kišimosi; popiežius ir toliau 
naudojasi Vatikano rūmais, įskaitant jo vasaros rezidenciją 
Kastel Gandolfo, jų priežiūra buvo patikėta Italijos polici- 
jai, armijai ir teismams; Šventojo Tėvo reikmėms paskirta 
svari metinė renta (3,2 milijono lirų). Pasipiktinęs Šventasis 
Sostas veltui šaukėsi pasaulį būti tos „skandalingos uzurpa- 
cijos“, to „baisaus apiplėšimo“ liudininku. Istorijoje būta ir 
daug skaudesnių arba labiau netikėtų situacijų! 

Taigi kodėl Pijus IX atkakliai laikėsi neigiamo požiūrio 
bei ekskomunikavo karalių Viktorą Emanuelį II, jo vyriau- 
sybę ir parlamentą? Kad ir koks palankus atrodytų „garantijų 
įstatymas“, jis turėjo vieną neišdildomą trūkumą: šį įstatymą 
vienpusiškai paskelbė civilinė valdžia, bet kada galinti pa- 
keisti savo nuostatas. Šiuo įstatymu šventojo Petro įpėdinis 
tapo priklausomas nuo parlamentinės daugumos pasikeiti- 
mo arba nuo negarbingų vienpusių machinacijų. Tokiu būdu 
šis įstatymas buvo „nepriimtinas“, ir gegužės 15 d., praėjus 
dviem dienoms po jo paskelbimo, Pijus IX apie tai iškilmin- 
gai paskelbė enciklikoje „Ubi nos“. 

Popiežiui tai buvo principo ir orumo klausimas. Nė min- 
ties — rodytis šalyje, kurios valdymą iš jo atėmė jėga! Todėl 
jis save įkalino šventojo Petro apartamentuose. Vietoj jam 
suteiktos teorinės laisvės popiežius pasirinko potencialų 
areštą. Šie simboliai buvo stipresni ir labiau varžantys negu 
kareivių brigados: visą pusę amžiaus Italijos vyriausybė vie- 
našališkai taikė savo įstatymą, o popiežiai visą laiką jį atka- 
kliai ignoravo. 

Pijus IX italų tikintiesiems uždraudė bet kokį dalyvavi- 
mą šios bedieviškos ir uzurpatoriškos valstybės politikoje: 
katalikai neturėjo būti né eletti, nė elettori. Nei rinkėjai, nei 

renkamieji; jie nesieké nei rinkimu mandatu, nei valstybiniu 
tarnybų. Šios vadinamosios non expedit taisyklės paradoksas, 
kad Italijos politikos laukas buvo paliktas vien tik Bažnyčios 
priešininkams kaip tik tada, kai po visą Europą griaudėjo 
revoliucijos. Bet Pijus IX neturėjo kito pasirinkimo. 

Jo įpėdinis Leonas XIII, praėjus kelioms savaitėms po 
išrinkimo, 1878 m. balandžio 21 d. enciklikoje „Inscrutabili“ 
paliko tą pačią griežtai smerkiančią formuluotę. Tačiau šiam 
itin politiškam popiežiui tai nesutrukdė leisti, kad visuoti- 
nė Bažnyčia suvaidintų neeilinį diplomatinį ir ekumeninį 
vaidmenį. Čia verta prisiminti prancūzų katalikų pritarimą 
respublikai arba Bažnyčios socialinio mokymo paskelbi- 
mą, — visa tai stiprino dvasinę Šventojo Sosto reikšmę, kuri 
nepriklauso nuo vienos ar kitos žemiškos valdžios formalaus 
pripažinimo. Leono XIII sumanumas darė stebuklus tiek 
Londone, tiek ir Sankt Peterburge. Net Prancūzijoje vienin- 
teliai nepripažįstantys Šventojo Sosto egzistavimo buvo la- 
biausiai antiklerikališki radikalieji deputatai, kaip Francois 
Raspailis, arba markizės de Plessis-Belličre vaikai, kuri, di- 
džiausiam paveldėtojų nepasitenkinimui, po mirties 1890 m. 
visą savo turtą paliko aukščiausiam Bažnyčios vadovui. 

Romoje aukštuomenė buvo griežtai pasidalijusi į dvi 
dalis: vienoje pusėje „baltieji“ (palankūs karaliui), kitoje — 
„juodieji“ (palankūs popiežiui). Kvirinalo rūmų ir Vatikano 
suartėjimo momentus keitė priešiškumo periodai, antikleri- 
kalinius protrükius — geros valios gestai. Italijos vyriausybė 
nuvertė ant Kapitolijaus iškeltą kryžių, paleido daugiau kaip 
šimtą religinių bendruomenių, uždarė du šimtus bažnyčių, 
triukšmingai atidengė maištingojo vienuolio Giordano Bru- 
no paminklą, nesiliovė įžeidinėti. 1881 m. liepos 13 d. ji ragino 
Romos liaudį išmesti į Tiberį Pijaus IX palaikus, juos vos 
pavyko išgelbėti! Bet paprasti romiečiai atrodė nepaprastai 
susijaudinę, kai po kelerių metų susigrūdę Tiberio krantinėje 

ir palei Borgo aikštę stebėjo, kaip Jo Didenybė imperatorius 
Vilhelmas II be galo iškilmingai ir su karine palyda vyko ap- 
lankyti Bažnyčios vadovo! 

Popiežiai Pijus X (1903-1914) ir Benediktas XV (1914- 
1922) visais atvejais laikėsi tokių pat reiklių ir nenuolaidžių 
nuostatų, nuolat primindami, kad jų politikai „svetimos bet 
kokios ambicijos, bet kokio dominavimo dvasia“. Jau seniai 
visi žmonės, nepaisydami nuolatinės polemikos, suprato, 
kad bet kokį conciliazione stabdo ne baimė sugrįžti į vidu- 
ramžius, bet vienų užsispyrimas ir kitų - nesukalbamumas. 


Karo posūkis 


1914-1918 m. karas buvo tikra nelaimė Italijai, kuri tik vie- 
nerius metus sugebėjo išsaugoti savo neutralitetą. 1915 m. 
gegužę Italija paskelbė karą Austrijai, prisijungusi prie trijų 
šalių Antantės. Konflikto pasekmė buvo šešiasdešimt tūks- 
tančių žuvusiųjų ir aštuoniasdešimt penki tūkstančiai „su- 
daužytų snukių“ — sužeistų arba suluošintų italų. Konfliktas 
taip pat reiškė psichologinį ir politinį posūkį, nes katalikai 
jo metu pasirodė kaip tikri patriotai. 

Vis dėlto Šventasis Sostas išliko neutralus, nepaisydamas 
bet kokio spaudimo. Italas savo širdimi ir visiškas pacifistas 
Benediktas XV ragino nutraukti visus priešiškus veiksmus, 
skirtingai nuo kitų to meto valstybių vadovų. Clemenceau 
jį vadino „bošų popiežiumi“. Ludendorffas — „prancūzų po- 


16 


piežiumi!“ Bet Šventojo Sosto neutralumas niekada neta- 
po defetizmu, taip pat ir buvusios sąjungininkės Austrijos 
atžvilgiu, ir nesalygojo — tai subtili skirtis — Italijos Bazny- 
čios neutralumo. Beje, Italijoje, popiežiui palaiminus ir po- 
litiniams vadovams pritarus, buvo paskirtas „armijos reikalų 
vyskupas“. 

Tai buvo susitarimu, o ne teisiniy priekabiu laikas. Ta- 
čiau popiežius nepamiršo, kad jo paties padėtis, kurios ne- 
tvirtumas ypač išryškėjo karo metu, buvo netoleruotina. Bet 
Italijos vyriausybė ir toliau atkakliai priešinosi Šventojo Sos- 
to dalyvavimui bet kokiose tarptautinėse derybose, taip pat 
ir Taikos konferencijoje, vieną dieną užbaigusioje priešiškus 
veiksmus. 

Vis dėlto pasaulinis konfliktas pakeitė kortas. Encikli- 
koje „Pacem Dei munus“ popiežius paskelbė, kad atšaukia 
Pijaus IX uždėtą veto valdovų katalikų oficialiems vizitams 
į Romą: Belgijos karalius Albertas I ir Ispanijos karalius 
Alfonsas XIII netruko pasinaudoti atsivėrusia galimybe. 
Svarbiausia, kad jis atšaukė non expedit sankciją bei 1919 m. 
pritarė Sicilijos kunigo don Luigi Sturzo idėjai įkurti Italijos 
liaudies partiją - krikščionių demokratų pirmtakę. Tūkstan- 
čiai katalikų, kuriuos karas sutaikė su jų tėvyne, įsitraukė į 
politiką. Tarp jų jau mažai buvo menančių 1870 m. Katalikų 
bažnyčios ir Italijos vyriausybės nesantarvė pradėjo atsiduo- 
ti pelėsiais: kas dar galėjo prisiminti, dėl ko iš tiesų popie- 
žius ir Italija nepalaikė jokių ryšių? 

Kai 1921 m. po ilgiausių diplomatinių atostogų Prancūzijos 
vyriausybė senatorių kataliką Jonnartą, buvusį ministrą ir bū- 
simą akademiką, įgaliojo atstovauti respublikai prie Šventojo 
Sosto, itin antiklerikališkas laikraštis I/ Messagero pradėjo dis- 
kusija: o kodėl gi Italija neturi ambasadoriaus prie Šventojo 
Sosto? Argi Italija, viena iš Didžiojo karo laimėtojų, dar ne- 
pakankamai subrendo, kad popiežiaus egzistavimo nelaikytų 
grėsme savo vienybei? Liberalaus laikraščio I/ Tempo atsaky- 
mas buvo: tikrai taip, subrendo, bet norint išspręsti „šią seną 
ir nepatogią Romos problemą“ būtina kokioje nors „erdvėje“ 
įkurdinti žemiškąją popiežiaus valdžią, „kad ir viename kva- 
dratiniame centimetre“. I/ Messagero pripažino: priešingai 
senoms Mazzini ir Garibaldi viltims, „popiežiaus valdžia ne 
tik nenusilpo, bet ir keistu būdu sustiprino savo moralinę 

įtaką ir dvasinį autoritetą“, ir „jokia pasaulietinę valstybę gi- 
nanti demokratija neturėtų sunerimti“, kad popiežiaus suve- 
renumas iš naujo svarstomas. Atsargusis L'Osservatore Romano 
parašė: „Mes atkreipsime į tai dėmesį.“ 

Po kelių mėnesių, 1922 m. vasario 6 d., Milano arkivys- 
kupas kardinolas Ratti buvo išrinktas popiežiumi Pijaus XI 
vardu. Skirtingai nei keturi pirmtakai, naujasis popiežius 
tautą urbi et orbi palaimino iš išorinio Šv. Petro bazilikos bal- 
kono bei priminė „visas būtinas sąlygas siekiant išlaikyti ne- 
pažeistas Bažnyčios ir Šventojo Sosto teises“. Pirmojoje en- 
ciklikoje „Ubi arcano Dei“ italas Pijus XI kalbėjo apie „savo 
brangią tėvynę“. Nuomonė subrendo, „susitaikymo“ laikas 
arti. Tiktai reikėtų susėsti prie stalo ir rimtai susitarti. 

Šešėlyje likęs kardinolas Gasparri, kurio slapta svajonė vi- 
sada buvo susitaikyti su Italijos valstybe, neoficialiai pasišne- 
kėjo su vienu kitu derėtis nenusiteikusiu ministru, ir vieną 
dieną susitiko su paprastu deputatu, vardu Benito Musso- 
lini. Susitikimas įvyko senatoriaus kataliko grafo Santucci 
namuose, šalia Jėzaus aikštės. Fašistų atstovas pareiškė esąs 
palankus žemiškajai popiežiaus valdžiai Romos teritorijos 
dalelėje, bet susilaukė liūdnos kardinolo replikos: 

— Pone deputate, bet jūs negalite priversti atstovų rūmų 
dėl to balsuoti! 

— Ką gi, - atsakė Mussolini, - pakeisime rūmus! 

- Jeigu pakeisite rūmus, nepakeitę rinkimų įstatymo, rin- 
kėjai paleis pačius rūmus! 

— Tada pakeisime rinkimų įstatymą! 


„Dievo globotinis“ Mussolini 


Tas pokalbis buvo pranašiškas. 1922 m. spalį Mussolini „žy- 
gis į Romą“ sukrėtė Italijos politikos peizažą, bet nepakei- 

tė jos ryšių su Bažnyčia: abi valdžios keitėsi geranoriškais, 
net labai palankiais žvilgsniais. Fašistai vėl pakabino kryžius 
mokyklose ir teismuose, atkūrė religinį švietimą, sustiprino 
santuokos instituciją, sudarė palankias sąlygas sutikti šven- 
tuosius 1923 m. Pijus XI ir jo aplinka savo ruožtu kliovėsi vil- 
tingais naujųjų vadovų pareiškimais. Jie pernelyg neprotes- 
tavo, kai tais pačiais metais Mussolini uždraudė don Sturzo 
Liaudies partiją, o jį patį ištrėmė. Ir nuolat primindavo savo 
pagrindinį reikalavimą. Karaliui Alfonsui XIII lankantis 
Romoje, L'Osservatore Romano rašė: „1870 m. rugsėjo 20 d. 
atsivėrusios žaizdos neišgydysi karštais kompresais. Ji tol 
bus atvira, kol nebus imtasi priemonių <...>. Romos klausi- 
mas lieka neišspręstas...“ 

Paraginimai, raminantys pareiškimai, mandagybės. Pi- 
jaus XI pasiuntinys kardinolas Merry del Valis 1926 m. spa- 
lio 4 d. minint šventąjį Pranciškų buvo karališkai sutiktas 
Asyžiuje. Jis nepamiršo karštai padėkoti „tam, kuris rankoje 
laiko valdžios vadeles“ ir kuris, „aiškiai globojamas Dievo, 
ėmėsi išmintingai kurti tautos likimą“. Be abejo, Mussolini 
tiek daug net nesitikėjo. Tačiau tą pačią dieną Dučė laiš- 
ku valstybės patarėjui profesoriui Domenico Barone, kuris 
buvo vienas iš fašistinės konstitucijos redaktorių, nurodė 
pradėti derybų Romos klausimu procesą. 

Valstybės patarėjas Barone iš tikrųjų jau rugpjūčio 6 d. 
buvo pasikvietęs popiežiaus pasiuntinio Berlyne jaunąjį bro- 
lį konsistorijos advokatą markizą Francesco Pacelli, norėda- 
mas aptarti padėtį. Abu teisininkai visiškai slaptai susitiko 
ne vieną kartą ir įsitikino, kad susitarimas įmanomas. Kaip 
Mussolini laiškas Barone'i, taip ir valstybės sekretoriaus kar- 
dinolo Gasparri laiškas, skirtas Pacelli, jį įpareigojo tęsti de- 
rybas, laikantis didžiausio slaptumo. 

Po mėnesio buvo sudarytas pirminis sutarties variantas. 
Ypatingųjų Bažnyčios reikalų Šventosios kongregacijos sek- 
retoriui monsinjorui Borgognini-Ducai padedant, 1927 m. 

balandį buvo surašytas pirmasis konkordato variantas. Tačiau 
nuomonės išsiskyrė vienu klausimu: fašistinis režimas norėjo 
absoliučiai kontroliuoti jaunimo organizacijas, o būtent jos, 
Bažnyčios akimis, buvo viena iš katalikiško veikimo atramų. 

Dešimtys susitikimų, kelios pauzės, netikėta Barone mir- 
tis; praėjo dar aštuoniolika mėnesių, kol 1929 m. sausio 8 d. 
kardinolo Gasparri oficialiai įgaliotas advokatas Pacelli pra- 
dėjo paskutinius pasitarimus su pačiu Mussolini jo namuose 
Chigi rūmuose. Kas rytą Francesco Pacelli asmeniškai atsi- 
skaitydavo Šventajam Tėvui dėl praėjusios dienos pokalbių. 

Vasario 3 d. viskas buvo sutarta. 7 d. Gasparri iš mandagu- 
mo apie tai slapta informavo diplomatines misijas prie Šven- 
tojo Sosto. Prancūzijos ambasadorius ponas de Fontenay 
pirmasis savo vyriausybės vardu pasveikino popiežių. O 
II d. popiežiaus Laterano rūmuose, ten, kur prieš šešiolika 
šimtmečių imperatorius Konstantinas tų laikų popiežiui 
Miltiadui padovanojo jo pirmąją teritorinę valdą - impera- 
torienės Faustos rūmus, buvo padėti parašai. 


Laterano susitarimai 


Vadinamieji Laterano susitarimai yra sudaryti iš trijų dalių, 
pirmiausia — politinės sutarties, užtikrinančios Šventa- 
jam Sostui visišką ir nepriklausomą suverenitetą „Vatikano 
mieste valstybėje“. Šią valstybę sudaro senasis įtvirtintas Va- 
tikano miestas, Kastel Gandolfo pilis, trys patriarchalinės 
Šv. Jono Lateraniečio, Šv. Didžiosios Marijos ir Šv. Pauliaus 
Užsieniečio bazilikos bei keli kiti priklausiniai. Šventasis 
Sostas, savo ruožtu, pripažino Italijos karalystę ir galutinai 
atsisakė bet kokių pretenzijų į buvusias popiežiaus valdas. 
Kita susitarimų dalis buvo finansinė konvencija, numa- 
čiusi nuostolių Šventajam Sostui atlyginimą (750 milijonų 


42 


,TEGYVUOJA POPIEZIUS! TEGYVUOJA DUČĖ!“ 


livru per metus), siekiant padengti pajamas i$ prarastu teri- 
torijy nuo pat Italijos valstybès susikürimo. 

Pagaliau konkordatas jteisino katalikybe kaip valstybine 
Italijos religija. Jis suteiké galia skirti vyskupus vien tik po- 
piežiui, tačiau naujieji vyskupai turėjo prisiekti ištikimybę 
karaliui. Buvo priimti kiti Bažnyčiai labai palankūs nutari- 
mai: tikybos mokymas tapo privalomas pradinėse ir viduri- 
nėse mokyklose; uždraustos skyrybos; vienuolių kongregaci- 
jos įgijo juridinio asmens statusą, leidžiantį įgyti nuosavybę 
ir t. t. 

Pati akivaizdžiausia naujovė- be abejo, toji mažytė 44 hek- 
tarų teritorija, pavertusi Vatikaną pačia mažiausia pasaulio 
valstybe: 1859 m. ši valstybė užėmė 18 ooo hektarų, o dabar 
ji buvo prilyginta Monako kunigaikštystės trečdaliui! Beje, 
Mussolini buvo pasiūlęs atiduoti kai kurias valdas Janiku- 
lės pusėje, bet kardinolas Gasparri šio pasiūlymo nepriėmė: 
„Mes nenorime sukti galvos dėl tramvajų streikų!“ 

Kitą dieną po susitarimų pasirašymo Pijus XI laiške Ro- 
mos klebonams ir pamokslininkams rašė: „Mes pritariame 
tokia didele apimtimi sumažintai žemės nuosavybei, kurią 
galime ir turime laikyti dvasine — dėl neaprėpiamos, aukš- 
čiausios ir tikrai dieviškos dvasinės galybės, kurią tai nuosa- 
vybei yra skirta paremti ir jai tarnauti.“ 

Mussolini taip pat trumpai pakomentavo: „Vatikano 
valstybė yra didelė vien tuo, kam atstovauja, o ne didesniu ar 
mažesniu kvadratinių kilometrų skaičiumi!“ 

Būtent jis įteisino „Vatikano valstybės“ formuluotę, nors 
daugelis vyskupų siūlė Roma Vaticana - „Vatikano Romą“. Ir 
vieniems, ir kitiems atgautoji teritorija reiškė daugiau negu 
simbolį: Šventasis Sostas natūraliai tapo tarptautinės teisės 
asmeniu ir taip likusio pasaulio akyse atgavo politinį teisė- 
tumą. 

1929 m. vasario II d., po pasirašymo ceremonijos Laterane 
priešais karaliaus rezidenciją Kvirinalo rūmuose vėl susirin- 
ko minia, apimta nesuvaldomo entuziazmo. Nuo jos neatsi- 
liko sutanoti kunigai: 

— Viva l'Italia! Viva il Re! 

Dar daugiau žmonių netrukus susibūrė Šv. Petro aikštėje, 
nepaisydami smarkios liūties. Popiežius pasirodė Šv. Petro 
bazilikos balkone, palaimino tautą, armiją, Italiją, paskui 
linksmai pamojavo savo kepure, aidint džiūgaujančios mi- 
nios šauksmams: 

— Viva il Papa! Viva il Re! Viva Mussolini! 

Popieziui tai buvo istoriné pergalé. Liepos 25 d. popie- 
Zius pagaliau galéjo pirma karta i$eiti j gatve — dalyvavo 
Švenčiausiojo Sakramento procesijoje aplink Berninio kolo- 
nada, o gruodžio 20 d. iškilmingomis mišiomis Lateraniečio 
Šv. Jono bažnyčioje pažymėjo savo išrinkimo metines. Skais- 
čiai raudonu apsiaustu apsitaisęs popiežius, automobiliu ra- 
miai važiuojantis Amžinojo miesto gatvėmis, — kas būtų tuo 
patikėjęs? Savo valstybėje Šventasis Tėvas nebebuvo tremti- 
nys. Jis atnaujino ryšius su istorija. 

Dučei tai buvo reikšminga politinė pergalė. Italijoje jį 
vienu balsu garbstė dauguma krikščionių ir antiklerikalų. 
Užsienyje demokratai ir respublikonai gyrė „didįjį Musso- 
lini“, kurį laikraštis La Croix netgi palygino su imperatoriu- 
mi Konstantinu. Kad įvertintume nepaprastą Laterano su- 
sitarimų poveikį, užtenka pažvelgti į raitą Dučę dailininko 
Nincheri freskoje, kuria jis papuošė Monrealio Apgynimo 
Dievo Motinos bažnyčios lubas! 

Vis dėlto ši vienybė truko neilgai, nė Dučė jos neišlaikė. 
Tiesa, Mussolini atrodė labai nuosaikus, dėstydamas įsta- 
tymo projekto, kurį Ministrų kabinetas turėjo patvirtinti 

1929 m. gegužės 14 d., motyvus: „Jokio priešiškumo, jokio 
nepasitikėjimo Bažnyčia ir religija <...>. Beveik absoliučiai 
visa italų tauta yra katalikai, katalikybė yra labai sena ir šlo- 
vinga italų tradicija, todėl valstybė, kuri yra juridinė italų na- 
cijos organizacija, atstovaujanti jos dvasiai ir jos tradicijoms, 
negali nebūti katalikiška!“ 

Bet jau gegužės 13 d., balsavimo parlamente išvakarėse, tas 
pats Mussolini, įžeistas savo antiklerikalinio sparno, pasakė 
negirdėtai smarkiai Bažnyčią puolančią kalbą, iškeldamas į 
padanges Garibaldi ir Cavoura ir išjuokdamas popiežiaus val- 
džią: „Bet koks barbaras paneigtų šventą Romos miesto cha- 
rakterį? <...> Ponai, mes ne atgaivinome žemiškąją popiežiaus 
valdžią, mes ją palaidojome! Mes jai palikome tiek vietos že- 
mėje, kiek jos prireiks, norint ją palaidoti kartą visiems lai- 
kams! <...> Fašistinė valstybė yra katalikiška, bet pirmiausia — 
fašistinė! Dar daugiau, ji yra išimtinai, esmingai fašistinė!“ 

Gegužės 25 d. Senate jis pakartojo savo puolimą. Sugrįžo 
karingasis Mussolini, kuris anksčiau gana atkakliai ragino 
popiežių „išvykti iš Romos, įsikurti Avinjone“! 

Gazetta Ufficiale birželio 5 d. pranešė, kad Laterano susitari- 
mai pagaliau bus paskelbti viešai. Tą pačią dieną L'Osservatore 
Romano išspausdino popiežiaus laišką, papunkčiui atsakantį 
į Mussolini uzsipuolimus ir įžeidinėjimus ir užginčijantį — tai 
yra abiejų veikėjų nesutarimo priežastis — jo teises į jaunimo 
auklėjimą. Po penkių mėnesių popiežius pareiškė protestą, 
režimui vienu plunksnos brūkštelėjimu uždraudus daugiau 
kaip penkis tūkstančius jaunųjų katalikų grupių. 

Taigi Dučės ir popiežiaus santarvė baigėsi. Jos tikslas 
buvo tik sureguliuoti „Romos klausimą“, kurį abi pusės no- 
rėjo išspręsti diplomatinėmis, o ne ideologinėmis priemo- 
nėmis. Vėliau, žlugus fašistiniam režimui, 1947 m. tie patys 
Laterano susitarimai buvo integruoti į Italijos konstituciją. 
Vatikane daugiau jau niekas nebandė lyginti Mussolini su 
naujuoju Konstantinu. 

III 
Nebaigta enciklika 


Kaip popiežius vos nebasmerkė rasizmo 
er antisemitizmo 


„Kas stabų kultu siekia sudievinti rasę, tautą 
ir valstybę, tas pažeidžia dievišką daiktų tvarką.“ 
Pijus XI, „Mit brennender Sorge“, 1937 


ASTEL GANDOLFO, 1938 m. birželio 22 diena. 
Tą rytą paprastas sutana vilkintis kunigas skubiu 
žingsniu ir neramia širdimi įžengė į vasaros rūmų, 
kur popiežius Pijus XI pasislėpė nuo slegiančio ir dusinan- 
čio Romos miestą karščio, prieškambarį. Šis lankytojas buvo 
vardu Johnas LaFarge'as. Trisdešimt aštuonerių metų jėzu- 
itas. Jis dar nežinojo Šventojo Tėvo pakvietimo, kurį gavo 
prieš kelias dienas, jau besiruošdamas grįžti į Jungtines Vals- 
tijas, priežasties. Jis net neįsivaizdavo, kad bus įtrauktas į 
vieną svarbiausių šiuolaikinės Vatikano istorijos įvykių. 
Johnas LaFarge'as buvo amerikietis. Jo senelis — breto- 
nas, prieš persikeldamas per Atlantą, buvo Napoleono ka- 
reivis, motina — tiesioginė Benjamino Franklino palikuonė. 
Po studijų Harvardo universitete nepaprastai gabus kalboms 
studentas dvasinę seminariją baigė Austrijoje, Insbruke, kur 

1905 m. buvo įšventintas į kunigus ir įstojo į Jėzaus drau- 
giją. Penkiolika metų kunigavęs įvairiose pietų Merilendo 
parapijose ir dešimt metų bendradarbiavęs jėzuitų savaitraš- 
tyje America, jis tapo tikru Amerikos juodaodžių padėties 
specialistu tais laikais, kai Jungtinėse Valstijose rasinė at- 
skirtis šėlte šėlo. 

1934 m. jis įsteigė „New York Catholic Interracial Coun- 
cil“ — kovos su rasine diskriminacija asociaciją, o 1937 m. savo 
patirtį apibendrino knygoje „Interracial Justice“, kurią Niu- 
jorke išleido „America Press“ leidykla. Jis negalėjo numanyti, 
kad vieną dieną pats popiežius perskaitys šį veikalą (Pijus XI, 
buvęs bibliotekos prefektas, išliko prisiekęs skaitytojas) ir kad 
jame atras daugelį savo paties įžvalgų. Būtent tai, kad rasė 
neturi jokio mokslinio pagrindimo, jokio biologinio pamato 
ir kad rasistiniai nacizmo išvedžiojimai prieštarauja vienam iš 
krikščionybės pagrindų - žmonių prigimties bendrumui. 

1938 m. gegužės 2 d. Johnas LaFarge'as išlipo iš laivo 
Anglijoje su aštuoniais šimtais dolerių kišenėje, turėdamas 
tikslą praleisti tris mėnesius Senajame žemyne. Jėzaus drau- 
gija visada skatindavo savo narių lavinimąsi: savaitraščio 
America vyriausiasis redaktorius tėvas Talbotas jam ne tik 
užsakė parašyti reportažą apie Budapešto eucharistinį kon- 
gresą, bet pasiūlė pakeliauti po Europą - LaFarge'as aplankė 
Koblenca, Prahą, Budapeštą, Zagrebą ir kt. — ir užmegzti 
glaudesnius ryšius su kitais jėzuitų vadovaujamais leidiniais, 
kaip The Month (Anglijoje), Études (Prancūzijoje) ar Civilta 
cattolica (Italijoje); su šia užduotimi jis puikiai susidorojo. 

Birželio 5 d. LaFarge'as užsuko į Romą, kur susitiko su 
tuometiniu jėzuitų generolu tėvu Wladimiru Ledochowskiu, 
o Kastel Gandolfo šveicarų salėje kartu su daugybe maldi- 
ninkų jis dalyvavo viešoje popiežiaus Pijaus XI audiencijoje, 
lydimas savo draugo - garsiojo Gregorianumo, Grigališkojo 
popiežiaus universiteto, rektoriaus. 

Po kelių dienų, ruošdamasis kelionei į Paryžių, jis gavo 
laišką su Šventojo Tėvo spaudu, be jokio paaiškinimo kvie- 
čiantį į priėmimą birželio 22 d. Savo atsiminimuose jis prisi- 
pažino, kad tas paslaptingas ir nelauktas pakvietimas jį ap- 
stulbino ir kad tądien „šventojo Petro uola užgriuvo jam ant 
galvos“! 

Nurodytu laiku jaunasis jėzuitas įžengė į popiežiaus rūmų 
kiemą. Jo Šventenybės „kambarinis“ monsinjoras Mella di 
Sant'Elia įvedė jį į senojo, diabeto ir širdies ligos nualinto, 
popiežiaus kabinetą. Popiežius maloniai pažvelgė į jį per 
savo akinius auksiniais rėmeliais: 

— Sveiki atvykę! 

LaFarge'as šį susitikimą aprašė savo 1954 m. išleistuose 
„Atsiminimuose“: „Šventasis Tėvas mane priėmė be galo 
maloniai.“ Jis nutylėjo tai, kas svarbiausia, tai yra nepaprastą 
Pijaus XI prašymą, ir būta dėl ko — popiežius jam įsakė iš- 
saugoti visišką slaptuma! 

„Sakoma, kad Romos popiežiaus paslaptis yra vieša pa- 
slaptis, galbūt, bet čia yra kitas atvejis. Mes reikalaujame 
absoliučios paslapties!“ 

Todėl turime atsiversti paties LaFarge'o atmintinę, kurią 
jis konfidencialiai pateikė savo Niujorko provincijolo padé- 
jėjui tėvui Josephui Murphy, kad sužinotume, jog iškilusis 
šeimininkas jį be užuolankų paprašė parengti enciklikos 
projektą tokia tema, „kurią šiuo metu laiko labiausiai ne- 
atidėliotina“, t. y. apie rasizmą ir antisemitizmą. „Jis man 
pasakė, kad tai Dievas mane atsiuntė pas jį“, — pasakojo 
LaFarge'as, kuriam popiežius davė vienintelį patarimą, kaip 
rašyti: „Rašykite taip, kaip parašytumėte, jeigu jūs pats bū- 
tumėte popiežius!“ 

»Sprogstamosios* enciklikos 


Toks rašymo būdas nieko nestebina. Labai retai pats po- 
piežius rašydavo encikliką. Jis galėdavo patikėti jos rengimą 
vienam iš padalinio vadovų arba kuriam nors savo patarėjui, 
netgi ne savo aplinkos asmeniui. Šių tekstų juodraščiai, jų 
autoriai bei pritaikyta metodologija likdavo paslaptyje, ne- 
bent kas nelauktai paaiškėdavo. Kai kurioms enciklikoms 
prireikė daugybės metų diskusijų, jas rengiančių redaktorių 
arba tarnybų tarpusavio derinimų, neskaičiuojant laiko galu- 
tiniam teksto ir jo vertimų į įvairias kalbas redagavimui. 

Beje, nuo pat išrinkimo 1922 m. vasario 6 d. popiežius 
Pijus XI ne kartą norėjo paskelbti „politinio“ skambesio 
tekstą. Per septyniolika pontifikato metų jis paskelbė kur 
kas daugiau tarptautinius įvykius atspindinčių pasisakymų 
negu bet kuris kitas jo pirmtakas. 

1926 m. popiežius pasmerkė Prancūzų akciją ir jos „pa- 
gonišką Valstybės ir Valdžios koncepciją“, tai buvo tikra 
drama didelei prancūzų katalikų daliai. 1931 m. birželio 29 d. 
Pijus XI iškilminga enciklikos forma paskelbė kitą kovingą 
tekstą — itališkai parašytą „Non abbiamo bisogno“ — „prieš 
fašizmo skleidžiamą totalitarinę teisės ir valstybės vaidmens 
koncepciją“. Kadangi reikėjo pergudrauti Mussolini policiją, 
jis pirmuosius teksto egzempliorius patikėjo pasiuntiniams, 
įpareigotiems juos paskelbti užsienyje. Todėl vieną rytą 
La Croix korespondentas Vatikane monsinjoras Gastonas 
Vanneutville'is turėjo pirmuoju traukiniu skubėti į Paryžių 
su brangiuoju tekstu savo krepšyje, o jo jaunasis kolega ame- 
rikietis Francis Spellmannas, būsimasis Niujorko kardino- 
las, su kitu lagamino dugne paslėptu egzemplioriumi skrido 
į Jungtines Valstijas. 

1937 m. kovo 19 d. (darbininkų globėjo šventojo Juozapo 
dieną) pasirodė enciklika „Divini Redemptoris“, pasmerkian- 
ti „bolševikinį ir ateistinį“ komunizmą, kurį autoritetingasis 

enciklikos autorius pavadino „iš esmės perversišku“. Tai la- 
bai įtaigus tekstas, bet jis nustebino nedaugelį, nes Bažnyčia 
visą laiką komunizmą vadino didžiausiu pavojumi bendrai 
visam pasauliui ir ypač krikščionybei. Vienas kartas - dar ne 
įprotis, vokiečių spauda, pataikaudama savo fiureriui, sutar- 
tinai išaukštino popiežių! 

O dar po dienos popiežius, visiems stebintis, pavieši- 
no kitą encikliką — iš karto vokiečių kalba parašytą „Mit 
brennender Sorge“, išsakiusią nuosprendį nacizmui, kurią 
popiežius pasirašė dar kovo 14-ąją, sekmadienį (per Velykų 
šventę). Anksčiau, sausio 16 d., penki vokiečių vyskupai — 
tarp jų kardinolas Faulhaberis, Bertramas ir Schulte — vizito 
ad limina buvo atvykę į Romą ir popiežiaus paprašė Hitle- 
rio doktriną pasmerkiančio dokumento. Sunkiai sergantis 
popiežius juos priėmė savo miegamajame. Mažai kas tikėjo, 
kad Pijus XI ryšis paskelbti encikliką, parengtą su vienu iš 
atvykėlių, Miuncheno arkivyskupu Michaeliu von Faulha- 
beriu, kuris pats ranka perrašė juodraštį, kad nereikėtų jo 
duoti spausdinti mašinėle. Valstybės sekretorius kardinolas 
Eugenio Pacelli peržiūrėjo tekstą ir dar sugriežtino kai ku- 
rias pastraipas, tapusias tvirčiausiu politinio režimo pasmer- 
kimu per visą Šventojo Sosto istoriją. 

Šį kartą paslaptis buvo patikimai išsaugota. Artimiausi 
plomatinį paštą kelis enciklikos egzempliorius perdavė Ber- 
lyno nunciatūrai, kad Berlyno arkivyskupas ją išsiuntinėtų 
(kartais pavojingai rizikuodamas), visiems vokiečių vysku- 
pams, kurie dvylikoje spaustuvių, pačioje gestapo panosėje, 
išspausdino dešimtis tūkstančių enciklikos egzempliorių. 

Kovo 21 d. ji buvo perskaityta iš katedrų visose bažny- 
čiose ir išdalyta visos Vokietijos tikintiesiems, o tą pačią 
dieną Romoje L'Osservatore Romano paviešino tą nacizmo ir 
valstybės sudievinimo, žmogaus nuasmeninimo, jaunimo in- 

doktrinavimo ir t. t. sistemos apkaltinima. Cia taip pat buvo 
pasmerktas rasizmas kaip „vienos tautos ir vienos šalies“ 
doktrina, bet ne antisemitizmas. Dar ne. 


Karo baisybės 


Pijus XI nebuvo nei revoliucionierius, nei karingas popie- 
žius, bet jis buvo įžvalgus ir toliaregis. Nedaug Bažnyčios 
žmonių taip aiškiai numatė pasaulinio karo pradžią, kaip jis. 
„Aš turėjau viltį numirti nepamatęs naujo karo, — sakė Pijus 
XI 1938 m., - dabar to nebesitikiu!“ 

Jis jau buvo patyręs karą, kai 1917-1919 m. lankėsi lenkų ir 
rusų frontuose kaip popiežiaus atsiųstas stebėtojas. 1919 m. 
rusų ir lenkų konflikto metu paskirtas nuncijumi Varšuvoje, 
jis, nepaisydamas pavojaus, nepaliko pasiuntinybės. Daugy- 
bė pasakytų kalbų ir homilijų, daug trumpų improvizuotų 
pasisakymų baigiantis vienai ar kitai privačiai audiencijai 
rodė, kad Pijus XI neramiai stebėjo įtampos augimą. Kartais 
gana aštriai pasmerkdavo į priešpriešą vedančias ideologijas 
ir režimus. 

Štai 1938 m. kovo 14 d. Anschlussas, kai kancleris Hitleris 
asmeniškai atvyko į Vieną, kad paskelbtų Austrijos prijungi- 
mą prie Reicho. Vienos kardinolas monsinjoras Theodoras 
Innitzeris, aplankęs Hitlerį, pareiškė ištikimybę fiureriui 
ir paragino austrų katalikus — ypač jaunimo organizacijų 
vadovus — „besąlygiškai stoti į vieną greta su didžiąja Vo- 
kietijos valstybe ir jos fiureriu“. Ir gražiais žodžiais sugun- 
dytas kardinolas šalia parašo savo ranka išvedžiojo šiuos 
žodžius: Und beil Hitler! Vatikanas apstulbo! Balandžio 1 d. 
L'Osservatore Romano pasmerkė Innitzerio pareiškimą, jis 
buvo skubiai iškviestas į Romą, kur jį griežtai išbarė kardi- 
nolas Pacelli, paskui — ir pats popiežius: nepaisant aukšto 


5I 


VATIKANO PASLAPTYS 


kardinolo rango, jo buvo paprašyta paskelbti oficialų pasiaiš- 
kinimą, kuris apskriejo visą pasaulį! 

Balandžio 7 d. popiežius priėmė fašistinio režimo prie 
Šventojo Sosto ambasadorių Bonifacio Pignatti ir garsiai 
apgailestavo dėl „pono Hitlerio išaukštinimo“ per rengiamą 
jo vizitą į Romą: gegužės 3 d. Vokietijos kancleris kartu su 
naujuoju užsienio reikalų ministru Joachimu von Ribben- 
tropu turėjo iškilmingai pasveikinti Mussolini. Hitleris, 
kurį Pignatti nedelsdamas informavo apie Pijaus XI neprie- 
lankumą jam, nutarė neprašyti Šventojo Tėvo audiencijos. 
Likus kelioms dienoms iki vizito popiežius, remdamasis 
Laterano susitarimais, uždraudė iškelti vėliavą su svastika 
ant visų Bažnyčiai priklausančių pastatų, paskui nusprendė 
viešai iš Vatikano persikelti į Kastel Gandolfo. Jis net liepė 
paskelbti L'Osservatore Romano dienraštyje, kad visi žinotų, 
jog Romos oras Katalikų bažnyčios vadovui staiga pasidarė 
„per daug nesveikas“. 

Kitą dieną Pijus XI Šventosios archeologijos akademijos 
atstovams pareiškė, jog svastika yra „Kristaus kryžiui prie- 
šiškas kryžius“. Jam buvo visiškai aišku: Hitleris — tai „anti- 
kristas“. 


O rasizmas? 


Vis dėlto tokiu sunkiu metu, esant didelei politinei ir kari- 
nei sumaiščiai, senstančiam popiežiui vis labiau rūpėjo kiek 
„Mažesnės“ temos — rasizmas ir antisemitizmas. Tuo metu, 
kai visa Europa nerimavo dėl ekspansionistinių Hitlerio 
kėslų, dėl nacių žudikiško diktatūros kurso, dėl Mussolini 
pastangų lygiuoti Italiją į Reichą, dėl rusų revoliucijos išpli- 
timo grėsmės, dėl diktatoriškų „draugo Stalino“ metodų ir 
dėl visuotinio konflikto galimybės, tik nedaugelis komen- 

tatorių rasinę atskirtį ir antižydiškas priemones laikė esmi- 
nėmis. 

Šios priemonės buvo, be abejo, vertos pasmerkimo, bet 
jos atrodė mažiau svarbios. Pačių įžvalgiausių to meto ste- 
bėtojų, kaip žurnalistas Albert'as Londres'as, ar diplomatas, 
Prancūzijos ambasadorius Varšuvoje Lėonas Noėlis, kalbos 
liudija, kad tada niekas neįsivaizdavo, jog žydų klausimas pa- 
sibaigs holokaustu. Istorikas Emile'is Poulat apibendrino: 
pasaulinio konflikto išvakarėse „žydai nebuvo svarbi proble- 
ma“. O juodieji - dar mažesnė. Išskyrus kelis pranašiškus 
protus, kaip filosofė Edith Stein, į krikščionybę perėjusi 
žydė, kuri, prieš įstodama į karmeličių vienuolyną, 1933 m. 
balandį apie tai asmeniškai rašė popiežiui Pijui XI. „Per 
anksti“, — santūriai pakomentavo profesorius Poulat. 

Patys katalikai, nors dauguma jų ir neabejojo „viena žmo- 
nių gimine“, kurios pirmasis skelbėjas buvo šventasis Pau- 
lius, laikėsi tokios pat senos kaip pati krikščionybė „anti- 
judaistinės“ tradicijos. Pats krikščionybės — kaip atskiros 
organizuotos grupės — atsiradimas tarp judėjų, kurie nebūtų 
pripažinę Mesijo, savaime buvo abipusio priešiškumo prie- 
žastis, tokio, kuris netrukus peraugo į panieką, netgi neapy- 
kantą, ir kuris didele dalimi paaiškino mažą krikščioniškos 
Europos domėjimąsi antižydiška Hitlerio politika. 

Šis teologinis, sociologinis ir kultūrinis antijudaizmas, 
kurio katalikams buvo taip sunku atsikratyti, nebuvo „rasiz- 
mas“ ideologine ir biologine šio termino prasme. Skirtingai 
nuo vėliau atsiradusio antisemitizmo, kurio pamatas yra on- 
tologinis, netgi genetinis, „rasizmas“ nereiškė jokio rasinio 
išskirtinumo. Jei nacizmas galėjo klestėti tradicinio antiju- 
daizmo terpėje, jis tuo pačiu metu, skelbdamas Evangelijos 
žiniai priešingą rasinį antisemitizmą, atskyrė nuo savęs dau- 
gybę vokiečių krikščionių. 

1938 m. gegužės 3 d. L'Osservatore Romano pirmame pus- 
lapyje išspausdino popiežiaus laišką, skirtą visų pasaulio 

katalikiškų universitetų rektoriams, taip pat ir Paryžiaus 
„Catho“ rektoriui prancūzų kardinolui Baudrillart'ui, laišką, 
griežtai pasmerkiantį visas nacistinės rasių nelygybės, gry- 
numo, rasės pirmumo prieš religiją, rasinio instinkto ir t. t. 
teorijas. Prancūzų katalikų spauda, prisiminusi garsųjį Pi- 
jaus XI prieš modernizmą nukreiptą „Syllabus“, prabilo apie 
„syllabus prieš rasizmą“. 

Hitlerio atsakas buvo staigus. Padidėjo spaudimas vokie- 
čių katalikams. Tą pačią dieną, kai popiežius priėmė Johną 
LaFarge'ą Kastel Gandolfo rezidencijoje, laikraštis La Croix 
savo puslapiuose prabilo apie nesiliaujantį nacistinės spau- 
dos puolimą prieš popiežių, vadinamą „amžinu priešu“, kuris 
siekia sutrukdyti „dvidešimčiai milijonų už Reicho ribų gy- 
venančių vokiečių katalikų pripažinti savo rasinį bendrumą 
su visais kitais vokiečiais“. Popiežius — didžiausia vokiečių 
rasės susivienijimo kliūtis! 

Vis dėlto Hitlerio apsilankymas Romoje 1938 m. gegužės 
mėnesį sukėlė Italijoje iki tol nematytą rasizmo protrūkį. 
Fiurerio „patarėjai“ atvyko į Milaną ir fašistinei partijai pa- 
dėjo kurti rasistinius įstatymus, apie kuriuos buvo paskelbta 
beprecedentėje propagandos kampanijoje. Liepos 14 d. gru- 
pė Italijos universitetų profesorių paskelbė „Dichiarazione 
della Razza“ („Rasės deklaraciją“) su dešimčia fašistinę rasiz- 
mo koncepciją apibrėžiančių punktų, aiškinančią, kad tikrai 
egzistuoja „arijų kilmės“, „gryna“ „italų rasė“, kurios jokiu 
būdu negalima „atskiesti“ mišriomis santuokomis, ypač su 
žydais! 


„Mes esame semitai“ 


Šokiruotas Pijus XI reagavo trimis pasisakymais. Liepos 
15 d., praėjus vos kelioms valandoms po universitetų pro- 

fesoriy pareiškimo, jis pasinaudojo Paskutinės vakarienės 
Dievo Motinos seserų generalinės kapitulos kvietimu, kad 
pareikštų protestą prieš šią „apostazijos“, nesuderinamos su 
krikščionių tikėjimu, formą. Liepos 21 d. jis kreipėsi į šim- 
tą penkiasdešimt kapelionų, dirbančių su Katalikų akcijos 
italų jaunimu, pasmerkdamas rasizmą ir jam supriešindamas 
krikščioniškai suprantamą žmonių rasės „bendrumą“. Galop 
liepos 28-ąją, ketvirtadienį, Mussolini gimimo dieną, į Kastel 
Gandolto rezidenciją pakviestiems Tikėjimo skleidimo ko- 
legijos moksleiviams Pijus XI pasakė ilgą kalbą, kurią užsie- 
nio reikalų ministras ir Dučės žentas grafas Ciano pavadino 
„smarkiai antirasistine“: „Katalikas — tai reiškia visuotinis, 
nerasistas, nenacionalistas! <...> Žmonių giminė, visa Zmo- 
nių giminė yra vienintelė ir didžiulė bendra žmonių rasė! 
Mes klausiame, kodėl Italijai parūpo nevykusiai pamėgdžio- 
ti Vokietiją ir sekti jos pavyzdžiu! <...> Žmogiška tikrovė ir 
žmogiškas orumas privalo turėti vienintelę didžiąją šeimą — 
žmonių giminę, žmonių rasę!“ 

Kitą dieną visa Vokietijos spauda kandžiau nei visada 
pašiepė popiežių. Jam ypač buvo priekaištaujama dėl naciz- 
mo ir bolševizmo sutapatinimo savo smerkiamoje kalboje. 
Liepos 30 d., šeštadienį, jaunųjų fašistų stovykloje Forli ap- 
silankęs Mussolini asmeniškai atsakė popiežiui. Dučę ypač 
suerzino tai, kad Pijus XI jį apkaltino kopijuojant Hitlerį. 
Diktatorius pademonstravo, kad popiežiaus kalbos jam ne- 
padarė įspūdžio. Jis pareiškė: „Mes esame pirmi rasizmo ir 
kitose srityse!“ 

Rugpjūčio 4 d. italų laikraščiai pranešė, kad prasidėjus 
mokslo metams mokymo įstaigų durys žydų jaunimui bus 
uždarytos. Rugsėjo 1 d. Ministrų taryba paskelbė apie „ne- 
arijų“ išvarymą iš Italijos teritorijos. Kitą dieną taryba nu- 
sprendė išbraukti iš sąrašų visus „nearijų rasės“ mokytojus. 
Italijos žydų padėtis tapo nepakeliama. 

Rugséjo 6 d., ta pacia, kai Niurnberge prasidéjo Vokieti- 
jos nacių suvažiavimas, Pijus XI Romoje priėmė Belgijos ka- 
talikų radijo bendradarbius maldininkus, kurie jam padova- 
nojo seną mišiolą. Vartydamas šią knygą, popiežius sustojo 
prie pasakojimo apie Abraomo auką. Jis pradėjo lėtai garsiai 
skaityti. Tada smarkiai jaudindamasis pakomentavo šį „di- 
dingą tekstą“: „Per Kristų ir Kristuje - mes esame dvasiniai 
Abraomo palikuonys. Ne, krikščionys neprivalo skatinti an- 
tisemitizmo <...>, kuris yra nepriimtinas! Savo dvasia mes 
esame semitai!“ 

Tardamas šiuos žodžius, popiežius nesusilaikęs pravirko. 
Neprotokolinis pasisakymas Italijos laikraščiuose nebuvo 
paminėtas. Bet popiežius paragino vieną iš maldininkų — 
monsinjorą Louis Picard'ą — oficialiai persakyti jo žodžius 
laikraščio La Libre Belgique rugsėjo 14 d. numeryje. Pijus XI 
norėjo, kad jo rūsti ištarmė pasiektų tikslą! 


Darbinga vasara 


1938 m. birželio 22 d. Johnas LaFarge'as, vos išėjęs iš Kastel 
Gandolfo, grįžo į Roma ir nuskubėjo pasitarti su savo Drau- 
gijos generolu tėvu Wladimiru Ledochowskiu, kuris atrodė 
tarsi nukritęs iš dangaus. Užsigavęs dėl to, kad nebuvo įspė- 
tas, garbusis tėvas kitą sekmadienį pats nuskubėjo į Kastel 
Gandolfo rezidenciją, tikėdamasis misijos patvirtinimo. 

Birželio 27 d., pirmadienį, LaFarge'as dalį popietės pra- 
leido vyriausiojo generolo kabinete. Jis kreipėsi dėl leidimo 
išvykti dirbti į Paryžių, norėdamas, kad būtų išlaikytas slap- 
tumas ir kad savo darbui gautų kelis padėjėjus. Jam tuojau 
pat paskyrė du jėzuitus: šešiasdešimt aštuonerių metų pran- 
cūzą Gustave'ą Desbuguois ir keturiasdešimt penkerių metų 
vokietį Gustavą Gundlachą. 


56 


NEBAIGTA ENCIKLIKA 


Pirmasis buvo artimas Josepho Folliet, Visuomenės savai- 
čių rengėjo, bendradarbis ir Jaunųjų krikščionių darbininkų 
organizacijos patarėjas. Antrasis, vienas iš Veimaro respu- 
blikos katalikų intelektualų veikėjų — asmeninis popiežiaus 
pasiuntinio Berlyne monsinjoro Eugenio Pacelli draugas. Jie 
buvo aktyvūs socialinės katalikybės, pasiūlytos Leono XIII 
enciklikoje „Rerum novarum“, šalininkai, abu anksčiau pa- 
dėjo rengti ir kitas enciklikas: drauge dirbo prie „Ouadra- 
gesimo anno“ (1931) teksto, o tėvas Desbuguois triūsė prie 
„Divini redemptoris“ (1937). 

Pirmosiomis 1938 m. liepos dienomis visi trys jėzuitai 
persikėlė į Paryžių, į „Études“ patalpas, vėliau — į namelį 
Vanvo priemiestyje, Remon-Maršerono gatvėje, kur jau nuo 
1922 m. buvo įsikūrusios Liaudies akcijos įstaigos. Trijulė 
užėmė tris kambarius ir naudojosi gana turtinga biblioteka. 
Rugpjūčio mėnesį prie jų prisidėjo ketvirtasis jėzuitas — tė- 
vas Heinrichas Bachtas, turintis konkrečią užduotį: išversti 
parašytą tekstą į bažnytinę lotynų kalbą. 

Buvo laikomasi paties didžiausio slaptumo ir uždaru- 
mo, siekiant pergudrauti gestapą, kurio agentai sekė tėvo 
Gundlacho pėdomis nuo tada, kai šis balandžio mėnesį per 
Vatikano radiją aštriai pasisakė prieš Anscblussą. Tėvas Le- 
dochowskis liepos 17 d. apie tai dar kartą priminė LaFarge'ui 
laišku. Jis taip pat perspėjo LaFarge'ą, kad šis turės likti 
Paryžiuje iki darbo pabaigos. Šiame niūriame ir slegiančiame 
priemiestyje įkalintas LaFarge'as ilgėjosi Jungtinių Valstijų 
ir jau liepos pabaigoje skundėsi, kad negali „ištrūkti iš kalė- 
jimo“. 

Galiausiai jis tik spalio 1 d. Bulonėje sėdo į laivą. Dešim- 
čia dienų anksčiau buvo nuvykęs į Romą, kad įteiktų enci- 
klikos juodraštį Ledochowskiui tiesiai į rankas. Jėzaus drau- 
gijos būstinėje Borgo Santo Spirito vis labiau augo nerimas, 
stebint ekspansionistines Hitlerio užmačias Čekoslovakijo- 
je. Daugeliui karas atrodė neišvengiamas dalykas, nepaisant 


37 


VATIKANO PASLAPTYS 


Miuncheno susitarimų. Patys blaiviausi protai netikėjo ta 
netikra taika. Ir pats pirmasis - Pijus XI. 


„Juodasis popiežius“ stato kliūtis 


Ar tėvas Ledochowskis delsė perduoti dokumentą sunkiai 
sergančiam, kaip buvo sakoma, popiežiui būtent dėl tokios 
įtemptos padėties? O gal jėzuitų generolas sąmoningai ati- 
dėliojo tą momentą, kai Pijus XI turės patvirtinti doku- 
mentą ir lieps jį paskelbti? Spalio 8 d. Ledochowskis įteikė 
„sutrumpintą“ tekstą prancūzų kalba tėvui Enrico Rosai, 
svarbiausio Italijos jėzuitų leidinio Czv/ta cattolica bendra- 
darbiui. Atlikti ekspertizę, anot jo. 

Aštuoniasdešimt dvejų metų Wladimiras Ledochowskis, 
nuo 1915 m. — jėzuitų generolas, buvo išskirtinė asmenybė. 
Vadinamam „juodajam popiežiui“ daug labiau rūpėjo Rusi- 
jos ateitis ir „bolševikų“ pavojus (kare su sovietine Rusija jo 
brolis Ignacy buvo lenkų armijos divizijos generolas), negu 
neišvengiamas pasaulinis konfliktas, žydų padėtis ar rasinė 
diskriminacija; jo akimis, tai nelabai reikšmingi klausimai. 
Jis pritarė Varšuvą valdžiusiems „pulkininkams“, dėjusiems 
viltis į trapią Vokietijos ir Lenkijos sutartį, gyvybiškai svar- 
bią Lenkijai; reikėjo nesukelti jai pavojaus per daug priešiš- 
kais naciams veiksmais. 

Galų gale 1939 m. sausio 21 d. Ledochowskis perdavė do- 
kumentą į Vatikaną, to atkakliai reikalaujant pačiam popie- 
žiui, kuriam LaFarge'as iš Jungtinių Valstijų slapta atsiuntė 
laišką. Sakoma, kad silpstantis Pijus XI tuo metu jautėsi kiek 
geriau ir rengė svarbų Italijos vyskupams, kuriuos turėjo su- 
kviesti vasario 11 d., šeštadienį, skirtą pranešimą. Tądien tu- 
rėjo būti paminėta dešimtoji Laterano susitarimų sukaktis. 
Tai buvo gera proga girdint pačiam Mussolini paskelbti, ko- 

kie fašistinio režimo veiksmai pažeidžia susitarimų dvasią. 
Pirmiausia — naujieji rasiniai įstatymai, nesuderinami su ka- 
nonų teise, šiurkščiai iškreipiantys 1929 m. sudarytą konkor- 
datą ir prieštaraujantys ateities sąjungai — „visų tautų, visų 
nacijų, visų rasių, jungiamų ir vienijamų bendru didžiosios 
žmonijos šeimos ryšiu...“ Popiežiaus ranka rašyto juodraščio 
pabaigoje susilieja neaiškios, kreivos, beveik neįskaitomos 
eilutės... 

Pijus XI mirė staiga, 1939 m., naktį iš vasario 9 į IO d., 
5 val. 30 min., atidavęs paskutines jėgas savo pranešimo ren- 
gimui. Trys dienos prieš mirtį jo būklė labai pablogėjo. Va- 
sario 7 d., antradienį, dėl nepaprasto silpnumo nerimavęs jo 
asmeninis gydytojas patarė atšaukti visas audiencijas, taip 
paskleisdamas gandus; trečiadienį kardinolas karščiuojan- 
čiam senajam popiežiui pasiūlė atidėti vasario r1 d. paminėji- 
mo ceremonijas ir susilaukė griežto atsako. Vis dėlto mirtis 
atšaukė popiežiaus susitikimą su Istorija. 


Slaptuosiuose archyvuose 


Anot popiežiaus aplinkos žmonių liudijimų, būdamas labai 
silpnas jis peršalo, bet nesigydė. Kitų žiniomis, popiežius 
mirė nuo paprasčiausio neišvengiamo širdies smūgio, ištiku- 
sio seniai širdies liga sirgusį aštuoniasdešimt vienerių metų 
žmogų. Tačiau jo jaunasis padėjėjas kardinolas Tisserant'as 
1972 m. vasarį, savo gyvenimo pabaigoje, sakė esąs įsitiki- 
nęs, neva oficialus Vatikano gydytojas daktaras Francesco 
Petacci, kurio duktė buvo diktatoriaus meilužė, Mussolini 
įsakymu nužudęs Pijų XI, suleisdamas jam vaistų! 

Šiaip ar taip, ant velionio rašomojo stalo liko gulėti enci- 
klikos „Humani generis unitas“ rankraštis, dvidešimt dienų 
laukęs savo eilės. Be abejonės, prieš mirtį popiežiui neužteko 

laiko jo išstudijuoti. Kardinolas Pacelli buvo tas kamerlin- 
gas, kuris, konstatavus popiežiaus mirtį, paliepė sutvarky- 
ti ant jo stalo gulinčius dokumentus. Negi įmanoma, kad 
popiežius nebūtų jam prasitaręs apie enciklikos projektą? 
Klausiamas Italijos ambasadoriaus Mario Pignatti-Morano, 
kurį iš anos Atlanto pusės pasiekė gandas apie tokio teksto 
buvimą, Pacelli neva atsakęs: „Šis tekstas neturi juridinės ga- 
lios, mes jį perduosime į slaptąjį archyvą.“ 

Tokia buvo tradicija: formalaus popiežiaus parašo netu- 
rintis tekstas laikomas niekiniu, norint mirties valandą iš- 
vengti manipuliacijų. Ar Pacelli jį skaitė? Nežinia. Tuomet 
iš tiesų nebuvo laiko tyrinėti rengiamų dokumentų: kamer- 
lingas asmeniškai turėjo lydėti į Siksto koplyčią pačius aukš- 
čiausius asmenis, atėjusius nusilenkti velioniui Pijui XI, be 
to, privalėjo kuo greičiau sušaukti konklava — tą konklavą, 
kurios stipriausias kandidatas buvo jis pats! 

Kovo 2d. per trečią balsavimą tas pats Eugenio Pacelli buvo 
išrinktas popiežiumi ir pasirinko Pijaus XII vardą. Praėjus 
dviem dienoms po rinkimų vienam iš naujojo popiežiaus ar- 
timos aplinkos žmonių paklausus apie parengtos enciklikos 
temą, Pijus XII patvirtino, kad nežino, apie ką joje kalba- 
ma, bet jis pasiteirausiąs Ledochowskio. Netenka abejoti, 
kad Ledochowskis užsiminė apie šį projektą kartu su kitais 
dokumentais Pijui XII, kurio galva tuo metu buvo užimta 
kitais rūpesčiais, ir visai tikėtina, jog jį perdavė slaptajam ar- 
chyvui. Iškėlus hipotezę (kurios niekas negali paneigti), kad 
Pijus XI buvo susipažinęs su dokumentu, galima neabejoti, 
jog naujasis popiežius nebūtų galėjęs kitaip pasielgti; šis, ti- 
kras politikas, popiežius, be galo atkakliai troškęs sutruk- 
dyti Mussolini pasekti karine Hitlerio beprotybe, nebūtų 
rizikavęs galutinai nuteikti Dučės prieš Bažnyčią. 


* Asmuo, oficialiai patvirtinantis popiežiaus mirtį. (Red. past.) 

Velyku ryta Ledochowskio pavaduotojas Amerikoje té- 
vas Mahleris pranešė Johnui LaFarge'ui, kad jam perduoda 
„prancūzišką ir anglišką projekto versijas“, kuriomis, reikalui 
esant, jis galės pasinaudoti, rengdamas publikaciją ta tema, 
„su sąlyga vengti bet kokios užuominos apie Pijaus XI ke- 
tinimus“. Gegužės IO d. tėvas Gustavas Gundlachas iš savo 
vyresnybės gavo vokišką rankraščio variantą su tuo pačiu lei- 
dimu jį naudoti, neatskleidžiant teksto kilmės. 

Taigi abu vyrai suprato, kad „šis reikalas buvo palaido- 
tas“, kaip Gundlachas rašė LaFarge'ui. Ir kad enciklika nie- 
kada nebus paskelbta. 


GI 


IV 
Pijaus XII tyla 


Dėl ko is tiesų buvo galima priekaistauti 
popiežiui karo metais 


Ouid est guod ultra debuimus facere, et non fecimus? 
(Ką mes būtume galėję padaryti, ko nesame padarę?) 
Pijus XII (1952) 


OMA, 1943 m. spalio 16 d., šeštadienis. Prieš penkias 
savaites vokiečių armijos okupuotame Amžinajame 
mieste lyja. Diena dar neišaušusi. Gatvės tuščios, 
išskyrus Tiberio krantinę Lungoteverę, kur ūžia dengtų SS 
ir „Waffen-SS“ mašinų kolonos motorai. Šiam paslaptingam 
pasiruošimui vadovauja buvęs nacių kontržvalgybos vadas 
Paryžiuje hauptšturmfiuureris Theodoras Danneckeris, o 
pastarajam įsakymus duoda Adolfas Eichmannas, vadovau- 
jantis gestapo žydų reikalų skyriui B4, nuo 1942 m. sausio 
koordinuojantis žydų gabenimą į mirties stovyklas. Pasiren- 
gimų tikslas: išvežti iš Romos 12 ooo žydų. 
Penktą valandą trisdešimt minučių pirmieji sunkvežimiai 
pasuka buvusio miesto geto kryptimi, Marčelo teatro prie- 
šais Tiberinos salą link. Kiti pajuda į Trasteverės ir Testačio 

kvartalų puse. Kokie trys šimtai kareivių su parengtais prieš 
savaitę sąrašais rankose beldžiasi į duris, įsiveržia į šimtus 
butų, kuriuose gyvena žydų šeimos, tempia iš lovų nieko ne- 
suvokiančius vyrus, moteris ir vaikus... 

Tą ankstyvą šabo rytą tik nedaugelis žydų išvengė masi- 
nių gaudynių. Retas kuris suskubo pasprukti pas kaimynus 
arba pasislėpti kvartalo bažnyčioje, pavyzdžiui, Šv. Baltra- 
miejaus Tiberinos saloje. 

Tūkstantis du šimtai penkiasdešimt devyni nelaimin- 
gieji — 363 vyrai, 689 moterys, 207 vaikai — buvo sugrūsti į 
sunkvežimius, vėliau — viename „Collegio Militare“ sparne, 
della Lungara gatvėje Janikulės papėdėje. Visą sekmadienį 
jie praleido šiame niūriame pastate, esančiame šalia garsiojo 
„Regina Coeli“ kalėjimo, už kelių gatvių nuo Vatikano. Pa- 
tikrinus dokumentus du šimtai trisdešimt septyni suimtieji 
buvo paleisti. Naktį iš sekmadienio į pirmadienį tie patys 
sunkvežimiai tūkstantį dvidešimt suimtųjų nuvežė į Romos 
Tiburtinos stotį miesto šiaurės rytuose, kur šie buvo suso- 
dinti grupėmis po penkiasdešimt ar šešiasdešimt žmonių į 
aklinai uždarytus prekinius vagonus. 14 valandą 5 minutės 
traukinių sąstatas pasuko Aušvico link. 

Princesė Enza Pignatelli Aragona, jauna aristokratė, tu- 
rinti teisę patekti į Vatikaną, telefono skambučiu perspė- 
ta vienos draugės, mačiusios sunkvežimių judėjimą Tibe- 
rio krantinėmis, tą šeštadienį kuo anksčiausiai nuskubėjo į 
popiežiaus rūmus pranešti žinios Pijui XII. Kambarinis ją 
nuvedė į trečią pastato aukštą, kur Pijus XII meldėsi asme- 
ninėje koplyčioje. Ji pasakojo, kad popiežius liko sukrėstas 
ir pasipiktinęs: „Juk vokiečiai man buvo pažadėję, kad nelies 
Romos žydų!“ 

Pijus XII tuojau pat paskambino valstybės sekretoriui 
kardinolui Maglione, kad jis skubiai iškviestų Vokietijos am- 
basadorių Ernstą von Weizsūckerį ir jo paprašytų nutraukti 
areštus. Netikėtai uzklupto Maglione didelei nuostabai pats 

Weizsäckeris atsargiai, patylomis leido suprasti, kad popie- 
Zius turėtų protestuoti dėl to, kas vyksta; daugelis Romoje 
gyvenančių vokiečių nepritarė radikalioms šio žiauraus karo 
priemonėms, pirmiausia — žydų deportacijoms, nors nedrįso 
to pasakyti. 

— Aš padarysiu viską, ką tik galėsiu, — pasakė popiežius, 
padėkojo princesei ir užsidarė savo kabinete. 

Pijus XII nusprendė nereikšti asmeninio protesto, bet 
įpareigojo tai padaryti vyskupą Aloisą Hudalį, Romoje esan- 
čios vokiškos parapijos bažnyčios Santa Maria dell'Anima 
rektorių, su kuriuo susisiekė per savo sūnėną Carlo Pacelli. 
Artimas naciams monsinjoras Hudalis nedelsiant parašė 
Romos aukščiausios karinės vadovybės generolui Raineriui 
Staheliui, kad jis „įsakytų tuojau pat nutraukti tuos areš- 
tus“. Stahelis šį reikalavimą perdavė aukščiausiam SS vadui 
Himmleriui, ir šis iš karto atšaukė generolą dėl jo „silpnu- 
mo“ iš posto ir pasiuntė į Rytų frontą! 

Savo ruožtu Weizsäckeris nusiuntė telegramą savo mi- 
nistrui į Berlyną pabrėždamas, kad Hudalio pozicija iš tik- 
rųjų reiškė „Vatikano reakciją į Romos žydų deportaciją“ 
patikino Maglione — ir viso pasaulio akivaizdoje apkaltinti 
Trečiąjį reichą. 

Tuščias grasinimas. Po šio vokiečių diplomato lūpomis 
pareikšto perspėjimo nebuvo jokio ryžtingo Pijaus XII 
veiksmo. Žinoma, šie įvykiai sukrėtė popiežių, bet jis nu- 
sprendė netraukti popiežiaus institucijos į kovą. Ar aki- 
vaizdus popiežiaus protestas tądien būtų išgelbėjęs depor- 
tuojamų nelaimingųjų gyvybę? Ar Pijus XII būtų galėjęs 
sustabdyti beprotišką Hitlerio sumanymą sunaikinti Euro- 
pos žydus? Šiandien popiežiaus kaltintojai sako, kad taip. 
Jo gynėjai teigia priešingai. Ar popiežius, kaip ištarė vienas 
britų diplomatas, „nepakankamai įvertino savo paties mo- 

ralinį autoritetą“? O gal — dar blogiau — slapta simpatizavo 
naciams? 


Dievas ir teisé 


Visa savo gyvenimą Eugenio Pacelli rėmėsi dviem dalykais — 
Dievu ir teise. Pacelli gimė 1876 m. kovo 2 d. netoli Šv. Petro 
aikštės, vos už dviejų žingsnių, kitoje Tiberio pusėje; būsi- 
masis Pijus XII augo šeimoje, kurios jau trys kartos tarnavo 
popiežiui: juk ne kas kitas, o jo senelis buvo L'Osservatore 
Romano’ steigėjas. Niekas nenustebo, kai sulaukęs aštuonio- 
likos metų jis įstojo į seminariją. Pacelli sesuo Elisabetta apie 
ji pasakė: „Jis gimė kunigu.“ Jeigu būtų išdrįsusi, būtų galėju- 
si pridurti: „Jis gimė popiežiumi.“ Aštraus proto, išskirtinės 
atminties, nepaprasto darbštumo ir labai gabaus žmogaus 
pašaukimas buvo aukščiausiu lygiu tarnauti Bažnyčiai. 


Bet taip pat Eugenio Pacelli visą savo gyvenimą išliko 
teisininkas. Lygiai kaip ir jo senelis Marcantonio, kuris Pi- 
jaus IX laikais buvo Sacra Rotos advokatas; kaip jo tėvas 
Filippo, kanonų teisės specialistas, Šventojo Sosto advokatų 
dekanas; kaip jo brolis Francesco, svarbiausias derybininkas 
civilis, rengiantis Laterano susitarimus. 1901 m. jaunas ir pui- 
kios profesinės parengties dvidešimt penkerių metų teisi- 
ninkas stojo tarnauti būsimajam kardinolui Pietro Gasparri — 
kanonų teisės specialistui, buvusiam tarptautinės teisės pro- 
fesoriui Paryžiaus katalikiškajame institute. 

1905 m. Gasparri gabiajam naujokui patikėjo Prancūzi- 
jos valstybės atsiskyrimo nuo Bažnyčios įstatymo priežiūrą, 


* Vatikano dienraštis. (Red. past.) 

paskui 1904 m. slapta sumanyto bei 1917 m. jsigaléjusio naujo 
Kanonų teisės kodekso rengimą. Jo tikslas buvo koordinuo- 
ti daugelio vietinių įstatymų leidybą, įvesti tvarką nesude- 
rintoje konkordatų teisinėje sistemoje, sustiprinti sunkioje 
padėtyje atsidūrusias mažąsias Bažnyčias, sugrąžinti negin- 
čijamą popiežiaus, nuo 1870 m. nebeturinčio savo teritorijos 
teisinio pagrindo, valdžią visoje Bažnyčioje. Ši idėja, kad per 
visą XIX amžių persekiotas popiežius turi vadovauti Bažny- 
čiai, niekada neapleido Pacelli, kuris visada laikė popiežių 
Kristaus vietininku žemėje. 

Gasparri jam patikėjo užbaigti konkordato su Serbi- 
ja sudarymą (1914 m.), tai buvo vienas iš keturiasdešimties 
Šventojo Sosto sudarytų konkordatų per pirmąjį XX a. treč- 
dalį. Pacelli, paskirtas pasiuntiniu Miunchene, paskui — Ber- 
lyne, vedė derybas dėl kitų trijų konkordatu — su Bavarija 
(1924 m.), su Prūsija (1929 m.) ir su Badenu (1932 m.). Tais 
pačiais metais, Laterano pasirašytų susitarimų su Italija pa- 
drąsintas, jis pasiūlė konkordato su Reichu projektą, kurį 
įgyvendino 1933 m. liepos 20 d., jau būdamas paskirtas vals- 
tybės sekretoriumi, kartu su naujuoju sausio 30 d. išrinktu 
Vokietijos kancleriu — Adolfu Hitleriu. 


Sutartis su velniu 


Naujasis Reicho vadas dar nebuvo velnias. Eugenio Pacelli 
dvylika metų praleido Vokietijoje, jis mokėjo vokiečių kal- 
bą, žavėjosi jos kultūra, pažinojo vokiečių tautą. Hitlerį laikė 
nesimpatišku asmeniu, bet mažiau priešišku Katalikų baž- 
nyCiai nei prieš pusšimtį metų Bismarkas Kulturkampf lai- 
kais. Be to, Pacelli buvo įsitikinęs, kad naujasis Reicho vadas 
siekia gero sutarimo su Katalikų bažnyčia ir jos dvidešimt 
trimis milijonais tikinčiųjų; jis nutarė tuo pasinaudoti, — dėl 


66 


PIJAUS XII TYLA 


vokiečių krikščionių ir Šventojo Sosto bent jau formalios 
kuo didesnės naudos. Jis netgi nesipriešino Centro krikščio- 
nių demokratų partijos, vienintelės rimtos politinės kliūties 
naciams užtikrinti rinkimų daugumą, pašalinimui. Juk argi 
ne jos itališko atitikmens, don Sturzo Liaudies partijos pa- 
leidimas, leido pasirašyti Laterano susitarimus? 

Per savo derybininką von Papeną Hitleris sutiko su visais 
Vatikano reikalavimais. Kancleriui, né neketinusiam laiky- 
tis tos sutarties, Pacelli parašas reiškė jo režimo pripažini- 
mą, ir tai buvo svarbiausia. Dar nenudžiūvus sutarties rašalui 
savo Ministrų taryboje Hitleris ciniškai džiaugėsi pasiektu 
rezultatu: anot jo, konkordatas reiškė pasitikėjimą, „kuris 
bus itin svarbus neatidėliotinoje kovoje su tarptautine žydi- 
ja“! Liepos 22 d. laiške nacių partijai jis rašė, jog konkorda- 
tas reiškia, kad „Katalikų bažnyčia pripažįsta nacionalistinę 
valstybę“. 

Kardinolas Pacelli teisiškai skrupulingai laikėsi šio es- 
minio susitarimo. Valstybės sekretorius nedėjo daug vilčių 
į nacių pagarbą, bet dažnai sakydavo, kad šis konkordatas 
pirmiausia „buvo rimtas pagrindas mūsų protestams“. Lie- 
pos 26 ir 27 d. L'Osservatore Romano puslapiuose Pacelli, at- 
siliepdamas į pagyrūniškus Hitlerio pareiškimus, priminė, 
jog Vokietijos valstybė savo parašu patvirtina, jog „be išlygų 
pripažįsta ir priima Bažnyčios įstatymą“. Ar jis tikėjo tuo, 
ką sakė? Britų ambasadoriui Ivone'ui Kirkpatrickui, kurį 
priėmė rugpjūčio mėnesį, jis neslėpė savo „pasibjaurėjimo“ 
Hitleriu, garsiai apgailestavo „dėl žydų persekiojimo“ ir pri- 
pažino buvęs priverstas pasirašyti konkordatą, „jausdamas į 
smilkinį įremtą pistoletą“. 

Visiškai aišku: būsimasis popiežius neabejojo, kad reikia 
bet kokia kaina pasirašyti sutartį su naująja Vokietijos val- 
džia. Jis užsispyrusiai jos laikėsi per šešerius įtampos, jėgos 
demonstravimo ir išdavysčių metus, pasibaigusius karu. 
Prancūzijos ambasadorius Francois Charles-Roux savo 

„Atsiminimuose“ rašė, jog per tuos šešerius metus popiežius 
Pijus XI ir jo valstybės sekretorius nenustojo polemizuoti 
su Reicho valdytojais, kartais pademonstruodami ryžtingą 
elgesį: 1934 m. vasarį uždraudė režimo ideologo Alfredo 
Rosenbergo knygą, 1937 m. kovo mėnesį paskelbė nacizmą 
pasmerkusią encikliką „Mit brennender Sorge“. 1935 m. Lur- 
de, girdint prancūzų katalikams, kardinolas Pacelli kritika- 
vo „rasės ir kilmės garbinimo apsėstas“ ideologijas. 1937 m. 
Paryžiaus Dievo Motinos katedroje jis kalbėjo apie „didžią 
ir kilnią tautą, kurią blogi piemenys veda klaidžiais, kreivais 
rasinės ideologijos keliais“. Pacelli taktika — laikytis griežtos 
pozicijos, bet neskatinti ryšių su Reichu nutraukimo. 


Neleisti kilti karui 


1939 m. kovo I d, atėjus laikui pakeisti velionį popiežių Pijų 
XI, dauguma prancūzų ir britų diplomatų neslėpė savo pa- 
lankumo šešiasdešimt trejų metų kardinolo Pacelli kandida- 
tūrai, kuris iš tiesų labai greitai buvo išrinktas. „Puikus pa- 
sirinkimas“, — taip Francois Charles-Roux telegrafavo savo 
ministrui Georges'ui Bonnet. Vokietijoje, atvirkščiai — 
Berliner Morgenpost ir kiti laikraščiai parašė: „Vokietijoje 
Pacelli išrinkimas nesusilaukė palankumo, nes jis visada 
buvo priešiškas nacionalsocializmui.“ Ir Vokietija buvo vie- 
nintelė šalis, nepasiuntusi savo atstovo į didingą Pijaus XII 
vainikavimo ceremoniją. 

Tapęs popiežiumi Pacelli gyveno viena mintimi: daryti 
viską, kad nekiltų karas. Dar prieš vainikavimą naujasis po- 
piežius iškvietė keturis svarbiausius vokiečių prelatus (kar- 
dinolus Faulhaberį, Innitzerį, Bertramą ir Schulte) ir jiems 
pareiškė, kad pats asmeniškai prižiūrės ryšius su Reichu. Jie 
drauge suredagavo telegramą, kuria dar kartą priminė Hitle- 

riui apie „savo gilų ir palankų draugiškumą vokiečių tautai“. 
Jo taktika visiškai aiški: vengti provokacijų, kurios tikrai ne- 
atvestų Hitlerio į protą. 

Tokia buvo Pijaus XII taktika, dar 1939 m. gegužę jis 
manė galįs sutrukdyti karui diplomatinėmis priemonėmis. 
Ambasadorius Charles-Roux „Atsiminimuose“ pasakoja, 
kad popiežius tam skyrė didžiąją dalį laiko: patys įvairiausi 
kontaktai, popiežiaus pasiuntinių sutelkimas, pasiūlymas su- 
rengti penkių suinteresuotų valstybių — Italijos, Vokietijos, 
Lenkijos, Prancūzijos, Didžiosios Britanijos — konferenciją, 
kuri galėtų vykti Vatikane, jeigu vyriausybės to pageidautų. 
Visos penkios dėl įvairių priežasčių atsakė mandagiai, bet 
neigiamai. Kancleris Hitleris prabilo apie pačius taikiausius 
Vokietijos tikslus: fiureris asmeniškai paaiškino nuncijui 
Cesare Orsenigo, kad Vokietija nė neketina pradėti karo... 

Charles-Roux pakomentavo: „Veidmainystės šedevras.“ 
Tai neapgavo popiežiaus. Jis pernelyg gerai pažinojo vokie- 
čius, kad nusiramintų. Jeigu Reichas neketina kariauti, tai 
kodėl gegužės 22 d. sudarė su Italija karinę sąjungą, iškalbin- 
gai pavadintą „Plienine sutartimi“? Popiežiaus įsitikinimu, 
m. rugpjūčio 24 d. kreipdamasis per radiją iš Kastel Gandol- 
to Pijus XII vėl paragino penkių valstybių vyriausybes, kad 
jos spręstų konfliktus teisėtomis derybomis; pirmiausia jis 
norėjo įtikinti Italiją, kad karas nėra neišvengiamas: „Var- 
dan Kristaus kraujo, dar nevėlu! Niekas neprarasta, kol dar 
gyvuoja taika. Kilus karui, viskas bus baigta!“ 

Popiežius tikėjo, kad dar yra maža galimybė išsaugoti 
taiką, jei bus išlaikyta nepriklausoma pozicija kariaujančiųjų 
atžvilgiu. Jis puikiai prisiminė, kad 1914-1918 m. jo pirmta- 
kas Benediktas XV taip pat tvirtai laikėsi neutraliteto, to- 
kiu būdu išsaugodamas žodžio laisvę ir nepaisydamas abiejų 
pusių nesiliaujančios kritikos bei įžeidinėjimų. Jis taip pat 
patyrė spaudimą ir priekaištus, bet nenusileido. 

1939 m. rugsėjį kilus karui, popiežius iškėlė du tikslus. 
Visų pirma, jis pasiūlė Bažnyčiai plačią pagalbos nuo karo 
nukentėjusiems civiliams — pabėgėliams, ištremtiesiems, in- 
ternuotiesiems — programą. Per praėjusį karą šitoje srityje jis 
darbavosi itin aktyviai. Ir suvokė, kad Šventojo Sosto neu- 
tralumas jam palengvins šią užduotį. Pijus XII savo nuosta- 
tas suderino su tarptautinio Raudonojo Kryžiaus pozicija, 
kurios pastarasis laikėsi net prasilenkdamas su protu: kai 
1942 m. Raudonojo Kryžiaus vadovai gavo patikimą infor- 
maciją apie nacių daromas baisybes ir žydų deportacijas, jie 
nusprendė žūtbūt išsaugoti neutralumą ir nedaryti viešo pa- 
reiškimo, baimindamiesi, jog taip gali pakenkti savo huma- 
nitarinei akcijai. 

Antra - diplomatinėje plotmėje Pijus XII darė viską, ką 
galėjo, kad atkalbėtų Mussolini nuo karo Reicho pusėje, net 
rašė pompastiškus laiškus, perdėtai girdamas beribę Du- 
čės išmintį. Ir vėl viskas veltui. Britų diplomatas Andrew 
Noble'is pasakė, kad Pijus XII bandė „švelniais žodžiais at- 
likti egzorcizmą“. Tie saikingi protestai, nepikti pasmerki- 
mai, dviprasmiški demaskavimai nieko nereiškė, kaip ir tas 
„numylėtos tautos, Lenkijos“ įkvėptas „širdį veriantis skaus- 
mo šūksnis“, 1939 m. spalio mėnesį nuaidėjęs enciklikoje 
„Summi pontificatus“. Nieko negelbėjo nė pompastiškas ir 
iškilmingas apsilankymas gruodžio 28 d. Kvirinalo rūmuose 
pas Italijos karalių, kuriam popiežius atsisveikindamas pa- 
linkėjo, kad Italija prisidėtų prie „taikos sugrąžinimo“ Eu- 
ropoje... 


Sąmokslas prieš Hitlerį 


Ar Pijui XII pritrūko įžvalgumo? Galbūt. Drąsos? Be abejo, 
ne. Jam pačiam teko smarkiai rizikuoti. Pavyzdžiui, 1939 m. 

pirmosiomis lapkričio dienomis popiežiaus sekretorius jė- 
zuitas Robert'as Leiberis pranešė, kad buvusio vokiečių ar- 
mijos štabo viršininko Ludwigo Becko vadovaujama grupė 
Abwehro karininkų ir kareivių rengia planą nuversti Hitle- 
rį. Sąmokslininkai ketino atstatydinti diktatorių, nutraukti 
karą ir palengva atkurti teisinę valstybę. Jie taip pat norėjo 
gauti sąjungininkų garantiją, jog pastarieji tuo nepasinaudos, 
kad sutriuškintų be valdžios likusį Reichą, ir bent laikinai 
nebesieks vėl svarstyti Austrijos prijungimo ir Miuncheno 
susitarimų klausimo. Sąmokslininkų grupėje veikė slaptas 
agentas Hansas Osteras, kuris susipažino su Pacelli, kai šis 
Miunchene dar buvo popiežiaus pasiuntinys. Būtent jis pa- 
siūlė slapta pasitelkti popiežių kaip tarpininką, - per Josephą 
Mülleri, vieną Bavarijos advokatą kataliką. Šis susisiektų su 
išskirtiniu popiežiaus patikėtiniu — kunigu Ludwigu Kaasu, 
buvusiu vokiečių politiku, artimu tėvo Leiberio draugu. 

Lapkričio 5 d. popiežius, informuotas Leiberio ir Kaaso, 
niekam, net savo valstybės sekretoriui Luigi'ui Maglione 
nepranešęs, kitą dieną perdavė Mūlleriui, kad yra pasiruo- 
šęs „padaryti viską, ką galės“. Gruodžio 1 d. Kaasas pirmą 
kartą susitiko su Britanijos ambasadoriumi prie Šventojo 
Sosto D'Arcy Osborne'u, antrąjį kartą — 1940 m. sausio 8 d. 
Didžiosios Britanijos ministras Edwardas Halifaxas, sausio 
17 d. gavęs šią informaciją, paprašė detalesnio paaiškinimo. 
Vasario 6 d. Pijus XII visiškai slaptai asmeniškai priėmė 
Osborne'ą, kuriam patvirtino žinąs apie sąmokslą, bet lei- 
do suprasti, jog būtų beprotybė jam ir Bažnyčiai žengti kitą 
žingsnį, todėl jo vaidmuo tuo ir pasibaigia. Vasario 17 d. laiš- 
ku Osborne'ui Halifaxas liepė neskubėti ir vėl pareikalavo iš 
popiežiaus tikslesnės informacijos. 

Dėl skeptiškai nusiteikusių britų, norėjusių pasitelkti ir 
prancūzus bei kartu apsvarstyti paslaptingųjų sąmokslinin- 
kų garantijas, šis reikalas pasiklydo tarp Londono ir Berly- 
no. Popiežiaus sekretorius tėvas Robert'as Leiberis lengviau 

atsikvépé; jis pagristai mané, kad Sventasis Tévas labai ri- 
zikuoja: kokia bütu buvusi Hitlerio reakcija suzinojus, kad 
Pijus XII pats yra susijęs su rengiamu prieš jj samokslu? 

Yra ir kitas karo epizodas, kai Pijus XII neabejotinai pa- 
rodė asmeninę drąsą. 1943 m. liepos 19 d. sąjungininkų va- 
dovybė planavo rizikingą karinę operaciją, kurios popiežius 
baiminosi jau daug mėnesių - Romos bombardavimą. Tą 
rytą nuo vienuoliktos valandos kokie penki šimtai amerikie- 
čių bombonešių mėtė bombas ant Italijos sostinės — geležin- 
kelio stočių, prekių sandėlių, taip pat ant civilinių pastatų, 
bažnyčių, gatvių; žuvo šimtai civilių. 

Šešioliktą valandą trisdešimt minučių popiežius auto- 
mobiliu nuvyko į vieną kvartalą, kuriame stovėjo pusiau su- 
griauta Šv. Lauryno bazilika, — už šimto metrų nuo jos vienas 
vokiečių štabas buvo įkūręs savo vadavietę. Pijus XII, lydi- 
mas juoda sutana vilkinčio monsinjoro Montini, įsimaišė į 
paklaikusią minią. Agentūros „Havas“, kuri dar nesivadino 
AFP, prie Šventojo Sosto korespondentas Maxas Bergerre'as 
prisiminė: „Tuo metu, kai prie centrinės stoties pastebėjau 
pirmuosius pabėgėlius iš Šv. Lauryno kvartalo, pajuodusiais 
nuo dūmų veidais, rankomis tempiančius vežimėlius, pri- 
krautus čiužinių ir varganų daiktelių, aš sužinojau, kad mon- 
sinjoro Montini lydimas popiežius išėjo į gatves ir ant rūks- 
tančių griuvėsių laimino mirusius ir mirštančius <...>. Visi 
žino, kad jis grįžo krauju aptaškytais drabužiais. Raudančios 
moterys tądien maldavo popiežių: „Padre Santo, dateci la pace! 
La Pace! Non ne possiamo più!“ GSventasis Téve, duok mums 
taiką! Taiką! Mes daugiau nebegalime!“) 

Žmonės šito nepamiršo, kaip ir popiežiaus pastangų 
1944 m. gegužę ir birželį, kad Italijos vyriausybė paskelbtų 
Romą „atviru miestu“, atsisakydama gintis karine jėga ir taip 
išvengdama per sąjungininkų ataką tūkstančių sugriovimų. 
Kai birželio 5 d. generolo Juino armija įžengė į Romą, keli 
šimtai tūkstančių romiečių suplūdo į Šv. Petro aikštę, kad 

pašlovintų Pijų XII, naująjį defensor civitatis, Amžinojo mies- 
to išgelbėtoją. 


„Pagrobkite popiežių!“ 


Taigi Pijaus XII tylą lėmė ne baimė. Popiežiaus „atsargu- 
mas“, dėl kurio vėliau jis buvo tiek kritikuojamas, kilo dėl 
vienos rimtos priežasties — dėl represijų vengimo. Savaime 
aišku, baiminosi ne dėl savęs. Beje, tą niūrų 1943 m. rudenį 
hipotezė apie Vatikano koridorius užplūdusius SS kareivius 
nebuvo vien tik fikcija. 

Prieš tris mėnesius, liepos 25 d., t. y. kitą dieną po to, kai 
Didžioji fašistų taryba nušalino Mussolini, įsiutęs Adolfas 
Hitleris sušaukė savo karo tarybą ir jai pranešė, kad netru- 
kus ketina užimti Romą, išlaisvinti Mussolini ir... pagrobti 
popiežių Pijų XII. Anot jo, prie brutalaus Mussolini nušali- 
nimo prisidėjo Vatikano sąmokslas kartu su Savojos dinas- 
tija. Popiežius tapo priešu, vadinasi, reikia juo nusikratyti: 
„Gal jūs manote, kad aš bijau Vatikano? <...> Mes išvaikysi- 
me tą kiaulių bandą! <...> O paskui, po visko, atsiprašysime. 
Man nusispjaut!“ 

Hitleris labiausiai bijojo, kad miestą atsiėmę sajungi- 
ninkai nepasinaudotų popiežiumi savo labui. Rugsėjo 10 d. 
buvo įvykdyti du pirmieji Hitlerio programos punktai: Roma 
okupuota, Mussolini — išlaisvintas. Po trijų dienų į Rytų Prū- 
sijoje įsikūrusį Hitlerio generalinį štabą buvo iškviestas ke- 
turiasdešimt trejų metų generolas Karlas Friedrichas Otto 
Wolffas, Italijoje esančios SS ir vokiečių policijos vyriausia- 
sis vadas. Pasitarimo dienotvarkėje - „Vatikano užėmimas ir 
popiežiaus Pijaus XII ir kurijos perkėlimas į Lichtenšteiną“. 
Tai didžiausio slaptumo planas, apie kurį Wolffas galėjo pra- 
sitarti tik Himmleriui. 

SS generolas savo fiureriui paaiskino, kad jo kariai Romo- 
je jau turi daug veiklos ir operacija jis gali pradéti nebent ,po 
keturių ar šešių savaičių“. Sugrįžęs Wolffas ėmėsi užduoties 
ir svarstė, kad italų kareiviais (ant jų, reikalui esant, kristų 
atsakomybė už popiežiaus žūtį) persirengę SS daliniai naktį 
įsiveržtų į Vatikano valstybę. 

1943 m. gruodžio pradžioje Hitleris priminė Wolffui įsa- 
kymą. Kaip ruošiamas popiežiaus pagrobimo planas? SS va- 
das jam paaiškino, kad viskas yra parengta, bet jis dar delsia: 
Katalikų bažnyčia esanti Italijoje vienintelis neginčijamas ir 
neliečiamas autoritetas, popiežiaus pagrobimas sukeltų ne- 
paprastai neigiamą reakciją, kuri apsunkintų nacių karo eigą, 
nukreiptų liaudį prieš armiją ir t. t. Dideliam SS karininko 
palengvėjimui, suglumęs Hitleris galiausiai atsisakė to plano. 

Popiežius visa tai žinojo. Wolffas, nerimaudamas dėl ne- 
įsivaizduojamų tokios operacijos pasekmių, nusprendė slap- 
čia, per Vokiečių kolegijos rektorių tėvą jėzuitą Ivo Zeigerį, 
perspėti būsimą auką. Pijus XII, laikydamasis didžiausio 
atsargumo, sukvietė kelis kardinolus, kad įspėtų juos apie 
pavojų. Popiežiaus bičiuliai, su kuriais buvo pasidalyta šia 
žinia, ėmė svarstyti apie pasitraukimą į Ispaniją. Keli jo 
aplinkos žmonės suskubo mikrofilmuoti pačius svarbiausius 
dokumentus bei siųsti juos į Vašingtoną nuncijui monsin- 
jorui Amleto Cicognani. Buvo išleistas svarbus įstatymas: 
pagrobimo atveju popiežius automatiškai atsistatydintų ir 
vėl taptų kardinolu, kad jo kalėjimo sargai negalėtų juo pasi- 
naudoti prieš jo valią. 


Represijų baimė 


Represijos, kurios neleido popiežiui ramiai miegoti, buvo 
kitokios prigimties ir kitokio masto. Jo ryškiausias prisi- 

minimas susijes pirmiausia su 1934 m. liepa. Tuo metu, kai 
Hitleris ketino prijungti Austrija prie Reicho, Pijaus XI nu- 
rodymu Pacelli vedė aktyvią diplomatinę veiklą, kad „Aus- 
trija liktų Austrija“. Jis veikė visai vienas: prancūzai ir anglai 
droviai nusigręžė nuo to, kas galėjo tapti tikru tarptautiniu 
bold-up banditizmui, o austrų socialdemokratai buvo palan- 
kūs Anschlussui. Tiktai vietiniai katalikai nepasidavė Reicho 
vilionėms, — Vatikanui artimas kancleris Dollfussas padėjo, 
kad šis reikalas būtų sprendžiamas referendume. Hitlerio 
atsakas buvo keletas triukšmingų mirtinų pasikėsinimų, ku- 
riais pasipiktino Vatikanas; L'Osservatore Romano apkaltino 
,nacizmu pažymėtą terorizmą“, kurio griebėsi „veidmainiai 
patriotai, piratai, banditai, apgailėtini piliečiai, esantys už 
įstatymo ribų“ ir „įsiutę niekšai, kurie trokšta smurtu primes- 
ti savo politinę doktriną“. Liepos 25 d. naujas L'Osservatore 
Romano vedamasis pasmerkė „tarptautinės politikos metodu 
paverstą barbarybę“. Po trijų dienų naciai sušaukė į gatves 
savo šalininkus ir nužudė kanclerį Dollfussą. Apstulbusiam 
Vatikanui Pacelli „su didžiausiu kartėliu ir giliausių skaus- 
mu“ iškilmingai pranešė apie tą „pasibaisėtiną žmogžudys- 
tę“. Šis įvykis ilgam įsirėžė popiežiaus atmintyje. 

Antrasis prisiminimas — iš 1942 m. liepos mėnesio. Kai 
vasaros pradžioje pradėjo plūsti patvirtinta informacija apie 
galutinį žydų klausimo sprendimą, popiežiui vėl iškilo ofi- 
cialaus protesto dilema. Kai kurie Bažnyčios nariai pradėjo 
spausti Šventąjį Sostą. Vatikane reziduojantys sąjungininkų 
atstovai — britas Francis D'Arcy Osborne'as ir amerikietis 
Haroldas Tittmannas - lenkė į tą pačią pusę, patvirtindami 
pirmuosius pranešimus apie masines Europos žydų depor- 
tacijas. „Tai tik pablogintų padėtį“, - jiems atsakė valstybės 
sekretorius monsinjoras Maglione. 

Nyderlanduose vyravo kitokia nuomonė. 1942 m. liepos 
26 d. Utrechto arkivyskupas ir Nyderlandų Bažnyčios primas 

monsinjoras Johannes'as De Jongas visoms savo teritorinéms 
bažnyčioms nurodė perskaityti vyskupo laišką, išreiškiantį 
aštrų protestą prieš pirmuosius Nyderlandų žydų trėmimus. 
Šis laiškas iš karto sukėlė smarkią represijų bangą: rugpjūčio 
2 d. naciai suėmė ir deportavo visus olandų katalikus „neari- 
jus“, tai yra žydų kilmės, tarp jų ir Edith Stein, filosofę, kar- 
melitę ir būsimą šventąją, kuri kartu su seserimi Rosa mirė 
1944 m. rugpjūčio 9 d., vos tik atvežta į Aušvicą. 

Anot popiežiaus patarnautojos sesers Pasgualinos, po- 
piezius L'Osservatore Romano dienraščiui jau buvo parengęs 
dviejų puslapių dokumentą, „pasmerkiantį Hitlerio veiks- 
mus“, kai sužinojo apie žiaurią keturiasdešimties tūkstančių 
Nyderlandų gyventojų (šis skaičius buvo smarkiai perdėtas) 
deportaciją po Utrechto arkivyskupo pareiškimo. „Išblyškęs 
kaip mirtis“ popiežius atsisakė bet kokio oficialaus protesto 
ir savo bendradarbį Giovanni Battistą Montini paprašė su- 
naikinti teksto juodraštį, — tam atvejui, jeigu fašistai vieną 
dieną apsuptų popiežiaus rūmus. 


1942 m. kalėdinis radijo pranešimas 


Pradedant 1942 m. vasara, Europos valstybių kanceliarijos 
gaudavo vis daugiau patikimos informacijos apie žmonių 
naikinimo stovyklas. Liepos mėnesį Viši reziduojantis nun- 
cijus konkrečiai informavo Šventąjį Sostą apie masinius ke- 
turiasdešimt dviejų tūkstančių žydų suėmimus Prancūzijos 
teritorijoje. Spalį lenkų agentas Janas Karskis per emigravusį 
į Londoną generolą Sikorskį Jungtinių Valstijų ir Didžiosios 
Britanijos vyriausybėms perdavė itin išsamų raportą apie 
žydų naikinimą Lenkijoje. 

Jokios reakcijos, - nei Vašingtone, nei Londone. Blogiau: 
viena kitą patvirtinanti informacija apie žydų dramą Euro- 

poje kélé nerima sajungininku vadovams ir strategams, kurie 
baiminosi, kad nesusilpnétu ju karo pastangos. Nei Roose- 
veltas, nei Churchillis, juoba nei generolas de Gaulle'is — nie- 
kas iš jų net neįsivaizdavo, kad žydų reikalas, kad ir koks 
baisus būtų, galėtų nukreipti nuo tikslo: visų pirma, ir kuo 
skubiau, nugalėti Vokietiją! Absoliučiai daugumai Vakarų 
šalių vadovų Europos žydų išgyvenama drama sutapo su pa- 
čia paprasčiausia logika: „Jeigu laimėsime karą, žydų klausi- 
mas bus išspręstas!“ 

Atrodo, kad, Roosevelto ir Churchillio manymu, popie- 
žiaus pareiškimas apie Hitlerio daromas baisybes galėtų su- 
silpninti diktatoriaus prerogatyvas. Tam galėtų pasitarnauti 
nuolatiniai pranešimai apie žydų dramą. 1942 m. rugsėjo 19 d. 
popiežius priėmė specialų Amerikos prezidento pasiuntinį 
Vatikane pramonininką Myroną Taylorą. Šis tiesiai pasakė: 
kompromisų laikas praėjo, užtenka nuolaidžiauti naciams, 
nuo šiol viskas turi tarnauti bendram tikslui, reikia laimėti 
karą! Tad gal galėtų popiežius, vadovaudamasis šia dvasia, 
ryžtingai pasmerkti nacių padarytus žiaurumus? Užsienio 
reikalų kongregacijos monsinjoras Tardini, kuris dalyvavo 
pokalbyje, pakėlė akis į dangų: 

— Ar Šventasis Tėvas turėtų pasmerkti nacizmą? Bet jis 
tiktai pasikartotų! 

Gruodžio 18 d. britų ambasadorius Osborne'as, savo 
ruožtu, monsinjorui Tardini įteikė visą informaciją apie 
koncentracijos stovyklas, taip tarsi užsimindamas, kad po- 
piežius galėtų tuo pasinaudoti per savo tradicinį kalėdinį 
kreipimąsi radijo bangomis į visą pasaulį. Pijus XII iki tol, 
kol gruodžio 24 d. per radiją tą kreipimąsi perskaitė, parašė 
ne vieną dvidešimt šešių puslapių teksto juodraštį, kurio pa- 
baigoje užsiminė apie „šimtus tūkstančių žmonių, kurie be 
jokios savo kaltės — kartais vien dėl jų tautybės arba dėl ju 
rasės — pasmerkiami mirčiai arba lėtai naikinami...“ 

Popieziaus ir jo aplinkos supratimu, svarbiausia buvo 
pasakyta; Berlyno arkivyskupui monsinjorui von Preysin- 
gui, kuris ragino Pijų XII atsisakyti „atsargumo“, jis parašė: 
„Buvo pasakyta trumpai, bet visi teisingai suprato.“ Pasak 
Šventojo Tėvo, žengti tolesnį žingsnį reikštų „užimti vie- 
našališką poziciją“. Taigi ir reikštų — nuteikti Bažnyčią už 
vienus, bet prieš kitus. Tai buvo esminis klausimas: jeigu 
popiežius vis dar gali išvengti akivaizdaus sąjungininkų pa- 
laikymo prieš vokiečius, ar jis gali nestoti į žydų pusę, kad 
juos apgintų nuo jų budelių? Pijus XII, kaip teisininkas ir 
diplomatas, pasirinko kitokią taktiką: bendri pareiškimai ir 
tarptautinio neutraliteto laikymasis. Neabejojo, kad pasi- 
baigus konfliktui tokia pozicija bus visiems naudinga. Pijus 
XII neperžengė politinės sąmonės reikalavimų. 

Amerikiečiai ir britai pritarė popiežiaus atsargumo poli- 
tikai a contrario būdu, jie 1943 m. balandžio 19 d. Bermuduo- 
se surengė tarptautinį pasitarimą dėl „pabėgėlių problemos“, 
tai yra dėl gyvenamąją vietą pakeitusių arba pabėgusių žydų. 
To pasitarimo dalyviai nusprendė... neteikti žydams nei fi- 
nansinės, nei materialiosios pagalbos. Delegatai ramiausiai 
išsiskirstė, pritarę valstybės departamento nurodymui: jokių 
konkrečių veiksmų, jokio gelbėjimo plano, o imigracijos į 
Jungtines Valstijas ir Angliją reikalavimai net nesušvelnina- 
mi. Svarbiausia — nieko nedaryti. 

Tą pačią dieną, kai prasidėjo Bermudų konferencija, 
Varšuvos žydų geto kovotojai pradėjo savo pasmerktos 
bendruomenės sukilimą, pastatydami viską ant kortos. Be- 
veik visi jie žuvo, pasauliui abejingai stebint. 1943 m. gegu- 
žės 12 d. Londone nusižudė Lenkijos emigracinės vyriausy- 
bės narys ir specialus vadovaujantis Bundo atstovas žydas 
Szmulis Zygielbojmas, ir vienas šio poelgio motyvų buvo 
sąjungininkų nejautrumas jo bendratikių dramai. 

Romos popiežius viską žinojo, — ir apie Varšuvos geto 
dramą, ir apie Bermudų konferencijos rezultatus. Gegužės 

5 d. nauji pranešimai iš Lenkijos popiežiui patvirtino žiaurią 
dujų kamerų tikrovę. 1943 m. birželio 2 d. kardinolų susi- 
rinkime Pijus XII vėl išreiškė „užuojautą“ tiems, kurie „yra 
naikinami dėl jų tautybės arba dėl jų rasės“. Jis neištarė žo- 
džio „žydas“. 

Po kelių mėnesių Romoje, t. y. 1943 m. spalio 16 d., be- 
veik po Vatikano langais SS daliniai pradėjo masines gaudy- 
nes. Popiežiui tai buvo proga dabar (arba — niekada) atsisa- 
kyti savo „atsargumo“. 


Tūkstančiai Vatikane priglaustų žydų 


Iš tikrųjų masinių Romos gaudynių pasekmės tik padidino 
popiežiaus nerimą dėl galimų dramatiškų represijų, kurias 
sukeltų viešas ir tiesioginis Hitlerio užsipuolimas. Nuo pat 
gaudynių pradžios tūkstančiai Italijos žydų išsislapstė dau- 
gybėje Vatikanui priklausančių religinių institucijų, vilda- 
miesi, kad vokiečiai gerbs jų eksteritorialumą. 1938 m. vasarą 
priėmus „rasės deklaravimo“ įstatymą, šimtai Romos žydų 
neteko darbo; tuometinis Vatikano valstybės sekretorius 
Pacelli daugeliui sudarė sąlygas gauti darbo jo institucijos 
prieglaudoje — Vatikano bibliotekoje arba radijuje. Taip nu- 
tiko kartografui Roberto Almagiai, teisininkui Giorgio del 
Vecchio arba islamo tyrinėtojui Tulio Levi-Civitai. Kai ku- 
riems Pacelli padėjo gauti imigracijos dokumentus bei rasti 
darbo Amerikoje, pavyzdžiui, gydytojui Guido Mendesui 
arba fizikui Vito Volterrai. 

Kiti laikai, kiti papročiai; buvo pats karo įkarštis, vo- 
kiečių armija užėmė Italiją ir pavojus iškilo visai žydų ben- 
druomenei. Išliko daug liudijimų, jog Pijus XII asmeniškai 
ragino vienuolynus, seminarijas, bažnyčias, kongregacijas, bib- 
liotekas, ligonines, universitetus ir maldininkų prieglaudas 

atverti savo pastatų, netgi kai kurių uždarų vienuolynų duris. 
Vardijant verta išskirti seseris asumpcionistes arba Siono 
Dievo Motinos seseris, priglaudusias dešimtis žydžių mo- 
tinų su dukterimis, o kartais ir su jų mažais sūnumis. Di- 
dysis Romos rabinas Izraelis Zollis, ne kartą perspėjęs savo 
bendratikius dėl jiems gresiančio pavojaus, pats su žmona 
ir dukra užsidarė katalikiškoje prieglaudoje, vėliau slapstėsi 
pačiame Vatikane. 

Anot istoriko Michaelio Tagliacozzo, Vatikane buvo 
apgyvendinti keturi šimtai septyniasdešimt septyni žydai, o 
daugiau kaip keturi tūkstančiai — Bažnyčiai priklausančiose 
institucijose ir pastatuose. Popiežiaus vasaros rezidencijo- 
je Kastel Gandolfo, plytinčioje virš Albano ežero, iki karo 
pabaigos slapstėsi dar apie tris tūkstančius žydų. Taigi apie 
aštuoniasdešimt procentų Romos žydų bendruomenės iš- 
vengė blogiausio. 

Daugelis Pijui XII artimų prelatų pasekė jo pavyzdžiu ir 
nepaprastai daug nuveikė, gelbėdami žydų šeimas. Tai ir Ge- 
nujos arkivyskupas, Asyžiaus vyskupas ar popiežiaus pasiun- 
tinys Stambule Angelo Roncalli (tada niekas nė nenumanė, 
kad jis taps Jonu XXIII ir pakeis Pijų XII). 

Pijus XII labiausiai bijojo, kad jo atviras pareiškimas 
neišprovokuotų daugybės SS būrių puolimo visose gestapo 
atidžiai sekamose įstaigose. Argi į 1944 m. kovo 23 d. komu- 
nistų pasikėsinimą Rasella gatvėje, kai žuvo trisdešimt trys 
vokiečių kareiviai, nebuvo tuojau pat atsakyta trijų šimtų 
trisdešimt penkių italų sušaudymu Ardėjos duobėse? Po- 
piežius žinojo, kad paprasčiausias, eilinis Adolfo Hitlerio 
pyktis galėjo sukelti katastrofą; ką reiškia vienuolyno siena 
ar bažnyčios durys prieš ginkluotą kareivių smogiamąją bri- 
gadą, lydimą kelių tankų? 

Susirašinėdamas su keliais tiesiogiai į šį reikalą įsitrauku- 
siais nuncijais, popiežius neslėpė savo nerimo ir reikalavo per 

daug smarkiais pareiškimais be reikalo neprovokuoti nacių. 
Vengrijoje, kur popiežius visada išliko nuosaikus generolo 
Horthy atžvilgiu, ši strategija pasiteisino ir Budapešto nun- 
cijus monsinjoras Angelo Rotta galėjo išgelbėti daugiau kaip 
trisdešimt tūkstančių žydų nuo lemtingos deportacijos. Bet 
kaip atlikti bendrą tokios neįmanomos strategijos balansą? 

1943 m. balandį Pijus XII viename iš daugelio asmeni- 
nių laiškų Berlyno vyskupui monsinjorui von Preysingui aiš- 
kiai išdėstė savo elgesį, vertą Corneille'io tragedijos: „Retai 
kada Dievas uždeda tokią sunkią naštą ant popiežiaus pečių 
<...>. Diena po dienos mus pasiekia žinios apie nežmoniškus 
veiksmus, kurie neturi nieko bendro su karo būtinybe, mus 
prislegia baimė ir siaubas. <...> Kalbant apie vyskupų pareiš- 
kimus, mes paliekame patiems vietos kunigams įvertinti, 
kiek, kokiu būdu represijų ir spaudimo pavojus <...> skatina 
laikytis atsargumo — nepaisant priežasčių, dėl kurių reikėtų 
įsikišti, kad būtų išvengta dar didesnių blogybių. Tai vienas 
iš motyvų, dėl kurių mes patys nustatome savo pareiškimų 
ribas.“ 

Tokie yra faktai. Apmaudu, kad radikali, dažnai kupina 
neapykantos polemika, kuri šiandien lydi bet kokį Pijaus 
XII paminėjimą, yra, tiesą sakant, labai nutolusi nuo istori- 
nių faktų; taip nutiko 1963 m., kai jaunas vokiečių autorius 
Rolfas Hochhuthas paskelbė pjesę Vikaras, kuri ilgam laikui 
pakeitė šio popiežiaus įvaizdį. 

Pijus XII nėjo išvien su naciais, nebuvo nė antisemitas, 
kaip leidžia suprasti jo niekintojai. Popiežiaus pareiškimai, 
veiksmai teigia priešingai. Bet tais ypač neramiais laikais, 
kai bet koks politinis veiksmas galėjo lemti žmogaus gyvybę, 
Pijus XII buvo daugiau diplomatas negu pranašas. Dar 1951 
m. katalikiškos pakraipos rašytojas Francois Mauriacas savo 
parašytoje įžangoje Leono Poliakovo knygai Neapykantos bre- 
vijorius itin įžvalgiai svarsto šį klausimą: „Jokios abejonės, 

kad okupantas netaiké perdétu spaudimo priemoniu, o po- 
piežiaus ir jo Vatikano viršūnių tyla neslégé kaip baisi par- 
eiga; tikslas buvo išvengti didžiausių nelaimių. Tokiu būdu 
nemaža atsakomybė už šitokio dydžio nusikaltimą krinta 
ant visų liudininkų, kurie neišleido nė garso, kad ir kokios 
būtų buvusios jų tylėjimo priežastys.“ 

V 
Finaly byla 


Kaip popiežius ir žydai dalijosi karo vaikus 


„Čia jūs man atnešate naują Dreyfuso bylą!“ 


Kardinolas Gerlier (1952 m. rugsėjis) 


ARYZIUS, 1946 m. liepos 20 diena. Prezidento Wil- 

sono alėjos kampe stovinčio prašmatnaus pastato, 

kuris kadaise buvo Monako kunigaikščio rūmai, o 
prieš dvidešimtį metų tapo Šventojo Sosto ambasada, pir- 
mame aukšte — neįprastas sujudimas. Apaštališkasis pasiun- 
tinys monsinjoras Angelo Roncalli ką tik gavo laišką iš Pran- 
cūzijos žydų centrinės konsistorijos. Jį pasirašė pirmininkas 
Leonas Meissas ir didysis rabinas Isaie Schwartzas. Šis laiš- 
kas jau pats savaime yra įvykis: tuo metu beveik nebuvo ofi- 
cialių žydų ir krikščionių santykių. 

Laiško priežastis buvo maloni. Abu žydų bendruomenės 
vadovai popiežiaus atstovui Prancūzijoje perdavė didžiojo 
Palestinos rabino Izaaco Herzogo padėką kunigams ir vi- 
siems katalikams, kurie per okupaciją gelbėjo žydus. Toliau 
tonas keitėsi: laiško autoriai piktinosi, kad praėjus dvejiems 
metams po išvadavimo izraelitų vaikai vis dar tebelaikomi 


83 


VATIKANO PASLAPTYS 


religinése kataliku institucijose, kurios atsisako juos per- 
duoti žydų labdaros įstaigoms... 

Popiežiaus pasiuntiniui tai nebuvo naujiena. Per praėju- 
sius po karo pabaigos metus — ir ne tik Prancūzijoje — būta 
daug nesusipratimų dėl katalikų išslapstytų žydų vaikų, nie- 
ko nežinančių apie savo tikruosius nacių koncentracijos 
stovyklose pradingusius tėvus; nesusipratimų, kurie suprie- 
šino šeimas, draskė sąžinę ir įtraukė į teismus. Kai kuriuos 
našlaičiais likusius žydus įvaikino juos priėmusios šeimos. 
Kartais jie, dar visai maži, būdavo pakrikštijami. Kai kurie 
sąmoningai tapdavo krikščionimis. Vieni, neturėdami kitų 
galimybių, liko moterų ar vyrų vienuolynuose ir pasirinko 
vienuolių gyvenimą. Dar kiti tapo aštrių derybų tarp jų glo- 
bėjų ir likusių gyvų giminaičių objektu. 

Roncalli teiravosi Šventojo Sosto nuomonės. 1946 m. 
spalio 23 d. „aukščiausioji Šventosios Oficijos kongregacija“ 
jam įteikė išverstą į prancūzų kalbą konfidencialią notą, ku- 
rią prieš mėnesį parašė Šventojo Sosto užsienio reikalų se- 
kretorius monsinjoras Domenico Tardini. „Popiežiaus ma- 
loningai aprobuotame“ dokumente pirmiausia kalbama apie 
santykių „atsargumą“ su žydais, bet aiškiai pasakoma, kad 
„vaikai, kurie jau pakrikštyti, negali būti patikėti tokioms 
institucijoms, kurios net negalėtų užtikrinti jų krikščioniško 
auklėjimo“, o toliau pažymima, kad „vaikai gali būti grąžinti 
jų reikalaujantiems giminaičiams, jeigu tik nebuvo pakrikš- 
tyti“. 

A contrario: krikštas yra toks sakramentas, kuris krikščio- 
nišką auklėjimą daro privalomą. Bažnyčios doktrina šiuo 
klausimu buvo patvirtinta Toledo susirinkime dar 633 m. 
Sprendžiant iš monsinjoro Tardini notos, ji nepasikeitė. 


FINALY BYLA 
Du pakrikštytieji iš La Tronšos vietovės 


Tarp abiejų žymių žydų vadovų laiške minimų atvejų įvardy- 
ti broliai Finaly. Robert'as (gimęs 1941 m.) ir Gėraldas (gi- 
mes 1942 m.) buvo Fritzo ir Anni Finaly vaikai; ši Austrijos 
žydų pora po Anschlusso pabėgo iš Reicho ir laikinai įsikūrė 
La Tronšos kaimelyje prie Grenoblio. Tėvai, kurie pagal tra- 
diciją buvo apipjaustę savo kūdikius, pavadintus Ruben ir 
Guedalya, juos paslėpė Meylano lopšelyje prieš priverstinį 
persikėlimą į Dransi 1944 m. vasario 14 d. Netrukus tėvus 
įsodino į traukinį, vykstantį Aušvico kryptimi. Jie iš ten ne- 
besugrįžo. 

Viena Finaly šeimos bičiulė abu likusius be tėvų berniu- 
kus perkėlė pas Grenoblio Siono Dievo Motinos vienuolyno 
seseris, kurios atidavė juos į municipalinį darželį; seserys ge- 
rai pažinojo darželio direktorę Antoinette Brun. Toji tvirto 
charakterio, kilni ir drąsi moteris jau iki karo buvo įsivaiki- 
nusi penkis vaikus, o Vifo pilyje, rizikuodama savo gyvybe, 
slėpė devynis žydų vaikus; abu mažieji Finaly ten pasiliko iki 
pat išlaisvinimo. 

Iškart po karo dvi Fritzo Finaly seserys — Naujojoje Ze- 
landijoje gyvenanti Margarete Fischl ir Hedwige Rosner 
iš Izraelio — kreipėsi į La Tronšos merą, prašydamos joms 
perduoti Robert'ą ir Gėraldą per Pagalbos vaikams labdaros 
grupę (OSE) - vieną iš žydų organizacijų, kuri atkakliai ieš- 
kojo paslėptų arba dingusių vaikų, o jų turėjo būti apie tris 
tūkstančius. Kai kurios iš tų institucijų, kaip Vaikų surin- 
kimo ir evakuavimo tarnyba (SERE), neslėpė, kad jų tikslas 
buvo išvežti visus vaikus ir jaunimą į Palestiną, kur naujajai 
žydų valstybei reikia darbo jėgos. 

Abi vaikų tetos gavo neaiškius atsakymus. Paskui vie- 
na Fritzo Finaly svainė, vardu Augusta, grįždama į Austriją 
užsuko į Grenoblį ir lydima OSE atstovės aplankė vaikus. 

Panelė Brun jai paaiškino, kad ketina pati auklėti mažylius. 
1946 m. lapkričio mėnesį ji buvo teisėtai paskirta „laikiną- 
ja“ abiejų berniukų globėja ir vilkino visą reikalą, vildamasi 
laimėti laiko, kad abi pasaulio gale esančios tetos atsisakytų 
savo planų ir ji galiausiai įsisūnytų berniukus, kuriuos leido į 
mokyklą Robert'o ir Gėraldo Brun pavarde. 

Šauniąją panelę Brun, kurią abu mažyliai vadino „mama“, 
ir jai artimus žmones gąsdino tai, kad vaikai su nepažįsta- 
mais žmonėmis turės išvykti į Izraelį, mažą kariaujančią šalį, 
su kuria jų niekas nesieja ir kurios kalbos jie nemoka. Tuo 
metu didžioji prancūzų - katalikų ir ne tik - dauguma manė, 
kad žydų vaikai, juos priglaudusiose šeimose iki šiol gyvenę 
ramūs, saugūs ir mylimi, neturėtų vėl patirti skurdo, nepri- 
tekliaus ir vargo, kurį kentė pabėgėliai iš mirties stovyklų ir 
jų dažnai iširusios, išsibarsčiusios šeimos. 

1948 m. kovą karštai tikinti panelė pati viena ryžosi spren- 
dimui, turėjusiam sunkių pasekmių: nepranešusi tolimoms 
tetoms, kurios tuo metu didino administracinį spaudimą 
siekdamos pagaliau atgauti abu berniukus, ji juos katalikiš- 
kai pakrikštijo, vadovaudamasi mažųjų globotinių išgelbė- 
jimo motyvu. Vis dėlto panelė Brun žinojo, kad berniukai 
ką tik gimę buvo apipjaustyti. Ji jiems išrinko krikštamotę 
katalikę, kailiadirbio žydo, kurį taip pat išslapstė per karą, 
žmoną. Ponia Eliascheff juk buvo amžinai dėkinga ir nieko 
negalėjo atsakyti tai moteriai, kuri padėjo jos vyrui išvengti 
gaudynių ir deportacijos. 1948 m. kovo 28 d. vaikai buvo pa- 
krikštyti Vifo bažnyčioje. 

Žydų vaikų krikštas pats savaime nebuvo šokiruojantis 
faktas. Tuo laiku krikščionys — katalikai ir protestantai, 
bent didžioji jų dalis — buvo įsitikinę, kad žydų išsigelbėji- 
mas galimas per jų atsivertimą į krikščionybę. Pakrikšty- 
ti žydų vaiką ir jį išauklėti krikščioniškai reiškė užtikrinti 
žmogaus sielos išganymą. Prieš šimtmetį įkurtos Siono Die- 
vo Motinos seserų kongregacijos pirmasis pašaukimas buvo 

izraelitu krik$tas. Paradoksalu, bet ilgas artimas bendravi- 
mas su įvairiomis žydų bendruomenėmis sudarė sąlygas šiai 
kongregacijai — Lione ir Grenoblyje, taip pat Antverpene, 
Romoje, Budapešte ir Bukarešte — karo metu paslėpti ir iš- 
gelbėti tūkstančius žydų vaikų. Niekas geriau neparodė skir- 
tumo tarp antijudaizmo ir antisemitizmo, kaip Siono 
Dievo Motinos vienuoliai ir vienuolės. Visi šie krikščionys 
nepripažino antisemitizmo kaip biologinės ar rasinės teori- 
jos. Teko palaukti Antrojo Vatikano susirinkimo, kurį 1962 
m. sušaukė popiežiumi Jonu XXIII tapęs buvęs popiežiaus 
pasiuntinys Roncalli, kad būtų atsisakyta ir senos antijudais- 
tinės idėjos, kad geras žydas yra atsivertęs žydas. 


Du pabėgę našlaičiai 


1949 m. sausį tarp nelinkusios atiduoti „savo vaikų“ pane- 
lės Brun ir Grenoblyje gyvenančio buvusio Finaly šeimos 
draugo Moise Kellerio, tapusio tetų patikėtiniu, prasidėjo 
atkakli juridinė kova. Taikant įstatymą, buvo sušaukta daug 
„šeimos pasitarimų“, vienas po kito panaikinami, beje, prieš- 
taringi, teismo sprendimai, kol galiausiai 1952 m. liepos 18 d. 
Grenoblio apeliacinio teismo sprendimu panelei Brun buvo 
įsakyta perduoti vaikus Moise Kelleriui. Antoinette Brun 
advokatas veltui kreipėsi į kasacinį teismą, sprendimą rei- 
kėjo vykdyti. Taigi inžinierius Kelleris nuėjo pasiimti vaikų 
į Henri-Le-Chatelier gatvėje esantį municipalinį Saint-Bru- 
no darželį. Čia jo laukė nemalonus netikėtumas: vaikai buvo 
dingę. 

Artima panelės Brun bičiulė motina Antonine, Siono Die- 
vo Motinos vienuolyno viršininkė, skubiai ir slapta išgabe- 
no Robert'ą ir Gėraldą į vasaros stovyklą Tierbache, Elzase. 
Vienuolė pirmiausia juos apgyvendino savo kongregacijoje 

Paryziuje, Lauku Dievo Motinos gatvéje, paskui pervezé 
juos į Marselį, kur netikra „Ouadry“ pavarde — vaikai taip 
buvo vadinami per okupaciją — juos užrašė į Dievo Motinos 
Apsilankymo koledžą. Šio manevro tikslas buvo patikimai 
paslėpti vaikus iki kasacinio teismo sprendimo. 

Motina Antonine elgėsi apgalvotai. Lione ji pasitarė su 
kardinolu Gerlier, kuris jai leido veikti: „Tie vaikai pakrikš- 
tyti, reikia padaryti viską, kas įmanoma, kad jie būtų auklė- 
jami krikščioniškai!“ 

Okupacijos metais motina Antonine įrodė, kad gali pa- 
daryti tai, kas neįmanoma: Lione, kur ji iki 1944 m. vadova- 
vo Siono Dievo Motinos institucijai, priglaudė šimtus žydų 
šeimų, palaikė ryšį su Montluco tvirtovės, baisaus Liono 
gestapo kalėjimo, kaliniais. Kardinolas galėjo ja pasitikėti, ji 
įvykdė paliepimą. 

Galijos primas kardinolas Gerlier buvo sudėtinga asme- 
nybė, bet nuoširdus žmogus. Patriotas, buvęs kovotojas; 
1940 lapkritį jis Lione labai maloniai priėmė Pėtainą: 

— Pėtainas - tai Prancūzija, o šiandieninė Prancūzija — tai 
Pėtainas! 

Tačiau būtent jis buvo vienas iš pirmųjų, jau 1942 m. sau- 
sio 21 d. garsiai prabilusių apie žydus ištikusius „pasibaisėti- 
nus persekiojimus“, o Liono regione kardinolas išvystė labai 
aktyvią pogrindinę veiklą, pirmiausia — šimtų žydų vaikų 
apsaugą. Kolaborantų spauda jį dėl to praminė „pamišėliu 
talmudistu“. 

Jis gerai žinojo tų žydų bendruomenės reikalaujamų vai- 
kų atvejį. Dar 1946 m. rugsėjį jam buvo pranešta apie dauge- 
lį panašių įvykių, ir kardinolas Gerlier kreipėsi į nunciatūrą 
Paryžiuje, kuri jam atsiuntė Šventosios Oficijos garsiosios 
notos kopiją. Kaip dauguma to meto vyskupų, taip ir pre- 
latas pažodžiui pritaikė savo viršininkų išleistą įsakymą. Jis 
nesvarstė dar ir dėl to, kad žinojo, jog patys žydai nevienodai 
vertina šią istoriją: vieni, kaip rabinas Jakobas Kaplanas ir 

profesorius Jules'is Isaacas, noréjo tiesiog atgauti vaikus, o 
kiti sieké juos jdarbinti kokiame nors jaunos Izraelio valsty- 
bės kibuce. Jeigu abu berniukai išskris į Palestina, tai, žinoma, 
bus galas jų krikštui! Kardinolas pasielgė formaliai: iki teis- 
mo nutarties abu broliai Finaly turi būti saugioje vietoje. 


Sventosios Oficijos nuomonė 


Antoinette Brun, kurią Hedwige Rosner ir jos advokatas 
Maurice'as Garçonas patraukė į teismą už „vaikų neatidavi- 
mą“, iš pradžių paleido (jokia juridinė instancija vaikų „priežiū- 
ros“ nebuvo patikėjusi jų tetai), bet prokuratūra padavė apelia- 
ciją, ir 1953 m. sausio 8 d. buvo paskirtas naujas teismas. 
Vienas sutapimas: tą dieną kardinolas Gerlier buvo nuvy- 
kęs į Romą vizito ad limina ir tuo pasinaudojęs pačiam po- 
piežiui Pijui XII išdėstė problemą. Jeigu teismas apkaltins 
panelę Brun, tai kaip tada elgtis — paklusti nuosprendziui ir 
paniekinti šventą krikšto sakramentą, ar toliau slėpti vaikus, 
rizikuojant beprecedente spaudos kampanija, užgriūsiančia 
Bažnyčią? Pijaus XII atsakymas buvo nevienareikšmis: pir- 
miausia, nereikėjo vaikų krikštyti; antra, Bažnyčios doktrina 
nekeičiama dėl spaudos kampanijų, netgi ir piktų. Popiežius 
paprašė visos bylos, kurią Gerlier jam atsiuntė sausio 14 d., 
aiškiai suformuluodamas klausimą: „Ar reikia nepritarti vai- 
kų, kurie krikštu susieti su Bažnyčia, grąžinimui, jeigu jų tikė- 
jimas, be jokios abejonės, neatsilaikytų prieš izraelitų aplinkos 
įtaką, jiems ten pasilikus? O gal, priešingai, dera sugrąžinti 
vaikus jų prigimtinei šeimai, taip išsaugant sąžinės ramybę ir 
išvengiant dar didesnės blogybės? Nes prasidėjusi ir netrukus 
tarptautine tapsianti spaudos kampanija, besiremianti huma- 
nistiniais motyvais, kurie tikrai padarys įspūdį visuomenės 
nuomonei, yra rimtas skandalas ir pakankamas tokio poelgio 

argumentas, kaip ir galutinis teismo sprendimas.“ Pabaigoje 
kardinolas parašė: „Nepaprastai skubus reikalas!“ 

Po keturių dienų, kardinolui laukiant Šventojo Sosto at- 
sakymo, Liono arkivyskupas gavo notą, kurią parašė grupė 
Grenoblio seminarijos profesorių devyniasdešimt ketverių 
metų sulaukusio monsinjoro Caillot, jo senojo Grenoblio 
kolegos, prašymu. Anot jų, panelė Brun neturėjo pasinaudo- 
ti savo laikinosios globos teisėmis, kad pakrikštytų vaikus; 
notoje pasakyta, kad mažųjų Finaly krikštas yra „sakramen- 
tiškai teisėtas, bet visiškai neleistinas“. Caillot ir jo Greno- 
blio patarėjai ragino Bažnyčios poziciją atskirti nuo panelės 
Brun pozicijos ir pasisakė už vaikų sugrąžinimą. Skeptiškai 
nusiteikęs kardinolas atkreipė dėmesį į formuluotę „sakra- 
mentiškai teisėtas, bet visiškai neleistinas“; tai puikus šios 
bylos apibendrinimas. 

1953 m. sausio 23 d., per Bažnyčios praktikoje nepapras- 
tai trumpą laiką, Šventoji Oficija atsiuntė atsakymą Gerlier, 
pasirašytą labai konservatyvių pažiūrų kardinolo Giuseppe 
Pizzardo: 

— brandos sulaukusių vaikų krikštas yra teisėtas; 

— Bažnyčios pareiga yra ginti tokių per krikštą su ja susie- 
tų vaikų laisvą apsisprendimą; 

— panelė Brun turi nepaklusti nurodymui sugrąžinti vai- 
kus, bet taip, kad „rimtai nepakenktų nei sau, nei Bažny- 
čiai“. 

Tokia buvo Šventosios Oficijos ištarmė. Tebūnie. 

Šis tekstas pastatė Liono arkivyskupą į keblią padėtį. Rei- 
kia pasakyti, kad vaikų byla tapo paviešinta. Jos nusitvėrė 
spauda. 1952 m. lapkritį žurnalistas Alexis Dananas laikraš- 
tyje Franc-Tireur ištraukė bylą į dienos šviesą. Apžvalginin- 
kas Wladimiras Rabinovitchius, vadinamas „Rabi“, šią temą 
plėtojo sionistų laikraštyje La Terre retrouvée. O paskui — ir 
kiti, daugiau ar mažiau informuoti, daugiau ar mažiau karin- 
gi, daugiau ar mažiau radikalūs leidiniai. 

Visuomenés nuomonés jkaito. Laisvamaniai, ateistai, 
masonai ir agnostikai šaukte šaukė apie „sutanų sąmokslą“, 
„juodąjį internacionalą“, „Inkvizicijos sugrįžimą“ ir „fanatiš- 
ką krikščioninimą“, o Le Canard enchaíné tiesiog apibendrino: 
„Vikarų sąmokslas“. Priešingoje pozicijoje atsidūrė daugelis 
krikščionių intelektualų — į polemiką įsitraukę tėvai Riquet, 
Yves'as Congaras, Henri-Irenėe Marrou ir Josephas Folliet. 
Francois Mauriacas Le Figaro puslapiuose drąsiai iškėlė min- 
tį leisti apsispręsti patiems berniukams ir buvo apipiltas 
keiksmais! Triukšmingame žodžių kare Mauriacas buvo vie- 
nintelis, kuriam rūpėjo vaikai... 

Žydai, tikintieji ir pasauliečiai, neliko nuošaly. Moise 
Kelleris kreipėsi į pasaulinį žydų kongresą ir gavo nemažą 
finansinę paramą didžiulei nuomonės formavimo kampani- 
jai: „Jeigu vaikai nebus sugrąžinti, mes iškelsime naują bylą, 
garsesnę negu Dreytuso byla!“ „Finaly komitetų“ veiklą per- 
ėmęs Suvienytas žydų visuomenės fondas, OSE, Centrinė 
konsistorija arba pats CRIF rengė mitingus ir konferencijas, 
dalyvavo šimtuose demonstracijų prieš „vaikų vagilę Bažny- 
čią“, dienraščiams Le Monde, Tbe Times ir kitiems kasdien 
teikė informaciją, komunikatus, pranešimus, paneigimus, 
liudijimus, nuotraukas ir t. t. 

Per šešis mėnesius Le Monde išspausdino Finaly bylai skir- 
tus šešiasdešimt du straipsnius, paprastą įvykį pavertusius 
nacionaliniu reikalu. Didieji rabinai Henri Schillis ir Jakobas 
Kaplanas netrukus jau buvo viešai įtarinėjami ir kaltinami 
katalikų puolimu. Bažnyčią staiga užgriuvo negirdėta anti- 
klerikalizmo banga. Polemika vis labiau pūtėsi. Panelė Brun 
buvo vadinama „despotiška, savo katekizmui vergaujančia 
senmerge“. Moise Kelleris — „Izraelio valstybės rekrutų ser- 
žantu“. Buvo svaidomasi argumentais, neteisingais kaltini- 
mais ir keiksmais. 

Kai kurie prisiminė popiežiaus Pijaus IX laikus, prieš 
šimtą metų kilusią skandalinga Mortara bylą: tarnaitės 

slapta pakrikštytas sergantis žydų berniukas Edgardo Mor- 
tara dėl anos VII amžiuje priimtos ir ilgai galiojusios teolo- 
ginės nuostatos buvo atimtas iš savo šeimos; leisti jam su- 
grįžti prie tėvų religijos būtų reiškę jį pastūmėti į apostaziją, 
vadinasi - pasmerkti pragarui. Mažasis Edgardo, buvęs tuo- 
metinės popiežiaus valstybės pavaldinys, tapo Katalikų baž- 
nyčios kunigu. Kiekviename mitinge buvo šaukiama: „Tai 
nauja Mortara byla!“ 


Pabėgimas į Ispaniją 


1953 m. sausio 29 d. įvyko tai, ko bijojo kardinolas Gerlier: 
Grenoblio apeliacinis teismas pareikalavo „vaikų pagrobi- 
mu“ kaltinamą panelę Brun perduoti prisiekusiųjų teismui. 
Buvusi abiejų berniukų globėja atsidūrė Grenoblio kalėjime. 
Kardinolas ir motina Antonine nedvejojo: vaikus reikia slėp- 
ti. Bet spauda paskelbė įžūlaus žurnalisto pavogtą iš pane- 
lės Brun abiejų berniukų nuotrauką. Motina Antonine vėl 
prisiminė savo rezistencijos patirtį. Ji spruko į Marselį, abu 
broliukus trumpam paslėpė pas Šv. Mykolo parapijos kle- 
boną abatą Mollard'ą, paskui — svetima pavarde ir su sve- 
timais, vietoje padarytais dokumentais — perkėlė į Bajonės 
Šv. Liudviko de Gonzagos koledžą, kuriame mokytojavo 
abatas Barthėlemy Sėtoainas (pastarojo sesuo buvo motinos 
Antonine bičiulė, Grenoblio Siono Dievo Motinos vienuo- 
lyno mokytoja). Bet koledžo viršininkas abatas Silhouette 
buvo matęs nuotraukas laikraštyje ir vaikus atpažino; jis apie 
tai pasakė generaliniam vikarui abatui Narbaitzui, kuris lai- 
kė savo pareiga kreiptis į Bajonės prokuratūrą; šioji pranešė 
Grenoblyje buvusiam Moise Kelleriui. 

Tuo tarpu veikdama greičiau už Moise Kellerį, vasario 2 d. 
motina Antonine atvyko į Biaricą. Ji nuėjo pas vietos vysku- 

pa monsinjora Terrier, kuriam parodė Romos patvirtintus 
kardinolo Gerlier nurodymus — „apgyvendinti vaikus sau- 
gioje vietoje“, paskui susirado abatą Sėtoainą, kuris apsiėmė 
paslėpti vaikus ir juos perdavė dviem Bajonėje žinomiems ir 
gerbiamiems kunigams — tėvams Laxague ir Pagolai. Naktį iš 
vasario 12 į 13 d. Biriatu klebonas abatas Ibarbaru juos perve- 
dė apsnigtais takais per Ispanijos sieną link Sen Sebastijano. 
Kai Kelleris, lydimas diecezijos generalinio vikaro, atvyko į 
Bajonės teisingumo rūmus, jis negalėjo patikėti savo akimis: 
abu paukšteliai vėl buvo išskridę. 

Motina Antonine, tą pačią dieną traukiniu išvykusi į Pa- 
ryžių, policijos buvo sulaikyta vasario 4-ąją, vos tik grįžusi 
į Grenoblį, ir uždaryta Šv. Juozapo kalėjime. Jai ir kelioms 
bendrininkėms pareikštas kaltinimas dėl „neteisėto nepil- 
namečių sulaikymo“ pagal 341-ąjį Baudžiamojo kodekso 
straipsnį. Vienuolės sulaikymo nuotrauka sukėlė skandalą 
ir pažadino aistras: motina Antonine dalyvavo Liono pasi- 
priešinimo judėjime ir visos įkalintosios moterys, vienuolės 
ir pasaulietės, buvo aktyvios Pasipriešinimo kovotojos, per 
karą gelbėjo žydus, jos galėjo būti kas tik nori, bet tik ne 
antisemitės! 

Didysis rabinas Jacobas Kaplanas visa tai žinojo, nes ir 
jo paties sūnus per okupaciją slėpė, aprūpino netikrais do- 
kumentais ir išgelbėjo Liono krikščioniškosios draugijos 
vienuolės, kurias kardinolas dangstė savo autoritetu, o jų 
prieglauda buvo Siono vienuolyne Pierre-Robin gatvėje! Dėl 
šios priežasties jis siekė bet kokiomis priemonėmis išveng- 
ti ryškėjančio žydų ir katalikų karo, kai tuo metu Šventasis 
Sostas dėl visai kitų priežasčių atsisakė pripažinti Izraelio 
valstybę, ir derėtis su Bažnyčia. Bet dėl ko derėtis? 

Vasario 5 d. Jacobas Kaplanas aplankė Paryžiaus ar- 
kivyskupą monsinjorą Feltiną, kuris tuojau pat surengė jo 
susitikimą su Siono Dievo Motinos vienuolyno generaline 
viršininke motina Marie-Fėlix. Tą pačią dieną kitoje Senos 

puséje Prancüzijos respublikos prezidentas Vincentas 
Auriolis kreipėsi į popiežiaus pasiuntinį Roncalli, prašyda- 
mas priimti Finaly šeimos advokatą poną Garconą. Visi, 
net ir teisingumo ministras, siūlė savo kompromisą. Gal 
parsivežti berniukus ir juos patikėti trečiajam asmeniui? 
Gal jiems užtikrinti laisvą religijos pasirinkimą, bet auklėti 
vaikus kaip žydus? Mainais už berniukų sugrįžimą nutraukti 
kaltinimą panelei Brun? 

Vasario 10 d. senasis Grenoblio vyskupas monsinjoras 
Caillot per AFP išplatino kreipimąsi, kad vaikai būtų kuo 
greičiau surasti. Gerlier, norėdamas įrodyti gerą Bažnyčios 
valią, jam suteikė veiksmų laisvę. Bet kardinolas nieko gero 
nesitikėjo. Iš tiesų, šis reikalas slapta nedavė ramybės Ron- 
calli, Feltinui, Gerlier, Caillot, taip pat Kaplanui ir daugeliui 
Prancūzijos žydų: kaip sutrukdyti greitą ir galutinį abiejų 
berniukų išvežimą į Izraelį jų sugrąžinimo atveju? Vaikų 
artimieji, kurie neslėpė šio tikslo, taip pat pasiūlė kompro- 
misą: atiduoti abu vaikus į prancūzišką Jeruzalės koledžą! 
Vasario 27 d. popiežiaus pasiuntinio sekretorius kardinolui 
Gerlier patvirtino, kad Roma reikalauja „sugrąžinti vaikus 
į Prancūziją“, bet pageidauja „imtis atitinkamų priemonių, 
kad jie nebūtų verčiami tapti izraelitais“. 


Nuo Ottaviani iki Montini 


Tuo metu vietoje padėtis keitėsi. Vasario 9 d. mobilus Bor- 
do policijos būrys suėmė abatą Ibarbaru ir vedlį Josephą 
Susperreguy, kurie prisipažino nuvedę vaikus į Ispaniją ir 
neslėpdami nurodė savo užsakovą - didžiosios Bajonės semi- 
narijos profesorių abatą Laxague. Šis taip pat buvo sulaiky- 
tas kartu su kitais trimis baskų kunigais ir vienu pasauliečiu, 
įtariamais prisidėjus prie vaikų pabėgimo. Buvo apkaltinti ir 

kiti Marselio ir Grenoblio kunigai bei vienuolės. Kalėjime iš 
viso atsidūrė apie penkiolika asmenų, visi — ištikimi katali- 
kai, veikę sąmoningai, bet taip pat visi arba beveik visi — žy- 
mūs Pasipriešinimo kovotojai! 

1953 m. kovo 6 d. tarp Bažnyčios atstovo (tėvo Chaillet) 
ir vaikų artimųjų (Hedwige Rosner) buvo sudarytas šešių 
punktų susitarimas, kuris numatė, kad visi dabartiniai skun- 
dai bus atsiimti ir vaikus perduos tetai Rosner, bet kad ir kas 
būtų, jie išvyks į Izraelį ne anksčiau kaip po keturių mėne- 
sių. Gerlier ir Kaplanas patvirtino šį painų susitarimą. Kar- 
dinolas nebuvo patenkintas: jis parašė tiesiai savo kolegai 
Alfredo Ottaviani, t. y. - Šventosios Oficijos prosekretoriui, 
ir jam paaiškino, kad neįmanoma laikytis radikalios Vatika- 
no linijos. 

Romoje pradėta nerimauti. Bažnyčios puolimai suerzino 
ne vieną kurijos kardinolą. Pačiose viršūnėse, t. y. Vatikano 
valstybės sekretoriate, suabejota nepalenkiama Ottaviani 
laikysena. Bet pagaliau byla perėjo į kitas rankas. Leidimo 
parsivežti atgal abu brolius prašančiam kardinolui Gerlier 
kovo 23 d. per popiežiaus pasiuntinį Roncalli atsakė nebe 
dogmatiškasis Ottaviani, bet monsinjoras Giovanni Battista 
Montini — valstybės sekretoriaus padėjėjas, tikras antrasis 
asmuo Vatikane. Montini — būsimasis Paulius VI — išgirdo 
Prancūzijos ambasadoriaus Wladimiro d'Ormessono argu- 
mentus: suprantama, kad Šventasis Sostas netrokšta įsipai- 
nioti į neišsprendžiamą krikšto istoriją, bet būtų gerai, kad 
nors paragintų Ispanijos Bažnyčią palengvinti vaikų sugrą- 
žinimą... 

Monsinjoras Montini, viską papasakojęs Pijui XII, norė- 
jo gerinti situaciją. Telegramoje kardinolui Gerlier jis aiškiai 
patarė nusiųsti savo atstovą į Madrido nunciatūrą; Roma 
neabejojo, kad įtikins ispanus! Tą patį vakarą Liono arki- 
vyskupas išsiuntė Germaine Ribiére į Madridą. Garsioji vi- 
suotinai gerbiama Pasipriešinimo dalyvė buvo labiau nei kas 

kitas įgudusi atlikti slaptus pavedimus. Ji neįsivaizdavo, kad 
jos misija užtruks tris mėnesius. 

Ši neįtikėtina gudraus „pokerio“ partija dar nebuvo 
baigta. Dabar reikėjo paisyti Ispanijos vyriausybės, kuri 
priešinosi bet kokiam išsiuntimui iš šalies ir akivaizdžiai 
nenorėjo išleisti abiejų berniukų; pats Franco sekė bylos 
eigą, Caudillo — vadas net įpareigojo užsienio reikalų minist- 
rą kreiptis į Prancūzijos užsienio reikalų ministeriją ir abu 
brolius Finaly iškeisti į Tarbo tremtyje esančius baskų kovo- 
tojus respublikonus. Ar ministras Georges'as Bidault įtarė, 
kad Franco dumia akis? Ant jam perduotos notos jis raudo- 
nai užrašė „ne“. 

O kaip Ispanijos Bažnyčia? Kardinolo primo ir Toledo 
arkivyskupo Pla y Denielio nurodymu ji nepajudino nė ma- 
žojo pirštelio, kad surastų išeitį. Apaštališkasis pronuncijus 
Madride monsinjoras Cicognani, buvęs artimas valdžioje 
esantiems frankistams, demonstratyviai niekur nesikišo. 
Prancūzijos konsulas Baskų krašte, San Sebastijane, priėmė 
Germaine Ribiére, bet ir šis nieko nedarė. Daugelis stebė- 
tojų kaltino Prancūzijos Bažnyčią dėl pasyvumo ir bendri- 
ninkavimo su aiškiai generolui Franco paklusnia Ispanijos 
Bažnyčia! 


Baskiška painiava 


Padėtis nebuvo džiuginanti: nei frankistų vyriausybė, nei Is- 
panijos Bažnyčios primas, kuris gegužės 5 d. gavo įsakmią 
Montini telegramą, iš tikrųjų nežinojo, kur yra vaikai! Ba- 
jonėje Germaine Ribière iš kunigų baskų išgirdo, kad vaikai 
nepasiekė Madrido, kaip buvo numatyta, bet apgyvendinti 
Gipuskoa provincijoje esančiame Laskano benediktinų vie- 
nuolyne, o paskui po vieną perduoti skirtingiems žmonėms. 

Robert'as vėliau pasakojo, kad jį Jeano Etcheverry pavarde 
buvo priglaudes vienas Getarijos inžinierius ir kad jis labiau- 
siai liūdėjo, būdamas atskirtas nuo broliuko. 

Pasirodė, kad baskai dar mažiau sukalbami negu ispa- 
nai! Į Laskana nuvykusią Germaine Ribiére brolis prioras 
dom Mauras Elizondo, kuriam šis nepaprastas diplomatinis 
ir bažnytinis sujudimas nepadarė jokio įspūdžio, mandagiai 
išprašė pro duris. Nacionalistai ir antifrankistai baskai ne- 
klausė niekieno įsakymų. 

Kaip padaryti, kad kurijos prelatai, Prancūzijos žydai, 
brolių gynimo komitetai ir antiklerikalinė spauda suprastų, 
kad baskų nacionalistų tyla reiškia špygą Franco vyriausy- 
bei? Birželio 5 d. įvairių apie Centrinę konsistoriją susibūru- 
sių žydų institucijų spaudžiamas Kaplanas spaudoje paskel- 
bė kovo 6-osios susitarimus ir apkaltino Bažnyčią dvigubu 
žaidimu. Visi laikraščiai staiga vėl grįžo prie šios bylos, vieną 
po kitos skelbdami netikras sensacijas, suklastotą informa- 
ciją ir piktus komentarus, nė nenumanydami, kas rezgama 
San Sebastijane. 

Birželio 11 d. kardinolas Gerlier trenkė kumščiu į stalą. 
Jis sukvietė į Lioną Germaine Ribière, motiną Antonine, 
abatus baskus Aritzią ir Laxague, jaunąjį Bajonės vyskupo 
sekretorių, būsimąjį kardinolą Etchegaray, ir keletą kitų as- 
menų, iškeldamas vienintelį galutinį tikslą: priversti sauje- 
lę nesutramdomų baskų kunigų nusileisti ir įpareigoti juos 
atiduoti brolius Finaly. Abu kunigai baskai ir monsinjoro 
Terrier sekretorius išvyko susirūpinę, bet įtikinti. Germaine 
Ribiére, užsitikrinusi jų paramą, vėl leidosi į kelią, eidama 
nuo vieno tarpininko prie kito... 

Bet baskų vienuoliai buvo užsispyrę, ypač Laskano prio- 
ras. Jį prašė globoti abu mažuosius pakrikštytuosius, tai 
šventas reikalas, kurį jis ginsiąs iki galo! Prireikė nedvipras- 
miško monsinjoro Montini įsakymo iš Romos ir 1946 m. į 
Prancūziją pabėgusio visų gerbiamo Josė Antonio Aguirre, 

tremtyje esančios baskų vyriausybės vadovo, laiško, kol 
Germaine Ribiére galiausiai buvo nukreipta pas Beloko 
benediktinų vienuolyno, jau Prancūzijos teritorijoje, tėvą 
abatą. Ši abatija buvo susijusi su Laskano vienuolynu. Tėvas 
viršininkas, buvęs tremtinys ir abato Laxague pusbrolis, jai 
pažadėjo paimti vaikus „iš ten, kur jie yra“ ir perduoti jai bir- 
želio 25 d., 11 valandą ryto, Prancūzijos konsulate San Sebas- 
tijane. Tėvas Inda išlaikė žodį. Germaine Ribiére pasitiko 
vaikus ir palydėjo juos iki sienos, kur jų laukė Prancūzijos 
vidaus reikalų ministerijos mašina. Pagaliau! 

Birželio 23 d. kasacinis teismas atmetė panelės Brun ap- 
skųstą nuosprendį ir patvirtino Hedwige Rosner globą. Ji 
palaukė, kol liepos 18 d. policijos prefektas jai asmeniškai 
įteikė vaikų pasus, bei atsiėmė visus skundus prieš panelę 
Brun ir įkalintas vienuoles. Nebeliko nė minties katalikiškai 
auklėti vaikus, duoti jiems laiko pagalvoti ar juos palikti ke- 
letą mėnesių Prancūzijoje. 

Liepos 25 d. pono ir ponios Rosnerių lydimi Robert'as ir 
Gėraldas Finaly visam laikui išskrido į Izraelį. 

VI 
Kunigų-darbininkų drama 


Kodėl Pijus XII nutraukė ryšius su proletarais 


„Siena skiria Bažnyčią nuo darbininkų masės. 
Reikia tą sieną nugriauti!“ 
Kardinolas Suhard'as (1948 m. gruodžio 5 d.) 


ARYŽIUS, 1953 m. rugsėjo 23 d., trečiadienis. Beveik 

penkiolikta valanda, kai Vatikano herbu pažymėtas 

apaštališkojo pasiuntinio automobilis lėtai pasuka į 
Barbet de Jouy gatvę ir sustoja prie trisdešimt antrojo nu- 
merio — Paryžiaus arkivyskupo būstinės Rambiuto rūmuo- 
se. Garbųjį svečią su tamsiais akiniais priima Prancūzijos 
kardinolų ir arkivyskupų asociacijos (A.C.A.) pirmininkas 
kardinolas Achille'as Liénart'as, Lilio vyskupas ir Pary- 
žiaus arkivyskupas Maurice'as Feltinas kartu su maždaug 
dvidešimčia vyskupų ir kongregacijų viršininkais. Išskyrus 
A.C.A. sekretorių jaunąjį Jeaną Villot, vienas dalykas sie- 
ja visus šiuos tarnaujančius Bažnyčiai žmones, kunigus ir 
vienuolius: tarp jų ganomųjų yra kunigų-darbininkų. Lilio 
gamyklose ir Marselio dokuose, Havro uoste ir prie Alpių 
užtvarų koks šimtas kunigų ir vienuolių visiškai įsilieję į 

proletariato gyvenima, kad liudytu jiems Evangelija. Rizi- 
kuodami pranykti tarp darbininkų. 

Kaip tik apie tai atvyko pasikalbėti žymusis popiežiaus 
atstovas šiame kiek neįprastame susirinkime. Nuncijus 
Paolo Marella buvo Šventosios Oficijos Šventosios kongre- 
gacijos prosekretorius, artimas kardinolo Ottaviani giminai- 
tis. Buvęs apaštališkasis pasiuntinys Japonijoje, vėliau — Aust- 
ralijoje, birželio mėnesį pakeitė Angelo Giuseppe Roncalli ir 
apsigyveno Prezidento Wilsono alėjoje esančiuose rūmuose, 
kur nuo 1923 m. įsikūrusi popiežiaus nunciatūra. Pats popie- 
žius prabilo savo pasiuntinio lūpomis: 

- Kunigai-darbininkai — tai skandalas krikščionių ben- 
druomenėje ir didelis pavojus Bažnyčiai! 

Gergždžiančiu balsu nuncijus paminėjo „gausius žodinius 
ir rašytinius pasitikėjimo vertus pranešimus, pasiekusius 
Šventąjį Sostą“. Kunigas yra kunigas, darbininkas yra dar- 
bininkas, nėra apie ką daugiau kalbėti! Prelatas nekalbėjo 
apie pačią misiją nei apie Bažnyčios ir darbininkų klasės ryšį. 
Jis atvyko ne diskutuoti, o perduoti įsakymą. Tokia padėtis 
neleistina, jai reikia padaryti galą. Viskas. 

Per keturiasdešimt metų Rambiuto rūmų svetainių nė 
karto nebuvo prislėgusi tokia sunki tyla. Tai vienas iš sudė- 
tingiausių Bažnyčios istorijos puslapių, paženklintų brutaliu 
autoritariškumu. Vienu vyskupo lazdos stuktelėjimu buvo 
nubraukti trisdešimt patirties, pastangų, iniciatyvos ir rizi- 
kos metų, kupinų kilnumo ir naivumo, beprotiškumo ir au- 
kos, didybės ir iliuzijų. 


„Pasaulis, kuris nepažįsta Kristaus“ 


1925 m. abatas Josephas Cardijnas, įkvėptas didžiojo Pijaus 
XI kūrinio — Katalikų akcijos — idėjų, Belgijoje įkūrė Krikš- 

čioniškojo darbininkų jaunimo (JOC) organizaciją, kurią 
abatas Georges'as Guérinas 1927 m. perkėlė į Prancūziją, i 
Kliši su Bua. Tikslas: sušvelninti Bažnyčios nuo XIX am- 
žiaus vidurio jaučiamą nesidomėjimą darbininkų klase, nors 
ji toje epochoje įkūnijo absoliutų „skurdą“. Pats Pijus XI tą 
apleistumą pavadino „didžiausiu XIX amžiaus skandalu“. 

Netrukus keli JOC kapelionai (Albert'as Bouche'as, 
Bernard'as Rouzet) pradėjo leistis į šachtas, dirbti halėse, at- 
likti praktiką „Renault“ gamykloje; juos vadino „darbininkų 
apaštalais“ arba „darbo misionieriais“. JOC įtaka paplito tarp 
jaunų katalikų, bet ši patirtis liko dar gana marginalinė. 

Antrasis pasaulinis karas pakeitė kortas. Nuo pat 1940 
m. gegužės mėnesį kilusios suirutės pradžios daugelis Baž- 
nyčios žmonių, kaip ir visi Prancūzijos gyventojai, buvo 
įtraukti neramumų sūkurio. Bažnyčios žmonės atrado to- 
kius visuomenės sluoksnius, kurių iki tol nepažinojo. Šimtai, 
paskui — tūkstančiai kunigų netrukus tapo karo belaisviais 
Vokietijoje, atsidūrė greta dešimčių tūkstančių beveik nu- 
krikščionėjusių darbininkų. Iš pradžių Būtinojo darbo tary- 
ba (STO), paskui partizaninis pogrindis išryškino šį įvairių 
visuomenės sluoksnių susimaišymą. 

1941 m. generalinis karo belaisvių kapelionas monsinjo- 
ras Rodhainas nurodė dvidešimt penkiems kunigams, vė- 
liau - dviem šimtams kunigų slapta įsilieti tarp aštuonių šim- 
tų tūkstančių STO darbininkų. Daugelis jų vėliau paliudijo 
šią išskirtinę patirtį. Kai kurie iš ten niekad nebesugrįžo. 
Tėvas Victoras Dillard'as, vienas iš tų drąsių pogrindinin- 
kų, Dachau koncentracijos stovykloje žuvęs jėzuitas, taip 
rašė viename savo laiške: „Aš jaučiausi esąs jiems svetimas, 
priklausantis kitokiai kultūrai. Mano lotynų kalba, liturgija, 
teologija, mišios, maldos, liturginiai rūbai, — visa tai mane 
pavertė atskiru, ypatingu žmogumi, tarsi būčiau koks popas 
arba japonų bonza...“ 

Tais pačiais 1941 m. vienas žmogus padarė pradžią - šešias- 
dešimt septynerių metų kardinolas Emmanuelis Suhard'as, 
naujasis Paryžiaus arkivyskupas. Dar prieš dvylika metų visos 
tos gamyklos, kuriose „nepažįstama Kristaus“, padarė įspūdį 
jaunam Bajė ir Lizjė vyskupui, ir jis jau tada ėmė svajoti siųsti 
ten misionierius, kaip Bažnyčia juos siunčia į Afrikos džiung- 
lių tankmę arba į Ramiojo vandenyno salas. Kadaise Romoje 
Suhard'as mokėsi kartu su Eugenio Pacelli (tapusiu popie- 
žiumi Pijumi XII) ir su Luigi Maglione (tapusiu jo valstybės 
sekretoriumi), tad juo buvo pasitikima. Suhard'as įtikino 
Prancūzijos kardinolų ir arkivyskupų asamblėją organizuoti 
specialius kunigų, skiriamų į labiausiai nukrikščionėjusius 
prancūzų visuomenės sluoksnius, mokymus. 1942 m. spalio 
5 d. Lizjė jis atidarė Prancūzijos misijos seminariją, turėjusią 
parengti kunigus savanorius darbininkų klasei evangelizuoti; 
seminarijai vadovauti buvo patikėta buvusiam Oteno semi- 
narijos viršininkui kanauninkui, Šv. Sulpicijaus kongregaci- 
jos nariui Louis Augros. 

Ten pat, Lizjė, Šv. Jono namuose, apsigyveno abatas 
Henri Godinas, federalinis JOC kapelionas, kurio knygas, 
smerkiančias katalikų religiją, skirtą „turtingiesiems“, ryte 
rijo jauni kovingi krikščionys. Godinas kartu su kitu JOC 
kapelionu abatu Yvanu Danieliu parašė ir padaugino pen- 
kiasdešimt aštuonių puslapių veikalėlį, pavadintą Prane- 
šimas apie krikščionių įtaką proletarų sluoksniuose; pastarasis 
siūlė surengti misiją „mūsų religijos nepažįstantiems prole- 
tarams“. 


Misijų šalis Prancūzija 


1943 m. balandžio 26 d., Velykų pirmadienį, kardinolas 
Suhard'as Paryžiaus arkivyskupijoje ramiai pusryčiavo su 

savo sekretoriumi abatu Le Sourd'u, kuris jam pasiūlė per- 
skaityti Godino ir Danielio brošiūrą. Knygelės sujaudintas 
arkivyskupas tuojau pat pakvietė abu autorius ir nusprendė 
išleisti aštuoniasdešimt šio dokumento egzempliorių bei pa- 
skleisti uždaroje aplinkoje. Iš tiesų parapijose, seminarijose 
ir vienuolynuose veikalėlis buvo energingai perduodamas iš 
rankų į rankas. „Prancūzijos Bažnyčioje sprogo bomba“, — 
įvertino monsinjoras Pierre'as Tiberghienas, vienas iš Ka- 
talikų akcijos teoretikų, kuriam brošiūra taip pat padarė 
įspūdį. 

Gegužės 23 d. gavus bažnytinės cenzūros žymą mibil 
obstat, dokumentas, gausiai papildytas naujais teiginiais ir 
naujais pavyzdžiais, 1943 m. rugsėjo 12 d. pagaliau pasirodė 
knygynuose. Jį išleido Liono „L'Abeille“ leidykla, leidyklos 
„du Cerf“ filialas, - juo dominikonai naudojosi laisvojoje zo- 
noje, tęsdami savo darbą, — provokuojamu pavadinimu Ar 
Prancūzija — misijų šalis? Tai, kad vyresnioji Bažnyčios duktė 
Prancūzija, šventųjų, katedrų ir teologų šalis, taip pat tin- 
kama evangelizuoti, kaip Aukštutinė Volta arba Papuasija, 
buvo tikras iššūkis. 

Knyga susilaukė nemažos sėkmės: per keletą metų jos 
buvo parduota daugiau kaip šimtas tūkstančių egzemplio- 
rių. Joje buvo iškelti du klausimai, dėl kurių pradėjo strigti, 
o paskui visai sužlugo kunigų-darbininkų veikla. 

Pirmasis: koks yra ryšys tarp „misijos“ darbininkų klasėje 
ir vietinės parapijos? Ar ši nepriklausoma specifinė misija 
nuo pat pradžių nesukuria naujos „parapijos“ be jokio hierar- 
chinio ar struktūrinio ryšio su tradicine parapija? Ar naujieji 
„misionieriai“ nerizikuoja nutolti nuo Bažnyčios institucijos 
ir nutraukti ryšių su ja? 

Antrasis: ar krikščionybė gali „susilieti“ su darbininkų 
klase? „Norime mes ar ne, — rašė autoriai, — mūsų krikščio- 
nybė yra neatsiejama nuo kultūros.“ Darbininkų kultūra 
neginčijamai yra ypatinga struktūra. Ar noras „sutapti su 

liaudimi^ nepaskatins ,vietinés^ kultüros atsiradimo, kaip 
nutiko Afrikos misionieriams, naujos kultūros, besivaržan- 
čios su tąja, kuri maitina krikščionybę? 

Autoriai neslėpė asmeninės kunigų-darbininkų rizikos. 
Jie teigė, kad „proletariato užkariavimas yra labai sunkus 
darbas, galintis ilgai neduoti vaisių, bet reikalaujantis visiško 
atsidavimo iš tų, kurie jo imasi <...>, todėl misionieriai turi 
būti pasirengę likti nesuprasti net savo konfratry akyse“. Jie 
turi pamiršti „viltį kada nors pasitaisyti“. Tai buvo pranašin- 
gi žodžiai, po dešimties metų dramatiškai pasitvirtinę. 

Praėjus kelioms savaitėms po susitikimo su Godinu 
ir Danieliu, 1943 m. liepos 1 d. kardinolas Suhard'as įstei- 
gė Paryžiaus misiją. Jos vadovo vietą pasiūlė Pti Colomb 
Švenčiausios Širdies bažnyčios klebonui abatui Georges'ui 
Michonneau, kuris pagarsėjo pritaikęs liturgiją paprastiems 
žmonėms, neturintiems jokios religinės kultūros. Bet jis at- 
sisakė šio pasiūlymo. Tada kardinolas kreipėsi į darbininkiš- 
ko Žoenvil le Pon kvartalo Polanži parapijos kleboną tėvą 
Hollande'ą. Šis sutiko. 

1944 m. sausio 14 d. per inauguraciją kardinolas Suhard'as 
kalbėjo atvirai: 

— Tiesioginis Misijos tikslas yra atversti pagonis. O ne- 
tiesioginis — parodyti krikščionims, kad reikia imtis naujo 
veikimo būdo, reikia sukrėtimo! 

Naujasveikimo būdas, sukrėtimas. Tuo viskas pasakyta. Po 
visų kalbų pirmieji kunigai savanoriai, su jais kartu — Godinas 
ir Danielis, davė priesaiką: „Aš įsipareigoju paskirti visą savo 
gyvenimą Paryžiaus darbininkų klasės krikščioninimui...“ 

Tai nėra paprastas įsipareigojimas. Jis apima pasiaukoji- 
mą ir romantizmą, jis privalo išjudinti gretas. To įrodymas 
buvo 1952 m. išleisto Gilbert'o Cesbrono romano Šventieji 
eina į pragarą sėkmė, knygų buvo parduota aštuoni šimtai 
tūkstančių egzempliorių. Bevardžio, į socialinę tikrovę pasi- 
nėrusio kunigo personažas alsavo to meto atmosfera. 

Grėsmė dvasininkų luomui 


Prancūzų vyskupai buvo dėmesingi ir itin palankūs daugė- 
jančioms šio pobūdžio iniciatyvoms. Katalikų akcija — savo 
veiklos įkarštyje. 1943 m. gruodį dominikonas, buvęs advo- 
katas Jacgues'as Loewas, atsivertęs dvidešimt penkerių 
metų, Marselyje Eks an Provanso arkivyskupo monsinjoro 
de Provenchėres'o leidimu nusprendė dirbti tarp dokininkų, 
tapęs vienu iš jų. Tuo pačiu metu Lione dominikonas, bu- 
vęs jūrų karininkas Louis-Josephas Lebret įkūrė Ekonomi- 
kos ir humanizmo grupę, kuri populiarino pagalbą trečiajam 
pasauliui. 1943 m. La Usė an Bri vietovėje tėvas Epagneulis 
įsteigė Kaimo brolių misionierių organizaciją. 1947 m. Eks 
an Provanse tėvas Voillaume'as, vienas iš Mažųjų Jėzaus 
brolių pradininkų, tėvo Charles'io de Foucauld įkvėptas įkū- 
rė pirmąją solidarumo su darbininkais draugiją. 

Karas ir okupacija pažadino vaizduotę, iškėlė asmenybes, 
paaštrino nesutarimus. Išlaisvinimas dar labiau suaktyvino 
ganytojišką sąjūdį: po pasibaigusio karo, išprovokavusio di- 
džiausias visų laikų baisybes, krikščionys tikrai buvo su tais, 
kurie neabejojo, kad pasaulį reikia pakeisti. 

Visos šios naujovės kėlė susidomėjimą. Jos pavertė Pran- 
cūziją Bažnyčios laboratorija, kurią Roma visą laiką stebėjo 
nerimaudama, o krikščioniškasis pasaulis žvelgė pavydžiai. 
To įrodymas buvo jauno lenkų kunigo apsilankymas Marse- 
lyje 1947 m. liepos 8 d.: La Kabiuselės kvartalo Šv. Trofimo 
parapijoje jis norėjo išgirsti apie tėvo Loewo patirtį. Tas Go- 
dino ir Danielio knygą vienu prisėdimu „prarijęs“ jaunuolis 
buvo Karolis Wojtyla. Jis taip susižavėjo tuo, ką išgirdo, kad 
grįžęs į Lenkiją apie tai parašė svarbų straipsnį; po trisde- 
šimties metų, kai šis lenkas tapo popiežiumi Jonu Pauliu- 
mi II, žurnalistai tą straipsnį ištraukė iš stalčių. 

Nuo 1944 m. iki 1947 m. kunigų-darbininkų grupės su- 
sibūrė Ruane, Marselyje, Limože, Sent Etjene, Bordo ir 

Lione; pastarajame mieste Galijos primas kardinolas Gerlier 
Prancūzijos misijai patikėjo darbininkišką Zivoro parapiją. 
Sostinėje Paryžiaus misija išaugo nuo septynių iki dvidešimt 
penkių narių, tiesiogiai pavaldžių arkivyskupui. Nuo pat 
pradžių visi šie „misionieriai“ sudarė nedideles specifines ir 
autonomines dvasininkų grupeles, nors ir priskirtas parapi- 
joms bei globojamas jų vyskupų. 

Tačiau jau 1945 m. vasarą Vatikano koridoriuose pradėjo 
reikštis opozicija, pasigirdo pastabų, sustiprėjo nerimas. Kar- 
dinolas Suhard'as buvo nuovokus, tad užbėgdamas įvykiams 
už akių paakino Paryžiaus misijos viršininką tėvą Hollande'a 
bei Prancūzijos misijos viršininką tėvą Augros vykti į Romą 
ir ginti jų reikalą aukščiausiose sferose. 1946 m. lapkričio 
27 d. Pijus XII priėmė abu kunigus. Audiencija užtruko ne 
ilgiau kaip septynias minutes. Louis Augros iš karto prabilo 
apie reikalo esmę, paaiškino misijos „pagoniškoje“ aplinkoje 
tikslą ir paprašė aiškios popiežiaus paramos šiai veiklai, kuri 
būsianti labai „sunki“ ir kuriai reikalinga įsitraukusių kunigų 
autonomija. Popiežiaus atsakymas buvo: „Būkite atsargūs, 
tai grėsmė pašaukimui.“ 

Tėvas Hollande'as tam pritarė. Ir paprašė, kad šie išskir- 
tiniai kunigai išimties atveju galėtų mišias laikyti vakare. 
„Pagalvosime, viską išsiaiškinsime....“ 

Pijus XII palaimino lankytojus, kurie išėjo su rožiniais 
rankose ir nuojauta, kad šis įspūdingas popiežius juos išgirdo. 
Bet po dienos monsinjoras Alfredo Ottaviani, prieštaringą 
reputaciją turinčios Šventosios Oficijos — argi šis padalinys 
nėra tiesioginis Šventosios inkvizicijos palikuonis? — „tarė- 
jas“ tris vyrus priėmė Švenčiausiosios kongregacijos būsti- 
nėje, ir jie suprato, kad nieko nelaimėjo. Paprašę kunigams- 
darbininkams leidimo mišias laikyti vakare ir eucharistinio 
pasninko reikalavimų sušvelninimo, jie išvydo nepritarimo 
grimasą. Ottaviani akivaizdžiai nebuvo jų pusėje. 

Kardinolas Suhard'as apie tai gavo patvirtinima, kai 
1947 m. vasario 15 d. Šventoji Oficija jo paprašė atsakyti į 
devynis nelabai malonius klausimus: ar kunigai-darbininkai 
tvirtai laikosi dvasininkų luomo reikalavimų? Ar būtina mi- 
šias laikyti vakare? Ar tokia patirtis nepakenks įprastinei 
kunigo tarnystei? Ar nėra kitų būdų bendrauti su masėmis? 
Tonas įtarus. Paryžiuje popiežiaus pasiuntinys monsinjoras 
Roncalli neslepia pritariąs šiai santūriai laikysenai... 

Romoje, priešingai, padėjėjas Montini, vienas iš dviejų 
pačių artimiausių Šventajam Tėvui žmonių, yra linkęs „im- 
tis tam tikros rizikos, kad nebūtų priekaištaujama, jog nie- 
ko nedarėme dėl pasaulio išganymo“. Monsinjoras Monti- 
ni, būsimasis Paulius VI, pritarė Loewo knygelės Pro/etaru 
misija, kurią jam perdavė Prancūzijos ambasada, vertimui į 
italų kalbą. 1951 m. į audienciją Romoje atvykusiam Loewui 
Montini pasakė: „Reikia naujų metodų, kad žuvys sugrįžtų į 
Petro tinklus...“ 


Bažnyčia Bažnyčioje? 


Nauji metodai? Kodėl gi ne... Kai kurie kunigai, plėsdami 
savo misiją, prašė leisti jiems patiems įsidarbinti. Jų reika- 
lavimas buvo logiškas. Kaip šventasis Paulius norėjo „būti 
žydu tarp žydų, pagoniu - tarp pagonių“, kunigas-darbinin- 
kas turėjo pasidaryti „darbininku tarp darbininkų“ ir tapti 
nevaržomas jokių liturginių ar parapinių prievolių. Net ir 
aprangos. 

Oficialiai būtent tuo buvo aiškinama santūri hierarchų 
laikysena — dėl sutanos dévéjimo. Ar galima pareikalauti iš 
tekintojo, kad jis laikytųsi visų jo kunigo tarnystei būdingų 
liturginių reikalavimų? Dar įmanoma įsivaizduoti mišias, lai- 
komas prieš pradedant pamainą, brevijorių, skaitomą vakare 

prie$ einant miegoti. Bet nejsivaizduojama sutana vilkin- 
čiam tampyti cemento maišus arba miesto automobilių ga- 
raže pastatyti klausyklą. Susvyruotų patys dvasininkų luomo 
pagrindai. Ar kunigas gali būti kas nors kita nei kunigas? 
Kai kurie teologai, kaip dominikonas tėvas Chenu, pradėjo 
atvirą svarstymą. Parapijos, to visuotinės Bažnyčios pagrin- 
do, reikšmingumo sumenkinimas, kanoninių reikalavimų 
sušvelninimas, vyskupo autoriteto apribojimas — tai daug 
diskusijų sukėlę klausimai, iš karto įžiebę kai kurių kurijos 
kardinolų nerimą: ar nekrypstama prie atskiros Bažnyčios 
sukūrimo Bažnyčioje? 

Darbininkų misijos padangėje nugriaudėjo pirmas paties 
popiežiaus paleistas žaibas. 1950 m. rugsėjo 23 d. Pijus XII 
paskelbė „Menti Nostrae“, apaštališkąjį mokymą apie kuni- 
gystę, kuris viską sustatė į savo vietas. Popiežius nedvipras- 
miškai nurodė, kad kunigas yra „kitas Kristus“, jis skiriasi 
nuo kitų pakrikštytųjų, jis vykdo kunigo pareigas ir būtinai 
tarnauja bendruomenei. Jis turi vengti dvejopo pavojaus — 
aktyvizmo ir naujoviškumo. Nė minties, kad kunigas 
„pasinertų į išorinės veiklos sūkurį“, nė minties, kad griežtą 
doktriną paaukotų šiuolaikinės epochos skoniui, metodams 
ar madoms. 

Daugeliui kunigų-darbininkų šis tekstas buvo teorinis 
priminimas be jokių pasekmių. Tačiau Prancūzijos vysku- 
pu susirinkime 1951 m. vasario 10 d. pats kardinolas Feltinas 
visus supažindino su monsinjoro Ottaviani pasirašytu Šven- 
tosios Oficijos laišku, kuriuo savo diecezijose kunigų-darbi- 
ninkų turintiems vyskupams patariama sudaryti direktoriją, 
kad ištirtų anų padėtį ir „pašalintų kai kuriuos nukrypimus“. 
Direktorija — kodėl gi ne? Kai kurie dar nesuprato, kad juos 
sutriuškinti turinti mašina jau buvo paleista. Ir niekas nega- 
lės jos sustabdyti. 

Komunizmo šmėkla 


Iš tiesų visus šiuos svarstymus pranoko dar didesnis susi- 
rūpinimas — visos Katalikų bažnyčios ir paties popiežiaus 
paniška baimė matant nesulaikomą ateistinio komunizmo 
plitimą Europoje ir pasaulyje. Reikia pasakyti, kad tuo laiku 
šis procesas labai trikdė Pijų XII ir jo kardinolus. 

Nuo pat pasaulinio konflikto pabaigos daugelis senos 
krikščioniškos kultūros Centrinės ir Rytų Europos šalių 
pateko po Kremliaus padu. Pradedant 1948-aisiais, atėjo 
užkrato Azijoje eilė: 1949 m. spalio 1 d. Mao Zedongas Ki- 
nijoje paskelbė revoliucijos pergalę; 1950 m. birželį Korėjos 
karas baigėsi vieno iš rūsčiausių marksistinių režimų istori- 
joje atsiradimu. 

Bažnyčios požiūriu, ši grėsminga politinė ekspansija tuo 
labiau velniška, kad sukėlė ideologines revoliucijas ir antire- 
liginius persekiojimus, pradedant Stalino inicijuotu žiauriu 
Ukrainos katalikų naikinimu 1946 m. Tais pačiais metais 
maršalo Tito vadovaujama naujoji komunistų valdžia pasodi- 
no į kalėjimą Jugoslavijos primą monsinjorą Stepinacą. 1949 
m. atėjo Prahos arkivyskupo monsinjoro Berano ir Vengri- 
jos primo kardinolo Mindszenty eilė, jie buvo įkalinti, sufa- 
brikavus politines bylas. Taip pat ir lenkų policija 1953 m. 
rugsėjo 25 d., kitą dieną po garsiojo susitikimo su popiežiaus 
pasiuntiniu Paryžiaus arkivyskupijoje, sulaikė Lenkijos pri- 
mą kardinolą Wyszynskį ir įkalino visų apstulbusių Euro- 
pos žurnalistų akivaizdoje. Po keturių mėnesių laikraštis La 
Croix pateikė pirmąją šių neramių laikų suvestinę: triumfuo- 
jančio komunizmo aukomis tapo keturi kardinolai, trisde- 
šimt arkivyskupų, šimtas septyniolika vyskupų... 

Popiežiui, matančiam, kaip jo rūmus užplūdo dešimtys iš- 
tremtų aukštų Bažnyčios pareigūnų, išsigandusių, sutrikusių, 
kartais visko netekusių, atrodė, kad nebėra ko delsti. Naujasis 

Prancüzijos ambasadorius prie Sventojo Sosto Wladimiras 
d'Ormessonas, kuris 1948 m. spalį pakeitė filosofą Mari- 
tainą ir kuris dažnai susitikdavo su Pijumi XII, pažymėjo 
augantį Vatikano nerimą šio kylančio pavojaus akivaizdoje 
bei pritarė Bažnyčios vadovui. Komunizmas plito ir Vakarų 
Europoje: Prancūzijoje ir Italijoje, arčiausiai prie Vatikano 
esančiose šalyse, daugiau kaip trisdešimt procentų balsų 
gavę komunistai buvo tik per žingsnį nuo atėjimo į valdžią. 
1947 m. (Prancūzijoje) ir 1948 m. (Italijoje) jie netgi būtų 
atsidūrę valdžioje, jeigu Stalinas nebūtų tam pasipriešinęs 
tarptautinės taktikos sumetimais! 

Šventosios Oficijos vardu 1949 m. liepą Šventasis Sostas 
priminė komunistų ekskomunikacijos nuostatą, remdama- 
sis pagarsėjusia 1937 m. enciklika, kurioje Pijus XI pavadino 
komunizmą „iš esmės iškreiptu“. Vatikano koridoriuose ne- 
bebuvo pakenčiami į komunizmą linkę „pažangiais“ vadina- 
mi katalikai, didžiuosiuose 1947 m. ir 1950 m. streikuose da- 
lyvavę kunigai arba progresyvieji teologai, kaip tėvas Chenu, 
1950 m. kovo mėnesį pasirašę Maskvos paskelbtą „Stokhol- 
mo kreipimąsi“, raginantį uždrausti amerikiečių atomines 
bombas. 

Tačiau kunigų-darbininkų posūkis komunizmo link buvo 
neišvengiamas. Kai kurie iš jų buvo proletariškos kilmės, dar 
nepamiršę vienijančio bendro darbo, 1936 m. idealų ir „In- 
ternacionalo“ posmų. Kiti susidūrė su darbininkiška kultūra, 
kentėjo, suvokdami savo fizinį silpnumą, svarstė intelektua- 
lo statusą, užsidegę puldavo į profsąjungų ar politinę kovą. 
Paprastai jie buvo daug labiau išsilavinę už savo draugus dar- 
bininkus, įpratę kalbėti viešai, dėl celibato laisvesni vakarais 
ir savaitgaliais; šiuos kunigus netrukus pradėta rinkti profsą- 
jungų atstovais arba gamyklos vykdomojo komiteto delega- 
tais, jų prašydavo parašyti laiškus ir atsišaukimus, atstovauti 
darbininkams derybose su viršininkais. 

Todél nieko keista, kad jie buvo atkakliai raginami stoti 
į Visuotinę darbo konfederaciją arba Prancūzijos komu- 
nistų partiją. Ir ten užimti atsakingus postus, kaip tėvas 
Barreau iš Paryžiaus misijos, pirmasis kunigas, išrinktas į Se- 
nos metalurgijos darbininkų sąjungos sekretoriatą. Gamyklų 
visagaliai kovotojai komunistai neafišavo nei Stalino ūsų, nei 
Berijos akinių. Kasdieninėje atkaklioje klasių kovoje nusi- 
trindavo marksistinės-lenininės ideologijos prieštaravimai. 
Skurdžioje, variklių alyva ir darbininkiška brolybe atsiduo- 
dančioje dirbtuvėje, angarų pristatytose krantinėse, Alpių 
užtvarų statybose Sibiro gulagai ar Rytų Vokietijos liaudies 
policija atrodė labai toli! 


Taikiklyje atsidūrusi Šventoji Oficija 


Šimtai laiškų šia itin jautria tema pasiekdavo Romą: per- 
smelkti nuoširdaus susirūpinimo, perspėjimų, pasalūniškų, 
piktų skundų kai kuriais žmonėmis. Juos perduodavo vysku- 
pai, jie pasiekdavo per popiežiaus pasiuntinius, ateidavo tie- 
siai į kuriją. Kai 1953 m. lapkritį kardinolas Feltinas norėjo 
kardinolui Ottaviani įteikti tris šimtus laiškų, pasakojančių 
apie ganytojišką kunigų-darbininkų kasdienybę, jis išgirdo 
mandagų atsakymą: „Tai nereikalinga, šiuo reikalu mes turi- 
me labai daug informacijos...“ 

Atmosfera buvo sunki. Nuo sausio vidurio rimtai pasi- 
ligojęs Pijus XII Kastel Gandolfo rezidencijoje nesikėlė iš 
lovos. Kadangi jis, 1944 m. mirus kardinolui Maglionei, ne- 
panoro paskirti naujo valstybės sekretoriaus, valdžią dalino- 
si valstybės prosekretoriai monsinjoras Tardini ir monsinjo- 
ras Montini, net nebuvę kardinolais, ir tuo besinaudojanti 
Šventoji Oficija: kardinolai Ottaviani (tarėjas) ir Pizzardo 

(sekretorius) aktyviai reiškėsi ir svaidėsi papeikimais, pri- 
mesdami Bažnyčiai beveik politinę kontrolę, tolimą bet ko- 
kiai evangelinei minčiai. 

Skaitant to meto į šį reikalą įsitraukusių prancūzų teo- 
logų „kronikas“ arba „dienoraščius“ aiškėja, koks didelis 
buvo užgniaužtas pyktis, netgi karšta neapykanta, daugelio 
Bažnyčios žmonių reiškiama „niekingai ir menkai Romoje 
viešpataujančiai sistemai“ (Congaras), „jauniems Šventosios 
kongregacijos raštininkėliams“ (Fėret), jos „policinei, auto- 
kratiškai, totalitarinei, kretiniškai, <...> į GPU ir į gestapą 
panašiai“ sistemai (Congaras), „pamaldiems ir paviršutiniš- 
kiems kardinolo Ottaviani tekstams (Fėret)“ ir t. t. Susipa- 
žinus su šiais piktais vertinimais tampa akivaizdu, kodėl po 
kelerių metų Šventoji Oficija buvo griežtai pasmerkta Vati- 
kano II susirinkimo! 

Prancūzų vyskupai vis labiau jautėsi plėšomi į visas puses. 
1951 m. balandžio 7 d. tėvą Michelį Favreau, Bordo uosto 
kunigą dokininką, užmušė nukritusios sijos. Jo vyskupas 
monsinjoras Richaud atsisakė pateikti civilinį ieškinį uosto 
direkcijai, nors to reikalavo Visuotinė darbo konfederacija. 
Padėties nepagerino nei dviejų kunigų, 1952 m. gegužės 28 d. 
dalyvavusių protesto demonstracijoje prieš amerikiečių ge- 
nerolo Ridgway'aus atvykimą į Paryžių, areštas, nei daugelio 
kitų kunigų dalyvavimas Judėjimo už taiką susibūrimuose. 

1951 m. rugsėjo 22 d. Liono vyskupo padėjėjas monsin- 
joras Ancelis laiške savo diecezijos kunigams-darbininkams 
pakartojo ir išplėtojo visus popiežiaus 1950 m. kreipimesi 
išdėstytus perspėjimus. Kunigų-darbininkų naudojamas 
„metodas“ - pernelyg subjektyvus; tai grėsmė Bažnyčios vie- 
nybei, tarnystės parapijose nuvertinimas, keliantis grėsmę 
izoliuoti kunigų-darbininkų „brigadas“ ir įtvirtinti jų įtarų, 
net priešišką nusiteikimą bažnytinės institucijos atžvilgiu. 
Beje, monsinjoras Ancelis dirbančius kunigus perspėjo dėl 
„marksizmo skverbimosi“. 

Šis laiškas padarė sprogusios bombos efektą. Jis reiškė, 
kad vėjo kryptis pasikeitė. Laiškas įžiebė daugelį karštų 
diskusijų, suskaldė kunigus-darbininkus: Marselyje tėvas 
Loewas ragino nenutraukti ryšių su Bažnyčia; laiškas pra- 
našavo tolesnes prievartines priemones. 1952 m. kovo r1 d. 
buvo uždrausta verbuoti naujus kunigus-darbininkus. Nebe- 
leidžiama seminaristų praktika gamyklose. Balandžio 12 d. 
Vyskupijos kunigų komisija iš pareigų atleido Prancūzijos 
misijos viršininką ir Lizjė seminarijos direktorių tėvą Augros. 
1953 m. pavasarį kardinolas Pizzardo — jis buvo ne tik Šven- 
tosios Oficijos sekretorius, bet ir Seminarijų bei universitetų 
kongregacijos prefektas — paliepė dominikonui tėvui Pauliui 
Philippe'ui „apsilankyti“ seminarijoje, kuri buvo perkelta į Li- 
možą, 0 1953 m. rugsėjo 6 d. uždaryta, su Dievo valiai paliktais 
devyniolika mokslo nebaigusių, neįšventintų seminaristų. 

Ir pagaliau atėjo lemiamoji 1953 m. rugsėjo 23-ioji, kai 
popiežiaus pasiuntinys Marella sušaukė garsųjį susirinkimą 
Paryžiaus arkivyskupijoje; tokia buvo netikėta pabaiga. 


Vyskupai keičia nuomonę 


Vis dėlto šiame dramatiškame susirinkime dalyvavę kardi- 
nolai reagavo iš karto. Jie tikėjosi būti išbarti, bet ne taip 
šiurkščiai, jiems, vyskupams, nepaliekant jokios veikimo 
laisvės. Jų atsakymas apstulbino popiežiaus pasiuntinį: 

— Tai katastrofa! — ištarė Liénart’as. - Katastrofa Pran- 
cūzijos Bažnyčiai ir taip pat darbininkų klasei. Aš pats esu 
labai patenkintas savo kunigais-darbininkais. Tie juos ištikę 
„nelaimingi įvykiai“ buvo labai perdėti... 

— Roma privalo suvokti savo sprendimo pasekmes, - tęsė 
Feltinas. — Bažnyčia pasirodys galutinai suaugusi su kapita- 
listais! 

Dominikonų provincijolas tėvas Avrilis trumpai pa- 
reiškė: 

— Tai sukels rimtą atgarsį tarp krikščionių intelektualų, 
kuriems kunigai-darbininkai yra iškalbingiausias Bažnyčios 
gyvybingumo liudijimas! 

Taigi Liénart'as ir Feltinas kartu su Liono kardinolu 
Gerlier nutarė vykti į Romą, susitikti su popiežiumi ir jam 
asmeniškai išdėstyti visus argumentus. Popiežiaus pasiunti- 
nys liko nepatenkintas, bet negalėjo priešintis tokiam spren- 
dimui. Kelionė buvo numatyta po spalio viduryje planuojamo 
A.C.A. susirinkimo. Anot prancūzų apžvalgininkų, kunigų- 
darbininkų ir jų visos patirties likimas priklausė nuo trijų 
pirmųjų Prancūzijos Bažnyčios asmenų, vyksiančių į Romą. 

1953 m. lapkričio 5 d., tryliktą valandą penkiolika minu- 
čių, Pijus XII savo Kastel Gandolfo rezidencijoje priėmė 
tris prancūzų kardinolus. Pokalbis truko pusantros valan- 
dos. Į popiežių kreipėsi A.C.A. pirmininkas Liėnart'as. Savo 
ginamąją kalbą jis jau patikrino spalio 10 d., netoli nuo Anžė 
miesto atidengiant kardinolo Suhard'o atminimą jamzinantj 
paminklą. 

— Švenčiausiasis Tėve, neatidėliotinas ir visiškas kunigų- 
darbininkų atšaukimas Bažnyčiai ir tikintiesiems būtų labai 
rimtas išbandymas, ir jo atgarsiai būtų neįsivaizduojamo 
masto... 

Liénart'as teigė, kad į Bažnyčią ir toliau bus žvelgiama 
kaip į „turtingųjų ir galingųjų sąjungininkę“; šimtai tūks- 
tančių tikinčiųjų iš Bažnyčiai absoliučiai svetimos aplinkos, 
„daug labiau nepralaidžios Evangelijai negu pagonys mūsų 
tolimose misijose“, pasijus apleisti; šitaip Bažnyčia padary- 
tų „neįkainojamą paslaugą“ komunizmui, „kuris tuo labai 
džiaugtųsi“. Liénart'o išvada buvo labai apgalvota: reikia 
atskirti grūdus nuo pelų ir esminėmis reformomis atsverti 
dabartinius nukrypimus. 

Bergzdzios pastangos. Pijaus XII atsakymas tapo negai- 
lestinga kaltinamaja kalba: buvo išvardyta viskas — pavojus 
kunigystei ir pačiam kunigo asmeniui, kunigų-darbininkų 
dalyvavimas didžiuosiuose vasaros streikuose, netgi turint 
galvoj popiežiaus frazę, kad tai yra „sąžinės klausimas“. Trys 
kardinolai laikėsi savo: negalima visiškai nutraukti misijos! 
Popiežius sutiko, kad būtų galima įsivaizduoti, jog „darbi- 
ninkų klasės“ ar „dirbančiųjų kunigai“ toliau veiktų, bet tik 
kaip kunigai, išlaikydami ryšį su parapijomis. 

Menka kompensacija. Lėktuvu į Paryžių grįžtantys emi- 
nencijos visi trys jautėsi sugniuždyti. Popiežius viską nukir- 
to. Galutinai. Tą patį rytą savo Šventosios Oficijos kabinete 
kardinolas Ottaviani jiems išdrožė pamokslą: 

— Kokį pavyzdį prancūzų kardinolai rodo Bažnyčiai, 
siekdami pakeisti priimtą sprendimą po to, kai popiežius jį 
jau paskelbė! 

Argi kardinolai galėjo nepaklusti popiežiui? Gruodžio 28 
d. Lilyje kardinolas Liénart'as, išsakydamas linkėjimus savo 
diecezijos kunigams, paaiškino: 

— Būti kunigu ir būti darbininku yra dvi skirtingos funk- 
cijos, du skirtingi gyvenimo būdai, kurių neįmanoma supai- 
nioti, neiškreipiant kunigystės sąvokos. Mes neturime teisės 
pažeisti tokios kunigystės, kokią įsteigė Kristus. 

Šie argumentai, Liénart'o žodžiais, „yra tokie aiškūs, kad 
tereikia nulenkti prieš juos galvą“. 

Tai buvo besąlyginė kapituliacija. 1954 m. sausio 19 d. 
Prancūzijos kardinolai paskelbė „Laišką kunigams-darbinin- 
kams“, nurodantį iki kovo 1 d. nutraukti savo veiklą, o tikė- 
jimas turėsiąs padėti jiems „paklusti“. Tie, kurie anksčiau 
skatino šią veiklą, gynė į ją įsitraukusius kunigus, akivaiz- 
džiai jautėsi sutrikę ir misijos nutraukimą pavadino „katas- 
trofiška“. Bet Liénart'as, Feltinas, Gerlier ir absoliuti pran- 
cūzų vyskupų dauguma vėlesnėmis savaitėmis vis kartojo 

ir aiškino savo pritarimą popiežiaus sprendimui, vis dėlto 
negalėdami numalšinti visuotinio sutrikimo dėl šios nelabai 
garbingai pakeistos pozicijos. 


„Nepaklusniųjų“ tragedija 


Sausio 19 d. laiškas prilygo žemės drebėjimui. Bet kunigai 
jau rengė atkirtį. „Užtvankų statytojai kunigai“, tie Alpių 
slėniuose iš vienos statybų aikštelės į kitą keliaujantys dar- 
bininkai, Liénart'ui įteikė „raportą“; Paryžiaus regiono ku- 
nigai-darbininkai parengė „žaliąjį dokumentą“. Daugeliui jų 
tai buvo asmeninė tragedija. Kaip nukirsti naujoje aplinkoje 
kantriai megztus ryšius, kaip išsyk nutraukti veiklą ir atsisa- 
kyti atsakomybės, kaip apleisti visai pakrikusius kovos drau- 
gus? Kaip susitaikyti su oficialiu požiūriu į paklusnumą kaip 
„dvasingumo šaltinį“? 

Vasario 3 d. - dar vienas smūgis. Pagrindiniai Prancūzijos 
dienraščiai, kartu su jais — ir L'Humanité, išspausdino sep- 
tyniasdešimt trijų kunigų-darbininkų, atsisakiusių paklusti 
sausio 19 d. vyskupų nurodymams, komunikatą, t. y. poli- 
tinį manifestą ir drauge širdį veriantį skundą. Tą patį rytą 
popiežiaus pasiuntinys Marella telefonu perdavė Romai šį 
tekstą ir pasirašiusiųjų pavardes. Kovo pirmąją, paskutinę 
hierarchų nurodytą dieną, popiežiaus įgalioti vyskupai pasi- 
rašiusiųjų tarnystę sustabdė 4 divinis: jie neteko teisės laikyti 
mišias bei teikti visus kitus kunigo patarnavimus. Kai kurie 
iš jų grįžo į Bažnyčios glėbį, bet apie penkiasdešimt kunigų 
niekada neišsižadėjo savo įsipareigojimų. 

Pastarieji buvo vadinami „nepaklusniaisiais“. Tai Hav- 
ro uosto darbininkai Jean-Marie Huret ir Jeanas Cottinas; 
Monso lė Min darbininkai Bobas Lathuraz ir Pierrot Sėnė- 
gas; „Renault“ gamyklos Bulonėje nekvalifikuoti darbinin- 

kai Bernard'as Chauveau ir Roger Déliat; gamyklos Arkéjuje 
metalurgas Roger Breistroffer; Grenoblio statybininkas Jea- 
nas Breynaert'as; taip pat Aldo Bardini, Jeanas Olhagaray, Jo 
Lafontaine'as, Maurice'as Combe'as, Jeanas Gray ir kiti. Šie 
prazuve Evangelijos kareiviai, bla$kydamiesi tarp parapijos 
draudimu, $eimos maldavimu, darbo draugu nesupratimo, 
savo viršininkų nepasitikėjimo, išgyveno tikrą pragarą: su- 
svyravusį tikėjimą, abejones svarbiausiomis vertybėmis, so- 
cialinį pažeidžiamumą ir, žinoma, pyktį Bažnyčiai. 


Dominikonų „valymas“ 


„Septyniasdešimt trijų manifestas“ Romos akyse galutinai 
diskreditavo (jeigu to dar reikėjo) kunigus-darbininkus ir 
tuos, kurie juos gynė. Pirmiausia - dominikonus. Kitą dieną 
po publikacijos pasirodymo Šv. Dominyko ordino vadovas 
tėvas Suarezas išgirdo labai nemalonią naujieną. Netyčia taip 
sutapo, kad tądien jį iškvietė kardinolas ir Vienuolių kon- 
gregacijos prefektas Valerio Valeri, Viši vyriausybės laikais 
buvęs popiežiaus pasiuntinys. Tėvui Suarezui buvo griežtai 
pasakyta, kad Prancūzijos dominikonai yra pernelyg įsivėlę į 
tą istoriją. Po dominikono ispano kojomis susvyravo žemė, 
kai jis iš savo šeimininko lūpų išgirdo buvęs pernelyg nuo- 
laidus prancūzams ir kad būtina pakeisti tris labiausiai kal- 
tus provincijolus, uždaryti įstaigas, kuriose rengiami būsimi 
dominikonai (šimtas septyniasdešimt studentų) ir pakeisti 
ordino vyresniųjų skyrimo tvarką! 

Tai buvo Šventosios Oficijos puolimas. Dar spalio mėnesį 
kardinolas Pizzardo apgailestavo dėl „apverktinos nepaklus- 
numo ir nedrausmingumo dvasios“, būdingos dominikonams, 
o ypač — jų teologams, „skambių frazių ir neapibrėžtų teigi- 
nių“ specialistams. Prieš išleisdamas tėvą Suarezą, kardinolas 

Valeri jam įteikė storą voką su laiškais, pranešimais, visokio 
pobūdžio skundais prieš kunigus-darbininkus ir ordino na- 
rius teologus. „Jūs turite nuraminti Šventąją Ofciją...“ 

Reikėjo skubiai veikti. Vasario 6 d. tėvas Suarezas atvyko 
į Fobūr Sent Onorė gatvėje esantį vienuolyną, kur gyveno 
Prancūzijos provincijolas tėvas Avrilis. Dar kitą dieną dvigu- 
boje pirmo aukšto celėje, po Fra Angelico šventojo Dominy- 
ko paveikslo reprodukcija, Suarezas vieną po kito priėmė tė- 
vus Chenu, Féret, Boisselot (leidyklos „du Cerf“ direktorių) 
ir Congarą ir pranešė, kad jie aukojami ant ordino aukuro. 
Suarezo tonas buvo dramatiškas: 

— Neprieštaraukite šioms sankcijoms, aš jūsų maldauju! 
Padėkite man išgelbėti ordiną! 

Šiuos žodžius jis pakartojo penkioliktą valandą kapitulos 
salėje šia proga sušauktai nepaprastajai tarybai: 

- Jeigu mes Šventajai Oficijai sudarysime įspūdį, kad nu- 
sileidžiame, viskas bus greitai pamiršta. Jeigu ne, gali būti 
imtasi rimtų priemonių... 

Užuominomis, netvirta prancūzų kalba Suarezas paaiški- 
no, kad labai pasiligojusiam Pijui XII nebedaug liko ir reikia 
išsilaikyti iki kito popiežiaus. Jis visų prašė tylomis susitai- 
kyti su tuo neįtikėtinu „valymu“: Chenu, Congaro, Fėret ir 
Boisselot nušalinimu, neatidėliotinu trijų provincijolų (Pary- 
Ziuje — Avrilio, Lione — Bėlaud, Marselyje — Nicolas) pakei- 
timu, įsakymu misijų namų viršininkams (Albert'ui Bouche, 
Bernard'ui Garey, Jacgues'ui Screpeliui ir kitiems) iki kovo 
I d. visus kunigus-darbininkus sugrąžinti į vienuolynus, nuo- 
latine pagrindinės kurijos vykdoma visų publikacijų cenzūra. 
„Tikras Trafalgaras", - pakomentavo tėvas Boisselot. 

Vasario 11 d. Suarezas atvyko pas popiežiaus pasiunti- 
nį Marellą: misija įvykdyta. Prancūzų dominikonai sugrįžo 
prie tvarkos. Tą rytą visi laikraščiai aprašė ir komentavo tą 
istorinį „atleidimą iš darbo“. Le Monde priminė „pavojingą 

sugrįžimą prie labiausiai ginčytinų Šventosios Oficijos me- 
todų“, Franc-Tireur ir L'Express paskelbė „integrizmo sugri- 
žimą“. Kai kurie kraštutiniai dešinieji laikraščiai, kaip Rz- 
varol, džiūgavo dėl kunigu-darbininku sudrausminimo; kiti, 
kairesnieji, kaip Le Populaire, piktinosi tuo, kad Vatikanas 
„traktavo Prancūziją kaip savo protektoratą“. 

Labiausiai sutrikęs jautėsi La Croix, kuris 12 d. išspausdi- 
no tiktai nereikšmingą straipsnelį: viskas nėra taip paprasta, 
nereikia supainioti dalykų ir pan.; šį tekstelį vyriausiajam 
laikraščio redaktoriui tėvui Gabeliui padiktavo popiežiaus 
pasiuntinys Marella. Reikia pasakyti, kad vasario 10 d. 
„Bonne Presse“ direktorius ir La Croix leidėjas Alfred'as 
Michelinas parašė asmeniškai tėvams Chenu ir Congarui, iš- 
reikšdamas liūdesį ir užuojautą dėl tokių „griežtų bausmių“, 
kurios juos ištiko... 

Tą pačią dieną Romos Regina Pacis parapiją aplankęs 
kardinolas Ottaviani pasakė negailestingą kaltinamąją kalbą 
prieš kunigus-darbininkus, jų „tamsius darbus“, „daugiau pa- 
rodomuosius negu veiksmingus metodus“, jų klaidas, kurios 
paskatino „švaistyti dangiškas malones“ ir t. t. Pagaliau, rei- 
kia, kad visi žinotų, kas valdo Visuotinę Bažnyčią. 

Kovingų krikščionių susibūrimai, intelektualų manifes- 
tai, karšti ginčai spaudoje; vasario 18 d. ambasadorius Wla- 
dimiras d'Ormessonas valstybės prosekretoriui monsinjorui 
Montini Romoje papasakojo apie kunigams-darbininkams 
ir dominikonams pritaikytu priemoniu ,katastrofiskas pa- 
sekmes“, kurias jis, mutatis mutandis, palygino su Prancūzijos 
Bažnyčios vidine „Dreyfuso byla“: Montini konfidencialiai 
užsiminė, kad tvarkos dominikonų ordine darymo metas 
buvo „netinkamai“ parinktas, ir atsakomybė dėl to tenka 
Šventajai Oficijai. Taigi Vatikane buvo dvi politinės linijos. 

Niekas dar negalėjo numatyti, kad 1963 m. monsinjoras 
Montini bus išrinktas popiežiumi ir kad jis palaikys visus 

tuos, kurie vis dar tikėjo tokia apaštalavimo forma; iš tiesų 
1965 m. po naujojo Bažnyčios vadovo palaiminimo Darbinin- 
kų misija atgijo ne tokiomis radikaliomis formomis. O tuo 
metu šios krizės iškelti klausimai — kunigų statuso, pasaulie- 
čių vaidmens, paklusnumo Romai, religinės laisvės ir ypač 
Bažnyčios santykio su dabarties pasauliu — vėliau netikėtu 
būdu pasitarnavo pačiai didžiausiai šios epochos išjudintos 
Bažnyčios sąžinės „sąskaitai“ — Vatikano II Susirinkimui. 

Uzgrobtas susirinkimas 


Kaip Vatikano II Susirinkimas 
vos nesužlugo per atidarymą 


„Bažnyčia keliauja, ir to, kuris Jai vadovauja, 
priedermė — nepaversti jos muziejumi.“ 
Jonas XXIII 


„Prireiks penkiasdešimties metų, kol bus 
ištaisyta šio pontifikato padaryta žala!“ 
Genujos arkivyskupas kardinolas Siri (mirus Jonui XXIII) 


OMA, 1962 m. spalio 11 diena. Šį rytą prasidėjo Va- 

tikano II Susirinkimas. Atidarymo iškilmė buvo 

grandiozinė. Dar prieš aušrą minios vyskupų užplū- 
do Vatikano muziejų koridorių labirintus. Prieš užimdami 
savo vietą procesijoje, jie apsivilko vyskupo drabužiais ir 
užsidėjo baltas mitras; aštuntą valandą trisdešimt minučių 
lėtai pajudėjo begaline Lapidarijaus galerija: po šešis, prie- 
kyje — kardinolai, už jų — du tūkstančiai iš viso pasaulio šalių 
atvykusių „susirinkimo tėvų“; jie praėjo pro Berninio kolo- 
nas, perėjo žmonių užtvindytą Šv. Petro aikštę ir iškilmingai 

įžengė į baziliką, kurios nava buvo paversta didžiule suva- 
žiavimo sale. Paskui, aidint tikinčiųjų šauksmams ir giesmės 
„Veni creator spiritus“ garsams, su tradiciniu krėslu — sedia 
gestatoria — buvo įneštas Jonas XXIII. 

Po iškilmingų mišių popiežius pasakė evangelinės ir pra- 
našiškos prasmės kupiną kalbą: 

— Gaudet mater Ecclesia ... 

Jonas XXIII paaiskino, kad Vatikano II Susirinkimas 
turėjo paruošti Bažnyčią „ryžtingai ir narsiai pasiaukoti to- 
kiam darbui, kurio reikalauja mūsų epocha“. Anot jo, Bažny- 
čia privalo „veikti taip, kad žmonės, šeimos, tautos iš tikrųjų 
atvertų savo sielas dangiškiems dalykams“. Jonas XXIII, 
rūpestingai parinkdamas žodžius, sąmoningai atsuko nugarą 
to meto kalboms būdingam pesimizmui ir liūdesiui: „Bažny- 
čia verčiau nori gydyti gailestingumu negu rūsčiai žvanginti 
ginklais!“ 

Senasis mielo veido popiežius pasmerkė „nelaimių skel- 
bėjus“ ir paneigė mintį, kad Bažnyčios idealas galėtų būti 
kokio nors „aukso amžiaus sugrąžinimas“. Jis ne kartą vog- 
čiomis žvilgčiojo į savo artimiausią kaimyną iš dešinės — Šven- 
tosios Oficijos Šventosios kongregacijos prefektą kardinolą 
Alfredo Ottaviani. Abu vyrai seniai pažinojo vienas kitą, bet 
tą iškilmingą dieną jų bangos nesutapo. Ottaviani neprita- 
rė idėjai atverti Bažnyčią visiems istorijos vėjams. Nuo pat 
pradžių jis netgi tikėjosi sutrukdysiąs šitam beprotiškam su- 
manymui, galėjusiam sukelti didelį pavojų tokiai institucijai, 
kokią norėjo matyti paskutinieji popiežiai, nuo Pijaus IX 
iki Pijaus XII. „Gerojo popiežiaus Jono“ kalbos jį suerzino. 
Bet senasis ilgai tarnavęs kurijos kareivis taip pat manė, kad 
mūšis dar nepralaimėtas: vienos, net ir popiežiaus, kalbos 
neužtenka pakeisti dviejų tūkstantmečių istorijai. 


* Džiaugiasi motina Bažnyčia. (Red. past.) 

Laisvés ovacijos 


Roma, 1962 m. spalio 13 d., šeštadienis. Šv. Petro aikštėje — 
liūties šuorai, o bazilikoje, kur susirinkę kokie trys tūkstan- 
čiai Vatikano II Susirinkimo dalyvių, prasideda pirmoji „ge- 
neralinė kongregacija“. Dangus neatrodo palankus. Ar tai 
blogas ženklas? Po Berninio kolonadomis, pridengiančiomis 
atvykstančiuosius nuo lietaus ir vėjo güsiu, atmosfera dar la- 
biau įtempta. Žinia, uždeganti popiežiaus Jono XXIII kalba 
dar skamba visų ausyse, bet dabar „susirinkimo tėvai“ yra 
priremti prie sienos. Po kelių minučių prasidės dvidešimt 
pirmasis bendras Katalikų bažnyčios susirinkimas, ir niekas, 
visiškai niekas nežino, kaip pasisuks šis neeilinis įvykis. 

Vos tik garbusis Lilio vyskupas kardinolas Liénart'as 
įžengė į Šv. Petro baziliką, su popieriaus lapu rankoje prie 
jo priėjo Buržo kolega kardinolas Josephas Lefebvre'as — 
būsimų atskilėlių integristų vadovo, kuris yra vienas iš čia 
dalyvaujančių dviejų tūkstančių trijų šimtų vyskupų, tikras 
pusbrolis. 

— Eminencija, netrukus mes būsime pakviesti balsuoti uz 
dešimties komisijų, kurios taps svarbiausia varomąja susi- 
rinkimo jėga, paskyrimą, bet mes nepakankamai pažįstame 
vieni kitus, kad pasirinktume. Tai labai rimta! Štai čia teks- 
tas, kuriuo reikalaujame balsavimą atidėti: kadangi jūs esate 
prezidiumo narys, gal jūs galėtumėte apie tai pasakyti! 

Išvakarėse, per Prancūzijos ambasadoriaus prie Šventojo 
Sosto surengtą priėmimą, Tulūzos vyskupo padėjėjas mon- 
sinjoras Garrone'as Buržo arkivyskupui įteikė lotynų kalba 
parašytą tekstą. Nuo pat atvykimo į Romą Garrone'as jau- 
dinosi, matydamas, kad jo kalbinami kurijos atstovai, nuo 
kukliausio #inutante iki Šventosios kolegijos dekano kardi- 
nolo Tisserant'o, buvo nelabai palankūs, netgi priešiški susi- 
rinkimo eigai. Jis suprato, kad susirinkimo komisijų rinkimo 

procedūra yra sumanyta norint užblokuoti asamblėją. Tada 
jis ir keli jo bičiuliai, prancūzų delegacijos nariai - monsinjo- 
rai Ancelis, Larrainas, kanauninkas Martimort'as — parašė tą 
tekstą, nenumanydami, kad jis iš tiesų pakeis įvykių eigą. 

Liénart'as, netares nė žodžio, pačiupo popieriaus lapą 
iš Lefebvre'o rankų ir užėmė savo vietą už prezidiumo sta- 
lo, šalia šventojo Petro kapo laiptų, priešais tuščią popie- 
žiaus sostą. Jis nebuvo tikras galėsiąs patenkinti šį įžūloką 
prašymą. Generalinis susirinkimo sekretorius kardinolas 
Pericle'is Felici neabejotinai pateiks tikslius balsavimo nu- 
rodymus! Vis dėlto jam buvo aišku viena: Felici tarnybos 
dalyviams išdalijo dešimt popieriaus lapų su įrašytais būsimų 
susirinkimo komisijų pavadinimais bei senųjų komisijų, pa- 
rengusių išankstines „schemas“, narių sąrašą. Kiekviename 
lape dalyviai turėjo įrašyti šešiolika pavardžių. Šimtą šešias- 
dešimt pavardžių. Iš karto. Juk nė vienas iš jų nepažinojo nei 
dešimtosios, nei šimtosios atvykusių vyskupų dalies! 

Būtent šito tikėjosi organizatoriai. Gudrybė paprasta: 
grosso modo į naująsias komisijas automatiškai pateks paren- 
giamųjų komisijų nariai. Nesvarbu, kad toks sumanymas 
nėra labai demokratiškas, Bažnyčia — tai ne parlamentas. 
Bet tokia sąmoninga apgavystė turėjo paversti susirinkimą 
tiesiog nepaprasta registravimo mašina, skirta patvirtinti 
kurijos biurokratų — tikrai garbingų, išmanančių, bet netu- 
rinčių vaizduotės ir labai tolimų pasaulio tikrovei — slapta 
„pagamintus“ tekstus. Ar Šventoji Dvasia dar gyva Vatikano 
koridoriuose? Iš tiesų, ar galima tikėtis, kad tie, kurie paren- 
gė šiuos dokumentus, pradėtų diskusiją? Jeigu susirinkimas 
buvo iš anksto suplanuotas, sustyguotas, surežisuotas, „nu- 
kenksmintas“, tai kas bus su aggzornamento', kurį dar užvakar 
Jonas XXIII paminėjo savo pamoksle? 


* Pritaikymas šiandienai; šiuolaikinis Katalikų bažnyčios reformavimas, siekiant 
atnaujinti pagal pasikeitusias gyvenimo sąlygas jos institucijas ir veiklą. (Red. 
past.) 

Tuo momentu, kai Felici jau ketino kreiptis j susirinku- 
siuosius, prašydamas pereiti prie balsavimo, Liénart'as atsi- 
suko į savo kaimyną iš dešinės — posėdžio pirmininką kardi- 
nolą Tisserant'ą: 

- Eminencija, ar jūs dabar suteiksite mums laiko pasvars- 
tyti? 

— Aš negaliu to daryti, šio posėdžio dienotvarkėje nenu- 
matyta jokia diskusija. 

— Tuomet suteikite man žodį! 

— Taip pat negaliu, tai nenumatyta. 

— Tuomet atleiskite, bet aš vis tiek kalbėsiu! 

Nelaukdamas Tisserant'o atsakymo, kardinolas nuėjo 
prie mikrofono ir sutramdęs jaudulį ramiai prabilo lotynų 
kalba, ragindamas atidėti balsavimą, kad susirinkimo tėvai 
geriau susipažintų vienas su kitu ir keturiasdešimt dviem 
vyskupų konferencijoms praneštų kolegų, labiausiai tinka- 
mų posėdžiauti komisijose, pavardes. 

Tai būtų galėjęs būti tik nedidelis techninio pobūdžio 
pasiūlymas. Bet bazilikoje staiga nuaidėjo smarkūs plojimai. 
Tuojau pat pakilo ir prezidiumo narys Kelno arkivyskupas 
kardinolas Fringsas. Jis patikslino, kad kalba savo ir kolegų 
Miuncheno arkivyskupo Dėpfnerio bei Vienos arkivyskupo 
Kónigo vardu: 

— Mes palaikome kardinolo Liénart'o pasiūlymą ir prašo- 
me balsavimą dėl komisijų narių atidėti kitam antradieniui! 

Nauji plojimai - garsūs, nenutylantys, išlaisvinantys. Kar- 
dinolai, vyskupai, ekspertai gerai suprato, kad susirinkimo 
rengėjai to nebuvo numatę, ir nedidelis akmenukas sustabdė 
gerai veikiančią didžiąją institucinę Romos kurijos mašiną. 
Ir kad susirinkimo tėvai ką tik paėmė valdžią visų krikščio- 
nių vardu. 

Buvo beveik pusė vienuolikos. Vatikano II Susirinkimo 
pirmas plenarinis posėdis netruko nė penkiasdešimties mi- 
nučių. Katalikų bažnyčios istorija pasuko kitu keliu. 

Viskas prasidėjo dar 1959 m. sausio 25 d., sekmadienį, Os- 
tiensės gatvėje esančioje Šv. Pauliaus bazilikoje. Tąkart prieš 
devyniasdešimt dienų išrinktas popiežius Jonas XXIII už- 
baigė tradicinę Maldos už krikščionių vienybę savaitę. Pa- 
sibaigus iškilmei, benediktinų vienuolyno pirmame aukšte, 
kapitulos salėje, buvo sušaukta slapta konsistorija; popiežius 
kreipėsi į maždaug dvidešimtį ramiai nusiteikusių kardino- 
lų, kurie nė nenumanė, kad dangus užgrius jiems ant galvos: 

— Garbingieji broliai, brangūs vaikai... 

Niekam net nedingtelėjo, kad šie žodžiai įeis į istoriją. 
Vis dėlto aštuoniolika Šventosios kolegijos narių suklusę pa- 
kėlė akis, kai popiežius prabilo apie šio susibūrimo tikslą: 

— Šiek tiek jaudindamasis... 

Kodėl popiežius jaudinasi? Todėl, kad senasis popiežius, 
kurį vadino „laikinuoju“, netikėtai pranešė du nepaprastai 
svarbius sprendimus: 

— „Romos diecezijos sinodą ir ekumeninį Visuotinės 
Bažnyčios susirinkimą. 

Sinodas, susirinkimas, nieko sau! O pirmiausia - Kanonų 
teisės kodekso atnaujinimas! Trys nauji darbai, trys, paties 
popiežiaus žodžiais tariant, jo „pirmųjų mėnesių bendra- 
vimo ir buvimo kartu su bažnytiniais Romos sluoksniais“ 
įkvėpti „svarbūs“ sumanymai. Tikslas buvo labai paprastas 
ir labai ambicingas: „šioje atsinaujinimo epochoje išgryninti 
mintį, sustiprinti tikinčiųjų vienybę, atgaivinti krikščionių 
tikėjimą“. Viską apibendrino vienas itališkas žodis, kuris 
nuo tada skambėjo visų lūpose: Bažnyčia turi atlikti savo 
aggiornamento. Turi atsinaujinti. 

Savo sekretoriui don Lorisui Capovillai popiezius véliau 
prisipažino, kad kardinolus ištikęs „apstulbimas“ jį sutrik- 
dė. Jis tikėjosi jų pritarimo, sveikinimų, galbūt kritikos. O 

jo kalba, priesingai, sutiko slegianti tyla. Nei klausimu, nei 
plojimų, niekas net nesujudéjo. Kardinolai liko be žado. Jie 
iš karto suprato, kad tai nebuvo šiaip sau palinkėjimas, ma- 
lonus raginimas pamąstyti, bet, paties popiežiaus žodžiais, 
„ryžtingai“ ir „pamatuotai“ priimtas „sprendimas“. 

Kardinolas Domenico Tardini, kurį Jonas XXIII pasky- 
rė valstybės sekretoriumi, o prieš keturias dienas informa- 
vo apie savo „programą“, buvo vienintelis, kuris nenustebo. 
Anot popiežiaus pasakojimo, Tardini „va šitaip išpūtė akis“, 
bet jo teigiama reakcija tarsi nuramino senąjį popiežių, kuris 
nebuvo su niekuo kalbėjęs, išskyrus kelis pavienius asmenis. 
Sprendimas sušaukti susirinkimą iš tikrųjų buvo vieno žmo- 
gaus valia. 

Ir kokio žmogaus! Kas galėjo pamanyti, kad šis žmogus, 
šis popiežius imsis tokios iniciatyvos? Tas žmogus, kurio 
vardą išgirdęs tas pats kartu su Pijumi XII dirbęs monsin- 
joras Tardini tik gūžteldavo pečiais. Po keturių mėnesių, 
1958 m. spalio 28 d., reikėjo vienuolikos balsavimo ratų, kol 
penkiasdešimt vienas konklavos kardinolas iš visų tų metų 
papabili — Agagianiano, Lercaro, Tisserant'o, Ruffini ir visų 
kitų, tarp jų Valeri — išrinko Pijų XII pakeitusį Venecijos 
patriarchą kardinolą Angelo Giuseppe Roncalli. Septynias- 
dešimt septynerių metų sulaukęs naujasis popiežius pasirin- 
ko Jono, o ne Pijaus vardą, taip parodydamas, kad nesistengs 
prilygti savo iškiliems pirmtakams. Iš tiesų po didingojo ir 
valdingojo Pijaus XII šlovingų metų joks kardinolas negalė- 
jo pretenduoti į tokį palikimą. Todėl Jonas XXIII visų buvo 
laikomas tarsi kokiu „laikinuoju popiežiumi“; be abejo, po 
Pijaus XII bet kuris popiežius būtų buvęs taip vadinamas. 

Ir ypač - dėl daugelio priežasčių — šaunusis, simpatiškasis 
Roncalli! Apvalutis, geraširdiškas žmogus, visiška priešingybė 


* Kandidatų į popiežius. (Vert. past.) 

ispüdingajam, iškilnios laikysenos, griežtos veido išraiškos 
savo pirmtakui. Prancūzai, turėję progą su Roncalli susipa- 
žinti, kai šis lankėsi Paryžiuje kaip popiežiaus pasiuntinys, 
prisiminė jį kaip paprastą, nekomplikuotą žmogų, į rimčiau- 
sius klausimus atsakinėjantį Zodiniais piruetais ir fioretti — 
dailiais posakiais. Tradicinis išsilavinimas, kaimo klebono 
manieros, nedidelė diplomatinė karjera, ganytojiška sinekū- 
ra Venecijoje, - net nepanašu į revoliucionierių! 


Jau Pijus XI ir Pijus XII... 


Revoliucionierius? Tiesą sakant, susirinkimo idėja nebuvo 
visiškai nauja. Valdant Pijui XI ir Pijui XII ne kartą buvo 
kilusi mintis formaliai užbaigti „Vatikano“ vardu pavadintą 
I Susirinkimą, kurį, vos tik buvo patvirtinta Romos vyskupo 
pirmumo ir popiežiaus neklystamumo dogma, brutaliai nu- 
traukė 1870 m. karas. 

Ką tik išrinktas Pijus XI jau tarėsi su vyskupais ir buvo 
sukvietęs teologų komisiją, bet daugiau nieko nedarė: 1923 
m. gegužės 23 d. į konsistoriją susirinkę kardinolai sutiko šią 
iniciatyvą beveik vieningai nepalankiai. 

Po Antrojo pasaulinio karo Pijus XII grįžo prie susi- 
rinkimo dokumentų, kuriuos perdavė Šventosios Oficijos 
tarėjo monsinjoro Ottaviani vadovaujamai, jo parinktų teo- 
logų sudarytai komisijai. Kontekstas buvo iš esmės pasikei- 
tęs. Daugelis 1870 m. ore pakibusių klausimų buvo išspręs- 
ti naujajame Kanonų teisės kodekse (1917 m.) ir Laterano 
susitarimuose (1929 m.). Be to, pagrindinė XIX amžiaus 
pabaigos „modernizmo“ problema užleido vietą kitoms di- 
delės rizikos problemoms, pirmiausia — „ateistiniam komu- 
nizmui“. 

Komisijos atsakymas nustebino: 

— Pirma: Vatikano susirinkimas nepajudinamai įtvirtino 
popiežiaus pirmumą ir neklystamumą, tad kam vėl iš naujo 
diskutuoti dėl tų pačių principų tokiu metu, kai Bažnyčia jai 
priešiškame pasaulyje turi vengti jėgų išsklaidymo? 

— Antra: argi Vatikano I Susirinkimo įtvirtinta popie- 
žiaus neklystamumo dogma nepanaikina pačios susirinkimo 
idėjos? Kam organizuoti formalų vyskupų susirinkimą, jeigu 
popiežius laikomas esąs visada teisus svarbiausiais doktrinos 
klausimais? 

— Pagaliau, kokią reikšmę būtų turėjęs susirinkimas šeš- 
tojo dešimtmečio pradžioje, kai dešimtys vyskupų kankinasi 
komunistiniuose kalėjimuose? Popiežius turėjo mažiau negu 
bet kada galimybių sukviesti į susirinkimą visus planetos 
vyskupus. 

Komunizmo grėsmė buvo visų mintyse, nors niekada ne- 
figūravo oficialiuose dokumentuose. Mintyse — ir komuniz- 
mo pasmerkimas, tad argi faktinis ar net teisinis Vatikano 
lygiavimasis į Vakarų demokratiją nepavertė niekiniais bet 
kokių svarstymų apie krikščionių vienybę ir religijos laisvę? 
Didžiausia susirinkimo kliūtis — tai šaltasis karas. 

Per 1958 m. spalio mėnesio konklavą Ottaviani apie tai 
atsargiai prasitarė keliems kardinolams, drauge ir būsimajam 
popiežiui Roncalli bei Kelno arkivyskupui Fringsui. Tačiau 
nieko labai aiškaus. Anot tų nekonkrečių kuluarinių kalbų, 
tai galėtų būti neilgos trukmės, bet greitai sprendimus pri- 
imantis susirinkimas, kuris vyskupus sutelktų tik keliems 
1959 m. mėnesiams. 

Praėjus penkioms dienoms po to, kai 1958 m. spalio 28 d. 
Jonas XXIII buvo išrinktas popiežiumi, kaip matyti iš vie- 
nos pirmųjų naujojo popiežiaus audiencijos protokolų, jis 
apie tai užsiminė keliems vyskupams — didžiausiam konser- 
vatoriui Parmos arkivyskupui kardinolui Ruffini, buvusiam 
vienam didžiausių Pijaus XII patikėtinių, ir keliems kitiems: 
monsinjorui Urbani (iš Venecijos), monsinjorui Bortignonui 

(iš Paduvos) ir kt. Bendra nuomonė buvo, kad tarptautinė 
padėtis — šaltasis karas, dekolonizacija - nebuvo palanki to- 
kiam susirinkimui. Daugelis kardinolų buvo mieliau linkę 
nieko nedaryti. Be to, patys neveikliausieji galėjo nesibai- 
minti: senyvas naujojo popiežiaus amžius savaime garantavo, 
kad Bažnyčia nesiims didelių darbų... 

Tačiau reikėjo atsižvelgti į Šventąją Dvasią. „Sielos die- 
noraštyje“ Jonas XXIII aprašė „didžiąją malonę“, kurią jam 
suteikė Dievas, atsiuntęs tą „labai paprastą“ mintį, ir pridū- 
rė: „Toji man kilusi idėja pirmiausia nustebino mane patį, 
niekas apie tai nebuvo minėjęs.“ 1959 m. sausio 9 d. Jonas 
XXIII pasakė monsinjorui Giovanni Rossi, vienam arti- 
miausių savo žmonių: 

- Žinai, don Giovanni, ne Šventoji Dvasia padeda popie- 
žiui, bet atvirkščiai! Jis pats viską padaro. Susirinkimas yra 
popiežiaus mintis! 

Po kelių dienų jis tą patį kalbėjo naujajam valstybės sek- 
retoriui kardinolui Tardini: 

- Staiga Mumyse kilo didinga idėja ir nušvietė Mūsų sielą. 
Mes ištarėme žodį - svarų, jsakmu. Mes pirmą kartą garsiai 
pasakėme: susirinkimas! 

Gal dėl to, kad taip dažnai kliovėsi Šventąja Dvasia, Jonas 
XXIII užsitraukė nelabai palankių vertinimų, taip pat ir po- 
piežiaus rūmų koridoriuose: ar popiežius dar sveiko proto? 
„Kaip jis drįsta?“ — paklausė vienas kardinolas. „Tai trumpas 
proto užtemimas“, — šnabždėjo kitas. „Tai jo nekultūringu- 
mo ir nepatyrimo pasekmė“, — kuždėjo trečias. „Jam nepa- 
vyks“, - manė dar kitas... 


Jono XXIII „rami drąsa“ 


Šaukiamojo susirinkimo naujiena per kelias valandas apskrie- 
jo pasaulį. Ji sukėlė didelę reakciją, kartais — labai teigiamą, 

pirmiausia Siaurés Europoje, Vokietijoje, Kanadoje, Pran- 
cüzijoje. Kita dieną Paryžiaus laikraštis La Croix išėjo su pa- 
antrašte: „Ramios drąsos gestas“. Įdomu, kad kuo toliau nuo 
Bažnyčios viršūnių, tuo daugiau skleidėsi vilties. Kai kurios 
vienuolių kongregacijos, aktyvūs pasauliečiai, intelektualai, 
Katalikų akcijos „veikėjai“ labai troško, kad Bažnyčia paga- 
liau pasikeistų! 

Romoje, priešingai, visi buvo suglumę. Šiandien bergž- 
džiai ieškotume L'Osservatore Romano reakcijos: Šventojo 
Sosto laikraštis nepaskelbė popiežiaus kreipimosi Šv. Pau- 
liaus bazilikoje, pateikė tik Valstybės sekretoriato lakonišką 
išpūsto stiliaus dvidešimt trijų eilučių komunikatą. Nei kitą 
dieną, nei vėlesnėmis dienomis Vatikano dienraštis neužsi- 
minė apie susirinkimą. Nereagavo ir Jėzaus draugijos pasi- 
didžiavimas - labai įtakingas žurnalas Czv/ta Cattolica, kuris 
nutylėjo popiežiaus tekstą ir per visus 1959 m. tik balandžio 
mėnesio numeryje susirinkimui paskyrė paprastą „spaudos 
apžvalgą“. Didieji Italijos Bažnyčios autoritetai tylėjo: spalio 
mėnesį aukščiausieji vyskupijų vadovai šios temos net nepa- 
minėjo savo komunikate! 

Kurija atsuko nugarą Jono XXIII projekto ekumeninėms 
idėjoms, kurios nepaprastai sudomino daugelį protestantų ir 
ortodoksų. „Atsiskyrusių bažnyčių“ tikintiesiems popiežius 
nedviprasmiškai perdavė „malonų kvietimą dalyvauti“ būsi- 
mame susirinkime, bet jo tarnybos ramiausiai cenzūravo ofi- 
cialų kreipimosi tekstą: žodis „bendruomenės“ pakeitė žodį 
„bažnyčios“ (o juk Katalikų bažnyčia yra vienintelė, verta 
šio vardo), o veiksmažodį „dalyvauti“ pakeitė veiksmažodis 
„stebėti“! Per ateinančius mėnesius popiežiaus tarnybos to- 
kiu būdu „ištaisė“, vis sušvelnindamos, nemažai popiežiaus 
deklaracijų. 

Subtilus stebėtojas teologas Yves'as Congaras savo Su- 
sirinkimo dienoraštyje pažymėjo: „Susidarė įspūdis, kad Ro- 
moje ištisa brigada stengėsi sabotuoti popiežiaus projektą, 


X31 


VATIKANO PASLAPTYS 


netgi buvo sakoma, kad popiezius tai puikiausiai mate." Jis 
pats, nukentéjes nuo kunigu-darbininku bylos, tuojau pat 
suprato, kad toli nuo Vatikano intrigų esantys krikščionys 
galėtų palaikyti Jono XXIII sumanymą: „Būtina, kad viešoji 
krikščionių nuomonė paveiktų taip, jog susirinkimas būtų 
sušauktas ir ką nors padarytų!“ 

Bet akivaizdžiausia kardinolų valia susirinkimo paren- 
gimas buvo kruopščiai slepiamas nuo viešosios nuomonės. 
Juk kardinolai žinojo, kad tokia iniciatyva galėjo sukelti 
piktus debatus, nederamą polemiką ir pavojingus nukrypi- 
mus. Visų komisijų dalyviams buvo įsakyta viešai nekalbėti: 
dvejus pasirengimo susirinkimui metus supo absoliuti tyla. 
Skaitant Prancūzijos ambasadoriaus Roland'o de Margerie 
telegramas tampa akivaizdu, kad pavasarį, kai stigo kitokios 
medžiagos, žiniasklaida ir diplomatiniai sluoksniai labiau 
domėjosi sovietų ir kinų santykiais ir neramumais Belgijos 
Konge. 


Dveji metai manevrų 


Pats popiežius nuolat grįždavo prie šios temos, bet neapi- 
brėždamas nei metodo, nei turinio. Taip jis norėjo išsaugoti 
susirinkimo laisvę, jo spontaniškumą, — nepaisant visos ky- 
lančios rizikos, pirmiausia — biurokratinės klampynės nuo 
pat šios avantiūros pradžios. Kam patikėti dokumentų rin- 
kinį? Susirinkimo nesurengsi kaip intelektualų diskusijos ar 
labdaringo koncerto. Kai 1948 m. Pijus XII pradėjo apie tai 
svarstyti, jis kreipėsi į Šventąją Oficija. Kardinolų-diakonų 
seniūnas, iš praeities užsilikęs senelis kardinolas Nicola Ca- 
nali paklausė Jono XXIII: 

— Ar susirinkimo rengimas vėl bus patikėtas Šventajai 
Oficijai? 

Jonas XXIII atsakė: 

— Susirinkimo pirmininkas bus popiežius. 

Šventoji Oficija buvo nušalinta! 1959 m. vasario 6 d. vals- 
tybės sekretorius Tardini pasiūlė sušaukti specialią numa- 
tytos sudėties komisiją, kuriai atstovautų grupelė kardinolų 
ir ekspertų sekretoriatas, ir jai buvo pavesta viso pasaulio 
vyskupams išplatinti klausimyną. Išankstinė parengiamoji 
komisija buvo patikėta Ypatingųjų reikalų kongregacijai, 
kuriai vadovavo kaip tik valstybės sekretorius. Komisija pa- 
sitelkė visų Romos kurijos kongregacijų sekretorius, — vie- 
nas iš pačių nežymiausių, Pericle'is Felici, Šventosios rotos“ 
sekretorius, vadovavo sekretoriatui. 

Popiežius išvengė Šventosios Oficijos, bet negalėjo apeiti 
kurijos. Parengiamoji komisija buvo paskelbta 1959 m. ge- 
gužės 17 d., per Sekmines. Nuo pat pirmojo pasitarimo, vy- 
kusio gegužės 26 d., ėmė dominuoti klausimas: kokia kalba 
bus vartojama susirinkime? Kurijos tarnautojams atsakymas 
buvo vienas: žinoma, lotynų. Vienam pasiūlius, kad vyskupai 
galėtų kalbėti angliškai ir prancūziškai, pasigirdo pasipikti- 
nimo šūksniai. Bizantijos unitų arba vyskupų iš tolimų šalių, 
kaip don Helderio Camaros, apmaudi reakcija (jų skoniui lo- 
tynų kalba pasirodė per daug „romietiška“) nieko nepakeitė. 
1961 m. birželio 20 d. pats popiežius nusprendė sušvelninti 
taisyklę ir neprieštarauti pasisakymams „gyvąja kalba“. 

Per tą pirmąjį pasitarimą iš savo krepšio Tardini ištrau- 
kė vyskupams skirtą gana ribotą klausimyną, kurį įteikė visų 
padalinių atstovams. Apie tai sužinojęs popiežius iš karto 
nutraukė šią procedūrą ir nusprendė visiems Bažnyčios va- 
dovams - Romos kongregacijoms, popiežiaus pasiuntiniams, 
tituliniams vyskupams, prelatams misionieriams, katalikiš- 
kų fakultetų rektoriams — pasiųsti vieną atvirą laišką, siū- 
lydamas jiems visiškai laisvai ir nuoširdžiai perduoti Romai 


* Romoje posėdžiaujantis bažnytinis tribunolas. (Vert. past.) 
Je p J y P 

savo concilia — rekomendacijas ir savo vota — pageidavimus, 
ką norėtų nagrinėti susirinkime. 

Iš dviejų tūkstančių aštuonių šimtų dvylikos adresatų (iš 
jų — šimtas šeši prancūzai) į popiežiaus raginimą atsiliepė du 
tūkstančiai šimtas penkiasdešimt. 1959 m. gruodžio 30 d. 
jaunasis Krokuvos vyskupas Karolis Wojtyla atsiuntė sep- 
tynių puslapių pranešimą. Įdomu, kad Milano arkivyskupas 
kardinolas Montini atsakė vienas iš paskutinių — 1960 m. ge- 
gužės 6 d. Vieninteliai Vokietijos vyskupai atsiuntė bendrą 
atsakymą. Dokumentų amplitudė svyravo nuo paprasto pa- 
tvirtinimo apie gautą laišką iki išsamių analitinių ataskaitų ir 
itin svarbių pasiūlymų. 

Nebuvo pamiršta nė viena tema. Iš gautų devynių tūkstan- 
čių keturiasdešimt aštuonių laiškų patys drąsiausi daugiausia 
atėjo iš Šiaurės Vakarų Europos (Nyderlandų, Vokietijos, 
Skandinavijos), kur Reformacijos įtaka visada skatino kata- 
likus pokyčiams, ir iš Rytų krikščionių — dėl kitų priežasčių. 
Dažniausiai minimos temos buvo vyskupų vaidmuo, litur- 
ginė reforma ir kunigų pašaukimas. Gana dažnai aptariama 
Marijos dogma, pasauliečių vaidmuo Bažnyčioje. Kartais 
vyskupai - kaip Karkasono monsinjoras Puech'as - ryžtingai 
reikalavo „radikalios kurijos reformos“. 

Tačiau didesnė dalis atsakymų nepateisino lūkesčių, buvo 
konformistiniai, pernelyg pagarbüs, pataikaujantys Romos 
valdžiai, neprilygstantys popiežiaus minčiai. Daugelis reiškė 
nuoširdų norą pašalinti Bažnyčios atsilikimą šiuolaikiniame 
pasaulyje, bet siūlė tiktai technines pataisas, gana tolimas 
pranašiškai Jono XXIII intuicijai. To laiko komentatoriai 
šitai aiškino gana paprastai: jau nuo seno visi šitie vyskupai 
buvo įpratę atsakinėti į Šventojo Sosto siunčiamus raštus ir 
kardinolo Tardini laišką palaikė dar vienu klausimynu. Kas 
iš jų galėjo pagalvoti, kad susirinkimas įgaus tokią radikalią 
kryptį? 

Visus istorikus, tyrinéjusius tą šūsnį rezoliucijų, itin nu- 
stebino atsakymų, gautų iš... Romos kurijos, skurdumas. Dar 
daugiau, tie mandagūs ir banalūs, dažniausiai neesminiai ir 
įtaikūs atsakymai liudijo bendrą nepasitikėjimą Jono XXIII 
iniciatyvomis ir ypač, prisiminus Étienne'o Fouilloux posakį, 
bendrą, „įsišaknijusį konservatizmą“. Susirinkimo kongrega- 
cija savo pasiūlymus skyrė kovai su komunizmu. Seminarijų 
ir universitetų kongregacija patarė būtinai grįžti prie Tomo 
Akviniečio mokymo ir skirti jam ypatingą dėmesį. Ritualų 
kongregacija priešinosi bet kokiai visuotinei liturgijos re- 
formai ir platesniam gyvų kalbų vartojimui. Šventoji Oficija, 
savo ruožtu, sudarė ilgą smerktinų „klaidų“ sąrašą ir pabrėžė 
ekumenizmo „pavojų“... 

1960 m. balandžio 7 d., paskutinio Tardini komisijos po- 
sėdžio išvakarėse, Jonas XXIII viešai paskelbė savo „Sinte- 
si finale“ — dvidešimt aštuonis mašinėle spausdintus lapus, 
akivaizdžiai remdamasis italų vyskupų (jų bendra nuomonė 
buvo atvirai konservatyvi) atlikta analize. Žinoma, šiame 
pranešime siūlomos kai kurios reformos, pavyzdžiui, dėl 
vyskupų valdžios, bet tai ribotos, Romos kurijos viršenybę 
atsargiai palaikančios reformos! Popiežiaus paskelbtas pra- 
nešimas pabrėžė būtinybę išsaugoti Bažnyčios autoritetą, 
atkreipė dėmesį į jam grasinančias „pavojingas šiuolaikines 
teorijas“; o esant minėtam požiūriui, aggiornamento niekaip 
neatitiko Jono XXIII sužadintų vilčių. 


Šventoji Oficija atgauna valią 


1960 m. birželio 5 d. buvo pereita prie vadinamosios paren- 
giamosios fazės. Jonas XXIII savo motu proprio, pavadintu 
„Superno Dei nutu“, nurodė rengimo tvarką, kurios pagrin- 
das — dešimt komisijų; centrinės komisijos įgaliojimai buvo 

i$ karto perduoti atskiroms komisijoms, sudarytoms pagal 
esamų padalinių pavyzdį, — su kardinolu pirmininku, sekre- 
toriumi ir t. t. Priešingai aiškiam popiežiaus norui atskirti 
susirinkimą nuo kurijos, komisijų pirmininkais buvo paskir- 
ti... atitinkamų kongregacijų prefektai Ottaviani, Mimmi, 
Pizzardo, Valeri, Masella ir kiti. 

Sistema buvo tobulai užblokuota. Vatikano tarnautojai 
tuos kardinolus vadino „Pentagonu“. Jokia komisija neįtrau- 
kė nė vieno pasauliečio, net ir pasauliečių apaštalavimo ko- 
misija, nepaisydamos energingo vokiečių kardinolų Fringso 
ir Dópfnerio prieštaravimo. Neįtraukta nė viena moteris, — 
tais laikais tai būtų buvusi revoliucija. Visų dešimties komi- 
sijų nariai daugiausia buvo romiečiai, įgudę vidinėse combi- 
nazioni... 

Stebėtojus taip pat glumino pagrindinis vaidmuo, kurį 
sau paskyrė Šventosios Oficijos vadovaujama — tai buvo vi- 
sai logiška — teologijos komisija. Tiktai jai priklausė spren- 
dimo teisė, nors kai kurie jos nariai tam pasipriešino. Tiesą 
sakant, ši komisija iškėlė save virš kitų ir davė toną: manė 
turinti išimtinę teisę svarstyti doktrinos klausimus, kitoms 
palikdama „pastoraciją“, ir atmetė bet kokią mišrią komisi- 
ją, kad nepalaimintų nieko, kam ji pati nepritaria. Teologi- 
jos komisijos pirmininkas kardinolas Ottaviani niekada nė 
neslėpė savo tikslo: 

— Manebibus domini in domo nostra!" 

Ottaviani net gavo popieziaus leidima teologijos komi- 
sijai peržiūrėti kitų komisijų paruoštų tekstų doktrininį 
turinį! Šventoji kongregacija viską atidavė į jos pirmininko 
rankas. Ir kai teologijos komisijos sekretorius tėvas jėzuitas 
Sėbastienas Trompas savo iniciatyva sušaukė Šv. Grigaliaus 
universiteto pakomisę, iš savo kabineto Sant Uficio aikštėje 


* Mes liksime savo namų šeimininkai! (Vert. past.) 

Ottaviani paliepé kiekvienam atskirai telefonu pranesti, kad 
tuojau pat grįžtų į „avidę“! 

Dirbti į šią komisiją pakviesti teologai reformatoriai (visi 
tie janssenai, delhaye'ai, lubacai, háringai ir kokie nors con- 
garai) suprato, kad tokia malonė tėra tiktai priemonė pri- 
versti juos saugoti paslaptį, o tą iškilmingai pasižadėjo visų 
komisijų „konsultantai“, nepaisydami viešų Dakaro arkivys- 
kupo, tokio monsinjoro Lefebvre'o, protestų! Savo Susirinki- 
70 dienoraštyje Congaras ne vieną kartą piktai parašė, kad jo 
argumentų niekas neklausė. 

Šventosios Oficijos pastate užsidariusi teologijos komi- 
sija dirbo kaip norėjo, pagal savo pačios kriterijus. 1960 m. 
kovo 10 d. ji pateikė naują „Tikėjimo išpažinimo“ tekstą. 
Šis pakeitimas niekaip nebuvo susijęs su vyskupų vota (Ot- 
taviani patikslino, kad pakeitimo būtinybė atsirado dar iki 
susirinkimo paskelbimo). Juo siekiama pakeisti tradicinį, 
vadinamąjį Nikėjos-Konstantinopolio Credo, neatnaujintą 
nuo 381 m. Kai 1962 m. sausio 22 d. centrinė komisija gavo 
galutinį tekstą, Ottaviani paaiškino, kad popiežius jį patvir- 
tins iki susirinkimo, taigi šis tekstas bus privalomas susi- 
rinkimo tėvams! Tai buvo gana negrabus triukas: bet kokį 
nukrypimą nuo doktrinos, bet kokią susirinkimo naujovę šis 
naujas tekstas pasmerktų! Gudrybė sužlugo. 

„Rytų“ komisijos sudėtis, priešingai, beveik nušalino 
kardinolo Agostino Béa vadovaujamą Krikščionių vienybės 
sekretoriatą; Šventoji Oficija visiškai ignoravo šią popiežiaus 
naujovę, nes į sekretoriatą nepasiuntė nė vieno savo eksper- 
to. Tarsi nepritartu tai keistai idėjai, kad „ekumenizmas“ 
galėtų būti kas kita, nei kvietimas „atsiskyrusiems broliams“ 
mušantis į krūtinę sugrįžti į Bažnyčios skreitą! Tuo kardino- 
lo Béa vargai nepasibaigė: kai jo sekretoriatas išdrįso parašyti 
projektą „Decretum de Judaeis“, kviečiantį katalikus pripa- 
žinti žydiškas krikščionybės šaknis, žydų ir krikščionių su- 
sitaikymą vertinti kaip eschatologinę būtinybę ir pasmerkti 

antisemitizmą, Valstybės sekretoriatas tuojau pat pašalino 
šią „sprogstamąją“ medžiagą iš susirinkimo diskusijų! 
Valstybės sekretoriaus kardinolo Tardini mirtis 1961 m. 
liepos mėnesį dar labiau atrišo Šventajai Oficijai rankas: 
jo įpėdinis, septyniasdešimt aštuonerių metų kardinolas 
Cicognani, būdamas nestiprios sveikatos, nė nebandė žlugdy- 
ti nei paties Ottaviani, nei jo teologijos komisijos gudrybių. 


Nepaprastas padėties patikrinimas 


Būtų klaidinga manyti, kad šis pasirengimas nedavė rezulta- 
tų. Komisijos, dešimtys pakomisių ir kitos iš jų atsiradusios 
darbo grupės garbingai, skrupulingai, kompetentingai, kar- 
tais netgi drąsiai išnagrinėjo šimtus įvairių sričių klausimų. 
Šie intensyvaus darbo mėnesiai sudarė sąlygas smulkiai viską 
ištirti, atlikti nepaprastą visų klausimų, globalių ir margina- 
lių, iškilusių Bažnyčiai XX amžiaus viduryje, reviziją. 

Tačiau bendroji dvasia ir išdėstytos išvados nepakilo iki 
popiežiaus sumanymo lygio. Anot būsimojo valstybės sekre- 
toriaus prancūzų kardinolo Jeano Villot, dauguma komisijų 
„pirmiausia dirbo pro reformando codice, t. y. kad peržiūrėtų 
Kanonų teisės kodeksą, užuot pasitarnavę susirinkimui“. 
Teologas Yves'as Congaras Susirinkimo dienoraštyje pažymė- 
jo, kad šitame neįsivaizduojamame darbe sudarytos „sche- 
mos atrodė tarsi būtų parašytos Vatikano I Susirinkimo 
pasauliui“. 

Dešimt, vėliau — trylika parengiamųjų komisijų pateikė 
septyniasdešimt „schemomis“ vadinamų dokumentų san- 
traukų, dėl kurių turėjo diskutuoti daugiau kaip du tūkstan- 
čiai vyskupų. Sveikas protas liepė sumažinti „schemų“ skai- 
čių iki šešiolikos. Bet tai vis dėlto sudarė dviejų tūkstančių 
spausdintų lapų visumą, — daugiau kaip du kartus pranoks- 

tančią visų ankstesnių susirinkimų nutarimų visumą, — kurią 
būsimi susirinkimo tėvai privalėjo atidžiai išstudijuoti, kol 
prasidės atviri svarstymai. 

Romoje susirinkimo išvakarėse vyravo bendras požiūris 
ir sklandė nuomonė, kad pagrindinis darbas jau padarytas. 
Vyskupai paklusniai pritarsią šioms schemoms, nes numa- 
tyta pataisų galimybė. Pačiose viršūnėse, įskaitant valstybės 
sekretoriaus aplinką, buvo garsiai mąstoma apie realaus vys- 
kupų dalyvavimo būtinybę: ar nebūtų galima tartis su jais 
raštu ir parašyti išvadas, atsižvelgus į jų pastabas? Teologijos 
komisijos sekretorius tėvas Sėbastienas Trompas net nea- 
bejojo, kad susirinkimas per dvi savaites įstengtų patvirtinti 
išvadas, nes jau tiek daug padaryta! 

Taigi, likus keliems mėnesiams iki 1962 m. spalį numaty- 
tos atidarymo ceremonijos, vis daugiau kardinolų ir vyskupų 
nerimavo, matydami dogmatinių tekstų griūtį, kuri stulbino 
nepasitikėjimu istorijos eiga, ginamąja pozicija, nelanksčia 
retorika ir doktrinos sąstingiu. To akivaizdžiai užtektų už- 
gniaužti bet kokią laisvą diskusiją. Be to, daugelis stebėjo- 
si tuo, kad siūloma tiek Bažnyčios ad intra pakeitimų, t. y. 
apimančių vidinį, disciplininį, institucinį aspektus, ir tiek 
mažai tekstų, formuojančių rytdienos Bažnyčią ad extra, tai 
yra jos veikimą šiuolaikiniame pasaulyje. 

Labiausiai nerimavo kardinolai Dópfneris (iš Miunche- 
no), Suenensas (iš Mecheleno), Alfrinkas (iš Utrechto), 
Küngas (iš Vienos), Liénart'as (iš Lilio), Marty (iš Reimso), 
Hurley (i$ Durbano), Léger (iš Monrealio), Gerlier (i$ Lio- 
no) ir net Montini (i$ Milano) bei daugelis vyskupu. Rugsejo 
pabaigoje apie dešimt kardinolų ir vyskupų, daugiausia pran- 
cūzų ir vokiečių, padedami kelių teologų (Chenu, Congaro, 
Küngo, Schillebeeckxo) sukūrė preliminarios deklaracijos, 
kuri taip ir nebuvo perskaityta, projektą. O štai kai kurie 
kiti kardinolai palaikė parengiamųjų schemų susirinkimui 
duotą kryptį: Ruffini (Palermas), Siri (Genuja), Cerejeira 

(Lisabona), Barros Camara (Rio de Zaneiras), MacIntyre'as 
(Los Andzelas), Caggiano (Buenos Airés), Proença Sigaud 
(Diamantina), Urbani (Venecija), beveik visi ispanai ir kiti. 

Susirinkimo tévai, kaip ir ju Zymiausi atstovai, blaskesi 
tarp dvieju pagrindiniy pasirinkimu, nuo kuriy priklausé su- 
sirinkimo kryptis, o kartu visos Bažnyčios ateitis: ar — „bibli- 
nė pastoracinė“ koncepcija, teikusi pirmenybę grįžimui prie 
ištakų ir skelbianti Evangeliją, ar - „dogminė juridinė“ kryp- 
tis, ribojama tradicijos, formalizmo ir drausmės. Tai buvo 
mažumos tendencija, bet ji vyravo aukščiausiose Bažnyčios 
įstaigose. Ottaviani sutelkti dogmos ir teisės šalininkai buvo 
pasirengę veikti. 


Popiežiaus žodis 


Ką galėjo padaryti popiežius, kaip jis elgėsi? Jonas XXIII ati- 
džiai sekė visą susirinkimo rengimą. Jis nebuvo lengvatikis. 
Tuojau pat sužinodavo, pasak kardinolo Kėnigo, kai „kokia 
nors niekinga gudrybė būdavo rengiama už jo nugaros“, bet 
popiežiaus žvilgsnis aprėpė plačiai. Jis buvo vienas, arba be- 
veik vienas, šiuose piktuose debatuose ir kuluariniuose ma- 
nevruose siekęs bet kokia kaina išsaugoti dvasinę Vatikano 
II Susirinkimo kryptį. 1962 m. liepos 1 d. enciklika „Paeni- 
tentiam agere“ Jonas XXIII iškilmingai kvietė melstis ir at- 
gailauti. Jis ne viena proga sakė, kad yra optimistas ir kad pa- 
sitiki, — jis toks buvo vienas, - bet širdies gilumoje žinojo, kad 
mūšis bus įnirtingas. Popiežius prisipažino belgui Suenensui, 
su kuriuo tą vasarą dažnai kalbėdavosi Kastel Gandolfo: 

— Aš žinau, koks bus mano indėlis į susirinkimą: tai bus 
kentėjimas! 

Jau dveji metai, kaip jis stebėjo vis didesnį atotrūkį tarp 
Bažnyčios prisitaikymo prie šiuolaikinio pasaulio šalininkų 

ir „schemas“ įkvėpusio konservatizmo užtarėjų. Bet jis nega- 
lėjo perskelti Bažnyčios pusiau: kai taip ryžtingai skelbiama 
krikščionių vienybė, kaip 1959 m. birželį popiežius išreiškė 
savo pirmojoje enciklikoje „Ad Petri cathedram“, pirmiausia 
reikėjo išsaugoti katalikų vienybę! 

1962 m. birželio 19 d. popiežius neramiai sekė drama- 
tišką susidūrimą, supriešinusį centrinėje komisijoje dviejų 
absoliučiai nesuderinamų schemų apie religinę laisvę patei- 
kėjus — Ottaviani ir Béa, jie piktai barėsi, pirmasis kaltino 
antrąjį „nuolaidomis nekatalikų reikalavimams“! Kaip su- 
mažinti šį esminį Bažnyčiai atotrūkį? Ištisus amžius tikrąjį 
tikėjimą paveldėję katalikai stengėsi perduoti pasauliui savo 
Dievo idealą ir Kristaus Karaliaus teises visiškai nuoširdžiai 
iškėlė prieš žmogaus teises... 

Popiežius svyravo šešias savaites. Jis norėjo laikytis savo 
elgesio linijos ir nedaryti įtakos susirinkimo debatams. Ta- 
čiau Jonas XXIII gerai matė, kad susirinkimas labai rizi- 
kuoja pavirsti paklusnia asamblėja, kurios vienintelė funk- 
cija būtų patvirtinti viską, ką numatė mokslingoji kurija. 
Rugsėjo 4 d. jis paskyrė susirinkimo pirmininkais aiškius re- 
formatorius — kardinolus Liénart'a, Fringsa, Alfrinką. Į ypa- 
tingųjų reikalų sekretoriatą, popiežiaus įsteigtą organą kaip 
atsvarą galimam blokavimui, jis paskyrė Dėpfnerį, Montini, 
Suenensą. Rugsėjo 11 d. kreipimasis per radiją nuskambėjo 
visiškai kitaip nei per pastarąsias kelias savaites skelbiamų 
schemų doktriniškas ir sausas tonas. 

Bet viską paspartino naujas asmeniškas dalykas. Rugsėjo 
23 d. Šv. Jono bokšte esančioje koplyčioje, už dviejų žingsnių 
nuo apaštališkųjų rūmų, Jonas XXIII baigė dvasines reko- 
lekcijas, kai atėjo jo asmeninis gydytojas. Šiomis dienomis 
popiežius visiškai slaptai atliko medicininius tyrimus. Šių 
tyrimų rezultatas buvo neginčijamas ir patvirtino popiežiaus 
intuiciją: jis buvo pasmerktas, greičiausiai nebepamatys susi- 
rinkimo pabaigos. Jonas XXIII nebeturėjo ko prarasti. 

Taigi popiezius Roncalli atsisédo prie savo darbo stalo 
trečiame apaštališkųjų rūmų aukšte ir pradėjo rašyti garsiąją 
kalbą, kurią pasakė spalio 11 d. Šv. Petro bazilikoje. Rašė be 
pagalbininkų, be išankstinių užrašų. Niekas nepadėjo, išsky- 
rus tėvą Zannoni, kuris išvertė tekstą į lotynų kalbą. Jonas 
XXIII keliais sakiniais, „semdamas iš savo paties maišo“, 
pasirodė esąs aukščiau už visas peripetijas, kurios vos nesu- 
žlugdė susirinkimo: 

— Gaudet mater Ecclesia... 

VIII 


Vos nepalaiminta piliulé 


Kaip Katalikų bažnyčia 
vos nebalaimino kontracepcijos 


„Atrodo, kad Roma vienu moju 
sugriovė tai, ką statė šešiolika amžių.“ 
Yves'as Congaras, 1968 m. spalio 28 d. 


OMA, 1968 m. liepos 29 d. Končiliacione gatvė. Šį 

vėlyvą rytą Sala Stampa buvo pilnut pilnutėlė, kai 

į tribūną pakilo Laterano universiteto teologijos 
profesorius monsinjoras Ferdinando Lambruschini; iš savo 
portfelio prelatas ištraukė kelis popieriaus lapus ir mirtinoje 
tyloje prabilo. Tai buvo popiežiaus Pauliaus VI prieš keturias 
dienas pasirašytas enciklikos tekstas, ir su juo dabar iškilmin- 
gai supažindama viso pasaulio spauda. Lotynų kalba parašyta 
enciklika prasidėjo žodžiais Humanae vitae, kurie tradiciš- 
kai tapo jos pavadinimu. Dokumentas buvo skirtas gimimų 
reguliavimui. Beveik penkerius metus laukta, kad Bažnyčia 
pareikštų savo nuomonę apie kontracepciją. Šia opia tema 
labai daug svarstyta, viešai pasisakyta, ginčytasi, taip pat ir 
pačioje institucijoje! Pagaliau popiežius tarė žodį. 

Zurnalistai jau buvo susipaZine su tema. Jie i$ karto su- 
prato, kad enciklika neina koja kojon su gyvenimu ir kad ji 
sukels triukšmą. 

— Kiekviena sudaryta santuoka, — pareiškė Lambruschi- 
ni, — turi būti atvira gyvybės perdavimui... 

Bažnyčia leido tik „natūralias priemones“, paremtas natū- 
ralaus moters ciklo stebėjimu. Popiežius uždraudė kaip „ne- 
leistiną“ bet kokį veiksmą, „kurio tikslas būtų užkirsti kelią 
gyvybės pradėjimui prieš lytinį aktą ir jo metu, ar jo natūralių 
pasekmių raidoje“. Šioje srityje neįmanoma remtis „mažesnio 
blogio“ doktrina „net dėl labai rimtų priežasčių“, nes tai yra 
„esminis pažeidimas“, „žmogaus asmens nevertas dalykas“. 

Kiek sutrikęs monsinjoras Lambruschini bergždžiai kal- 
bėjo apie popiežiaus „drąsą“, kurią šis parodė, paskelbdamas 
tekstą nepaisydamas išorinio pasaulio spaudimo ir lūkesčių; 
jis veltui sakė, kad Humanae vitae nėra „nepajudinama“ dek- 
laracija, kad jos mokymas nėra „nekintamas“; žurnalistai 
suprato viena: piliulė buvo galutinai uždrausta. Paulius VI 
priėmė sunkiausią savo pontifikato sprendimą. Beje, turėjusį 
didžiausių pasekmių. 


Ką sako Biblija? 


Enciklika rėmėsi „Dievo Apreiškimu“, tai savaime aišku. 
Tačiau reikia sutikti su tuo, kad Biblijoje nėra daug prie- 
laidų šeiminės ir lytinės moralės kūrimui. Biblijos tekstas 
pateikia daugybę tyro ir netyro santuokinio gyvenimo pa- 
vyzdžių; Dekalogas išmintingai perspėja: „Negeisk savo 
artimo moters“, o „Giesmių giesmė“ yra vienas iš gra- 
žiausių himnų meilei žmonijos istorijoje; tačiau Biblija 
nedraudžia nei poligamijos, nei skyrybų, nei svetimavimo 
ir beveik nekalba kontracepcijos tema. Pradžios knygoje 

tiesiog pasakyta, kad Dievas Adomą ir Ievą „sukūrė kaip 
vyrą ir moterį“ ir jiems įsakė „būti vaisingais, daugintis, 
užpildyti žemę“ ir t. t. 

Vienintelis su kontracepcija sietinas biblinis tekstas yra 
garsusis Pradžios knygos skyrius, kuriame Dievas nubaudžia 
Onaną, nes jis, gulėdamas su savo brolio našle, „savo sėklą 
išliejo ant žemės“. IV a. šventojo Jeronimo suformuota lo- 
tyniškoji tradicija leidžia suprasti, kad Dievo bausmę užsi- 
traukė būtent šis poelgis, tas coîtus interruptus, tuo remiantis 
ilgainiui buvo pasmerkta masturbacija; nors tikroji Onano 
kaltė buvo noras nepaisyti Jahvės įsakymo „pašaukti savo 
brolio našlei palikuonių“: „Dievui nepatiko“ panieka šeimos 
pareigai, o ne pats veiksmas! 

Naujasis Testamentas toks pat paslaptingas. Keturiose 
Evangelijose matyti, kad Jėzaus mokyme mažai vietos skirta 
šeiminiams ir lytiniams ryšiams; pasakyta nebent tai, kad vy- 
ras ir moteris yra pašaukti „būti vienu kūnu“ ir kad „žmogus 
neturi perskirti to, ką Dievas sujungė“. Išskyrus šį santuo- 
kos reikalavimą, kuris tebėra Bažnyčios skyrybų draudimo 
pagrindas, Jėzus labiau pasižymėjo dvasios laisve ir gailestin- 
gumu. Moteris nusidėjėlė? Jėzus „jos nepasmerkė“. „Vyrus 
keičianti“ samarietė? Ne kam kitam, o jai Jėzus atskleidė, 
kad yra Mesijas. Prostitutė Marija Magdalietė? Jis jai atlei- 
do, „nes ji daug mylėjo“. 

Visu tuo paaiškinama, kodėl iki šiol aukštų Bažnyčios 
pareigūnų tekstai kontracepcijos tema labiau remiasi tradi- 
cija — nuo šventojo Pauliaus iki Pijaus XI, taip pat mieliau 
šventojo Augustino ir šventojo Tomo Akviniečio — negu 
Šventuoju Raštu. Per dešimtį pirmųjų amžių Bažnyčios kler- 
kai iki kraštutinumo suvaržė santuokinį gyvenimą, daugiau- 
sia remdamiesi atgailos sakramento - krikščioniško gyve- 
nimo pagrindo - sunorminimu. 

Istorijos eigoje krikščionybė iš tikrųjų patyrė didžiulę on- 
tologinę pažangą: šiems klausimams mažai dėmesio skyrusią 

pagoniškąją Antika — prisiminkime stoikus — krikščionybė 
papildė vyro ir moters lygybės, absoliučios pater familias 
valdžios pabaigos, meilės kaip santuokos pagrindo, pagar- 
bos vaikų gyvybei idėjomis. Bet krikščionys neišvengė is- 
torinėms epochoms būdingų draudimų ir neišmanymo: kol 
mokslas dar nebuvo nustatęs apvaisinimo dėsnių, tol lytiš- 
kumo ženklai — sperma, kraujas, mėnesinės, gimdymas — ir 
krikščionims suformavo magija, fantasmagorija ir absurdu 
pasižyminčias tradicijas ir taisykles. 

Šitaip per daugelį amžių teologai ir nuodėmklausiai sukū- 
rė su religinėmis šventėmis, moters ciklu, nėštumu, taip pat 
ir Bažnyčios palaikoma religine morale susietus draudimus. 
Argi nekaltybė nėra vertingesnė už santuoką? Ar vyras, kuris 
pažeidžia nustatytas lytinio elgesio taisykles, pasmerkia savo 
žmoną pragarui? Ar lytinis malonumas santuokoje yra baus- 
tinas? O tas klausimas apie paslaptingą ryšį tarp lytinio akto 
ir gimdymo, kurį kėlė visos civilizacijos, visos religijos, visos 
moralės: ar lytinio akto tikslas yra vien tik žmonių giminės 
pratęsimas? 

Per du tūkstančius metų Bažnyčia nukalė tokią griežtą, 
tokią rafinuotą, sykiu — ir tokią prieštaringą moralę, kad ji 
gana lengvai apeina šonu mokslinius atradimus ir technikos 
pasiekimus, kurie nuo XIX a. vidurio šioje srityje kelia re- 
voliuciją. Kai 1930 m. Pijus XI parašė savo encikliką apie 
santuoką „Casti connubii“, nedaugeliui katalikų rūpėjo, kaip 
popiežius pasmerkė bet kokią kontracepciją: „Jokia, kad ir 
pati rimčiausia priežastis negali padaryti taip, kad tai, kas 
iš esmės yra priešinga prigimčiai, atitiktų prigimtį ir būtų 
garbinga. <...> Santuokos akte sąmoningai nepanaudoti savo 
dauginimosi galių yra gėdinga ir iš esmės negarbinga.“ Lyti- 
nio akto nutraukimas, prezervatyvai, diafragmos, steriliza- 
cija kokiais nors medikamentais yra „negarbinga“ praktika. 
Tokia ir pasiliko. 

Ogino ar piliulé? 


Istorinis sutapimas: 1930-aisiais, kai Pijus XI rašė „Casti 
connubii“, japonų gydytojas Kyusaku Ogino paviešino savo 
garsųjį metodą, kuris sutuoktinių porai padeda išvengti nėš- 
tumo, kai ši susilaiko nuo lytinių santykių kelias, moters 
ovuliacijos, dienas. 

Toks „periodiškas susilaikymas“, kai pasinaudojama 
gamtos nustatytu ciklu, nėra neleistinas: 1951 m. Pijus XII 
taip pareiškė akušerių suvažiavime. Esant „rimtoms medici- 
ninėms, genetinėms, ekonominėms ar socialinėms priežas- 
tims“, sutuoktinių pora lytiškai santykiauti gali išskirtinai 
nevaisingomis moters dienomis. Pijus XII lyg tarp kitko už- 
siminė, kad santuokos tikslas nėra vien tik vaikai. A contra- 
rio, jis pripažino ir tai, kad „gimimų reguliavimas“ gali būti 
„suderinamas su Dievo įsakymu“. 

1954 m. išradus kontraceptinę piliulę, tarp teologų kilo 
diskusijos. Vieni jų, kaip Louis Janssensas iš Liuveno, manė, 
kad piliulė atitinka žmogui duotą gebėjimą „keisti prigimtį“, 
kaip yra pasakyta Pradžios knygoje. Jeigu piliulė nesunaikina 
ir nepažeidžia jokio organo, neturi abortuojančio poveikio, 
nekelia pavojaus sveikatai, jeigu ji tik reguliuoja prigimtinius 
procesus, tai koks yra esminis skirtumas tarp piliulės varto- 
jimo ir Ogino metodo? 

Kiti teologai buvo nusiteikę priešingai ir visiškai pasmer- 
kė šią dirbtinę priemonę nepaisyti Dievo valios. Pats Pijus 
XII linko prie šios nuomonės. Vis dėlto 1958 m. vykusia- 
me hematologų suvažiavime jis pareiškė, kad moterys gali 
vartoti piliulę kaip vaistą, kaip būtiną gydymą sergant gim- 
dos ar kitomis ligomis; tai „dvigubo poveikio veiksmų“ prin- 
cipas, kai teigiamas veiksmo poveikis pranoksta neigiamą. 

Be perdėm teorinių diskusijų, viena konkreti tema su- 
skaldė visų ekspertų pozicijas bei daugelį metų duodavo 

ginčams peno: tai klausimas, ar sutuoktinių trokštamų 
vaikų skaičių nulemia vien tik Apvaizda, o gal sąmoninga, 
atsakinga, Dievo akivaizdoje gyvenanti sutuoktinių pora? 
1963 m. katalikų vyskupas monsinjoras Williamas Bekker- 
sas per Nyderlandų televiziją pirmą kartą kreipėsi į Baž- 
nyčią, ragindamas nesikišti į tikinčių sutuoktinių sąžinės 
dalykus. Po kelių mėnesių jau visi Nyderlandų vyskupai, 
matydami „gausius ir sparčius mokslo pasiekimus“, pasakė 
tą patį. 

Tuo metu jau buvo prasidėjęs Vatikano II Susirinkimas. 
Penkiasdešimt aštuonerių metų kardinolas Josephas Sue- 
nensas, Malino ir Briuselio arkivyskupas ir Belgijos primas, 
kylanti Europos vyskupų žvaigždė, tapo beveik centrine 
susirinkimo figūra. Toji tema jam visada buvo prie širdies. 
1956 m. jis išspausdino knygą Meilė ir savitvarda, kaip tik 
tada, kai toks Krokuvos abatas Wojtyla rašė knygą, pava- 
dinta Meilė zr atsakomybė, kuri pasirodė 1960 m. Jie abu teigė, 
kad kontracepcija yra „pats tikriausias santuokinio gyveni- 
mo neigimas“, kad santuoka paverčiama „melu ir saviieška“. 
Bet abu, girdėję daugybę moterų išpažinčių, konstatavo, 
kad Ogino metodas nebuvo panacėja. Spręsdami šį klausi- 
mą, abu gilinosi į kiekvieną atskirą atvejį. Vienas - Liuvene, 
o kitas — Liubeke, norėdami kaip reikiant išstudijuoti šią 
problemą, tarėsi su gydytojais, demografais, ekonomistais 
ir teologais. Tik keista, kad belgas ir lenkas padarė visiškai 
skirtingas išvadas. 


Doktrinos išbandymas 
1962 m. rudenį, prasidėjus susirinkimui, Suenensas nusivylęs 


konstatavo, kad konservatoriško teologo Ermenegildo Lio 

parašyta ir tėvams rinkėjams pasiūlyta schema De castitate 
nagrinėjo santuokos klausimą ir mokslingai patarė... visiškai 
nekeisti doktrinos! Ar tai tas aggiornamento, apie kurį kalbė- 
jo Jonas XXIII? Popiežiui, kuris vertino Malino ir Briuse- 
lio arkivyskupą bei 1962 m. kovą jį paaukštino į kardinolus, 
Suenensas pasiūlė opiuoju klausimu sudaryti nedidelę ko- 
misiją. Sergantis Šventasis Tėvas nesipriešino. Bet kitą mė- 
nesį ištikusi „gerojo popiežiaus Jono“ mirtis nutraukė pro- 
cesą. Todėl tik rudenį atsirado „gyventojų skaičiaus, šeimos 
ir gimimų klausimams skirta komisija“. 1963 m. spalio 12 ir 
13 d. susirinko visi šeši komisijos nariai, su jais — ir gyvento- 
jų skaičiaus tyrimo grupei vadovaujantis tėvas Clėment'as 
Mertensas. Oficialus grupės tikslas buvo parengti 1964 m. 
pavasarį Naujajame Delyje įvyksiančią pasaulinę JTO kon- 
ferenciją gyventojų skaičiaus klausimais. Komisijos nariai 
išgirdo vieną patarimą: laikytis diskretiškumo. Dalyvavo 
vienas prancūzų jėzuitas, sociologas Stanislas de Lestapis, ir 
trys pasauliečiai: britas gydytojas Johnas Marshallas, asme- 
ninis Belgijos karalienės gydytojas Pierre'as von Rossumas 
ir ekonomistas Jacgues'as de Willmars'as. Grupės sekreto- 
rius šveicaras dominikonas Henri de Riedmattenas po visų 
pokalbių surašė dvidešimt dviejų puslapių itin ortodoksiš- 
ką protokolą, pritariantį doktrinai ir tos nedidelės grupės 
vardu reiškiantį nuomonę, kad vertėtų atidžiau ištirti viską, 
kas „susiję su piliule“, o popiežius kol kas neturėtų priimti 
galutinio sprendimo šiuo klausimu. Ir tai buvo viskas. 

„Nė vienas iš mūsų, — pripažino daktaras Marshallas, — 
negalvojo, kad doktrina galėtų arba turėtų būti pakeista!“ 

Paulius VI nebuvo linkęs tam pritarti. 1964 m. pavasarį 
jis sukvietė antrąjį septyniais nariais išplėstos komisijos pa- 
sitarimą. 1964 m. balandžio 3-5 d. darbo grupė vis taip pat 
slaptai tarėsi šalia Vatikano esančiame, blogai šildomame 


* Apie skaistybę. (Red. past.) 

Collegio Pio Latino pastate. Tarp naujų komisijos narių 
buvo penki kunigai, iš jų minėtini: Pauliaus VI asmeniškai 
pakviestas susirinkimo „ekspertas“, Josepho Ratzingerio 
draugas, tėvas redemptoristas — penkiasdešimt vienerių 
metų Bernhardas Haringas ir keturiasdešimt aštuonerių 
kanauninkas Pierre'as de Lochtas, Liuveno universiteto 
šeimos pastoracijos profesorius, kardinolo Suenenso aplin- 
kos žmogus. Abu - reformatoriai. Häringas atkreipė visų 
dėmesį, išplėtojęs biologijos mokslu paremtą mintį, kad 
dauginimuisi skirta santuoka, bet ne lytinis aktas kaip toks. 
Komisijos sekretorius tėvas de Riedmattenas surašė labai 
apdairų devyniolikos puslapių protokolą, kurio pagrindinė 
mintis — reikia pagilinti mokymą, nenutraukiant sąsajų su 
praeitimi. 

Po kelių dienų Londono The Times išspausdino pritren- 
kiantį pokalbį su kontracepcijai palankiu buvusiu Bombė- 
jaus arkivyskupu monsinjoru Thomasu Robertsu. Sulaukta 
audringos reakcijos. Ypač buvo aptarinėjama nepajudinamo 
dogmos sargo kardinolo Ottaviani reakcija: italų savaitraš- 
čiui Vita jis pareiškė, „jog reikia atsisakyti bet kokios vilties, 
kad Bažnyčia kada nors praris piliule“ Šventosios Oficijos 
viršininkas, vienuoliktas šeimoje iš dvylikos vaikų, noriai 
aiškino, kad dėl kontracepcijos jis niekada nebūtų išvydęs 
pasaulio... 

Šis ginčas išgąsdino Paulių VI, ir 1964 m. birželio 13-14 d. 
jis telegrama skubiai sukvietė dviem naujais teologais pa- 
pildytą buvusią trylikos narių komisiją. Trečiasis pasitari- 
mas įvyko Romoje, Domus Mariae pastate. Anot valstybės 
sekretoriaus kardinolo Amleto Cicognani, pasitarimas buvo 
skirtas numalšinti ginčui, sukeltam „Bažnyčios vaikus trik- 
dančių“ nuomonių. Tačiau pasitarimo rezultatas buvo pa- 
siektas priešingas. Kai kurie teologai, kaip vokiečių moralis- 
tas Josephas Fuchsas, ėjo pažangos keliu; kiti apgailestavo, 

kad neatsižvelgiama į mokslo tyrimo pasiekimus šia tema. 
Riedmattenas trečią dieną, norėdamas paspartinti debatus, 
balsavimui pateikė du klausimus. Ar piliulė yra moraliai pri- 
imtina? Devyni komisijos nariai atsakė „ne“, du — „taip“, o 
trys atsisakė spręsti. Ar popiežius turėtų pritarti piliulei? 
Keturiolika atsakė „ne“, bet šeši iš jų pageidavo, kad popie- 
žius neskubėtų priimti galutinio sprendimo. 

Popiežius buvo sutrikęs. Birželio 23 d. kreipdamasis į 
kardinolų kolegiją, viešai paskelbė apie sukurtą komisiją ir 
jai duotą oficialų pavedimą išnagrinėti gimimų reguliavimo, 
„apie kurį visi kalba“, klausimą. Bet jam to ir užteko: jeigu 
problema „nagrinėjama“, nėra jokio reikalo abejoti egzistuo- 
jančia nuostata. 

— Mes neturime pagrindo Pijaus XII nustatytas taisykles 
laikyti pasenusiomis, jos yra galiojančios, bent tol, kol būsi- 
me įsitikinę jų pakeitimo būtinybe... 

Toks žodinis atsargumas nebuvo perdėtas. Bet jis sukėlė 
visuotines abejones. Pirmiausia, Pauliaus VI kalba buvo sa- 
vaime suprantamas padrąsinimas tiems, kurie norėjo Bažny- 
čios pažangos: jeigu popiežius ragina pamąstyti, vadinasi, yra 
apie ką mąstyti! Be to, ši kalba žmonėms atskleidė Šventojo 
Tėvo vidinę sumaištį ir jo dramatišką svyravimą. 


Ar tai naujoji Galilėjaus byla? 


1964 m. spalio 23 d., kai susirinkimo dalyviai turėjo nagrinė- 
ti santuokos klausimą, diskutuodami dėl „XIII schemos“, 
vėliau tapusios Gaudium et spes, popiežius pranešė, kad bū- 
tent komisija ad boc svarsto gimimų reguliavimą ir kad su- 
sirinkimo tėvai neprivalo domėtis tuo klausimu. Pastarieji 


* Džiaugsmas ir viltis. (Red. past.) 

sumi$o: ar susirinkimas gali kalbéti apie santuoka, nepalies- 
damas kontracepcijos? Beje, ar problemos perdavimas išori- 
nei komisijai nereiškia nepasitikėjimo vyskupais? 

Spalio 28 ir 29 d. septyniolika oratorių tarsi kokiame gar- 
bės mūšyje po Šv. Petro skliautais sakė kalbas: tokie konser- 
vatoriai kaip Ruffini, Browne'as arba pats Ottaviani, kuriems 
nekilo nė minties kėsintis į aukščiausio asmens teises; bet 
taip pat ir liberalesni asmenys, kaip patriarchas Maksimas IV, 
kardinolai Lėger, Alfrinkas arba Suenensas, kuris patetiškai 
sušuko: 

— Paklausykite manęs, broliai, nekelkime naujos Galilė- 
jaus bylos! 

Ši diskusija nutrūko, kaip popiežius ir norėjo. Bet jis ne- 
galėjo nežinoti, kad labiausiai reformatoriškos kalbos buvo 
palydėtos audringais plojimais. 

Lapkritį Paulius VI, norėdamas pasiekti platų susitarimą, 
paprašė Riedmatteną komisiją išplėsti iki 58 narių. Naujoji 
grupė posėdžiavo 1965 m. kovo 25-28 d. toli nuo Romos cen- 
tro neseniai pastatytoje Ispanijos kolegijoje. Dabartinę ko- 
misiją sudarė du vyskupai, dvidešimt du kunigai ir trisdešimt 
keturi pasauliečiai, tarp jų — trylika gydytojų, trys ginekolo- 
gai, du psichiatrai ir... penkios moterys, — tikra revoliucija! 
Pagal tėvo de Lochto sumanymą čia buvo pakviestos trys 
poros, t. y. vyrai su žmonomis — šiame areopage dalyva- 
vo besistebintys ir nedrąsūs Laurent'as ir Colette Potvin (iš 
Kanados), Patrickas ir Patty Crowley (iš Jungtinių Valstijų), 
Charles'is ir Marie Rendu (iš Prancūzijos). Keblioje padėty- 
je atsidūrę organizatoriai galiausiai nusprendė atskirai apna- 
kvindinti sutuoktinius; komisijoje dalyvaujančius asmenis 
ir aptariamą klausimą skyrė akivaizdi praraja. Šiaip ar taip, 
žmonos ir vyrai nakvojo atskiruose vienuolynuose. 

— Iš tiesų, — pajuokavo Patricia Crowley, — tai geriausias 
būdas reguliuoti vaikų skaičių! 

Ilgoje, nepatogioje Ispanijos kolegijos salėje, kur visi sė- 
dėdavo palei sieną, o oratorius stovėdavo priešais, darbas 
buvo intensyvus, diskusijos karštos. Iš dvylikos dalyviams 
pateiktų klausimų vienas prilygo sprogimui: ar Bažnyčios 
mokymas apie kontracepciją yra keistinas? Parodomojo teo- 
logų balsavimo rezultatai buvo: dvylika — „taip“, o septyni — 
„ne“. Daugumos dalyvių nuomone, nereikia „iš naujo kartoti 
praeities pasmerkimų“. Istorijos ratas pajudėjo. 

Kovo 28 d. popiežius Paulius VI komisijai Vatikane su- 
teikė audienciją; jis negailėjo jai palaikymo ir ragino komi- 
sijos narius tęsti svarstymus „visiškai objektyviai ir dvasios 
laisvėje“. Popiežius primygtinai reikalavo nedelsti priimant 
sprendimus: 

— Negalime leisti žmonių sąžinėse tarpti netikrumui, 
šiandien jis ir taip dažnai trukdo santuokiniam gyvenimui 
skleistis pagal Viešpaties valią! 

Visi dalyviai suprato, kad popiežiaus padrąsinimai sutam- 
pa su parodomuoju teologų balsavimu: atėjo kaitos valan- 
da. Tokia buvo baigiamojo Riedmatteno protokolo išvada: 
„Konservatoriai ar progresyvieji, teologai ar pasauliečiai — 
visi yra įsitikinę Bažnyčios būtinybe eiti į priekį...“ 


„Atsakinga tėvystė“ 


Komisija išsiskyrė metams. Kardinolui Ottaviani užteko 
laiko parengti atkirtį, padedant vienam komisijos nariui — 
amerikiečių teologui, tikram konservatoriui tėvui Johnui 
Fordui. Kai 1966 m. balandžio 13 d. komisijos nariai susirin- 
ko Romoje į baigiamąjį pasitarimą toje pačioje Ispanijos ko- 
legijoje, sužinojo, kad žaidimo taisyklės pasikeitė: jie patys 
tapo tik „ekspertais“, o jų nuomonė - tik patariamoji; posė- 
džių išvados atsidūrė paties popiežiaus paskirtos šešiolikos 

kardinolų ir vyskupų grupės rankose! Tarp tų šešiolikos, be 
Ottaviani, figüravo Suenensas (Briuselis), Heenanas (Lon- 
donas) Dėpfneris (Miunchenas), Gracias (Bombėjus), 
Dupuy (Albi), Deardenas (Detroitas), o sąrašo gale - Woj- 
tyla (Krokuva). 

Bet taktiniai Ottaviani manevrai negalėjo paslėpti tikro- 
vės: didžioji komisiją sudarančių teologų dalis jau abejojo „iš 
esmės gėdingu“ kontracepcijos pobūdžiu. Į du klausimus, 
būtent, ar mokymas yra nepakeičiamas ir ar kontracepcija 
yra prigimties dėsnių pažeidimas, penkiolika teologų atsakė 
„ne“, keturi — „taip“. Dar daugiau, viena iš komisijos narių 
ištekėjusių moterų, Christian Family Movement pirmininkė 
amerikietė Patty Crowley pateikė savo atliktos ambicingos 
ir nenuginčijamos apklausos apie moterų katalikių sunku- 
mus rezultatus, kurie sutrikdė daugelį ekspertų: susipažinus 
su jos pateiktais trimis tūkstančiais liudijimų, daugiau nie- 
kas nebegalėjo teigti, kad Ogino metodas patenkina poras! 
Crowley kolegė kanadietė Colette Potvin apibendrino tuos 
sunkumus: 

— Kai jūs mirsite, Dievas paklaus „ar tu mylėjai?“, o ne „ar 
tu matavaisi temperatūrą?“ 

1966 m. birželio pradžioje, artėjant sesijos pabaigai, įtam- 
pa vis labiau kilo. Keičiantis nuomonėmis, tonas darėsi vis 
aštresnis, kartais net pasigirsdavo kaltinimų veidmainiš- 
kumu. Kai kurie, kaip Johnas Fordas, visiškai atmetė net 
menkiausią kompromisą. Ispanų jėzuitas Marcelino Zalba, 
griežtai nusiteikęs prieš bet kokius pokyčius, prieš pat bai- 
giamąją sesiją pateikė esminį argumentą: 

— Oką mes darysime su visomis sielomis, kurias pasiuntė- 
me į pragarą, jeigu mūsų reikalavimai buvo neteisėti? 

Patty Crowley į tai ramiai atkirto: 

— Tėve Zalba, ar jūs esate toks tikras, kad Dievas įvykdė 
visus jūsų nurodymus? 

Vienoje pusėje proto balsas, kitoje — pasitikėjimas Baž- 
nyčia. Dialogas tapo neįmanomas. Argumentai — nesuderi- 
nami. Mažumoje atsidūrusiems konservatoriams — né min- 
ties apie sutarimą! 

Popiežius gavo ne tokias išvadas, kokių tikėjosi, ne ko- 
lektyvinę jau subyrėjusios grupės nuomonę, bet tris skir- 
tingus ir prieštaringus tekstus: pirmiausia, įsikarščiavusio ir 
net agresyvoko Johno Fordo surašytą, tėvų Visserio, Zalbos 
ir Lestapis pasirašytą, vadinamąjį „mažumos“ pranešimą, 
kuriuo atsisakoma pakeisti doktriną, nuvertinti Bažnyčios 
mokymą ir kuriuo aiškiai pabrėžiama skilimo institucijoje 
rizika; paskui — pirmąjį tekstą paneigiančios „daugumos“ 
nuomonę, sakančią, kad nėra uždrausta pakeisti tradiciją, ir 
iškeliančią tą faktą, kad pagarba Bažnyčios įstatymui daugelį 
porų dažnai priverčia „nepaisyti kitų vertybių“; pagaliau dau- 
gumos surašytą tekstą, pavadintą „Atsakinga tėvystė“, kuria- 
me akcentuojama, kad „seksualinių ryšių santuokoje moralė 
tampa reikšminga vaisingam šeimos gyvenimui, kupinam at- 
sakomybes, didžiadvasiškumo ir atsargumo dvasios...“ 

Liudininkai tvirtino, kad šis tekstas gavo penkiasdešimt 
du balsus „už“, keturis — „prieš“, bet nerasta jokio balsavimo 
dokumento. Vis dėlto birželio 20 d. vyskupams ir kardino- 
lams susirinkus į plenarinį posėdį, dauguma iš jų - monsinjo- 
ras Fuchsas, monsinjoras Gracias, monsinjoras J. Lefebvre'as 
ir kiti — buvo linkę pradėti diskusijas. Po nepavykusio pa- 
skutinio kardinolo Ottaviani bandymo blokuoti pakeiti- 
mus, 1966 m. birželio 24 d. šešiolika komisijos narių sprendė 
taip: 

1. Ar kontracepcija yra blogis iš esmės? 

Atsakymas buvo „ne“ (devyni balsai prieš tris, trys susi- 
laikę); 

2. Ar kontracepcija pratęsia Bažnyčios tradiciją ir mo- 
kymą? 

Atsakymas buvo „taip“ (devyni balsai „už“, penki - „prieš“ 
ir vienas susilaikęs); 

3. Ar aukščiausiasis Bažnyčios asmuo privalo kaip galima 
greičiau pareikšti savo nuomonę? 

Atsakymas buvo „taip“ (keturiolika balsų prieš vieną). 

Birželio 25 d. po uždarymo vakarienės komisijos nariai 
išsiskirstė kas sau, įsitikinę, kad tinkama linkme pakreipė 
Istorijos ratą. Tačiau birželio 28 d., kai kardinolas Dėpfne- 
ris ir tėvas Riedmattenas popiežiui įteikė pasitarimų išvadas 
kartu su dvylika įrištų tomų — trejų metų komisijos darbo 
raportais, pastabomis ir visais sąrašais, pirmasis ištarė antra- 
jam: 

— Man atrodo, kad Šventasis Tėvas labai abejoja... 


Viską — atgal! 


Paulius VI niekada nesiliovė abejoti. 1965 m. spalio 3 d. jis 
pareiškė Corrzere della Sera žurnalistui italui Alberto Ca- 
vallariui: 

— Šis klausimas plačiai studijuojamas, bet sprendimą turi- 
me priimti mes. Ir spręsti privalome vieni! 

Lapkričio 26 d. Paulius VI prasitarė La Crozx vyriausia- 
jam redaktoriui Antoine'ui Wenger: 

— Dar niekas neaišku, nes mes dar neapsisprendėme! 

Komisijos nariai dar buvo neseniai išsiskirstę po namus, 
kai 1966 m. liepos 1 d. kardinolas Ottaviani popiežiui įteikė 
naują tekstą, nušluojantį visas ankstesnes išvadas. Šventosios 
Oficijos prefektas galėjo tiesiogiai bendrauti su Pauliumi 
VI, kuris jį pažinojo nuo karo pradžios ir visuomet atidžiai 
išklausydavo. Senasis Vatikano kurijos „bambeklis“ - joje jis 
atsirado 1922 m. — subūrė keturis „prieš“ balsavusius prelatus 
(Fordą, Visserį, Zalba ir Lestapis) bei teologa Ermenegildo 

Lio, tą, kuris prieš ketverius metus Bažnyčios susirinkime 
pasiūlė nieko nekeisti. 

1966 m. spalio 29 d. mažoji grupelė pasiekė pirmą perga- 
lę, kai popiežius, priėmęs Italijos akušerijos ir ginekologijos 
draugijos narius, viešai išgyrė komisijos darbą... ramiai pa- 
reiškęs, kad jos išvados „negali būti laikomos galutinėmis“. 
Popiežius pasakė, kad jas reikia „papildomai išstudijuoti“. 
Visuotinis nustebimas! Apie kokį naują „išstudijavimą“ kal- 
ba Šventasis Tėvas? 

Ottaviani suburtas slaptas aštuonių narių komitetas pra- 
dėjo darbą ir 1967 m. birželį popiežiui įteikė tokį „kietą“ 
penkiolikos puslapių tekstą, kad neigiamos savo aplinkos 
reakcijos išsigandęs Paulius VI paskyrė naują labiau pastora- 
ciniais negu juridiniais klausimais užsiimančių dvylikos eks- 
pertų komisiją, kuri parengė dar vieną darbinį dokumentą. 
1968 m. sausį monsinjoras Casaroli, tas atsargusis Vatikano 
sekretoriato viešųjų reikalų valdybos vadovas, suteikė teks- 
tui galutinę formą. 

Tuomet niekas neįsivaizdavo, kad Paulius VI paleis ma- 
šiną atbuline eiga. Filosofas Jacgues'as Maritainas, vienas 
geriausių jo draugų, pasisakė už pokyčius. 1967 m. balandį 
National Catholic Reporter išspausdino komisijos išvadas — 
tai, greičiausiai, ne tokia nekalta sensacija, kuri sukėlė kuri- 
jos pyktį ir popiežiaus nerimą. 1967 m. liepą šveicarų teolo- 
gas Georges'as Cottier - būsimasis asmeninis Jono Pauliaus 
II patarėjas - kardinolo Charles'io Journet, kuris pats buvo 
palankus „piliulei“, žurnale Nova et Vetera išspausdino: 
„<...> vadovautis skaičiavimais (temperatūros matavimu) 
arba cheminėmis priemonėmis (piliulėmis) — tai taikyti tą 
patį techninį metodą. Todėl laikinai dauginimąsi sustabdan- 
tis būdas mums atrodo teisėtas...“ 

Vienas žmogus nulėmė galutinį sprendimą — kardinolas 
Wojtyla. Paulius VI jautė didelę pagarbą ir draugiškumą 
šiam lenkui, kurį 1967 m. paskelbė kardinolu. Iš pradžių dėl 

policinių jo šalies valdžios priekabių, paskui dėl Lenkijos 
tūkstantmečio minėjimo iš šalies negalėjęs išvykti Kroku- 
vos arkivyskupas 1966 m. gegužę ir birželį nedalyvavo bai- 
giamuosiuose komisijos posėdžiuose. Jis pranešė popiežiui, 
kad nepritaria komisijos išvadoms ir kad jis pats, jeigu būtų 
dalyvavęs, būtų balsavęs prieš Bažnyčios pritarimą kontra- 
cepcijai. 

Wojtyla buvo gerai susipažinęs su šiuo klausimu. Len- 
kijoje didelį poveikį turėjo jo knyga Meilė ir atsakomybė. 
Liublino universitete pilnutėlės auditorijos klausydavo jo 
moralinės teologijos paskaitų. Krokuvoje jis savo iniciatyva 
sukvietė kunigus ir gydytojus bei sudarė diecezinę komisiją, 
kuri daugelį mėnesių nagrinėjo šią temą, o 1968 m. vasario 
19 d. asmeniškai popiežiui įteikė savo darbo apibendrini- 
mą. Prancūziškai parašyto teksto pavadinimas — „Bažnyčios 
mokymo apie santuokinio gyvenimo principus pagrindai“. 
Jo trumpa išvada tokia: kontracepcija prieštarauja žmogaus 
orumui. 

Ar tai atsitiktinumas, kad po kelių dienų popiežius palei- 
do skirtingais aspektais šią temą tiriančių ekspertų grupes? 
Staiga pasirodė, kad visa medžiaga palaidota. Romoje nie- 
kas apie tai nebekalbėjo. Kardinolas Suenensas, įtardamas 
klastą, kovo 19 d. parašė Pauliui VI, ragindamas jį nespręsti 
vienam pačiam ir pasiūlė į būsimą sinodą, rengiamą susirin- 
kimo dvasia, įtraukti gimimų reguliavimo ir kunigų celibato 
klausimus. Į jo laišką nebuvo atsakyta. 

Tiesą sakant, Wojtylos tekstas kiek pavėlavo. Naujosios 
enciklikos „Humanae vitae“ juodraštis jau buvo parašytas, ir 
tik keliose teksto vietose pasinaudota Wojtylos mintimis. 
Net jeigu kai kurie Krokuvos kunigai didžiavosi popiežiui 
padaryta didele įtaka, „Humanae vitae“ apmatai buvo komi- 
sijos mažumos darbas, kuriam monsinjoras Casaroli suteikė 
galutinę sušvelnintą forma; pagrindinė mintis — Bažnyčios 
mokymo neliečiamumas. 

Wojtyla dėl to apgailestavo. Jam, labiau filosofui negu teo- 
logui, nepakako nei legaliai ir formaliai ginti tradicijos, nei 
aklai remtis prigimties dėsniais: jis norėjo susieti šią temą 
su pozityvia, dinamiška, žmonių patirtimi ir etika paremta 
perspektyva. Anot jo, kontracepciją reikia uždrausti, nes ji są- 
moningai ir dirbtinai atskiria dvi pagrindines santuokos akto 
reikšmes — sutuoktinių vienybę ir naujos gyvybės kūrimą. Bū- 
tent tuo kontracepcija yra priešinga žmogaus orumui. 

Tai buvo originalus mąstymas, nors galutinis jo rezulta- 
tas — taip pat neigiamas: 1968 m. liepos 29 d. oficialioji Baž- 
nyčia atsisakė įsileisti dirbtinę kontracepciją. 


Triukšmingas „sutikimas“ 


Po penkerių išsamaus tyrimo, pastoracinių svyravimų, te- 
ologinių prieštaravimų, apaštalinių trukdžių, polemikos 
spaudoje, viešų ginčų ir įvairiausių gandų metų, enciklika 
„Humanae vitae“ pirmiausia be galo nustebino tuos, kurie 
daugiau ar mažiau buvo įsitraukę į jos rengimą. Tądien Niu- 
jorke vieno Associated Press žurnalisto ketvirtą valandą ryto 
pažadinta Patty Crowley buvo priblokšta: 

— Aš tuo netikiu! 

Praėjus visai nedaug laiko po šešiasdešimt aštuntųjų ge- 
gužės įvykių, žurnalistams, politikams, universitetų profe- 
soriams Katalikų bažnyčia staiga pasirodė kaip einanti prieš 
laiko srovę. Kas tik nesakė, kad popiežius šitaip neapgalvotai 
pasmerkė visus nesantuokinius lytinius santykius, nuo vai- 
singumo atsietą lytinį gyvenimą ir dirbtinės kontracepcijos 
naudojimą... O ant Europos sostinių namų sienų dar buvo 
likę pavasarį nuteplioti grafitai: „Draudžiama drausti“, „Mė- 
gautis be kliūčių“ ir t. t. Mažų mažiausia — enciklika buvo 
apmaudi, laiko dvasios neatitinkanti klaida... 

Bet daugiausia nerimo popiežiaus tekstas sukėlė pačio- 
je Bažnyčioje. Kai kuriais atvejais jos reakcija buvo labai 
pikta. „Pertrūkis, lūžis, dvasinė drama“ (Étienne'as Gilso- 
nas). „Antausis laiko dvasiai“ (Georges'as Cottier). „Hiro- 
šimos bomba!“ (Gustave'as Martelet). Daug kritikos būta 
Didžiojoje Britanijoje, Nyderlanduose, Belgijoje, Vokie- 
tijoje ir Jungtinėse Valstijose: pastarojoje šalyje teologas 
Charles'is Curranas surinko kelių šimtų savo kolegų para- 
$us, drauge ir - Bernardo Häringo, provokuojamo pobū- 
džio deklaracijoje, pirmiausia iškėlusioje popiežiaus auto- 
riteto klausimą. 

Kritikos strėlės taip lakstė, kad teologas Yves'as Con- 
garas neiškentęs prancūzų vyskupams pasiuntė užklausimą 
apie Bažnyčios enciklikos „privalomą“ teisėtumą esamomis 
sąlygomis: ar laikantis teologijos dvasios toks tekstas netu- 
rėtų gauti visų tikinčiųjų (sensus fide?) pritarimo? 

Buvęs asmeninis Jono Pauliaus II teologas kardinolas 
Cottier po keturiasdešimties metų išleistoje knygoje su 
jauduliu minėjo Pauliaus VI širdgėlą dėl „Humanae vitae“ 
sukelto šurmulio: „Daugelį mėnesių popiežius jautėsi labai 
vienišas, jis daug iškentėjo.“ Bet argi susirinkimo metu pats 
Paulius VI nepadrąsino savarankiško pasauliečių dalyvavimo 
Bažnyčios gyvenime? Argi po Vatikano II Susirinkimo po- 
piežius dar galėjo nepaisydamas visos krikščionių bendruo- 
menės ex cathedra paskelbti tokį sunkių pasekmių turėjusį 
sprendimą? 

Ar Paulius VI buvo tinkamai informuotas apie to laiko 
katalikų sąmonės būklę? Ar jis galėjo manyti, kad tokioje 
kintančioje srityje kaip santuokinė moralė galima grįžti at- 
gal? Per 1968 m. liepos 25 d. spaudos konferenciją monsinjo- 
ras Lambruschini pareiškė: 

— Visi tie, kurie pastaraisiais metais neatsargiai mokė, 
kad yra leidžiama naudoti dirbtines gimimų skaičiaus regu- 

liavimo priemones bei vykdė atitinkamą pastoracinę ir kon- 
fesinę praktiką, turi pakeisti savo elgesį... 

Ką turėjo galvoti, pavyzdžiui, bavarų katalikų poros, ku- 
rioms Miuncheno arkivyskupas, pats kardinolas Dópfneris — 
Josepho Ratzingerio pirmtakas - nedvejodamas uždegė žalią 
šviesą kontracepcijos naudojimui santuokoje? 

Vyskupų konferencijos, kartais sušauktos tiesiog greito- 
siomis, bandė daugiau ar mažiau įtikinamai švelninti pasi- 
piktinimo toną. Kai kurios konferencijos (Airijoje, Lenkijo- 
je, Ispanijoje, Naujojoje Zelandijoje) entuziastingai palaikė 
enciklikos tekstą, kitos sumenkino jos reikšmę (Austrijoje, 
Belgijoje, Kvebeke, Italijoje), pagaliau dar kitos ją papildė 
daugiau ar mažiau dviprasmiškais tekstais (Anglijoje, Jungti- 
nėse Valstijose, Vokietijoje, Šveicarijoje). 1968 m. lapkričio 
mėnesį Lurde susirinkę Prancūzijos vyskupai paskelbė pas- 
toracinį laišką, teigiantį, kad „kontracepcija visais atvejais 
yra moralinis pakrikimas“, bet „tas pakrikimas ne visada yra 
nusikalstamas“. Tai gudrus, bet ir beviltiškas būdas nenu- 
traukti ryšių su savo ganomaisiais. 

Viskas veltui. Dauguma ganytojų, vyskupų ir kunigų, 
bent jau išsivysčiusiose šalyse, konstatavo tą pačią katastro- 
fa — sumažėjusį popiežiaus autoritetą tarp tikinčiųjų, didžiulį 
praktikuojančių šeimų sumišimą, visuotinį jaunųjų katalikų 
lytinės moralės nepaisymą. Vieni ir kiti masiškai — ir galu- 
tinai — nustojo eiti išpažinties. Ir kam jos eiti, jeigu pažei- 
dinėji priesaką, kuris nėra „nei nepakeičiamas, nei nepažei- 
džiamas“? Jeigu patys vyskupai aiškina, kad galima nepaisyti 
Bažnyčios mokymo „nenusidedant“? 

Prireikė daugelio metų ir popiežiaus Jono Pauliaus II 
atkaklumo, kad naujoji vyskupų ir ganytojų karta galuti- 
nai pripažintų, jog lytinių ir santuokinių papročių evo- 
liucijos akivaizdoje Pauliaus VI enciklika pasirodė esanti 
„įžvalgi“, „simptominė“, netgi „pranašiška“. Juk tuo pačiu 


I6I 


VATIKANO PASLAPTYS 


metu atsirado ir naujas blogis, AIDS, pakeites esamas prie- 
laidas ir iškėlęs Bažnyčiai dar negirdėtus klausimus. Tiesa, 
kad pavojuje atsiduria pati enciklikos „Humanae vitae“ šer- 
dis — žmogiškoji meilė. Tiesa, kad žmonių elgesio normas 
pranokstantis idealas tikrai netampa nepasiekiamas. Bet ar 
Paulius VI būtų parašęs tokį patį tekstą, jeigu apie ŽIV vi- 
rusą jau būtų žinota iš karto po II Susirinkimo? 

IX 


Schizma dél nieko 


Kodėl Lefebvre'o byla nebuvo tikra schizma 


„Ką gi mums gali reikšti modernistų, ankstesniųjų popiežių 
pasmerktų asmenų mums paskelbta ekskomunika?“ 


Monsinjoras Lefebvre'as, „Naujas žmogus“, 1988 m. liepos 3 d. 


VEICARIJOS Valė kantono Ekonos vietovė. 1988 m. 

birželio 30 d., ketvirtadienis, beveik vidurdienis. Čia 

susirinkę daugiau kaip šeši tūkstančiai susijaudinusių 
ir laimingų tikinčiųjų, nebetelpančių didžiulėje ta proga pa- 
statytoje palapinėje. Aštuoniasdešimt trejų metų monsinjo- 
ras Marcelis Lefebvre'as, užsidėjęs arkivyskupo mitrą, visų 
akivaizdoje vadovauja ypatingai ceremonijai, padedamas ke- 
turių susikaupusių, rimtais veidais kunigų. Minia karštai pa- 
sveikina senąjį prelatą su sidabro lazda rankoje, sulinkusį nuo 
plonyčiais aukso siūlais siuvinėto arnoto svorio; nuo saulės 
jį dengia senovinis baldakimas. Netrukus jis uždės aksomi- 
nėmis pirštinėmis apmautas rankas ant savo keturių akoli- 
tų- šveicaro, prancūzo, anglo, ispano — galvų. Tai Bernard'as 
Fellay, Bernard'as Tissier de Mallerais, Richardas William- 
sonas, Alfonso de Galaretta. Arkivyskupas juos iškilmingai 

pateps šventaisiais aliejais ir pamaldžioje bei drauge rimtoje 
atmosferoje kiekvienam įteiks lazdą ir žiedą — jų naujos vys- 
kupo valdžios simbolius. Blyksi į šią ceremoniją sukviestų 
gausių spaudos atstovų fotoaparatai... 

Tą pačią akimirką, kai monsinjoras Lefebvre'as uždėjo 
rankas ant būsimų vyskupų galvų, Roma ekskomunikavo 
jį patį ir keturis jo įšventintus kunigus. Be atskiros proce- 
dūros. Sankcija įvyko /atae sententiae, tai yra „pačiu padaryto 
nusikaltimo faktu“. Jau kitą dieną Vyskupų kongregacijos 
prefektas kardinolas Gantinas pasirašė ekskomunikos de- 
kretą, patvirtindamas, kad įšventinimo veiksmas buvo pati 
tikriausia schizma. 

Šiuolaikinėje Bažnyčios istorijoje schizma — nekasdienis 
dalykas. Bet kokia iš tiesų jos esmė? 


Afrikos šefas 


Marcelis Lefebvre'as gimė 1905 m. lapkričio 29 d. Turkoene. 
Likimo pokštas, kad jis išvydo pasaulį praėjus kelioms die- 
noms po istorinio įvykio, nulėmusio ir jo paties gyvenimą, — 
po balsavimu priimto Bažnyčios atskyrimo nuo valstybės 
įstatymo. Šis „atskyrimas“ neturėjo jokios reikšmės jo tėvui 
pramonininkui: Renė Lefebvre'as, giliai tikintis katalikas, iš- 
tikimas monarchijai, Prancūzų akcijos narys, nesuprato, kad 
būtų galima pašalinti Bažnyčią iš pasaulio, politinio ar visuo- 
meninio gyvenimo. Kaip daugelis to regiono patriarchališkų 
įmonės savininkų, jis kategoriškai nepripažino bet kokios 
klasių kovos idėjos ir skelbė apie visuomenės tvarką, be išly- 
gų paremtą „korporacijomis“ ir evangelinėmis tiesomis. Šio- 
je senoje vilnos pramonininkų giminėje ištisus šimtmečius 
buvo puoselėjamas gilus, nuoširdus, laikui nepavaldus tikė- 
jimas. Penki iš aštuonių Lefebvre'o vaikų tapo vienuoliais. 

Nieko keisto, kad mažasis Marcelis pasekė savo vyresniojo 
brolio, Romos seminaristo, pėdomis. 

— Tavo brolis studijuoja Romoje, tu taip pat vyksi į Roma! 

Romos Šv. Klaros gatvėje įsikūrusiai Prancūzų seminari- 
jai, į kurią jis įstojo (paskui brolį) 1923 m. spalio 25 d., vado- 
vavo Šventosios Dvasios tėvų, dar vadinamų „spiritiečiais“, 
kongregacija. Jos direktorius tėvas Henri Le Flochas buvo 
artimas Prancūzų akcijai ir priešiškas bet kokiam reformis- 
tiniam epochos užkratui. Monsinjoras Marcelis Lefebvre'as 
vėliau prisiminė, kokį poveikį jam turėjo šis charizmatiškas 
rektorius, o dar labiau — jo išimtinai „antiliberalizmu, anti- 
modernizmu ir antikomunizmu“ paremtas dėstymas. 

1926 m. gruodį griausmo smūgis išjudino Prancūzų semi- 
narijos pamatus: Pijus XI įtraukė į neleistinų knygų sąrašą 
Charles'io Maurras knygas ir uždraudė katalikams bet kokį 
bendravimą su Prancūzų akcija. Šio draudimo pasekmės — 
keli šiurkštūs pakeitimai seminarijos vadovybėje. Iš karinės 
tarnybos grįžęs į seminariją Lefebvre'as pamatė, kad tėvas 
Le Flochas atstatydintas. Tačiau skirtingai nuo kitų ben- 
dramokslių, Lefebvre'as neprotestavo, vadovaudamasis senu 
posakiu: Roma locuta est, causa finita est 1929 m. rugsėjo 21 d. 
Lilyje jį įšventino į kunigus dar visai jaunas miesto vyskupas 
monsinjoras Achille'as Liénart'as, kuris vėliau, — dar vienas 
istorijos paradoksas, — buvo didžiausias kunigų darbininkų 
globėjas, visiška Marcelio Lefebvre'o palaikomos rigoristi- 
nės kunigystės koncepcijos priešingybė. Paskui Lefebvre'as 
grįžo į Romą užbaigti teologijos studijų, nes jis, kaip jo vy- 
resnysis brolis, nusprendė įstoti pas spiritiečius. Vyresnysis 
brolis laiškais ir raginimais jį įtikino neužsikasti kokioje nors 
Lilio parapijoje: 

— Atvažiuok pas mane į Gaboną! 


* „Roma pasakė, ginčas baigtas.“ (Vert. past.) 

1932 m. rudenį jis jau buvo Librevilio seminarijos profeso- 
rius — barzdotas, su pūpsančiu ant galvos kolonijiniu šalmu, 
paskui - Lambarenės misijos viršininkas; ten jis bendravo su 
kitu misionieriumi, protestantu daktaru Schweitzeriu. Karo 
metus jis praleido Gabone, net ir neįžengiamose džiunglė- 
se priverstas dalyvauti Pėtaino ir de Gaulle'io kovoje dėl 
valdžios, mat jo vyskupas monsinjoras Tardy liko ištikimas 
maršalui. Bet Afrikoje yra ką veikti, ne vien kalbėti apie 
politiką, ir čia ateidavo tik nesibaigiančios polemikos, kuri 
metropolijoje lydėjo pirmuosius Ketvirtosios respublikos 
žingsnius, atgarsiai. 

Marcelis Lefebvre'as buvo puikus organizatorius, nors 
ir garsėjo dideliu užsispyrimu. 1947 m. birželį jis buvo pa- 
skirtas Dakaro apaštališkuoju vikaru, ir dėl to vos sulaukęs 
keturiasdešimt vienerių metų įšventintas vyskupu; paskui jis 
išvyko į (skirtingai nuo Gabono) daugiausia musulmonišką 
Senegalą. Vėliau popiežius Pijus XII Marcelį Lefebvre’ 
paskyrė visos Vakarų Afrikos apaštališkuoju įgaliotiniu: jis 
atstovavo popiežiaus asmeniui didžiulėje teritorijoje — nuo 
Maroko iki Madagaskaro, taip pat — ir Sacharoje, Prancūzų 
Vakarų Afrikoje, Prancūzų Rytų Afrikoje ir Rejunjono sa- 
loje! 1956 m. vasarį pats kardinolas Tisserant'as, atplaukęs į 
Dakarą, įšventino jį vietos arkivyskupu. 

Jis važinėjo po visą juodąjį kontinentą, nuo Marakešo 
iki Tananarivės, nuo Dakaro iki Gao. Nėra jokios abejonės, 
kad jis pakeitė frankofoniškų Afrikos misijų veidą. Pary- 
žiuje Marcelis Lefebvre'as bendravo su nuncijumi Angelo 
Roncalli - būsimuoju Jonu XXIII. Susitikdavo su René 
Coty, Francois Mitterrand'u, Pierre'u Messmeru, generolu 
de Gaulle'iu. Dažnai vykdavo į Romą, kur Pijus XII jam 
rodė simpatiją ir palankumą. 1957 m. jis iš dalies tapo popie- 
žiaus enciklikos „Fidei donum“ apie misijas įkvėpėju. Paži- 
nojo du to laiko svarbius asmenis — jo gerai vertinamą mon- 
sinjorą Tardini ir būsimąjį Paulių VI - monsinjora Montini, 

kuriuo nepasitikėjo. Kartą Montini jam pasiskundė, kad 
Afrikos misionieriai nuolat kaltina protestantus, ateistus, 
musulmonus. 

— Mes negalime leisti skleistis jų idėjoms niekaip nerea- 
guodami! - paprieštaravo Lefebvre'as. 

— O ne! - atsakė Montini, — bet nereikia smerkti, nieka- 
da, niekada nesmerkti! 


Nutrukusi karjera 


1958 m. arkivyskupas Lefebvre'as jau buvo įgijęs didelį au- 
toritetą, gerbiamas visame Afrikos žemyne, žinomas ir 
vertinamas Romoje; jam trūko tiktai kardinolo skrybėlės, 
kurios... jis niekada negavo. Pijus XII mirė 1958 m. spalio 
9 d., neatnaujinęs Šventosios Kolegijos sudėties. Kardinolo 
Roncalli, kuris, dirbdamas pasiuntiniu Paryžiuje, neblogai 
pažino Lefebvre'ą, išrinkimas popiežiumi nepataisė pastaro- 
jo reikalų: per savo pirmąją konsistoriją 1958 m. gruodį Jonas 
XXIII Lefebvre'o nepaaukštino. Dar blogiau, popiežius jam 
pasiūlė pasirinkti Dakaro arkivyskupo arba garbingą Apaš- 
tališkojo pasiuntinio postą; Lefebvre'as liko Dakare, bet jau- 
tėsi pažemintas. 

1961 m. balandį paskelbta Senegalo nepriklausomybė ga- 
lutinai nutraukė Lefebvre'o karjerą. Dekolonizacija privertė 
Vatikaną Afrikos žemyne paskirti vietinės kilmės arkivys- 
kupus - Abidžane, Tananarivėje, Uagadugu. 

Dakare monsinjoras Lefebvre'as savo generaliniu vikaru 
viešai paskyrė juodaodį abata Hyacinthe'ą Thiandoumą, bet 
kurijai to užteko: kai 1962 m. sausį Lefebvre'as įteikė forma- 
lų atsistatydinimo pareiškimą, jis buvo skubiai patenkintas. 
Lefebvre'as jautėsi įskaudintas. Tačiau blogiausia dar buvo 
priešaky. Pirmiau, nei Lefebvre'as grįžo, Prancūziją pasiekė 

gandas apie jo skandalinga reputaciją — nenuolaidų charakterį, 
dogmatinį kietumą, palankumą prancūziškajam Alžyrui, jo 
atvirai rodomą paramą „Katalikų valstybei“, — tai buvo su 
kraštutiniais dešiniaisiais flirtavusių pasauliečių judėjimas. 
Visa tai ir kai kurie jo Afrikoje išprovokuoti ginčai jį pa- 
vertė nekontroliuojamu ir pavojingu žmogumi. Prancūzų 
kardinolai ir arkivyskupai, sužinoję, kad arkivyskupas grįžta 
į metropoliją, sunerimo: nė minties, kad šis ekstremistas po- 
sėdžiautų kartu su jais! Pasinaudodami gudrybe jie pasiekė, 
kad Šventoji vyskupų kongregacija monsinjorą Lefebvre'ą 
paskirtų paprastos diecezijos vyskupu: buvęs Dakaro arki- 
vyskupas tapo Tiulio Korezėje vyskupu. Tai tikrai nebuvo 
paaukštinimas. 

Po šešių mėnesių, 1962 m. liepos 26 d., monsinjoras 
Lefebvre'as triumfavo: Šventosios Dvasios tėvų — penkių 
tūkstančių vienuolių bendruomenės — kongregacijos gene- 
ralinė kapitula jį išrinko generaliniu viršininku. Marcelis 
Lefebvre'as buvo išrinktas dviem trečdaliais balsų, tai yra — 
didžiąja dalimi. Jonas XXIII galėjo tik patvirtinti šį pasirin- 
kimą ir atšaukti pažemintąjį arkivyskupą iš jo pareigų Over- 
nės krašto diecezijoje. 

Vatikano II Susirinkime Marcelis Lefebvre'as nuo pra- 
džios iki galo dalyvavo kaip spiritiečių generalinis viršinin- 
kas. O kaip centrinės parengiamosios susirinkimo komisijos 
narys, pradedant 1962 m. vasara, jis dalyvavo jam artimų kon- 
servatorių (Ottaviani, Ruffini) ir beveik visais pasiūlymais jį 
piktinusių pažangiečių (Suenenso, Béa) ginčuose. Per visas 
keturias susirinkimo posėdžių sesijas Marcelis Lefebvre'as 
vienas arba su kitais kovėsi prieš „liberalus“ Bažnyčioje, bet 
niekada — prieš patį popiežių: apaštalų sosto pirmumą be iš- 
lygų vertinantis, jis nė nemanė priešintis aukščiausiam Baž- 
nyčios vadovui! 

Netrukus po susirinkimo pradžios monsinjoras Le- 
febvre'as suartėjo su dviem Brazilijos vyskupais — monsinjo- 

ru de Castro Mayeriu ir monsinjoru de Proenca Sigaud, be 
galo priešiškai vertinančiais modernias idėjas. 1963 m. spalį 
jų pažintis išsiplėtė iki kokių penkiolikos vyskupų grupės, 
tarp kurių buvo Genujos arkivyskupas monsinjoras Siri; ju 
bendri įsitikinimai buvo paprasti: tikrieji priešai — tai eku- 
menizmas, modernizmas, natūralizmas, reliatyvizmas, pro- 
testantiškas užkratas, masonų įtaka! 1964 m. susiformavu- 
si ši grupelė pasivadino „Coetus internationalis patrum“ 
(„Tarptautinė tėvų grupė“) ir išsirinko plačiai pagarsėjusį 
pirmininką — Marcelį Lefebvre'ą. 

Romoje „Coetus“ rengė kassavaitines konferencijas, o 
tarp posėdžių sesijų — susirinkimus Solemo benediktinų 
vienuolyne. Susirinkimo koridoriuose jie tebuvo akivaizdi 
mažuma, pagal aplinkybes — nuo 70 iki 250 narių, atliekan- 
ti pagalių kaišiotojų į ratus vaidmenį ir siekianti sutrukdyti 
vienbalsiam reformų priėmimui susirinkime. Kai 1965 m. su- 
sirinkimas pasibaigė, „Coetus“ tebuvo prelatų konservatorių 
susibūrimas, įsitikinęs, kad „Vatikano II Susirinkimas paska- 
tino liberalių klaidų sklaidą“ ir kad „Bažnyčios žlugimas ne už 
kalnų“; bet jie balsavo už visus dokumentus, vos tik popiežius 
juos pasirašydavo: Roma locuta est, causa finita est! Niekas, vi- 
siškai niekas neįsivaizdavo, kad ši „reakcinga“ mažuma vieną 
dieną peraugs į schizmą, kad ir kokia aštri būtų jos kritika. 


Bėgimas pirmyn 


Šventosios Dvasios tėvų kongregacijos vadovas Lefebvre'as 
liko ištikimas savo idėjoms. Vos tik išrinktas, jis „išvalė“ (tai 
jo paties žodis) Ševiji Lariu įsikūrusią kongregacijos būstinės 
biblioteką, išmesdamas visas su doktrina konfrontuojančių 
teologų (Congaro, Lubaco, Chenu) knygas ir nušalindamas 
modernioms idėjoms pasidavusius profesorius. Lefebvre'o 

organizacinis talentas abejonių nekėlė, jis perkėlė kongre- 
gacijos būstinę į Romą, bet jo daroma pertvarka ir vykdomi 
įsipareigojimai — disciplinos sugriežtinimas, privalomas su- 
tanos dėvėjimas, išimtinai tomistinis dėstymo metodas ir 
pan. — vis labiau trikdė vienuolius. Nemažai pasipiktinusių 
vienuolių paliko kongregaciją. 

Generalinis viršininkas, kurį net patys artimiausieji laikė 
„nepalenkiamu“, „užsispyrusiu“, „psichologiškai nelanks- 
čiu“, „nepaisančiu niekieno nuomonės, išskyrus savo“, jautė- 
si vis labiau izoliuotas. 1967 m. jis ketino, priešingai visoms 
susirinkimo aggzornamento permainoms, sugrąžinti pirmąją 
XVIII a. tėvo Claude'o Poullart'o des Places'o įsteigtą spiri- 
tiečių regulą. Ir tada tarp spiritiečių įsiplieskė maištas, kuris 
1968 m. rugsėjo 28 d. baigėsi priverstiniu Lefebvre'o atsi- 
statydinimu. Šešiasdešimt trejų metų Lefebvre'as vienas, su 
lagaminėliu rankoje, pažemintas ir nusivylęs, išėjo iš Šven- 
tosios Dvasios tėvų generalinės būstinės. Tą rytą jį pamatė 
vienas seminaristas: 

— Kurgi jūs taip einate, monsinjore? 

— Aš nežinau! 

Tikrai, buvęs Dakaro arkivyskupas nežinojo, kur eiti. Už 
savo darbus kurijoje jis gaudavo nedidelių pajamų, bet dau- 
giau niekas nebuvo aišku. Vienintelis dalykas, kurį žinojo, — 
jis dar nebuvo pasiruošęs eiti į pensiją ir labiau nei bet kada 
norėjo „atsiduoti kovai su progresyvumu“. 

Pirmiausia jis įkūrė daugiakalbį tarpvyskupinį biuletenį, 
pavadintą Fortes in fide (Stiprūs tikėjimu) ir skirtą suvieny- 
ti visus tuos, kurie Bažnyčioje mąsto taip pat, kaip ir jis... 
Bet Lefebvre'as turėjo ne daugiau kaip kelis šimtus prenu- 
meratorių. Juo susidomėjo keli ultrakonservatoriški judėji- 
mai: Dievo Motinos riteriai, Ruvro ordinas, kai kurios jau- 
nų katalikų grupelės. Nieko labai garantuoto. Manydamas, 
jog tradiciją galima išlaikyti rengiant kunigus, jis sugalvojo 
įsteigti „tarptautinę seminariją“. Remdamasis kokia dvide- 

šimčia jam kadaise Romoje prijautusių seminaristų, 1969 m. 
jis įkūrė Šv. Pijaus X kunigų rengimo asociaciją (Pijus X 
1907 m. pasmerkė modernizmą), kuri Fribūre atidarė pir- 
maja seminariją. Bet šis reikalas nepavyko: pusė vietinių se- 
minaristų iš jos išstojo. 

Tada Dievo Motinos riteriai jam perdavė buvusį Di- 
džiojo šventojo Bernardo kanauninkų pastatą Ekonos 
kaimelyje, esančiame šveicariškame Valė kantone netoli 
Rido. Vietinis vyskupas monsinjoras Nestoras Adamas tuo 
buvo nelabai patenkintas, bet galiausiai leidosi įkalbamas: 
Lefebvre'as iš jo išgavo tylų sutikimą, kurį išdidžiai vadino 
„leidimu“! 

Savo ruožtu Fribūro vyskupas monsinjoras Charriére'as, 
anksčiau gyvenęs Senegale, sutiko „pamaldžioje vienybėje“ 
įsteigti Šv. Pijaus X tarptautinę kunigų broliją. Pagal kano- 
nų teisę Brolija negalėjo tiesiogiai įšventinti kunigų, nes ją 
sudarė besibičiuliaujantys vyskupai, bet po šešerių metų ji 
galėjo paprašyti tokio leidimo. Jeigu maištingasis vyskupas 
būtų parodęs daugiau kantrybės, jis būtų galėjęs šventinti 
kunigus ir „Lefebvre'o bylos“ niekada nebūtų buvę. 

Juk Ekonos patriarchas vadovavo tik saujelei šalininkų. 
Vėliau jis po savo vėliava sutelkė Vatikano II Susirinkimui 
priešiškus katalikus — Maurras knygų besiilginčius tikin- 
čiuosius, prancūziškojo Alžyro šalininkus integristus, viso- 
kio plauko tradicionalistus ir reakcionistus. Liturgijos refor- 
ma — „naujoviškos mišios“ — pakeitė jo kozirius. 


Naujoviškos mišios 
Liturginės reformos idėja sklandė ore dar gerokai iki su- 
sirinkimo. Kas galėjo paneigti, kad liturgija turėtų būti 
perrengta naujais drabužiais? Dar 1947 m. encikliko- 


je „Mediator Dei“ Pijus XII kalbėjo apie tokią reformą. 

Romėniškojo Pijaus V mišiolo, kurį jo tolimas pirmtakas 
Pijus V buvo sudaręs po Trento susirinkimo, peržiūrėjimas 
a priori nebuvo kokia nors revoliucija. Beje, 1963 m. gruo- 
džio 4 d. ir monsinjoras Lefebvre'as balsavo už susirinkimo 
konstituciją „Sacrosanctum concilium“, kuria buvo nuspręs- 
ta adaptuoti liturgiją, padaryti pamaldas suprantamas (įvesti 
vietos kalbas, paliekant lotynų kalbą kaip pagrindinę) ir ti- 
kinčiuosius labiau įtraukti į apeigas. Konservatyvių pažiūrų, 
bet ne ribotas buvęs misionierius palankiai priėmė pirmo- 
sios mišių dalies pakeitimus, nes skaitiniai ir pamokslas yra 
„Skirti tikinčiųjų mokymui“. 

Tačiau 1964 m. vasarį Pauliaus VI sudaryta tėvo Anni- 
bale Bugnini vadovaujama liturginės reformos parengimo 
darbo grupė išprovokavo tikrą esamos praktikos ir principų 
perversmą, gerokai pranokstantį „Sacrosanctum concilium“ 
dvasią. 1967 m. spalį projektas pristatytas sinode; daugelis 
prelatų išsakė savo nepasitenkinimą: iš pradžių nekaltai at- 
rodžiusi reforma tapo radikaliu liturgijos, ypač mišių, per- 
tvarkymu; be to, ji nustatė ne ilgiau kaip per šešis mėnesius 
„privalomą“ senojo mišiolo pakeitimą naujuoju. 

1969 m. gegužės 2 d. naujasis mišiolas buvo išleistas kartu 
su „Bendraisiais principais“, jis sukrėtė ne vieną eminenciją. 
Iš karto po to monsinjoro Lefebvre'o aplinkoje buvo para- 
šyta „Trumpa kritinė apžvalga“, o Lefebvre'as leido suprasti, 
kad ją aprobavo senasis beveik apakęs kardinolas Ottaviani; 
tos apžvalgos paskelbimas suteikė drąsos tiems, kurie ne- 
norėjo nė girdėti apie „mišių pakeitimą“. Bet lapkričio 3 d. 
L'Osservatore Romano griežtai nurodė, kad naujasis Ordo 
missae Italijoje bus privalomas jau nuo lapkričio 30 d.! 

Pasipiktinimo šūksnius ir viešą polemiką išprovokavęs 
naujasis mišiolas buvo toji vienijanti tema, kurios trūko ne- 
nuolankiajam vyskupui. Žiniasklaidos pasigauta „lotyniškų 
mišių“ tema sutelkė visą garsiai besireiškiančią ar slaptą su- 
sirinkimo reformų opoziciją. Ir visus, besiilginčius praeities. 

Po Vatikano II Susirinkimo tai buvo katalikų nepasitenki- 
nimo centras. Monsinjoras Lefebvre'as dėl to nesuklydo ir 
1970 m. lapkričio 25 d. iškilmingai raštu atmetė naująjį Ordo 
missae. Anot jo bendražygių, šis atsisakymas buvo „lemtingas 
Bažnyčios istorijos momentas“. 

Ar tai buvo lemiamas atotrūkis, neatšaukiamos skyrybos, 
galutinis casus belli? Visai ne. Geriausias to įrodymas — tais 
pačiais metais vieno teologijos profesoriaus Ratisbonoje iš- 
sakyta tulžinga Vatikano paviešinto naujojo mišiolo kriti- 
ka. Teologas buvo vardu Josephas Ratzingeris. Susirinkime 
jis atstovavo jauniems ekspertams „reformatoriams“, bet 
jais nusivylė, praėjus vos keleriems metams po Vatikano II 
Susirinkimo pabaigos. Intensyviai prie liturgijos reformos 
dirbęs Ratzingeris pasijuto „nuliūdęs ir nustebęs“ (tai jo žo- 
džiai), kai pamatė, kad, užuot pritaikius tradicinę liturgiją 
prie po Vatikano II Susirinkimo priimtų sprendimų ir kai 
kurių naujovių, naujasis mišiolas turėjo pakeisti senąjį, pra- 
ėjus vos šešiems mėnesiams po jo paskelbimo! Jis pasipik- 
tinęs rašė, kad dar niekada Bažnyčios istorijoje nebuvo taip 
supriešinti du mišiolai: bet kuris naujas tekstas, kaip romė- 
niškas Pijaus V mišiolas, dar tris kartus peržiūrėtas popie- 
žių Klemenso VIII, Urbono VIII ir Leono XIII laikais, 
buvo egzistuojančių ritualų adaptacija, siekiant suvienyti 
visos Bažnyčios liturgiją; šį karta, — grūmojo Ratzingeris, — 
tokia „staigi kaita“ galėjo turėti „tragiškų“ pasekmių: ma- 
nyti, kad liturgija gali būti praeitį vienu sykiu nušluojančių 
eruditų ir juristų darbo vaisius, reiškia neigti liturgiją kaip 
gyvą procesą! 

Būtent tai monsinjoras Lefebvre'as rašė savo 1970 m. 
komentare: tai neturintis precedento atvejis Bažnyčios is- 
torijoje, kad naujasis Ordo missae būtų visiems privalomas; 
šventasis Pijus V tiktai papildė senąją tradiciją, o Paulius VI 
naujovę primeta dirbtinai; naujoviškos mišios nėra nei nega- 
liojančios, nei eretiškos, bet jos „pamažu veda į ereziją“. 

Abu vyrai, būdami įsitikinę, kad „Bažnyčios krizę daugiau- 
sia lemia liturgijos dezintegracija“, nei vienas, nei kitas ne- 
gailėjo gana griežtų žodžių. Vyskupas disidentas ir būsimasis 
Tikėjimo mokslo kongregacijos prefektas, vėliau tapsiantis 
Benediktu XVI, mąstė panašiai. Mokslingasis Ratzingeris 
savo mintis išdėstė knygose; o štai Lefebvre'as vikriai užšoko 
ant kovos žirgo ir taip sulaukė pripažinimo ir sekėjų. 


Ilgesio šokis 


Grįžimas prie mišių „pagal šventąjį Pijų V“ tapo sutrikusių, 
besiilginčių praeities, nusivylusių, ekstremistiškai, naciona- 
listiškai, antikomunistiškai nusiteikusių prancūzų katalikų 
pretekstu, šūkiu, vaizdiniu, iškrova; visų, įsitikinusių, kad 
Vakarų civilizacijai, tai yra krikščioniškiesiems Vakarams, 
Švietimo epochos paveldo ir bolševikų revoliucijos akivaiz- 
doje iškilo mirtinas pavojus. Todėl buvo atvirai palaikomi 
ryšiai su didžiausiais kraštutinės dešinės diktatoriais — Sa- 
lazaru, Videla, Pinochetu, o kardinolui Villot ir netgi po- 
piežiui Montini iš pasalų svaidomi kaltinimai priklausymu 
masonams. Neatsitiktinai garsas apie Ekoną sutapo su Jea- 
no-Marie Le Peno populiarumu Prancūzijos viešosios nuo- 
monės apklausose. Tokia buvo tikrovė, nors monsinjoras 
Lefebvre'as to netroško. Beje, ši tikrovė labai nepatiko dau- 
geliui prancūzų vyskupų — Marty, Vilnet, Etchegaray ir ki- 
tiems, turėjusiems nemažai vargo, kol Prancūzijos Bažnyčią 
išvedė iš 1968 m. gegužę ją apėmusių politinių neramumų. 
Tai ne teologinis ginčas apie transsubstanciaciją konsekra- 
cijos metu... 

Tradicionalistinį judėjimą pagreitino suartėjimas su vi- 
sais, nusivylusiais modernia visuomene, - Bažnyčios žmonė- 
mis ir pasauliečiais, nuoširdžiais ir siekiančiais savo tikslų. 

Ekona plėtėsi, ir netrukus joje jau buvo devyni įvairių tauty- 
bių profesoriai ir dvidešimt septyni seminaristai. Pastarųjų 
skaičius vis augo, todėl 1986 m. du pirmieji kursai buvo per- 
kelti į tradicinę seminariją Flavinji, Burgundijoje. Monsin- 
joro Lefebvre'o seminaristų buvo Ridzfilde (Jungtinės Vals- 
tijos), Albane (Italija), Caickofene (VFR), Buenos Airėse 
(Argentina); 1988 m. įvykus schizmai, iš viso buvo du šimtai 
šešiasdešimt kunigų ir trys šimtai seminaristų. Neskaitant 
moteriškos judėjimo šakos: viena iš Lefebvre'o vienuolių 
motina Marie-Gabrielle subūrė seseris Sen Mišelyje an Bre- 
nėje (Endras), o kita arkivyskupo vienuolė, motina Marie- 
Christiane, surinko karmeličių būrelį. 

Bet monsinjorą Lefebvre'ą, iškilmingai atsisakiusį naujojo 
mišiolo ir nuolat aštriai kritikavusį susirinkimo nutarimus, 
atstūmė iki šiol jį vis dėlto palaikę šveicarų vyskupai; Šv. Pi- 
jaus X brolija, kurią prancūzų vyskupai piktai vadino „laukine 
seminarija“, smarkiai rizikavo niekada negauti teisės patiems 
įšventinti kunigus. Pasmerkė taip pat ir Siono vyskupas: 

— Aš negaliu toleruoti sektos atsiradimo savo diecezijoje! 

Užuot pagerinęs padėtį, 1974 m. lapkritį Lefebvre'as dar 
įpylė alyvos į ugnį, paskelbęs kandų straipsnį apie susirinki- 
mo paskatintas reformas, kurios galiausiai „sugriovė Bažny- 
čią, sužlugdė kunigystę, sunaikino mišias ir sakramentus“, ir 
patvirtinęs savo „kategorišką atsisakymą“ jomis vadovautis. 
Romoje, kur protestuojantis vyskupas du kartus privalėjo aiš- 
kintis specialiai kurijos sudarytai trijų kardinolų (Garrone'o, 
Wrighto, Taberos) komisijai, atmosfera kaito: 

— Atsiimkite savo tekstą, jis nepriimtinas! 

— Vadinasi, anot jūsų, Bažnyčioje nėra krizės? 

Pavojinga diskusija. Kurčiųjų pokalbis. Popiežiaus ir 
kurijos tikslas buvo paprastas: mainais už keletą nedi- 
delių nuolaidų Lefebvre'as turėjo tyliai, nuolankiai pa- 
klusti valdančiam popiežiui. Argi per visą savo gyvenimą 
Lefebvre'as nebuvo paklusnumo aukščiausiam Bažnyčios 

vadovui skelbėjas? Anot vieno diskusijų dalyvio, monsinjoras 
Lefebvre'as nuosekliai vengė tos temos, griebdavosi juridinių 
samprotavimų ir „neįtikėtinų prielaidų“, sąmoningai painio- 
davo discipliną ir teologiją, maišydavo taktinius argumentus 
ir šventus įsitikinimus. Jis buvo nesugaunamas. Tokios nely- 
gios grumtynės galėjo baigtis tiktai santykių nutraukimu. Į 
naują 1975 m. rugsėjo mėnesį pasiųstą Pauliaus VI laišką, dar 
kartą pareikalavusį paklusti, Lefebvre'as atsakė pritrenkian- 
čia žinia: jis pats įšventins naujus kunigus, nebesikreipdamas 
į draugiškas vyskupijas! 

Artėjant 1976 m. birželio 29 d., to neteisėto įšventinimo 
datai, kurijoje didėjo panika. Valstybės sekretorius kardi- 
nolas Villot prarado kantrybę. Jo pavaduotojas monsinjoras 
Benelli ėmė nervintis. Vienų ir kitų perspėjimai neturėjo 
jokio poveikio. Birželio 27 d., likus kelioms dienoms iki 
įšventinimo, Benelli pasiuntė savo atstovą jėzuitą Ėdouard'ą 
Dhanisą į Flavinji (Kot d'Or), kur vyskupas vadovavo būsi- 
mų kunigų rekolekcijoms. 

- Monsinjore, - maldavo Dhanisas, mosuodamas Pau- 
liaus VI mišiolu, - jeigu jūs sutiksite kartu su manimi laikyti 
šias mišias, Romoje viskas nurims! 

Lefebvre'as atkirto: 

— Aš jau laikiau mišias. 

Dar kitą dieną, birželio 29-ąją, monsinjoras Lefebvre'as 
ramiausiai įšventino trylika kunigų ir keturiolika subdiako- 
nų. Šį kartą iš tiesų mišios įvyko. 


Masonų šmėkla 


Vatikanas atsisakė tikėti nepataisomu dalyku. Liepos 6 d. 
Vyskupų kongregacijos prefektas kardinolas Baggio kreipėsi 
į monsinjora Lefebvre'a: jeigu per dešimt dienų jis nepasuks 

proceso atgal, bus suspenduotas a divinis (nebegalės teikti 
sakramentų). Maištininko atsakymo nereikėjo laukti. Nuo 
šiolei kiekvieną kartą, kai jis pats arba jo sekėjai derėdavosi 
su kitais popiežiais, atsakymas būdavo vienas ir tas pats: ne 
Brolija turi pripažinti savo kaltę, bet popiežius turi atsisa- 
kyti susirinkimo, to „nelaimingo sumanymo, kurį pagimdė 
aukštų bažnyčios ir masonų ložių vadovų slaptas susitari- 
mas“, reformų! 

Šita bažnytinio „stalo teniso“ partija truko trisdešimt 
metų. Ar liepos 22 d. Lefebvre'as buvo galutinai suspenduo- 
tas a divinis? Jo atsakomasis smūgis buvo: taip reaguojanti 
„susirinkimo“ Bažnyčia yra „schizmatinė“, atsiskyrusi nuo 
amžinosios Bažnyčios! Kelių Šiaurės Prancūzijos vyskupų 
kvietimu rugpjūčio 29 d. naujasis disidentas laikė iškilmin- 
gas mišias Lilio prekybos mugėje, entuziastingai plojant 
septyniems tūkstančiams tikinčiųjų, dalyvaujant keturiems 
šimtams žurnalistų, kurie labai patenkinti komentavo tas 
„uždraustas mišias“ ir provokuojamą jas aukojusio monsin- 
joro pamokslą: 

— Ko nori liberalūs katalikai? Suvienyti Bažnyčią ir revo- 
liuciją! Toks tikslas įrašytas susirinkimo dokumentuose! Iš 
šitos neteisėtos sąjungos galėjo atsirasti tiktai pavainikiai: 
naujųjų mišių ritualas, sakramentai yra pavainikiai! 

Užsispyrimas peraugo į radikalumą. Neapykanta - į 
smurtą. 1977 m. vasario 22 d. Paryžiaus savišalpos centre su- 
sirinkusi tradicionalistų grupė nusprendė apsupti kaimyni- 
nę Šardonė Šv. Mikalojaus bažnyčią. Smogiamosios brigados 
vadas buvo Bovė diecezijos kunigas abatas Coache'as, kuris 
sušaukė savo pajėgas, norėdamas savišalpos „Miutiu“ salėje 
vienuoliktą valandą trisdešimt minučių aukoti „mišias pagal 
šventąjį Pijų V“. Bet tikintieji pasuko Šv. Mikalojaus bažny- 
čios link, kur sukalbėjo rožinį, o paskui manu militari iš jos 
išvarė kleboną ir vikarą. Šio sąmyšio siela, jo vadovas buvo 
senas garbės prelatas, Maltos ordino kapelionas monsinjoras 

Francois Ducaud-Bourget, buves Laenneco vardu pavadin- 
tos ligoninés kapelionas, kas sekmadienj jau nuomodaves 
Vagramo salę, kurioje laikydavo nereformuotas mišias; ir 
štai senasis prelatas buvo paskelbtas Šv. Mikalojaus bažny- 
čios „klebonu“! 

Įsigalėjo smurtas. Jauni kraštutiniai dešinieji „saugojo“ 
naujuosius okupantus, daužė klebonijos langus, sienas nura- 
šė keršto šūksniais. Ar monsinjoras Lefebvre'as supeikė šiuos 
nelabai evangeliškus veiksmus? Priešingai, laikraštyje Mznute 
išspausdino straipsnį, pritardamas maištininkams, juos kvies- 
damas užimti kitas bažnyčias. Šiems to ir reikėjo: paralelinės 
bažnyčios vardu ekstremistai užėmė maldos namus ketvir- 
tojoje Paryžiaus apygardoje Sen Meri, o Dū departamento 
sostinėje Bezansone - Dievo Motinos bažnyčią. 


Jono Pauliaus II pasiulymai 


Roma, 1978 m. lapkričio 18 d. Vasaros pradžioje mirė Paulius 
VI. Jonas Paulius I valdė tik trisdešimt tris dienas. Prieš mė- 
nesį išrinktas popiežius Jonas Paulius II Vatikane suteikė 
audienciją monsinjorui Lefebvre'ui. Tokią mintį jam pasiūlė 
Genujos kardinolas Siri. Jis, Siri, buvo neginčijamas įrody- 
mas, kad Bažnyčioje, taip pat ir jos aukščiausiuose sluoks- 
niuose, yra ne mažesnių konservatyvių susirinkimo prieši- 
ninkų nei monsinjoras Lefebvre'as. Argi mirus Jonui XXIII 
ne tas pats Siri sakė: „Prireiks penkiasdešimties metų ištai- 
syti šio pontifikato padarytai žalai“? 

Pokalbis su Jonu Pauliumi II klostėsi sunkiai. Vis dėlto 
naujasis popiežius turėjo nemažai sąlyčio taškų su savo pa- 
šnekovu. Antikomunizmas? Iš Rytų Europos kilęs popiežius 
šia prasme buvo aukščiau negu visi įtarimai. Lotynų kalba? 
Lenkų katalikams ginčai dėl liturgijos kalbos niekada nekė- 

lė problemų, ir pats Wojtyla labai mėgo melstis ir giedoti 
lotyniškai. Sutana? Popiežius nepritarė new look kunigams, 
atsisakiusiems luomo ženklų, ir jis būtų labiau skatinęs vėl 
pradėti nešioti sutaną. Liturgija? Roma, be abejo, turėjo 
palaikyti liturgijos reformą, bet kodėl gi netoleruoti įvai- 
rių mišių šventimo būdų? Skirtingų liturgijų konkurencija 
tikrai nevienija Bažnyčios, bet ar tokia pozicija, kuri popie- 
žiaus akyse buvo tik „disciplinos klausimas“, turėtų pavirsti 
schizma? 

Ar tradicionalistų vadas tikėjosi, kad popiežius pripažins 
visus jo reikalavimus? Kad lyg niekur nieko jam tikrai leis 
grįžti atgal? Kad popiežius išsigins Pauliaus VI, kuriam buvo 
toks artimas? Ar Lefebvre'as apsiriko dėl didžiulės Karolio 
Wojtylos ištikimybės Vatikano II Susirinkimui? Šiaip ar 
taip, arkivyskupas disidentas vėliau nepatenkintas pareiškė 
žurnalistams, kad tas popiežius „nėra asmenybė“. Taip pat 
jis kalbėjo esąs „persisotinęs jo modernaus ir nesuprantamo 
stiliaus“ rašinių. Neįmanoma būti mažiau nemaloniam. 

1984 m. spalio 3 d. Jonas Paulius II pateikė naują pasiūly- 
mą: išimties būdu jis leido naudoti „tridentinį“ ritualą, laiky- 
ti garsiąsias „šventojo Pijaus V mišias“ su sąlyga, kad nebūtų 
atsisakyta 1970 m. mišiolo, nes tokia yra bendroji tvarka. Ti- 
kėjimo mokslo kongregacijos prefektas kardinolas Seperas 
perspėjo popiežių: 

— Atsargiai, Šventasis Tėve, šitas mišias jie pavers vėliava! 

Jonas Paulius II rizikavo. Bet monsinjoras Lefebvre'as, 
kaip jam būdinga, galutinai atmetė šį kompromiso bandy- 
mą. Tai ne mišių, nebe vien tik jų klausimas! Jau seniai jis 
pats ir jo avelės buvo įsitikinę, kad Vatikano II Susirinkimas 
pasuko klaidingu keliu, o religinės laisvės deklaracija „Digni- 
tatis humanae“, prie kurios daug prisidėjo vyskupas Karolis 
Wojtyla, „eretiška“. 1986 m. kovą Jonas Paulius II gavo pik- 
tą laišką, popiežių atvirai kaltinantį „kunigus ir tikinčiuosius 
patraukus į ereziją ir schizmą“. 

Du įvykiai sutvirtino Lefebvre'o „atsparumą“ ir galuti- 
nai pastūmė jo Ekonos sekėjus į atsimetimą: 1986 m. ba- 
landžio 13 d. istorinis Jono Pauliaus II apsilankymas Ro- 
mos sinagogoje, patvirtinęs integristų įsivaizdavimą, kad 
popiežius „pasidavė velniui ir stojo tarnauti masonerijai“; 
tų pačių metų spalio 27 d. įvykęs tarpreliginis susitikimas 
Asyžiuje, kurį Lefebvre'as žurnalui Itinéraires pasiustame 
laiške apibūdino kaip „didžiausią apgavystę ir mūsų Vieš- 
paties įžeidimą“. 

Praėjus kelioms savaitėms po Asyžiaus susitikimo, 
Lefebvre'as pasiuntė Jonui Pauliui II, kaip jis sakė, „nedidelį 
paveiksluotą katekizmą“, jo pirmasis piešinėlis vaizdavo Jėzų 
ir Mariją, kuriems popiežius neleidžia įžengti į Asyžių, nes 
jie nėra pakankamai „ekumeniški“. Lenkas, kurį Lefebvre'as 
toliau vadino „Suvienytų religijų popiežiumi“, tikrai neįver- 
tino to specifinio humoro. 


Vyskupų įšventinimas 


1986 m. maištingajam vyskupui kaip tik sukako aštuoniasde- 
šimt vieneri metai. Jis galvojo apie savo pamainą. Kaip užti- 
krinti savo Brolijos ateitį? Įšventinti kokį nors vyskupą? Jis 
gerai žinojo, kad toks veiksmas reikštų „galutinai nutraukti 
bendrystę su Bažnyčia“. Jau pavargęs senasis prelatas svyra- 
vo. Dar prieš trejus metus naujasis Tikėjimo mokslo kongre- 
gacijos prefektas Josephas Ratzingeris popiežiaus vardu ir 
„Su pačiu didžiausiu rimtumu“ jam parašė laišką, ragindamas 
nedaryti „to, kas būtų tikroji schizmos pradžia, būtent — 
nešventinti vyskupo“. Tuščios pastangos. 1987 m. birželį 
Lefebvre'as peržengė Rubikona: jis „turės sekėjų“. Kardino- 
lui Ratzingeriui jis netgi parašė provokuojamą laišką, prašy- 
damas jo leidimo „sustabdyti Bažnyčios savigriovą“! 

1987 m. liepos 14 d. Ratzingeris priėmė Lefebvre'ą savo 
kabinete Sant Uficio aikštėje. Pokalbis buvo įtemptas. 
Lefebvre'as užsipuolė visus bedieviško susirinkimo nutari- 
mus, neigiančius vaidmenį, kurį turi atlikti bet kuri valstybė, 
gindama tikrąjį katalikų tikėjimą ir pasmerkdama „klaidas“: 

— Bet valstybė nėra kompetentinga religijos srityje! — su- 
šuko Ratzingeris. 

— Galutinis valstybės tikslas - amžinybė! 

— Bažnyčios, monsinjore, ne valstybės! 

Tai buvo neįmanomas dialogas tarp tikslaus, racionalaus 
buvusio teologijos profesoriaus ir griežto, kovingo, atka- 
klaus buvusio misionieriaus. Ratzingeris pakartojo konkre- 
tų perspėjimą: jeigu jo svečias toliau eis schizmos keliu, jis 
bus ekskomunikuotas. Lefebvre'as nebesusivaldė: 

— Schizmos? Jei kalbame apie schizmą, tai ji yra daugiau 
Vatikano padarinys! Šios liberalios, ekumeniškos, revoliuci- 
nės Bažnyčios ekskomunika nieko nereiškia! 

1988 m. vasario pradžioje dienraštyje Le Figaro Lefebvre'as 
pranešė, kad įšventinimo ceremonija galiausiai įvyks birže- 
lio 30 d. Kaip ir 1976 m., Vatikane kilo panika. Balandžio 
12-13 d. du Ekonos atstovai ir du Ratzingerio bendradarbiai, 
tarp jų — būsimasis valstybės sekretorius Tarcisio Bertone, 
Romoje siekė surašyti bendrą penkių punktų protokolą. 
Arkivyskupas disidentas atsisako įšventinti vyskupus už 
Bažnyčios ribų, už tai popiežius patenkins didžiausią sens- 
tančio prelato troškimą: jam leis paskirti įpėdinį, pratęsiantį 
jo darbą. Taip pat Lefebvre'as formaliai liausis koneveikti 
susirinkimo nutarimus ir laikysis „pozityvaus“ požiūrio. Vė- 
liau privačioje aplinkoje Lefebvre'as pagyrūniškai kalbėjo 
vienam savo bičiuliui: 

— Jie atsitraukė visu frontu! 

1988 m. gegužės 4 d. viename Orelijos gatvės vienuolyne 
Lefebvre'as pasirašė galutinį dokumento variantą. Schizmos 
išvengta. Deja! Tą patį vakarą savo Albano rezidencijoje, už 

dvieju Zingsniu nuo Kastel Gandolfo, monsinjoras Lefebvre'as 
pakeitė nuomonę. Kita dieną apie tai pranešė Ratzingeriui: 
įšventinimas įvyks birželio 30 d., tai nuspręsta! Nusivylęs 
Ratzingeris puolė pas popiežių, skubėdamas pranešti apie 
nesėkmingai pasibaigusį paskutinį susitarimą. Birželio 9 d. 
Jonas Paulius II patvirtino, kad toks veiksmas bus laikomas 
schizma. Birželio 15 d. monsinjoras Lefebvre'as žurnalistams 
griežtai pareiškė: 

— Roma apdūmė akis! Mums grasina ekskomunika, bet 
kas gi ekskomunikuos? Roma, kuri prarado katalikų tikė- 
jimą! Mums kalba apie schizmą, bet kokia tai schizma, su 
popiežiumi modernistu? Su popiežiumi, kuris visur skleidžia 
revoliucines idėjas? 

Sena daina. Tie patys argumentai. Nepalenkiamas už- 
sispyrimas. Vis dėlto 1988 m. gegužės 30 d. Ratzingeris pa- 
tvirtino, jog popiežius sutinka, kad Lefebvre'o įpėdinis būtų 
paskirtas rugpjūčio 30 d. Lefebvre'as pasinaudojo proga ir 
birželio 2 d. laiške popiežiui pažymėjo, kad „šitokiu būdu 
vyskupų įšventinimas nėra priešingas Šventojo Sosto va- 
liai“, bet jis pats suras būdų tęsti savo veiklą, kurie palaikys 
judėjimą ir „mus apsaugos nuo Vatikano II Susirinkimo ir 
Asyžiaus dvasios“, kol „modernizmo užkrėstai Romai ateis 
geresni laikai, ir ji sugrįš prie tradicijos“. Birželio 30 d. fata- 
liškoji ceremonija įvyko. 

Birželio 29 d. vakarą Jonas Paulius II ir kardinolas 
Ratzingeris pabandė paskutinį ėjimą. Kardinolas pasiuntė 
telegramą, kurioje „tėviškai“ pakvietė monsinjorą Lefebvre'a 
kuo greičiau atvykti į Romą. Arkivyskupas jau buvo užsida- 
ręs savo bute, kai iš Berno atvažiavęs mersedesas sustojo prie 
Ekonos seminarijos. Apaštališkojo pasiuntinio sekretorius at- 
vežė laišką. Iš tikrųjų - Vyskupų kongregacijos prefekto kar- 
dinolo Gantino reikalavimą, kuriuo monsinjoro Lefebvre'o 
„prašoma“ ir „maldaujama“ atsisakyti savo sumanymo ir sine 
die vykti į Romą, atsiliepiant į asmeninį popiežiaus kvieti- 

mą. Tam ir buvo skirtas automobilis. Lefebvre'as atsisakė. 
Pasiuntinys išvyko vienas. Šį kartą burtas buvo mestas. 
Taigi kas dabar, šiame šešėlių, veidmainysčių ir apsimeti- 
nėjimų teatre, po šitokios daugybės nuolaidų ir užsispyrusio 
neklusnumo, galėtų pasakyti, kokia yra tos schizmos esmė? 


X 


„Besišypsančio“ popiežiaus mirtis 


Baisi tiesa apie paslaptingą 
Jono Pauliaus I mirti 


16 


„Teatleidžia jums Dievas už tai, ką man padarėte 


Kardinolas Albino Luciani, 1978 m. rugpjūčio 26 d., Siksto koplyčia 


OPIEŽIUS mirė! 
= — Taip, žinome, jis mirė dar prieš mėnesį! 


— Ne, šiąnakt mirė naujasis popiežius, Jonas Paulius I! 

1978 m. rugsėjo 29 d. visą rytmetį panašus dialogas skam- 
bėjo visuose planetos kampeliuose. „Besišypsantis“ popie- 
žius Jonas Paulius I, kurį per patį vidurvasarį susirinkusi 
konklava paskelbė Pauliaus VI įpėdiniu, naktį atidavė Die- 
vui sielą. 

Vos paskelbus apie šią netikėtą mirtį, visame pasaulyje 
kilo dvejopa reakcija. Visų pirma nesuskaičiuojama daugy- 
bė apstulbusių ir suglumusių tikinčiųjų; juk kiek kardinolų, 
vyskupų, kunigų, paprastų katalikų daugiau ar mažiau tiki, 
kad Dievas tikrai yra mūsų likimų šeimininkas ir kad prieš 
mėnesį vien tik Šventoji Dvasia vadovavo konklavos narių 
pasirinkimui Siksto koplyčios tyloje! Kas gi įvyko? Ar Baž- 

nyčios kunigaikščiai nusidéjo per dideliu pasitikėjimu savi- 
mi? Ar Dievas norėjo duoti ypatingą ženklą ieškojimų kelyje 
atsidūrusiai Bažnyčiai? Kaip paaiškinti šitą neįtikėtiną rin- 
kimų klaidą? 


Skandalo dvelksmas 


Bet taip pat labai greitai padvelkė skandalu, kurį paskleidė 
abejotinos italų spaudos prielaidos, o jas pasičiupo viso pa- 
saulio žiniasklaida: kokios gėdingos paslaptys glūdi už šios 
staigios mirties? Kodėl pranešimą apie ją lydi tokia gausybė 
neaiškios ir prieštaringos informacijos? 

Taip pat kodėl nebuvo atliktas velionio kūno skrodimas, 
turint galvoj tokią netikėtą mirtį? Ar ne dėl to, kad būtų 
paslėpti nunuodijimo pėdsakai? Jeigu mirtis ištiko dėl „mio- 
kardo infarkto“, kaip skelbiama oficialiai, tai kaip paaiškinti 
švelnią, giedrą mirusio popiežiaus, tarp pirštų kietai suspau- 
dusio kažin kokius popierius, šypseną? Beje, ką tokio popie- 
žius skaitė prieš mirtį? Tos pačios dienos pusę trijų Vatikano 
radijas pranešė, kad popiežius skaitė Kristaus sekimą, o spalio 
2 d. tai paneigė. Kam reikėjo paneigti? Koks tekstas buvo 
atspausdintas mašinėle tuose ypatinguose popieriaus lapuo- 
se? Demaskuojanti kalba? Atstatydinamų prelatų pavardės? 
Kompromituojantys kaltinimai? Prieš jėzuitus, „Opus Dei“, 
masonus, integristus? 

Oficialiuose pranešimuose ir net pačiame Vatikane jų iš- 
provokuotuose komentaruose iš tikrųjų buvo daug netikslu- 
mų ir prieštaravimų. Argi Italijos spaudos agentūros ANSA 
telegramoje, pasiųstoje rugsėjo 29 d. septynios valandos ke- 
turiasdešimt trys minutės, nebuvo parašyta, kad popiežiaus 
rūmuose tarnaujantys mirusiųjų balzamuotojai Arnoldo ir 
Ernesto Signoracci neva buvo ištraukti iš lovos sulig aušra, 

dar net neaptikus popieziaus küno? Beje, o kas pirmasis pa- 
matė mirusįjį? Ar sekretorius Johnas Magee, anot oficialios 
versijos, ar popiežiaus guvernantė sesuo Vincenta? Ir kurią 
tiksliai valandą? 

Kiekviena nors kiek abejotina smulkmena kėlė naujus 
klausimus: kur dingo popiežiaus akiniai ir šlepetės, ku- 
rių, atrodo, niekas nesurado? O kodėl šveicaras sargybinis 
Hansas Roggenas pareiškė, kad taryt, be penkiolikos septy- 
nios, įtartinasis arkivyskupas Marcinkus lyg paklaikęs blaš- 
kėsi palei popiežiaus rūmus? Po šių nemalonių, bet teisėtų 
klausimų netrukus atėjo piktavališkų gandų, ideologinių 
fantasmagoriju ir merkantiliškų veiksmų eilė. Spalio 3 d. 
integristinė, artima monsinjorui Lefebvre'ui ir labai prie- 
šiška kardinolui Villot asociacija „Civilta christiana“ išpla- 
tino biuletenį, teigiantį, kad popiežių galėjo nužudyti ku- 
rijos „liberalai“ ir „masonai“! Netrukus Jeanas-Jacgues'as 
Thierry knygoje Tikroji Jono Pauliaus mirtis kardinolą ka- 
merlingą Villot apkaltino nuslėpus nusikaltimą. Paskui 
knygynuose pasirodė Maxo Morgano-Wittso ir Gordono 
Thomaso apysaka Pontifikas, ispanų žurnalistų Penos ir 
Zottolos rašinys „Nužudė popiežių!“, kuris net buvo tę- 
siniais spausdinamas viename Meksikos laikraštyje, išleis- 
tas Roger Peyrefitte'o romanas Raudonoji sutana ir Davido 
Yallopo - Dievo vardu. 

Yallopas, kuris net ne pats atliko visą tyrimą, rėmėsi 
savo bendradarbio Philipo Willano pateikta informacija. 
Pasinaudojęs keistais Vatikano paskleistais netikslumais, 
jis pavertė Jono Pauliaus I mirtį baisia ir šlykščia drama, 
kur mafijos, visą pasaulį apraizgiusių slaptų ir neįvardytų 
tarnybų fone šmėžuoja žinomos to meto figūros — banki- 
ninkų Michele Sidonos ir Roberto Calvi, Vatikano banko 
direktoriaus vyskupo Pauliaus Marcinkaus ir masonų ložės 
P2 viršininko Licio Gelli. Garbingų kardinolų Jeano Villot 
ir Johno Cody asmenybės, gudriai paverstos „dėdulėmis 

kritikuotojais“, šiems vaizduotės nestokojantiems autoriams 
užtikrino pardavimo knygynuose rekordą. Pavyzdžiui, Vo- 
kietijoje Yallopo knyga maždaug ketverius metus išsilaikė 
geriausiai parduodamų sąraše! 


Luciani rašo Pinokiui 


Taigi kas toks buvo Albino Luciani, kad jo mirtis išskėlė 
tiek emocijų, nevilties, gandų ir spėliojimų? 

Luciani gimė 1912 m. spalio 17 d. darbininkų šeimoje, 
šiaurės rytų Italijos vietovėje Forno di Kanale. Buvo įšven- 
tintas 1935 m., rimtai studijavo Romos Šv. Grigaliaus uni- 
versitete, buvo savo parapijos kunigas, o 1938 m. tapo Be- 
luno, svarbiausio regiono miesto, seminarijos profesoriumi. 
1948 m. jis buvo pakeltas savo diecezijos generaliniu vikaru, 
o dar po dešimties metų — Vitorijos Veneto vyskupu. 1958 m. 
gruodžio mėnesį jį įšventino neseniai išrinktas Jonas XXIII. 
Luciani buvo keturiasdešimt šešeri metai. Kaip visi tos kar- 
tos prelatai, jis aktyviai domėjosi Vatikano II Susirinkimu 
ir todėl užmezgė tvirtus draugiškus ryšius su keliais Baž- 
nyčios „kunigaikščiais“ — belgu Suenensu, prancūzu Marty, 
lenku Wojtyla. 1969 m. gruodį jis buvo paskirtas Venecijos 
patriarchu. 

Albino Luciani buvo šaunus žmogus, geras kunigas, sim- 
patiškas ir nelabai tradicinis vyskupas. Venecijoje jis atsisa- 
kė naudotis savo laiveliu su vyskupo herbu ir plaukiojo kaip 
visi — su vaporetto. Visi stebėjosi jo pamokslų, tarsi pokalbių 
su vaikais, forma; pavadinimu „Žinomiausieji“ jis spausdino 
paprastučius laiškus, skirtus Jėzui, Walteriui Scottui, Figaro, 
Pėguy arba Pinokiui (!), kurie buvo tikra nelaimė knygynams 
ir užtraukė kai kurių aukštų prelatų, baigusių garsiąsias Va- 
tikano mokyklas, išdidų atlaidumą, netgi panieką. 

Paulius VI labai mylėjo šį vyskupą, tokį skirtingą nuo 
Vatikano porporati ir kitų monsignori. 1972 m. lankydamasis 
Venecijoje, didžiulės minios akivaizdoje popiežius nusiėmė 
savo stulą ir ją uždėjo ant patriarcho pečių, tarsi įšventin- 
damas jį į riterius. Kitais metais Paulius VI pakėlė jį į kar- 
dinolus. Šis venecijietis, kaip Italijos vyskupų konferencijos 
vicepirmininkas, buvo aktyvus pusiasalyje, bet beveik neži- 
nomas užsienyje. 1978 m. rugpjūčio 6 d. mirus Pauliui VI, 
niekas rimtai negalvojo, kad Luciani galėtų ateiti į jo vietą. 

1978 m. rugpjūčio 26 d. rytą Siksto koplyčios durys užsida- 
rė už šimto vienuolikos kardinolų rinkėjų nugarų. Nė vienas 
iš ju neįsivaizdavo, kad naujo popiežiaus rinkimai užtruks tik 
vieną dieną. Priešingai, balsavimas žadėjo būti audringas: tai 
vieniems, tai kitiems netiko penkiasdešimt septynerių metų 
Genujos arkivyskupo kardinolo Giovanni Benelli kandida- 
tūra (per smarkus) arba šešiasdešimt dvejų metų Florencijos 
arkivyskupas Giuseppe Siri (pernelyg konservatyvus), arba 
šešiasdešimt aštuonerių metų Netikinčiųjų kongregacijos 
sekretorius Sergio Pignedoli (itin senoviškas). 

Būtent Benelli, suvokdamas, kad neturi jokios galimybės 
būti išrinktas, iškėlė visiems tinkamą kandidatūrą — Albi- 
no Luciani. Šventas žmogus, kilęs iš Venecijos, „kaip Jonas 
XXIII“. Su jokia klika nesusijęs prelatas, bendro sutarimo 
kandidatas. Dėl savo paprastumo ir tvirto tikėjimo visų 
mėgstamas ganytojas. Argi nereikėtų grįžti prie esminių da- 
lykų šiuo neramiu po Vatikano II Susirinkimo laikotarpiu? 
Įtakingasis senasis kardinolas Confalonieri parėmė šį neti- 
kėtą pasiūlymą. 

Balsuojant antrą kartą, reikalai atrodė neblogi. Trečiame 
balsavimo rate jo vardas ryškiai išsiveržė į priekį, ir tada Al- 
bino Luciani pabūgo ir pareiškė, kad atsisako būti popiežiu- 
mi. Tuomet kardinolas Villot, palaikydamas Luciani, pasa- 
kė karštą kalbą, ir venecijietis, atkakliai prašomas daugelio 
kardinolų, galiausiai sutiko. Ketvirtame balsavimo rate jis 

buvo išrinktas devyniasdešimt aštuoniais iš šimto vienuoli- 
kos balsų. 

Jau šeštadienio vakarą naujasis popiežius pasirodė aikš- 
tėje susirinkusiems romiečiams. Pasivadinęs popiežišku 
Jono Pauliaus I vardu, jis pasirinko tęstinumą ir ištikimy- 
bę susirinkimui, draugėn sujungęs abiejų savo pirmtakų, 
Jono XXIII ir Pauliaus VI, vardus. Pasirodęs Vatikano bal- 
kone, konklavos išrinktas popiežius plačiai šypsojosi. Vos 
pasirodęs, jis sukėlė neįtikėtiną palankumo šuorą. Minia 
džiūgavo, spauda taip pat. Džiaugsmas buvo visuotinis. Iš 
Siksto koplyčios išeinantys kardinolai patys buvo nustebę 
tokia atomazga. Kartu su paskutiniaisiais išėjęs jaunasis kar- 
dinolas Karolis Wojtyla, sugrįžęs pas savuosius į Krokuvos 
vyskupo rūmus, buvo beveik apimtas euforijos: 

— Mes išrinkome nepaprastą popiežių! 

Jis akivaizdžiai jautė palengvėjimą. Bent turėjo jausti: sa- 
koma, pirmą kartą balsuojant jis nelauktai gavo kelis balsus. 
Bet dabar visa Bažnyčia liko patenkinta esamu pasirinkimu. 
Naujajam popiežiui dar nėra šešiasdešimt šešerių. Jis turės 
gražaus laiko, kad šiuo dvigubai sunkiu periodu į perdėm 
politizuotą Bažnyčią sugrąžintų nors truputį artimo meilės: 
metai po susirinkimo ir 1968 m. gegužės įvykiai suskaldė 
krikščionis, juos tvirtai padalijo tarp reformistų ir konser- 
vatorių, Vatikano II Susirinkimo šalininkų ir modernizmo 
mėgėjų. Luciani nepriklausė nė vienam klanui. Ar atėjo ra- 
mybės laikai? Ar šitaip būtų nusprendusi Šventoji Dvasia, 
nuilsusi nuo dogmatinių ir disciplininių grumtynių? Kardi- 
nolas Hume'as tai savaip patvirtino: 

— Mes pajutome Dievo buvimą. Mums įrašant jo vardą 
biuleteniuose, tarsi kas vedžiojo mūsų ranką! 

Pati trumpiausia keturių paskutiniųjų amžių konklava 
išrinko beveik niekam nežinomą žmogų. 1939 m. Pacelli, o 
1963 m. Montini taip pat buvo greitai išrinkti, bet jie buvo 

savaime aiškūs kandidatai po, atitinkamai, Pijaus XI ir Jono 
XXII. Jie buvo tiesiog sutverti šiai vietai. Nieko panašaus — 
Luciani atveju: Venecijos patriarchas figūravo įvairiuose 
papabili sąrašuose tik dėl to, kad Šviesiausioji davė nema- 
žai popiežių krikščionijai, taip pat ir jo pirmtakus Pijų X 
ir Joną XXIII. Pati diecezija nebuvo kuo nors reikšminga: 
Venecija — tai didelis kaimas, negalima nė lyginti su tokio- 
mis tikėjimo tvirtovėmis kaip Milano, Genujos ar Turino 
arkidiecezijos. 


„Besišypsantis“ popiežius 


Popiežiaus populiarumo nelemia jo buvusios diecezijos svo- 
ris. Italų vadinamas papa Luciani pavergė romiečius savo pa- 
prastumu ir humoru. Jį iš karto pradėta lyginti su „geruoju 
popiežiumi Jonu“, Jonu XXIII, kuris pakeitė didingąjį ir iš- 
kilmingąjį Pijų XII. Jonas Paulius I privertė kuriją surengti 
vainikavimo ceremoniją labai kuklią. Jis atsisakė per daug 
prabangios tiaros, atgyvenusių trimitų, tradicinės Romos di- 
duomenės palydos ir taip pat sedia gestatoria — prieštvaninių 
laikų nešiojamos kėdės, kol jo neįtikino, kad toji kėdė yra 
puiki priemonė atvykusiems maldininkams nesunkiai pama- 
tyti popiežių. Savo drąsiais palyginimais jis glumino teolo- 
gus, kaip, pavyzdžiui, rugsėjo 10 d. ištaręs: 

— Dievas yra mūsų Tėvas... Daugiau: jis yra mūsų Motina! 

Pirmieji popiežiaus žingsniai buvo paprasti ir verti pa- 
garbos. Jis rašė visas savo kalbas, net ir tas, kurios atrodė 
šiek tiek improvizuotos. Jis daug skaitė, aiškinosi reikalus. 
Kai kurie buvo nepaprastai sudėtingi — finansinė Bažnyčios 
padėtis, ideologiniai Jėzaus Draugijos nukrypimai, „laisvės 
teologijos“ sklaida Lotynų Amerikoje, santykiai su Maskvos 
patriarchatu ar pirmieji „kūdikiai iš mėgintuvėlio“. 

- Jeigu aš būčiau žinojęs, kad kada nors tapsiu popieziu- 
mi, — sušuko jis karta, - būčiau geriau mokęsis mokykloje! 

Šis pokštas slėpė skaudžią tikrovę. Jonas Paulius I, ki- 
lęs iš ramios Venecijos, neturintis jokios užsienio patirties, 
buvo visiškai atsilikęs nuo gyvenimo. Kardinolas Villot, 
kurį popiežius paliko valstybės sekretoriaus poste, jį norom 
nenorom erzino, du kartus per dieną atnešdamas glébius 
bylų, tvirtinamų dokumentų, spręstinų klausimų, priimtinų 
sprendimų tokiomis temomis, apie kurias kartais jis visiškai 
nieko neišmanė! Artimiausios aplinkos žmonės jį dažnai gir- 
dėjo garsiai padejuojantį: 

- Ir kodėl gi jie pasirinko būtent mane? 

Nė pats širdingiausias kunigas, jeigu jis neturi jokios 
Bažnyčios valdymo patirties, negali susitvarkyti su tokia už- 
duotimi. Kad vadovautumei Bažnyčiai, neužtenka mokėti 
kalbėti su vaikais. Ir vargšas Albino Luciani greitai įsitikino 
savo nepajėgumu, nepaisant visų jo pastangų. Po trijų savai- 
čių jis jau pasijuto išsekęs: 

— Kartais aš prašau mūsų Viešpatį mane pasiimti, — prisi- 
pažino jis kai kuriems artimiems žmonėms. 

Anot jo sekretoriaus Diego Lorenzi, popiežius daugybę 
kartų meldė: 

- Dieve mano, pasiimkite mane! 

Jo guvernanté sesuo Vincenza yra keliskart girdéjusi ji 
sakant: 

— Aš neturėčiau čia būti. Aš dėl to meldžiau mūsų Vieš- 
patį, į mano vietą ateis užsienietis (stranžero)! 

Jonas Paulius I dažnai minėjo popiežių „užsienietį“. Jis 
turėjo dvigubą nuojautą: kad jis neilgai bus popiežiumi ir 
kad... jį pakeis lenkas Karolis Wojtyla. Likus kelioms die- 
noms iki konklavos pradžios, Wojtyla pakvietė Luciani pie- 
tų į Lenkų kolegiją Remurijos aikštėje. Viena abiejų bičiu- 
lių pokalbio temų buvo išsiaiškinti, ar naujasis popiežius 
turi būti italas, ar ne. Paradoksalu, bet pats Luciani buvo 

už brazilą Aloiso Lorscheiderį, o tuo metu lenkas laikėsi tra- 
dicijos ir geriau rinkosi italą: 

— Todėl, kad jis yra ir Romos vyskupas! 

Iš kur tas įsitikinimas, kad netrukus Wojtyla ateis į jo 
vietą? Luciani žinojo paslaptį, kuri komplikavo be galo sun- 
kias pareigas: jo sveikata buvo bloga. Bet kas galėjo numany- 
ti, kad Luciani prastai jautėsi? Po popiežiaus mirties vienas 
prancūzų kardinolas tiesiog pasakė: 

- Jeigu kardinolas Luciani mums būtų atrodęs silpnos 
sveikatos, mes jo nebūtume išrinkę! 

Kai kurie jam artimi žmonės žinojo, kad jo nuolat ištinu- 
sios kulkšnys — jam būdavo nelengva nusipirkti tinkamus ba- 
tus — buvo blogos kraujo apytakos požymis. 1975 m. grįžtant 
iš Brazilijos jo vienoje akyje susidarė embolija. Po to pavo- 
jaus signalo jis pradėjo vartoti kraujo krešėjimą stabdančius 
vaistus. Bet kiek į septyniasdešimtmetį žengiančiųjų turi 
tokių rūpesčių dėl sveikatos! Labiau stebinantis faktas: per 
bendrąją audienciją rugsėjo 27 d., trečiadienį, likus dviem 
dienoms iki popiežiaus mirties, pirmoje eilėje susirinkę ligo- 
niai išgirdo tokius netikėtus jo žodžius: 

- Žinokite, kad jūsų popiežius aštuonis kartus gydėsi li- 
goninėje ir buvo keturis kartus operuotas! 

Ar tai draugiškas padrąsinimas, skirtas pakelti labiau už 
jį negaluojančių tikinčiųjų nuotaiką? Daktaras Buzzonetti, 
naujasis asmeninis popiežiaus gydytojas, nieko nežinojo. 
Tuo metu jis rengėsi perimti senojo daktaro Fontanos, va- 
dovavusio Vatikano sveikatos tarnybai, pareigas ir turėjo ke- 
lias dienas atostogų. Nuo pat popiežiaus išrinkimo jis pats 
dar nebuvo jo apžiūrėjęs. Gydytojas dar nebuvo matęs Ve- 
necijos patriarcho ligos istorijos, tebesaugomos jo buvusio 
gydytojo Antonio Da Roso segtuvuose. Bet kam gi galėjo 
atrodyti reikalinga skubinti išsamią šešiasdešimtmečio po- 
piežiaus medicininę apžiūrą? Kas galėjo numatyti? 

Paskutinés valandos 


1978 m. rugsėjo 28 d., be kelių minučių dvidešimt pirmą va- 
landą, popiežius Jonas Paulius I grįžo į savo asmeninį butą 
trečiame apaštališkųjų rūmų aukšte. Diena buvo sunki: 
anksti rytą — svarbus pasitarimas trečiojo pasaulio klausi- 
mais, dalyvaujant kardinolui Gantinui ir popiežiškųjų tarybų 
„Teisingumas ir taika“ bei „Cor Unum“ atstovams; Brazilijo- 
je ir Nyderlanduose reziduojančių nuncijų apsilankymas; po- 
kalbis su vieno Venecijos katalikų laikraščio direktoriumi; 
Manilos arkivyskupo kardinolo Sino vadovaujamų aštuonių 
Filipinų vyskupų vizitas ad limina... 

Popietės pabaigoje, kai laukė dar kartą turėjusio ateiti 
valstybės sekretoriaus, popiežius pajuto stiprų skausmą, bet 
nepaisydamas savo sekretorių raginimo nenorėjo kviesti gy- 
dytojo. Pusantros valandos padirbėjęs su kardinolu Villot, 
popiežius papietavo kaip įprasta saikingai. Paskui ilgai kal- 
bėjo telefonu su Milano arkivyskupu kardinolu Colombo dėl 
savo pamainos Venecijos diecezijos vadovybėje. Tai buvo 
nelengvas reikalas, nes rizikavo pavirsti nesibaigiančiais po- 
kyčiais Italijos Bažnyčios viršūnėse. Ypač popiežiui pakvie- 
tus kardinolą Benelli pakeisti akivaizdžiai pareigų išsekintą 
valstybės sekretorių kardinolą Villot. Svarbiausias popie- 
žiaus kandidatūros rėmėjas Giuseppe Benelli buvo Genujos 
arkivyskupas, šios vietos siekė daugelis... 

Dvidešimt valandų penkiolika minučių pavargęs ir tele- 
fono pokalbiu nepatenkintas Albino Luciani nusprendė eiti 
gulti. Jis kreipėsi į Johną Magee, vieną iš dviejų sekretorių, 
ir paprašė šį pavakaroti su jo vienuolėmis, kurios rūpinosi jo 
buitimi: 

— Pasėdėkite truputį su jomis, jos vis vienos ir vienos! 

Abu kiek sunerimę sekretoriai jam priminė: 

— Švenčiausias Tėve, jeigu pasijusite blogai, paspauskite 
skambučio mygtuką! 

Virš popiežiaus lovos kabojęs skambutis buvo neseniai 
sutaisytas. Žinoma, gydytojo apsilankymas sekretorius būtų 
nuraminęs, bet Jonas Paulius I jautėsi geriau: 

— Buona notte! A domani, se Dio vuole! 


Popiežius pasitraukė į savo kambarius. Antrasis sekre- 
torius don Diego išėjo iš rūmų: jis nemėgo likti užsidaręs 
Vatikane ir kas vakarą susitikdavo su savo bičiuliais vene- 
cijiečiais iš Vatikano pašto administracijos. Visame aukšte 
liko tiktai sekretorius Johnas Magee ir keturios už namų ūkį 
atsakingos vienuolės, tarp jų — sesuo Vincenza, kuri dvylika 
metų tarnavo kardinolui Luciani guvernante Venecijoje ir 
kuri, nepaisydama savo pačios negalavimų, vis dar rytais at- 
nešdavo kavą ir paduodavo vaistus. Popiežiaus paragintas tė- 
vas Magee pasišnekučiavo su vienuolėmis, prieš užsidaryda- 
mas savo kambaryje. Jie kalbėjosi apie popiežių varginančius 
skausmus. Kiek kartų jis jiems sakė, kad kasdien maldauja 
Viešpatį jį „pasiimti“! 

Po penktos valandos sesuo Vincenza, kaip kiekvieną 
rytą, ant stalelio su ratukais prie popiežiaus kambario durų 
padėjo puodelį karštos kavos ir indelį pieno. Po kelių minu- 
čių ji pamatė, kad padėklas nė nebuvo paliestas. Popiežius 
paprastai keldavosi pusę penkių. Kambaryje degė šviesa. Ar 
popiežius dar ilsėjosi? O gal jau buvo koplyčioje? Po sep- 
tynių ar aštuonių minučių sesuo vienuolė pabeldė į duris. 
Neišgirdusi atsakymo, ji įėjo į kambarį, drebančia širdimi 
pakėlė storą lovą dengiančią užuolaidą ir pašaukė: 

- Jūsų Šventenybe! Jūs neturėtumėte šitaip su manimi 
juokauti!.. 

Ar ji palieté popieziu, ar ne? Ar paémé uz rankos? Tai vi- 
sai nesvarbu. Sesuo Vincenza suprato, kad popiezius mires. 
Išsigandusi ji puolė pas kitas vienuoles, paskui — į ketvirtą 


* Labos nakties! Iki rytojaus, jeigu Dievas to norės! (Aut. past.) 

aukštą kviesti sekretoriaus Johno Magee, galiausiai pasibel- 
dė į don Diego duris. Buvo pusė šešių. Magee, ant pižamos 
užsitraukęs sutaną, pabeldė į duris, atidarė, pakėlė sunkią 
užuolaidą... 

Jonas Paulius I sėdėjo tarsi skaitydamas, atsirėmęs į sto- 
ras pagalves. Buvo su akiniais. Virš lovos degė naktinė lem- 
putė. Tarp pirštų tebelaikė suspaudęs popieriaus lapus, ne- 
išslydusius iš atšalusių ir sustingusių rankų. Popiežius buvo 
nebegyvas. Matyt, jis mirė iš karto, be išgąsčio ir panikos. 
Tokiais atvejais gydytojai kalba apie „staigią“ mirtį, tai yra 
natūralią, ištinkančią akimirksniu ir nelauktą. 

Tuojau pat kilo didelė sumaištis. Prie lovos suklupusioms 
vienuolėms garsiai kalbant maldas, grąžydamas rankas at- 
skubėjo kardinolas Villot. Magee jį iškvietė penktą valandą 
keturiasdešimt minučių. Prancūzų prelatas, anksčiau — Ga- 
lijos primas, buvo ne tik valstybės sekretorius, bet ir kamer- 
lingas, todėl pagal kanonų teisę turėjo visus įgaliojimus reng- 
ti laidotuves, o vėliau — rinkimus, vos paskelbus popiežiaus 
mirtį. Žinoma, Villot buvo susijaudinęs. Jis buvo užmezgęs 
draugiškus, beveik artimus ryšius su savo naujuoju šeiminin- 
ku. Bet ir labai sunerimęs: mirus Pauliui VI, vos prieš kelias 
savaites Villot jau buvo nuveikęs visą sunkų darbą, o paskui 
dieną naktį triūsė su naujoku popiežiumi. Be galo išvargęs, 
su ašaromis akyse jis tarstelėjo kai kuriems savo artimiems 
žmonėms: 

— Viskas iš naujo! Viskas iš naujo! 


Kilnus melas ir maišatis 
Penktą valandą keturiasdešimt dvi minutės atvyko ir as- 


meninis popiežiaus gydytojas. Jį iškvietė Magee. Daktaras 
Buzzonetti gyveno už dviejų žingsnių nuo Vatikano. Be 

galo susijaudines Buzzonetti konstatavo mazdaug dvidesimt 
trečią valandą ištikusį „širdies smūgį“, nė nematęs reikalo 
ro Da Roso; paskui jis kartu su Villot ir Magee numazgojo 
mirusįjį. Tada Villot ir jis pats pradėjo rašyti oficialų prane- 
šimą: 

„I978 m. rugsėjo 29 d. apie pusę šešių ryto asmeninis po- 
piežiaus sekretorius Johnas Magee užėjo į popiežiaus kam- 
barį, nes nesusitiko su juo koplyčioje, kur popiežius papras- 
tai tuo laiku eidavo melstis, ir rado jį mirusį savo lovoje...“ 

Kilnus melas: senasis padorumo supratimas jiems neleido 
paminėti sesers Vincenzos. Juk argi kitados nebuvo šnekama 
apie Pijaus XII ir jo guvernantės sesers Pasgualinos ryšius! 
Nėra jokio reikalo skatinti kokius nors ironiškus gandus: 
niekas nesistebės, kad popiežių atrado jo sekretorius. 

Netrukus atvyko neseniai į pensiją išėjęs profesorius 
Fontana. Dieną lankėsi ir kiti gydytojai. Venecijietis gydy- 
tojas Da Rosas automobiliu atvažiavo tik po pietų. Niekas 
nepagalvojo atlikti skrodimo. Pirmiausia dėl to, kad tai nie- 
kada nebuvo daroma, antra, dėl to, kad niekam tai neatro- 
dė reikalinga. Dar daugiau: jeigu kas nors būtų pareikalavęs 
skrodimo, tai būtų sukėlę nereikalingą sujudimą dėl tokios 
aiškios mirties! 

Maždaug po septynių valandų monsinjoras Noė ir vienas 
vienuolis gana nelengvai aprengė mirusįjį popiežiaus drabu- 
žiais ir pernešė jį į Klemenso salę, kur velionis išgulėjo iki 
19 valandos. Tada broliai Arnoldo ir Ernesto Signoracci, 
kurių giminė karta po kartos užsiėmė mirusiųjų balzama- 
vimo verslu, ėmėsi lavono parengimo ir balzamavimo dar- 
bo, vadovaujami Teismo medicinos instituto direktoriaus 
profesoriaus Cesare Gėrino. Buvo taip karšta, kad kūno 
konservavimas iškėlė rimtų techninių problemų, dėl ku- 
riu profesionalių balzamuotoju veiksmai užtruko iki pu- 
sės keturių ryto. Kas tai per gandas, neva abu broliai buvę 

paslaptingai iškviesti sulig aušra? Tai buvo tik Mario di 
Francesco, vieno Italijos spaudos agentūros ANSA žurna- 
listo, padaryta klaida dėl visos sumaišties, lydėjusios prane- 
šimą apie popiežiaus mirtį. 


Žurnalistų sujudimas 


Končiliacione gatvės gale esančioje Sz/a Stampa — sujudimas 
lyg per didžiąsias šventes. Vos tik išgirdę septintą valan- 
dą trisdešimt dvi minutės Vatikano radijo pranešimą, čio- 
nai subėgo akredituoti žurnalistai, jau skambant didžiajam 
Šv. Petro bazilikos varpui. Tarp ju — ir Figaro žurnalistas 
Josephas Vandrisse'as , kuris nebuvo labai nustebęs. Prieš 
keturias dienas, rugsėjo 24 d., po naujojo Romos vyskupo 
pirmųjų mišių Laterano katedroje, jo bičiulis tėvas Gėraud, 
buvęs gydytojas, Šv. Sulpicijaus kongregacijos narys, jam iš- 
sakė savo nerimą: 

— Aš popiežių mačiau iš arti, jis — ligonis. Jeigu būčiau 
galėjęs, būčiau pataręs kuo greičiau atsigulti! 

Ar vertėjo sunerimti? Josephas Vandrisse'as taip pat pri- 
siminė, kad rugsėjo 27 d. Jonas Paulius I priėmė Venecijos 
patriarcho pavaduotojo pareigas einantį monsinjorą Bosą; 
kad savo mirties išvakarėse 28 d. popiežius kartu su kardino- 
lu Gantinu posėdžiavo Teisingumo ir Taikos taryboje; ir kad 
abiem prelatams jų pašnekovas pasirodė „visiškai sveikas“! 

Specialieji pasaulio spaudos korespondentai dar nebuvo 
kreipęsi į „vatikanininkus“. Jie sudarė atskirą grupelę, kur 
visi vienas kitą pažinojo ir kalbėjo ta pačia kalba. Jie šaipėsi 
iš tų pačių dalykų: kai vienas žurnalistas pajuokavo, kad toks 
pamaldus popiežius galėjo skaityti tik Kristaus sekimą, nie- 
kas nesuabejojo. Ir kai apie keturioliktą valandą trisdešimt 
minučių toji klaidinga informacija pateko į Vatikano radiją, 

vidurdienio žinių rengėjas tėvas Farusi ją pranešė. Niekas 
nenustebo. Kai kurie klausytojai paskambino į redakciją tei- 
raudamiesi, kokį būtent Se&zzo skyrių popiežius skaitė prieš 
mirtį! Ir tik po keturių dienų Valstybės kanceliarija paneigė 
tą informaciją. 

Menkos pirmųjų valandų paslaptys subliuško pažvelgus 
atidžiau. Štai monsinjoras Marcinkus, kurio toks ankstyvas 
pasirodymas išprovokavo nepamatuotus įtarimus; paaiškėjo, 
kad jis visada tuo laiku ateidavo į savo kontorą, kaip ir tą 
rytą, kai jį pastebėjo seržantas Roggenas. Kalbant apie kai 
kuriuos dingusius velionio daiktus, pasirodė, kad Romoje 
gyvenusi netikra popiežiaus sesuo Pia vargais negalais pa- 
teko į pastatą ir niekam nieko nesakiusi pasiėmė mirusiojo 
akinius ir šlepetes! 

Bet tą staigią netektį gaubiančių šešėlių nuoseklus išsklai- 
dymas vis dėlto nepaaiškino, nuo ko iš tikrųjų mirė popie- 
žius. Kardinolas Baggio, kuris iš Villot perėmė kamerlingo 
funkcijas, klausimą suformulavo aiškiai: 

— Ar Luciani pakirto vien tik pontifikato svoris? Ar jis 
mirė, nes pavargo širdis? Gal silpnas išoriškai jo kūnas ne- 
sugebėjo pakelti sielos polėkio, kai jis beatodairiškai pasiau- 
kojo, ištaręs „taip“. Tikėtina, kad mirtis jį nusinešė, tarsi iš 
anksto atskleidusi jo laukiantį atlygį. 

Britų žurnalistas Johnas Cornwellas atliko patį kruopš- 
čiausią šios dramos tyrimą. Apie tai parašytoje knygoje Nak- 
ties vagis jis pateikė drasia hipotezę: savo mirties vakarą Jo- 
nas Paulius I galėjo jaustis ypač išmuštas iš vėžių pokalbio 
su Villot ir Colombo, labai prieštaravusiems jo siūlomiems 
kurijos viršūnių pertvarkymams. Dėl streso ir pervargimo 
popiežius pamiršęs išgerti kraujo krešėjimą stabdančius 
vaistus, o be įprastinės dozės padidėjusi lemtingos trom- 
bozės rizika. Apie 23 valandą sunerimęs sekretorius Magee 
radęs ant kabineto grindų parkritusį popiežių. Tada kartu 

su kolega Diego Lorenzi paguldes ji į lovą, kad rytą jį rastų 
padoriai ir giedrai atrodantį. Ši hipotezė yra tikėtina, nors ją 
ir paneigė abu svarbiausi veiksmo dalyviai. 

Jeigu ši nekalta manipuliacija būtų buvusi patvirtinta, ji 
nebūtų pakeitusi nei pasaulio, nei Bažnyčios veido. Tiesą 
sakant, ne taip svarbu, kurią valandą mirė „besišypsantis po- 
piežius“, nei tikros ar netikros pastangos, kurių ėmėsi keli 
artimi žmonės, be galo troškę staigią, „nepavyzdinę“ ir visus 
nuvylusią mirtį paversti šventu paveikslėliu, skirtu pamal- 
džioms damoms. 

Svarbu suvokti, ar daugybė popiežiaus užuominų apie jo 
greitą mirtį, nereguliarus vaistų vartojimas, griežtas atsisa- 
kymas pasirodyti gydytojui po pirmojo širdies smūgio ne- 
išreiškė jo sąmoningos, apgalvotos valios atsiduoti Dievo va- 
liai, niekieno kito, tiktai Dievo. 

Jonas Paulius I maldavo Dievą leisti jam numirti. Ir jis 
buvo išklausytas. Savižudis popiežius — tai nekasdienis atve- 
jis. 

„So-li-darnošč!“ 


Kaip popiežius lenkas pakeitė Istorijos eigą 


„Sis popiežius yra Dangaus duotas!“ 


Aleksandras Solženicynas, interviu BBC radijui (1979 m.) 


OMA, 1981 m. gruodžio 13 diena. Jau nuo anksty- 

vo ryto visas pasaulis žino, kad Lenkijoje generolas 

Wojciechas Jaruzelskis įvedė karinį įstatymą, pava- 
dintą „karo padėtimi“, ir kad naktį buvo suimti tūkstančiai 
„Solidarumo“ profsąjungos veikėjų. Visi ryšiai su Lenkija 
nutrūko. Apie Lechą Walesa - jokios žinios. Vidurdienį po- 
piežius Jonas Paulius II kalbėjo Dievo Motinos maldą kartu 
su Šv. Petro aikštėje susirinkusiais trisdešimčia tūkstančių 
maldininkų; jis akivaizdžiai buvo susijaudinęs ir negalėjo nu- 
slėpti jį graužiančio nerimo: 

- Lenkijoje jau pralieta tiek daug kraujo! 

Ar istorija ėmė stabčioti? Popiežius bijo, jis nerimauja, 
kad Kremliaus įkvėptas brutalus Lenkijos raidos posūkis at- 
gal jos neįtrauktų į beviltišką pasipriešinimą, pavirsiantį sa- 
votišku pilietiniu karu. 1920 m. gimęs Karolis Wojtyla matė 
karą ir okupaciją, nacizmą ir stalinizmą; jis gerai pažinojo 

savo bendrapiliečius ir neįsivaizdavo, kad jie klusniai nusi- 
lenktų tam generolui su tamsiais akiniais, Varšuvoje įvedu- 
siam savo tvarką. 

Popiežius buvo sukrėstas ir nežinojo, kaip reaguoti. Pa- 
prastai iš daugybės šaltinių jis gaudavo patikimą informaciją 
apie padėtį Lenkijoje, bet dabar beveik nieko nežinojo apie 
tą dramatišką naktį: nebeveikė nei teleksas, nei telefonas, 
nutrūko skrydžiai iš Lenkijos į kitas pasaulio šalis, ir žinios 
pasiekdavo tik iš žmonių, palikusių šalį laivais, traukiniais ar 
mašinomis. 

Vakaruose susijaudinimas buvo didelis, ypač — Italijoje. 
Romoje popiežius, kaip kiekvieną sekmadienį lankydamas 
kurią nors miesto parapiją, buvo maloniai nustebęs, tarp su- 
sirinkusiųjų išvydęs Italijos užsienio reikalų ministrą Emi- 
lio Colombo, atėjusį jam pareikšti savo „solidarumo“. Tai 
ir mažai, ir daug. Jo kolega prancūzas Claude Cheyssonas, 
pasibaigus NATO šalių pasitarimui Briuselyje, tą pačią die- 
ną „Europe 1“ bangomis išsakė bendrą Vakarų Europos vy- 
riausybių nuomonę: 

— Savaime aišku, mes nieko nedarysime! 

Iš Jungtinių Valstijų — jokio pranešimo. Prezidentas Ro- 
naldas Reaganas buvo prašęs CŽV direktorių Williamą Casey 
nuolat informuoti popiežių apie padėtį jo šalyje, ypač — apie 
sovietinės intervencijos riziką. Buvęs CŽV direktorius ir ypa- 
tingasis prezidento Reagano pasiuntinys generolas Vernonas 
Waltersas dar lapkričio 30 d. savo asmeninėje bibliotekoje 
popiežiui buvo parodęs palydovines nuotraukas su aiškiai 
matomomis karinėmis pajėgomis, sutelktomis prie Lenkijos 
sienų. Tačiau nuo to sekmadienio ryto, po karinio įstatymo 
įvedimo, - visiškai nieko: sakytumei, sniegas ir debesys išve- 
dė iš rikiuotės pačius gudriausius palydovinius seklius. 

Popiežius nerado sau vietos, taip nutrūkus ryšiams su 
gimtąja žeme. Gruodžio 16 d., trečiadienį, per bendrą sa- 
vaitinę audienciją jis išsakė „susirūpinimą savo tėvyne, savo 

tauta, kurios sūnus jis yra“ ir tik atsargiai išreiškė apgailes- 
tavimą, kad Lenkijos valdžia atsisakė „dialogo“. Gruodžio 
19 d., šeštadienį, jis išsiuntė į Varšuvą keliaujantį nuncijų 
Luigi Poggi - seną vilką, Rytų Europos reikalų žinovą; jį lydė- 
jo kurijoje dirbantis lenkas monsinjoras Januszas Polonecas; 
oficialus tikslas — išsiaiškinti padėtį. Monsinjoras Poggi ge- 
rai išmanė lenkų problemas. Prieš jam išvykstant popiežius 
asmeniškai su Pogei kalbėjosi ir jam patikėjo slapta nuvežti 
generolui Jaruzelskiui skirtą popiežiaus laišką; vieną jo ko- 
piją turėjo gauti Lenkijos primas, kitą — „Solidarumo“ pirmi- 
ninkas ponas Lechas Walesa. Šis laiškas, priminęs gruodžio 
16 d. Silezijos Vujeko šachtoje įvykusias mirtinas grumtynes, 
buvo karštas raginimas sustabdyti „bet kokį kraujo pralieji- 
mą“. Nepaisydamas diplomatinio tono, popiežius užbaigė: 
„Aš kreipiuosi į jūsų sąžinę, generole...“ 


Popiežius iš Rytų Europos 


1978 m. spalio 16 d. Prisiminkime nepaprastą nustebimą, 
kai tądien konklava išrinko popiežių lenką. „Kremlius būtų 
labiau norėjęs matyti Solženicyną, išrinktą JTO generali- 
niu sekretoriumi, negu lenką — popiežiumi“, - pakomen- 
tavo vienas italų žurnalistas. Taiklus pastebėjimas. Vos tik 
išrinktas Jonas Paulius II numatė apsilankymą gimtojo- 
je šalyje. Jis apie tai pranešė savo aplinkai, parašė laišką 
savo diecezijos tikintiesiems. Pasitaikė gera proga aplan- 
kyti gimtinę: kitų metų pavasarį, uždarant paties kardino- 
lo Karolio Wojtylos pradėtą dar prieš septynerius metus, 
1972 m. gegužės 8 d., vyskupijos sinodą, turėjo būti šven- 
čiama Krokuvos vyskupo šventojo Stanislovo kankinystės 
devynių šimtų metų sukaktis. Ką tik išrinktas Šventasis 
Tėvas apie šį projektą prabilo valstybės sekretoriui kardi- 

nolui Jeanui Villot, kuris paslapčiomis kreipėsi į La Croix 
vyriausiąjį redaktorių ir puikų Rytų Europos žinovą, savo 
bičiulį Antoine'ą Wenger: 

— Ar toji sukaktis — tikrai labai svarbus įvykis? 

Tuo metu į šį projektą beveik neatkreipta dėmesio. Juk 
reikia būti lenku, krokuviečiu ir, pageidautina, istoriku, kad 
žinotumei, jog 1079 m. balandžio 11 d. Skalkos Šv. Mykolo 
bažnyčioje mišias aukojusį vyskupą Stanislovą iš Ščepanovo 
savo ranka nužudė pats karalius Boleslovas II. Po šimtmečio 
Kenterberio katedroje lygiai taip pat parkrito Thomas Be- 
cketas, nužudytas Henriko II Plantageneto parankinių. To- 
kiomis pačiomis aplinkybėmis ir dėl tos pačios priežasties: 
vyskupas Stanislovas taip pat nenorėjo, kad Bažnyčia pasida- 
rytų įrankiu valstybės rankose. Kas turi ausis, teklauso... 

Romoje kai kurie apie tai žinoję wonsignori tą popiežiaus 
lenko romantišką pasimatymą su savo tauta po neseno išsi- 
skyrimo palaikė jausmingu kaprizu. Jie blogai pažinojo Joną 
Paulių II. Jam tai reiškė — pramušti totalitarizmo sieną, pa- 
sitelkiant stiprų istorinį ir kultūrinį pagrindą, suartėti su jo 
taip gerai pažįstama „tylinčia Bažnyčia“. 1978 m. lapkričio 
5-aja, praėjus kelioms dienoms po konklavos, per pirmą ofi- 
cialią naujojo popiežiaus išvyką į Asyžių, viena moteris sušu- 
ko praeinančiam Jonui Pauliui II: 

— Švenčiausiasis Tėve, nepamiršk tylinčios Bažnyčios! 

Nė sekundės nesudvejojęs, popiežius atsakė: 

— Tylinčios Bažnyčios nebėra, nes ji kalba mano balsu! 

Daug vandens nutekėjo Vyslos upe nuo to laiko, kai 
1966 m. pavasarį partijos sekretorius Wladislawas Gomulka 
neleido, kad Paulius IV atsilieptų į kardinolo Wyszinskio 
kvietimą ir atvykęs į Lenkiją vadovautų jos tūkstantmečio 
iškilmėms. 1978 m. rudenį, kai Gomulkos įpėdinis Edwardas 
Gierekas gavo tokį patį prašymą, situacija buvo pasikeitu- 
si: nusistovėjo geri Bažnyčios ir valstybės santykiai, o po- 
piežius buvo lenkų tautybės. Sunku jam uždrausti aplankyti 

gimtąją šalį, ypač tokiu metu, kai Lenkija puikavosi esanti 
„liberaliausia“ socialistinio bloko šalis! Taip pat ir politikos 
srityje — ar ne geriau tokį įtakingą tautietį padaryti savo sa- 
jungininku? Centrinio komiteto narys Stanislawas Kania, 
vos perėmęs armijos, policijos ir religijos reikalus, įtikinėjo 
Edwardą Giereką: 

— Ar tik Lenkijos reikalai ne geriau sprendžiami Romos 
Šv. Petro bazilikoje negu Vavelio pilyje? 

Ši mintis reiškė: ar tik politine prasme popiežius nebus 
didesnis „realistas“ už Krokuvos arkivyskupą? Argi Lenkijos 
vieningajai darbininkų partijai nebuvo svarbu demonstruoti 
gerą valią? Naujojo popiežiaus pareigų perėmimo ceremoni- 
joje, — ji buvo tiesiogiai transliuojama per Lenkijos televiziją, 
negirdėtas įvykis! - vyriausybei atstovavęs ministras Kakolas 
jos prašymu Romoje atvirai pareiškė, kad aukščiausias Baž- 
nyčios kunigas Lenkijoje bus visada maloniai sutinkamas. 
Žinoma, su viena sąlyga, kad data būtų nustatyta bendru su- 
tarimu... Deja! Po kelių dienų, be jokių derybų su Lenkijos 
vyriausybe, popiežius pats paskelbė apie savo ketinimą ge- 
gužės mėnesį atvykti į Krokuvą ir, kaip numatyta, paminė- 
ti šventojo Stanislovo kankinystę. Stanislawas Kania vėliau 
sakė, kad vyriausybei tai buvo ne tik nusivylimas, o tikras 
iššūkis: 

- Pirmojo popiežiaus apsilankymo Lenkijoje tikslas — pa- 
ties didžiausio Bažnyčios ir valstybės konflikto Lenkijos is- 
torijoje paminėjimas! Tai nepriimtina! 

Nepaisant sunkios geležinės rankos, komunistų vadovus 
atskyrusios nuo Bažnyčios atstovų, buvo rastas šioks toks 
kompromisas: Jonas Paulius II atvyks ne gegužę, bet... bir- 
želį. Paskutinėmis sausio dienomis šį sprendimą patvirtino 
Lenkijos vieningosios darbininkų partijos politinis biuras. 
Savaime aišku, „vieningai“, nors yra žinoma, kad nedidelė 
partijos „kietųjų“ grupelė griežtai pasisakė prieš šią kelionę. 
Maskva neramiai stebėjo šį keistą „baletą“... nelabai žinoda- 

ma, kaip uždrausti popiežiaus vizitą. Galiausiai pats Leoni- 
das Brežnevas paskambino Edwardui Gierekui, ragindamas 
atšaukti savo sprendimą: 

— Patarkite popiežiui, kuris yra nuovokus žmogus, atsisa- 
kyti kelionės dėl pablogėjusios sveikatos! 

Per vėlu. Labai primityvus patarimas, ir Gierekas nebe- 
galėjo nieko padaryti. 


„Reikia atidaryti sienas!“ 


Varšuva, 1979 m. birželio 2-oji. Tądien Lenkija pasipuošė 
įvairiaspalvėmis gėlėmis, geltonomis ir baltomis (Vatikano 
vėliavos spalvos) gairelėmis, raudonos ir baltos spalvų vė- 
liavomis (Lenkijos spalvos) ir šimtais tūkstančių Šventojo 
Tėvo portretų, kurie plazdėjo visuose balkonuose. Nuo to 
momento, kai Okecies oro uoste popiežius pabučiavo gim- 
tąją žemę (vėliau šį veiksmą pakartojo daugybę kartų kitose 
šalyse), niekas nežinojo, kaip klostysis vizitas. Didžiausias 
susidomėjimas, įkaitusi atmosfera. Daugybė gandų: neva 
ministras pirmininkas Jaroszewiczius mirė nuo širdies smū- 
gio; neva dievažin ką pikta sumanę rusai uždarė Lenkijos 
sieną... 

Varšuviečių sutikimas buvo keistai ramus. Tarsi tie de- 
šimtys tūkstančių susigrūdusių žmonių, pirmą kartą matan- 
čių popiežiaus kortežą, nedrįso rodyti savo entuziazmo, tik- 
tai susižavėję šypsojosi arba daugiau verkė iš susijaudinimo. 
Net Vakarų žurnalistai nežinojo, ką rašyti pirmuosiuose 
komentaruose. New York Times vedamojo žurnalistas ga- 
liausiai pastebėjo, kad „popiežiaus kelionė niekuo negresia 
Lenkijos politikai“. Specialusis France-Sozr korespondentas, 
skubėjęs „kaip nors užbaigti pranešimą“ iki pirmųjų mišių 
pradžios Pergalės aikštėje, savo telekse parašė: „Popiežius 

patyrė fiasko“. Kolega iš Figaro jį įtikino pakeisti pavadini- 
mą. Pačiu laiku: po valandos čia susirinko kokie trys šimtai 
tūkstančių varšuviečių — entuziastingi, laimingi, apstulbę 
nuo tokios gausybės. Jie negalėjo atsitokėti, kad ši aikštė 
Varšuvos centre kelioms valandoms pavirto neįsivaizduoja- 
ma laisvės erdve. Ypač tą akimirką, kai išgirdo tą baltarūbį 
žmogų su šypsenėle lūpose, sviedžiantį režimui žodžius: 

— Niekas jokioje pasaulio dalyje negali pašalinti Kristaus 
iš žmonijos istorijos! 

Pasigirdo pirmoji tos dienos plojimų banga. Galinga, ne- 
sibaigianti, nenumaldoma. Tarsi laisvės šauksmas, ženklas, 
kad viskas yra įmanoma. Kitą dieną prie Šv. Onos bažnyčios 
susirinkusiems šimtui tūkstančių Varšuvos studentų popie- 
žius ištarė šiuos žodžius: 

— Nuo vakar aš svarstau, ką reiškia šie plojimai. Aš ma- 
nau, kad tai Šventoji Dvasia man pašnibždėjo: svarbu ne tai, 
kad žmonės ploja, bet kada jie ploja! 

Visai tautai tai buvo didi žinia, kad režimas nenužudė nei 
jos tikėjimo, nei jos identiteto, nei vienybės. Tikras elektro- 
šokas. Istorijos ratas pradėjo suktis. Diena po dienos — vis 
didesnės minios, ypač lenkų krikščionybės lopšyje Gniezne, 
Marijos kulto sostinėje Čenstakavoje ir Aušvice, kurį popie- 
žius vadino „šiuolaikinio pasaulio Golgota“. Visoje šalyje dar 
niekada tiek neskambėjo telefonai, kompensuodami oficia- 
lios spaudos skurdą; daugelyje dienraščių - šykštūs, medine 
kalba parašyti oficialios agentūros PAP pranešimai; vieninte- 
liame sąžiningai apie popiežiaus kelionę informuojanciame 
laikraštyje Tygodnik Powszechny — žiaurios cenzūros žirklės; 
televizijoje — sausi reportažai, nes operatoriams buvo duotas 
įsakymas nerodyti stambių minios planų, ir reikia pasakyti, 
kad tai buvo tikras technikos žygdarbis! 

Birželio 10 d. pusantro milijono tikinčiųjų susitelkė Blo- 
nijos pievoje šalia Krokuvos. Neaprėpiama minia tarsi sapne 

klausėsi popiežiaus paskutinio pamokslo, kur jis du kartus 
sušuko: 

— Reikia atidaryti sienas! 

Altorius buvo pastatytas ant didžiulės šešių šimtų metrų 
pakylos, ir kai kurie iš gausių mišių celebrantu — kardinolai 
Bengschas ir Tomasekas iš Berlyno ir Prahos — netikėjo nei 
savo akimis, nei ausimis. 

"Tauta šurmuliavo visą savaitę, nuo vienų mišių iki kitų. 
Milijonai žmonių, per trisdešimtį metų įpratę „sakyti tie- 
są“ šeimoje arba tarp draugų, bet tylėti viešumoje, suvokė 
savo jėgą, savo didybę. Virš žmonių galvų visados kyšodavo 
daugybė rankų su nedideliais magnetofonais, įrašinėjančiais 
brangius žodžius, kurie vėliau paplito kasetėmis, jau nebe 
cenzūruotomis, ir ištisus mėnesius tie žodžiai buvo aptarinė- 
jami bažnyčiose, tikinčiųjų būreliuose, dvasinėse draugijose 
ir kitose laisvės salose, kurias Bažnyčia pasiūlydavo visiems, 
atmetusiems komunizmą. 


1980 m. rugpjūtis Gdanske 


1980 m. rugpjūčio 17 d., sekmadienis, Kastel Gandolfo. Jo- 
nas Paulius II per RAI televiziją žiūri žinias kartu su savo 
sekretoriumi Stanislawu Dziwiszu. Baltijos pakrantėje jau 
tris dienas vyksta streikas. Visas pasaulis savo akimis išvydo, 
kaip per rytines mišias proletarai darbo drabužiais priima 
komuniją, klūpomis prie altorių, paskubomis sukaltų po di- 
džiule Lenino laivų statyklos iškaba: STOCZNIA GDANS- 
KA IM. LENINA. Kamera slinko per tuos keistus revoliuci- 
onierius neįprastoje aplinkoje ir ant antrųjų vartų užfiksavo 
Čenstakavos Juodosios Madonos atvaizdą, šalia jos - Jono 
Pauliaus II portretą. 

Taip pat ir Romoje Šventojo Tėvo žvilgsnis staiga sustojo 
prie jo paties paveikslo, iššaukiamai pakabinto ant statyklos 
sienos. Popiežius nuleido galvą ir ilgam paniro į savo min- 
tis. Jis geriau nei bet kas suprato tokio afišavimo prasmę. Jis 
suvokė, ką tai reiškia ir kokia yra rizika. Žinoma, ne popie- 
žius išjudino tą streikų bangą; pirmoji priežastis buvo eko- 
nominės padėties pablogėjimas. Bet praėjus metams po jo 
triumfo kelionės į tėvynę neatsitiktinai streikai prie Baltijos 
tapo tokie masiniai, tokie drąsūs, tokie džiaugsmingi. Pa- 
lyginus su ankstesniais darbininkų sukilimais Rytų Berlyne, 
Budapešte, Prahoje, Poznanėje, Gdynėje, Ursuse, Radome, 
nauja buvo tai, kad šie streikai buvo pažymėti krikščionių 
tikėjimo antspaudu. Šie streikai taip pat buvo solidarūs: 
Gdansko streikininkai pirmiausia atsisakė tartis su valdžia, 
kad nenuviltų darbininkų kituose regionuose; visoje Lenki- 
jos teritorijoje darbininkai ir intelektualai organizavo vie- 
ningą pasipriešinimo tinklą... 

Jonas Paulius II buvo susirūpinęs. Jis žinojo, kad lenkai 
žaidžia su ugnimi. Pirmosiomis lenkų krizės dienomis Ro- 
moje duotas paprastas nurodymas — atsargumas ir korektiš- 
kumas! Vatikano radijuje informacinių pranešimų tonas ne- 
pakito: jokio nereikalingo entuziazmo, jokio lengvabūdiško 
džiugesio! Niekas nepamiršo neatsakingų kalbų per Miun- 
chene veikiantį Amerikos radiją „Laisvoji Europa“, prasidė- 
jus 1956 m. Vengrijos krizei. 

Jonas Paulius II nutraukė savo kelių dienų tylą Kastel 
Gandolfe ir rugpjūčio 20 d. Šv. Petro aikštėje susirinkusių 
į bendrąją audienciją dvidešimties tūkstančių maldininkų 
netikėtai paprašė melstis už Lenkiją, o jis pats meldėsi už 
„laisvę Bažnyčiai, taiką tėvynei“, prašė „apsaugoti tautą nuo 
visokio pavojaus“. Aliuzija buvo aiški. Labiau už viską popie- 
žius bijojo sovietinės intervencijos. Po neramumų Ursuse ir 
Radome jis kartą viename pamoksle pasakė: 

— Mes negalime sau leisti elgtis neatsakingai, nes mūsų 
nepalanki geografinė padėtis... 

Vieną vakarą Šventasis Tėvas nebeiškentė ir parašė mon- 
sinjorui Wyszynskiui palaikymo laišką, kuriame priminė 
„sunkią lenkų tautos kovą už duoną kasdieninę“, „už socia- 
linį teisingumą“, kad „užtikrintų savo neliečiamą teisę į tin- 
kamą gyvenimą ir jo raidą“. Varšuvos primas atsidūrė prieš 
žiaurią dilemą: Bažnyčia tikrai negali išduoti tokių pamal- 
džių darbininkų, savo ganomųjų, bet ji turi stengtis neišpro- 
vokuoti gresiančios intervencijos. Kai 1968 m. rugpjūtį buvo 
uzgniauztas Prahos pavasaris, Leonidas Brežnevas buvo aiš- 
kiai apibrėžęs socialistinių šalių statusą, kurį vadino ribotu 
suverenitetu. Konkrečiau: bet koks politinis nukrypimas 
nors vienos „broliškos šalies“ viduje yra pavojus visoms ki- 
toms, todėl turi būti nuslopintas. 

Rugpjūčio 26 d. Censtakavoje primas pasakė kokiam 
šimtui tūkstančių maldininkų labai santūrų pamokslą, ku- 
riame nedviprasmiškai parėmė streikininkų reikalavimų 
teisėtumą, bet ir nepaprastai atsargiai įterpė tai, ko tikėjosi 
valdžia — raginimą grįžti į darbą. Gierekas ir Kania trynési 
rankas: neįtikėtina, kad taip pasakytų pats Wyszynskis. Per 
agentūrą PAP Lenkijoje ir „Interpress“ agentūros teleksu 
didžiosiose Vakarų žiniasklaidos priemonėse partija išpla- 
tino pačias nuosaikiausias pamokslo vietas. Netgi Lenkijos 
televizijos laida truko trisdešimt penkias minutes, — neregė- 
tas dalykas! Bet partija persistengė. Iš primo pamokslo buvo 
kuo rūpestingiausiai išvalyta bet kokia valdžios kritika. Jis 
buvo toks išbraukytas, kad nepatikėję darbininkai galvojo, 
jog tai netikras tekstas, ir ignoravo Wyszynskio raginimą 
nutraukti streiką. 

Dėl primo pamokslo buvo išlieta daug rašalo, tiek pri- 
rašyta, kad liko nepastebėta viena detalė: prieš tris dienas 
streikininkų vadovas Lechas Walesa subūrė nedidelę patarėjų 

grupę, sudarytą iš didžiausių šalies intelektualų. Tarp jų buvo 
žurnalo W7ez vyriausiasis redaktorius Tadeuszas Mazowiec- 
kis, buvęs vyriausiasis Znak redaktorius Bohdanas Cywins- 
kis, Varšuvos katalikų intelektualų klubo (KIK) generalinis 
sekretorius Andrzejus Wielowiejskis. Trys Šventajam Tėvui 
artimos asmenybės. 

Rugpjūčio 31 d. pasirašyti Gdansko susitarimai, filmuo- 
jant viso pasaulio televizijoms, buvo neįtikėtina pergalė, kuri 
gerokai pranoko sunkias darbininkų derybas su vyriausybe. 
Daugybė stebėtojų pažymėjo, kad per dvi nepaprastos įtam- 
pos savaites nebuvo nė vieno žuvusio, nė vieno sužeidimo, 
nė vieno susirėmimo prie Baltijos ir didžiuosiuose pramonės 
miestuose. Visi šypsojosi išgirdę, kad laivų statyklų streiko 
komitetas uždraudė įnešti į įmonės teritoriją nors mažiausią 
degtinės butelaitį. Juokinga? Žinoma, ne. 

O iš tikrųjų — pavojinga pergalė. Popiežius puikiai ži- 
nojo, kad Kremlius negali pritarti Gdansko susitarimams 
anksčiau ar vėliau nesureagavęs; komunistų partija norom 
nenorom toleruoja daug dalykų — privatų žemės ūkį, religi- 
jos laisvę, bet ne abejonę jos „vadovaujamu vaidmeniu“ or- 
ganizuojant visuomenę. Todėl Gdansko susitarimuose įtvir- 
tintas profsąjungų savarankiškumas reiškė ne ką kita, kaip 
įskilimą nepajudinamoje Lenkijos vieningosios darbininkų 
partijos monopolijoje, tvarkant šalies reikalus. Kitą dieną 
po susitarimų pasirašymo, per generalinę audienciją Jonas 
Paulius II paminėjo „moralinę Lenkijos teisę į suverenitetą 
ir nepriklausomybę“ bei pasakė meldžiąsis dėl to, kad jo šalis 
netaptų „jokios, nesvarbu iš kur kylančios, agresijos auka“. 

Jo būgštavimus patvirtino „brangiajam draugui Kaniai“, 
rugsėjo 5 d. pakeitusiam Giereką aukščiausiame Lenkijos ko- 
munistų partijos poste, skirta „sveikinimo“ telegrama: „So- 
vietiniai komunistai jus laiko drąsiu kovotoju už tikruosius 
liaudies interesus <...>, už vadovaujančio partijos vaidmens 
stiprinimą ir socializmo pozicijų Lenkijoje įtvirtinimą <...>, 

laiko žmogumi, kuris tvirtai remia tarptautinį proletariatą...“ 
Kitais žodžiais, trauktis atgal, „brangus drauge“, ir „kuo grei- 
čiau, kitaip — saugokis!“ 

Jonas Paulius II šį tekstą suprato geriau negu bet koks 
Kremliaus specialistas iš Vakarų; jis žinojo, kad esant to- 
kioms aplinkybėms ateitis nieko gero nežada. Leonido Brež- 
nevo aplinkoje tikrai pradėta nerimauti. 1980 m. gruodžio 
5 d. Maskvoje susirinko Varšuvos sutarties šalys, ir reikėjo 
labai nedaug, — būtent karštos Stanislawo Kanios kalbos, — 
kad būtų priimtas sprendimas įvesti į Lenkiją karines pajė- 
gas ir paskelbti karo įstatymą. Kania išvengė blogiausio. Bet 
po metų jį pakeitė generolas Wojciechas Jaruzelskis, gavęs 
įpareigojimą įvesti tvarką šalyje, kadangi sovietinė interven- 
cija buvo nepageidautina. 1981 m. gruodžio 13 d. užduotis 
buvo įvykdyta... 


Priešintis ar ne? 


1981 m. gruodžio 21 d., Vatikano valstybė. Jau visa savaitė, 
kaip galioja „karo būklė“. Tą pirmadienį beveik prieš vi- 
durnaktį Jonas Paulius II prie savo buto slenksčio pasitiko 
Varšuvos vyskupo padėjėją ir Lenkijos vyskupų konferenci- 
jos generalinį sekretorių monsinjorą Bronislavą Dabrowskį, 
kurį pabučiavo ir įsivedė į savo kabinetą ilgam, labai ilgam 
privačiam pokalbiui. Pagaliau popiežius išgirdo patikimą in- 
formaciją apie padėtį Lenkijoje... 

Pokalbis su monsinjoru Dabrowskiu buvo be galo svar- 
bus. Viloje šalia Varšuvos, kur prievarta buvo laikomas 
Lechas Walesa, prelatas visiškai slaptai su juo susitiko; 
monsinjoras žinojo, kad „Solidarumo“ pirmininkas nenu- 
sileis, nepaisydamas siūlymų bendradarbiauti ir jam daro- 
mo spaudimo. Jis paaiškino, kad Lenkijos vyskupų taryba į 

Jaruzelskio raginimą „susitarti“ atsakė griežta laikysena: nė 
minties Bažnyčiai pradėti „kalbėtis“ su karine valdžia, kol 
truks karo būklė. 

Jonas Paulius II, sužinojęs tikrąją padėtį, po šito pasi- 
kalbėjimo apsisprendė: is neatsižadės „Solidarumo“. Pasiprie- 
šinimo ženklas buvo duotas gruodžio 24-osios vakarą, kai jis 
savo rankomis uždegė ant lango žvakę, kuri degė per visą 
Kalėdų naktį, ir visuose pasaulio kampuose sušvito dešimtys 
tūkstančių kitų žvakelių. Solidarumo labui... 

Nepaisant Walesai ir jo draugams suduoto baisaus ir, kaip 
galima spręsti, galutinio smūgio, Jono Pauliaus II sprendi- 
mas jį palaikyti buvo lemiamas pasirinkimas. Nes jis - popie- 
žius, o ne paprastas kokios nors Gdansko parapijos klebonas 
ir net ne Krokuvos arkivyskupas! Bet rizika buvo labai di- 
delė ir, jo akimis, peržengė Lenkijos reikalus. Jeigu komu- 
nistinė valdžia suves savo sąskaitas su Lenkijos visuomene, 
kaip nutiko Rytų Berlyne 1953 m., Budapešte — 1956 m., Pra- 
hoje — 1968 m., viltys ištrūkti iš totalitarizmo košmaro bus 
palaidotos. Solidarumas - tai ne tik dešimties milijonų narių 
profsąjunga, ne tik nepaprastai galingas visuomeninis judėji- 
mas, tai pati rafinuočiausia masinio pasipriešinimo komunis- 
tinei sistemai forma, tai įrodymas, kad pergalė yra įmanoma 
be ginkluotos kontrrevoliucijos, be kraujo praliejimo. Jeigu 
šis nesmurtinis, „legalus“ veikimo būdas patirs pralaimėjimą, 
artimiausioje ateityje bus įmanomi tiktai beviltiški, teroris- 
tiniai, mirtini veiksmai. Rizika buvo milžiniška. Ir moralinė, 
ir politinė, ir gerokai peržengianti Lenkijos sienas. Savo Ka- 
lėdų sveikinime Jonas Paulius II apie tai aiškiai pasakė: 

— Tegu gėrio jėgos triumfuoja prieš blogio jėgas! Tegu tei- 
singumo, pagarbos žmogui, tėvynės meilės jėga triumfuoja 
prieš ją naikinančias jėgas — fizinę ir moralinę neapykantą 
bei griovimą! 

Popiežius žvelgė toliau. Įsijungdamas į kovą, jis ne tik 
siekė ginti visuotines vertybes, kurias įkūnijo uždraustoji 

profsąjunga, — taikų problemų sprendimo būdą, solidarumą, 
laisvę. Jis taip pat norėjo išsaugoti patį „Solidarumą“, kaip 
būsimo dialogo su valdžia dalyvį. Nubrėžta politinė linija dau- 
giau nebesikeitė: reikia atnaujinti dialogą tarp valdžios ir vi- 
suomenės, reikia atrasti nacionalinio sutarimo galimybę, kuri, 
žinoma, nėra lengvatikių sandėris. Dialogas, nacionalinis su- 
tarimas: šis tuo metu nelabai kitų suprantamas tikslas išlaikė 
laiko išbandymą ir po septynerių metų pagaliau laimėjo. 

Jau 1982 m. sausio I d. per maldos į Mergelę Mariją va- 
landą Jonas Paulius II iškilmingai patvirtino savo poziciją, 
girdint kelioms dešimtims tūkstančių maldininkų, tarp ku- 
rių tai čia, tai ten plevėsavo vėliavėlės su užrašu SOLIDAR- 
NOŚĆ. Popiežius jas sveikino ranka arba žvilgsniu ir šiais 
kovingais, nedviprasmiškais ženklais bei žodžiais tvirtai pri- 
minė dirbančių žmonių teisę kurti nepriklausomas profsą- 
jungas, naudotis šeimos ir asmens teisėmis: 

— Tai yra svarbus klausimas! Ne tik vienai kuriai šaliai, 
bet ir žmonijos istorijai! 

Miniai audringai plojant, popiežius pridūrė, kad viskas 
visiems būtų aišku: 

— Šia prasme solidarumas yra visų tautų paveldas! 

Popiežius nepamiršo nė didžiosios politikos. Po kelių 
dienų jis kaip kasmet pasakė oficialią kalbą diplomatinio 
korpuso nariams. Jonas Paulius II priminė, kad Bažnyčios 
diplomatinės veiklos prioritetas yra ne tik „nepažeidžiamos“ 
žmogaus teisės, bet ir „ne mažiau šventos“ tautų teisės. Jis 
atvirai pasmerkė Jaltos susitarimų pasekmes: 

— Pasidalijimas hegemonijos sritimis, netgi jei yra nu- 
lemtas ypatingos ir istoriškai nulemtos padėties, neturėtų 
pateisinti tokio pasidalijimo tęstinumo, tuo labiau kad juo 
siekiama apriboti kito suverenitetą! 

Po mėnesio, vasario 12 d., monsinjoras Silvio Luoni, 
Šventojo Sosto atstovas, Madrido Europos saugumo ir ben- 
dradarbiavimo konferencijoje (CSCE) reziumavo: Vatikanas 

„nusprendė neatsisakyti savo veiksmų, net jeigu kitų Euro- 
pos tautų solidarumas nusloptų dėl vienų ar kitų priežasčių“. 
Net jeigu Vatikanas liktų vienas... 


Kaip užbaigti „karą“? 


Varšuva, 1983 m. birželio 16 d., septyniolikta valanda. Po- 
piežiaus lėktuvas nusileido Varšuvos Okecies oro uoste. 
Komentatorių nuomonės prieštaringos: ar teisus popiežius, 
atvykęs oficialiai paminėti Čenstakavos šventovės 600 metų 
sukakties, nors dar neatšaukta „karo būklė“, nors Lenkijos 
valdžia popiežiui neleido vykti į Gdanską, nors dauguma 
opozicijos vadovų — Bronislawas Geremekas, Wladyslawas 
Frasyniukas, Jacekas Kuronas ir septyni šimtai kitų „Solida- 
rumo“ veikėjų — tebėra įkalinti? Ar taip neremiami generolo 
Jaruzelskio, trokštančio tarptautinio pripažinimo, siekiai? 

Tačiau vos atvykęs Jonas Paulius II nedviprasmiškai pa- 
reiškė, kad jis būtų norėjęs asmeniškai „aplankyti visus ligo- 
nius ir kalinius“, ir paprašė jų „kartu vienytis dvasioje“. Tarsi 
to būtų negana, jis paminėjo, kad yra vietų, „kur jis šį kartą 
negali nuvykti“. Tai aiški užuomina apie Gdansko miestą, 
kur vyriausybės nurodymu dešimtys milicininkų laikė bute 
įkalintą „privatų asmenį“ Lechą Walesa, tik per televiziją 
galėjusį matyti Šventojo Tėvo atvykimą. 

Iš tikrųjų dar prieš nusileisdamas Varšuvoje popiežius su- 
telkė visų dėmesį. Pasirengimas 1983-iųjų kelionei buvo toks 
pat svarbus, kaip ir pats vizitas. Perspektyva vėl pajusti ste- 
buklingojo 1979 m. popiežiaus apsilankymo atmosferą ge- 
rokai nusivylusiai lenkų visuomenei buvo bendro pakilimo 
veiksnys: nesuskaičiuojami praktiniai pasitarimai, daugybė 
dvasiniams klausimams skirtų susirinkimų, vykusių visuo- 
se šalies kampeliuose, buvo galimybė nenuleisti vėliavos: 

Bažnyčiai — paguosti tikinčiųjų širdis, „Solidarumui“ — pri- 
minti, kad profsąjunga dar gyva, visiems žmonėms - kurstyti 
vilties liepsnelę. 

Popiežiui su šarvuotu įstiklintu papamobiliu atvykus į 
Varšuvos centrą, tai čia, tai ten, nepaisant nurodymų laikytis 
santūriai, nepaisant asmeninės rizikos, pasigirdo šauksmai: 

— So-li-darnosc! 

Minia tramdė savo entuziazmą ir pyktį, ji žinojo šios 
kelionės tikslą. Vyskupai ir kunigai, laikydamiesi nurody- 
mų, be perstojo aiškino, kad tai maldingas religinis vizitas, 
o ne politinė manifestacija. Bet kai Varšuvos senamiestyje 
esančioje Šv. Jono katedroje Šventasis Tėvas prabilo „apie 
karčią neviltį, pažeminimą, kančią, laisvės suvaržymą, nei- 
giamą poveikį, pamintą žmogaus orumą“, žmonės nebeiš- 
tvėrė, nes jau penki šimtai dienų, kaip jie troško nebetylė- 
ti, šaukti: S0-//-darnosč! 

Lygiai tas pats — ir birželio 18-osios vakarą Censtakavoje. 
Tankiomis gretomis išsirikiavusi itin gausi tvarkos tarnyba 
filtravo einančius į aikštę žmones ir atimdavo net ir ma- 
žiausią plakatą. Šimtai tūkstančių jaunuolių ašarų pilnomis 
akimis griausmingai pasveikino popiežių. Ir tada Šventasis 
Tėvas staiga išvydo išsiskleidžiant dešimtis vėliavėlių ir di- 
džiulių vėliavų, kurių neaptiko žmones tikrinę policininkai, 
vakaro prieblandoje jis išvydo sušvitusį draudžiamą žodį: 
SOLIDARNOŚĆ! 

Į šį nesibaigiantį visos tautos — studentų, žemdirbių, dar- 
bininku, intelektualų — šauksmą popiežius atsiliepė labai 
tiksliais žodžiais, plėtodamas trijų vertybių temą: pirmiau- 
sia — tiesos, paskui — solidarumo (per visą viešnagę jis žaidė 
žodžio solidarnosc iš didžiosios ir iš mažosios raidės reikšmė- 
mis); tačiau popiežius ypač pabrėžė pergalės temą. Tebega- 
liojant „karo būklei“, tai buvo akivaizdus paradoksas. 

— Yra tik moralinė pergalė! — birželio 17 d. sušuko popie- 
Zius Dešimtmečio stadione. 

Sekmadienį, devyniolikta dieną, Čenstakavoje, kur su- 
sirinkusi milijoninė minia rodė pergalės ženklus, Jonas 
Paulius II prie Jasna Gūros Juodosios Madonos kojų vie- 
toj įžadų ženklo padėjo kulkų suvarpytą baltą diržą, kurį 
jis dėvėjo 1981 m. gegužės 13-ąją — pasikėsinimo, kurio auka 
tapo, dieną. 

— Nesileisk nugalimas blogio, nugalėk blogį gerumu! — 
priminė popiežius, cituodamas šventąjį Paulių. 

Taigi popiežius, tuo metu pasaulyje dar nelabai žinomas 
ir nelabai suprantamas, nužymėjo krizės sprendimo, „socia- 
linio dialogo“ gaires. Jis buvo nepaprastai tikslus, kalbėda- 
mas šia tema: 

— Neišleidžiant iš akių skirtingų grupių interesų, dialogu 
reikia nuolat siekti taikaus sutarimo, naudotis visuotinė- 
mis demokratinėmis teisėmis ir pareigomis, veikti esamose 
struktūrose ir daugybėje reguliuojančių instancijų... 

Kokia kaina? Valdžiai viskas aišku: „pakanka“ nubrauk- 
ti Gdansko susitarimus. Bažnyčia ir valstybė, visas išorinis 
patriotizmas sukurtų naują ir „konstruktyvų“ institucinį 
„sutarimą“. Tiesa, už „Solidarnošė“ nugaros, bet praeitis yra 
praeitis! Ar Šventasis Tėvas pasirengęs tokiai nuolaidai? Jis 
davė atsakymą birželio 22 d. didžiojoje Karalių pilies menė- 
je, kai generolas Jaruzelskis pamėgino ištirti popiežiaus pa- 
laikymą Walesai: 

— Ar tikrai Jūsų Šventenybė turi noro susitikti su tuo 
žmogumi? 

Jonas Paulius II nė nemirktelėjo: 

— Toks mano noras. 

Patylėjęs Jaruzelskis nusileido: 

— Tebūnie taip. 

Netrukus po Jono Pauliaus II sugrįžimo į Romą vienas 
incidentas tapo ryškiu atsakymu tiems, kurie dar abejojo 
popiežiaus apsisprendimu. „Privatus“ ir šiek tiek improvi- 
zuotas Šventojo Tėvo susitikimas su Lechu Walesa įvyko 

viename kalnų namelyje Chocholuvo slėnyje, pačioje Tatrų 
širdyje. L'Osservatore Romano viceprezidentas don Virgilio 
Levi šį susitikimą pakomentavo birželio 24-osios vedamaja- 
me straipsnyje, kuriame parašė, kad popiežius paaukojo „So- 
lidarnošė“ lyderį aukštesniems dialogo tikslams. Ar tai buvo 
tiesiog apsirikimas? Sąmoninga dezinformacija? Straipsnio 
pavadinimas — „Garbinga auka“. Įpykusio Šventojo Tėvo re- 
akcija buvo staigi: praėjus kelioms valandoms po straipsnio 
pasirodymo, Levi buvo atleistas! 


Gorbačiovas keičia kortas 


1987 m., birželis. Varšuva, Poznanė, Lodzė... Atrodo, Istorija 
kartojasi. Tūkstančiai įvairaus amžiaus tikinčiųjų spraudžiasi 
prie tų pačių metalinių užtvarų; Šventajam Tėvui stačiomis 
važiuojant papamobiliu pro šalį, gieda tas pačias giesmes. 
Ištisos savo klebonų vedamos parapijos žygiuoja naktimis, 
tvirtai laikydamos aukštai iškeltą Nukryžiuotąjį, su maisto 
produktų prikimštomis kuprinėmis, o kartais — ir rüpestin- 
gai slepiamais transparantais. Iškeltų rankų miškas, milici- 
jos panosėje rodomas pergalės ženklas ir bevardėje minioje 
švystelintys bei akimoju išnykstantys lozungai: So-/;-darnosc! 
Lech-Wa-lesa! Aplink gigantiškus altorius — neaprėpiama jūra 
žmonių, pulkai kamžų ir vienuolių gobtuvų, sutanų ir polici- 
jos uniformų. Vėl gerai pažįstamu, skambiu ir įtaigiu balsu 
sakomi pamokslai, kviečiantys lenkus išsaugoti viltį, o jų ša- 
lies vadovus — gerbti žmogaus teises. 

Ir vis dėlto Istorija prieš keletą mėnesių ėmė keistis. 
1987 m. sausio 13 d. Vatikane popiežius septyniasdešimt mi- 
nučių kalbėjosi su generolu Jaruzelskiu. Anot paties popie- 
žiaus, tai buvo „tikrai istorinis“ vizitas, praėjus kiek daugiau 
kaip penkeriems metams po „karo būklės“ įvedimo, nors 

pagrindinės Vakarų šalys tebešnairavo į generolą juodais 
akiniais. 

Abu vyrai jau ėmė pažinti vienas kitą. Buvęs tėvų marijo- 
nų auklėtinis tebenešiojo akinius padūmavusiais stiklais, bet 
nebedrebėjo iš jaudulio prieš aukščiausią Bažnyčios vadovą, 
kaip per pirmąjį susitikimą 1983 m. birželį. Dabar jie šnekė- 
josi „kaip lenkai“, atsakingi už „tėvynės“ ateitį, ir abu įsiti- 
kinę, kad esama padėtis negali tęstis ir kad būtina nutraukti 
blokadą. Juk popiežius ir jo svečias, jie abu tikrai gerai žino, 
kad naujasis Kremliaus vadas Michailas Gorbačiovas, regis, 
yra nusprendęs pakeisti kortas SSSR ir Europos politikoje. 
Prieš tris mėnesius Krokuvos laikraštyje Tygodnik Powszech- 
ny jie abu perskaitė SSSR žinovo Andrzejaus Drawicziaus 
stebinantį straipsnį apie pokyčių Maskvoje viltį. Ko gero, 
atėjo metas rizikuoti. 

Susilpnėjus „Solidarumui“, valstybė ir Bažnyčia susitiko 
akis į akį, todėl būsimo „nacionalinio susitaikymo“ perspek- 
tyvoje abi institucijos privalėjo padaryti nuolaidų. Genero- 
las pažadėjo, kad, „jei vizitas gerai pavyks“, jis neabejotinai 
paskelbs politinio pliuralizmo ir tikrų diskusijų, į kurias bus 
įtraukta visuomenė, pradžią. Taip pat ir popiežius šiek tiek 
atsitraukė, — taip nutikdavo nedažnai, — ir užtikrino, kad 
Vatikanas diplomatiškai pripažins Lenkijos režimą. Per 
maldingą kelionę popiežius netgi kalbėjo apie „pagarbą vals- 
tybės pagrindams, apie priimtinus socialistinius valstybės 
principus...“ Ko gero, pagaliau prasidėjo didysis susitaiky- 
mas, apie kurį svajojo valdančioji partijos grupuotė ir didžio- 
ji dalis vyskupų. 

Vis dėlto pati kelionė įgavo kitokią kryptį. Jau Tarnuve 
popiežius pavadino 1984 m. politinės policijos nužudytą ku- 
nigą Popieluszko „pavyzdžiu XXI amžiaus kunigams“. Gdy- 
nėje jis leidosi į ilgus svarstymus apie žodį „solidarumas“, 
siejantį ne tik žmones, bet ir tautas. Per visą kelionę jis vis 
kartojo ir kartojo žmogaus teisių reikalavimą. Tą patį rytą 

„SO-LI-DARNOŠČ!“ 


Vesterplatės tvirtovėje, kur buvo paleisti pirmieji Antrojo 
pasaulinio karo patrankų šūviai, Jonas Paulius II pakvietė 
jaunimą priešintis! Didžiausiam valdžios nusivylimui, ji šitoje 
simbolinėje vietoje tikėjosi išgirsti taikinimo kalbas taikos 
tema. 

Gdanske popiežius davė valią entuziazmui. Pusantro mi- 
lijono žmonių susirinko buvusiame Zaspos oro uoste, tapu- 
siame gyvenamųjų namų kvartalu, kur Pilotų gatvėje kaip tik 
gyveno Lechas Walesa. Patvinusi žmonių jūra mišių viduryje 
pradėjo skanduoti: 

— So-li-darnosc! So-li-darnosc! 

Tai darė įspūdį net pačiam popiežiui, iškilusiam virš ti- 
kinčiųjų prie trisdešimt šešių metrų aukščio laivo formos 
altoriaus, kurio „kapitonu jis šiek tiek jautėsi“. Be nutylėji- 
mų, be teologinių išvedžiojimų popiežius pareikalavo taikyti 
Gdansko susitarimus ir atkurti uždraustą profsąjungą: 

— Viso pasaulio dirbantys žmonės dėkoja jums, pradėju- 
siems šią kilnią kovą! - sušuko Jonas Paulius II ant to keisto 
laivo su iškeltais trimis kryžiais, su trimis sukryžiuotais inka- 
rais, aukštai aukštai virš Lenino laivų statyklos. 

Prieš mišias Lechas Walesa asmeniškai susitiko su po- 
piežiumi, per tas nepaprastas pamaldas gavo komuniją iš jo 
rankų, o pulte užpuolusiems žurnalistams pareiškė: 

— Aš iš naujo įkroviau savo akumuliatorių! 

Birželio 14 d. popiežiaus išlydėti susirinkusiems oficia- 
liems asmenims teko ilgokai palaukti pilant smarkiam lie- 
tui. Tą patį rytą popiežius buvo nuėjęs pasimelsti prie Jerzy 
Popieluszko kapo Stanislovo Kostkos bažnyčios sode. Bet 
vėlavimo priežastis buvo kita. Iš tikrųjų paskutinę minutę 
generolas Jaruzelskis panoro dar kartą pasikalbėti su savo 
svečiu pačiame oro uoste. Generolas popiežiui papriekaišta- 
vo, kad šis itin griežtai atsiliepė apie režimą; kad nuėjo per 
toli, kalbėdamas apie Gdansko susitarimus ir gindamas „So- 
lidarumą“; kad nesilaikė jų sutarties sąlygų. Penkiasdešimt 

penkios minutės karšto privataus ginčo, kurį Jonas Paulius 
II užbaigė švelniai, bet tvirtai: 

— Aš tiktai paminėjau jūsų pačių Konstitucijos straips- 
nius! 

Prireikė net dvejų metu, - ir Gorbačiovo pritarimo, - kad 
būtų pradėtas įgyvendinti tas „nacionalinis susitaikymas“, 
toks svetimas komunistinei ideologijai. 1989 m. vasario 6 d. 
Varšuvos Radvilų rūmų didžiojoje salėje prasidėjo istorinis 
„apvalusis stalas“, dalyvaujant viso pasaulio televizijoms, 
bendrai pirmininkaujant dešiniajai Jaruzelskio rankai mi- 
nistrui Kiszczakui ir... pagaliau pripažintos lenkų opozicijos 
įgaliotiniui Lechui Walesai. Šių Rytų Europoje negirdėtų 
derybų objektas — „Solidarumo“ profsąjungos, vienintelės, 
galinčios išvesti šalį iš sunkios politinės, ekonominės ir so- 
cialinės padėties, dalyvavimas „nacionaliniame susitarime“. 
Būtent šito popiežius reikalavo ištisus šešerius metus. 

Balandžio 17 d. buvo galutinai patvirtintas naujas „Solida- 
rumo“ legalizavimas. Birželio 4 d. ir 18 d. profsąjungos vado- 
vai masiškai dalyvavo rinkimuose į įstatymų leidžiamuosius 
organus. Atgijusi profsąjunga visuotinai laimėjo rinkimus, ir 
rugpjūčio 24 d. vienas iš jos atstovų buvo pakviestas Varšu- 
voje sudaryti nekomunistine vyriausybę — pirmą kartą Rytų 
Europos istorijoje. Tai buvo Tadeuszas Mazowieckis, vienas 
artimiausių Jono Pauliaus II bičiulių. 

XII 
Bulgary tinklas 


Kas slepiasi už bandymo pasikésinti 
į Joną Paulių II 1981 m. 


„Žmogiškąja prasme pasikėsinimas tebėra paslaptis.“ 


Monsinjoras Stanislawas Dziwiszas, 2001 m. gegužės 3 d., Liublinas. 


OMA, Šv. Petro aikštė, 1981 m. gegužės 13-oji. Be- 

veik septyniolikta valanda. Bazilikos kairėje, už 

Varpų arkos, popiežius Jonas Paulius II įlipa į savo 
atvirą didįjį džipą kartu su sekretoriumi Stanislawu Dziwi- 
szu, majordomu Angelo Gugelis, keliais civiliškai vilkin- 
čiais policininkais, atsakingais už asmens apsaugą. Sabatino 
Baglioni vairuoja džipą. Įprastas dalykas. 

Kaip kiekvieną pavasario trečiadienį minia žmonių, ben- 
drosios audiencijos gryname ore dalyvių, užplūdo visą aikštę 
tarp Berninio kolonų. Popiežius lenkas mėgo šiuos kassa- 
vaitinius pasimatymus su viso pasaulio maldininkais. Jis juos 
paversdavo svarbiomis katechezės valandėlėmis, kuriomis 
nuolat pagyvindavo savo visuomet įtemptą dienotvarkę: vi- 
durdienį jis pietavo su savo bičiuliu, garsiu prancūzų genetiku 
Jérôme’u Lejeune'u; išvakarėse priėmė Krokuvos Jogailaičių 

universiteto delegaciją, su kuria kalbėjosi apie padėtį Lenki- 
joje; ką tik, enciklikos „Rerum novarum“ devyniasdešimties 
metų proga, jis pradėjo meditacijų apie socialinę Bažnyčios 
doktriną dienas... 

Pasirodžius baltajam džipui, daugiau kaip dvidešimt 
tūkstančių žmonių pratrūko entuziastingais plojimais ir 
pradėjo mojuoti skarelėmis ir skrybėlėmis. Džiaugsmo šūks- 
niai ir giesmės visomis pasaulio kalbomis. Automobilis lėtai 
važiavo pro tikinčiųjų gretas, įprastu ratu einančiu maršru- 
tu, atskirtu medinėmis užtvaromis. Baltai vilkintis žmogus 
tvirtai laikėsi už džipo turėklų, o dešine ranka laimino susi- 
rinkusiuosius. Šypsodamasis jis pasilenkdavo, spausdavo iš- 
tiestas rankas, linkčiodavo. Kartais pačiupdavo į glėbį kokį 
mažylį, jį pabučiuodavo ir grąžindavo motinai. Šis sportiškas 
popiežius, rodos, lengvai pakėlė karštį, buvo energingas ir 
ištvermingas. 

Už popiežiaus saugumą atsakingi šveicarų gvardiečiai ir 
italų policininkai, apsupę automobilį, atidžiai stebėjo susi- 
rinkusius, bet nepamatė vos už kelių metrų su džiūgaujančia 
minia susiliejusių dviejų ginkluotų vyrų, kurie „ramiai“ lau- 
kė, kada galės šauti į Šventąjį Téva. Pilku švarku ir baltais 
marškiniais vilkintis Mehmetas Ali Agca stovėjo prie vieno 
barjero antroje maldininkų eilėje, rankoje gniauždamas 9 
mm brauningą, slepiamą permestame per petį krepšyje. Už 
kokių dvidešimties metrų nuo jo, šalia fontano — Oralas Ce- 
likas, nedidukas žmogus, vilkintis odine striuke, su džinsais 
ir sportbačiais, prie krūtinės spaudžiantis 7,65 mm „beretą“, 
o nedideliame krepšyje - puolamąją granatą. Abu vyrai buvo 
gerai apžiūrėję aikštę, jie žinojo, ką turi daryti. Savo „Ford 
Taunus“ automobilį pastatė Porta Andželikos gatvėje; po jų 
pasikėsinimo kilus neišvengiamai panikai, jie galės lengvai tą 
gatvę pasiekti... 

Septyniolika valandų septyniolika minučių. Baigdamas 
pirmąjį ratą aplink aikštę, Bronzos vartų pusėje popiežius 

susilygino su abiem žudikais. Agca lėtai pakėlė pistoletą ir 
du kartus iššovė į savo taikinį, esantį už trijų metrų nuo jo. 
Toliau stovintis Celikas iššovė vieną kartą. Į dangų staiga 
pakilo šimtai balandžių. Džipe Jonas Paulius II sukniubo 
ant savo sekretoriaus rankų, kuris suprato tik viena: pataikė 
į popiežių! 

— Kur?! - suriko Dziwiszas lenkiškai. 

— Į pilvą! - atsakė popiežius skausmo perkreiptu veidu. 

— Jums skauda? 

— Taip! 

Iš tikrųjų Šventasis Tėvas buvo sužeistas į pilvą, dešinę 
alkūnę ir kairės rankos rodomąjį pirštą. Visiems šaukiant ir 
grūdantis, džipo vairuotojas staiga padidino greitį, kad pri- 
važiuotų greitosios pagalbos automobilį, pastatytą už kolo- 
nados. Bet jame nebuvo reanimacinės įrangos, reikėjo per- 
kelti popiežių į kitą greitąją, o toji iškart nurūko tarsi raketa 
į Džemeli kliniką; pats popiežius buvo prašęs, kad jį, reikalui 
esant, guldytų į ligoninę kaip visus žmones, o ne laikytų po- 
piežiaus rūmuose. 

Džemeli klinika yra privati tūkstančio aštuonių šimtų 
vietų ligoninė už šešių kilometrų nuo Šv. Petro aikštės. Buvo 
darbo dienos pabaiga. Nors ir būta kamščių, greitoji pagalba 
per aštuonias minutes — tai tikras žygdarbis — atlėkė į vietą. 
Asmeninis popiežiaus gydytojas daktaras Buzzonetti buvo 
išvykęs, taip pat ir jo slaugas. Prie Šventojo Tėvo palinkęs 
Stanislawas Dziwiszas išgirdo kelis lenkiškai sumurmėtus 
žodžius, tarsi kokią maldą: 

— Marija, mano Motina... Jėzau... 

Paskui jis prarado sąmonę. Nerimas buvo neapsakomas. 
Popiežius merdėjo. 

Šv. Petro aikštėje apstulbimą pakeitė panika. Visur lakstė 
policininkai. Ten, kur įvyko pasikėsinimas, žudiko kulka pa- 
taikė į dvi amerikiečių turistes - Rose Hall ir Anna Odre. Jas 
taip pat išgabeno greitoji pagalba. Celikas pabėgo: Lowellas 

Newtonas, ABC televizijoje dirbantis amerikietis, jį aiškiai 
matė dingstantį minioje, vis dar su pistoletu rankoje. 

Tuo metu Ali Agca negalėjo pavyti savo bendrininko: ne- 
didukė vienuolė juodu abitu, sesuo Letizia, šaukdama smar- 
kiai įsikibo jam į ranką ir privertė išmesti pistoletą: 

— Tai jūs! Tai jūs! 

Civiliškai vilkintis policininkas iš popiežiaus palydos pri- 
spaudė jaunuolį prie žemės, jam padėjo netoli esančio komi- 
sariato karabinieriai ir Vigilanzia vyrai. Paslaptingasis šaulys, 
kuris blaškėsi tarsi beprotis, buvo sulaikytas. 


Kas yra tas Ali Agca? 


Mehmetas Ali Agca — turkas. Jis gimė Kurdistano šiaurės 
vakaruose, pačioje Anatolijos širdyje, vargingame Malatijos 
miestelyje. Kai jam buvo dešimt metų, mirė girtuoklis tėvas. 
Brolis Adnanas ir sesuo Fatima - jaunesni už jį. Savo vaikų 
nepajėgianti aprūpinti motina. Skurdas ir prievarta — vietoj 
kultūros. Ekstremistinėms, teroristinėms ir mafijos grupuo- 
tėms, knibždėte knibždančioms to meto Turkijoje, valka- 
taujantys regiono vaikai buvo neišsenkamas grobis. 

Daug paauglių įsitraukė į jaunimo organizacijas, plėtojan- 
čias Ergenekoną, žinomą turkų naciją pagimdžiusios pilko- 
sios vilkės mitą. Ali Agca ir jo draugas Oralas Celikas taip 
pat priklausė toms organizacijoms. Pilkųjų vilkų organizacija 
apgyvendino juos abu, devyniolikmečius, Stambule, oficialiai 
užrašiusi kaip ekonomikos studentus; maitino, apginklavo 
ir mokė šaudyti. Vietinės mafijos krikštatėviai už nedideles 
paslaugas finansavo šį tinklą. Agca ir Celikas, kuris jau anks- 
čiau pagal užsakymą nužudė licėjaus dėstytoją, 1979 m. sausio 
31 d. už dvidešimt septynis tūkstančius dolerių sutiko nušauti 
demokratišką žurnalistą, Milliyet vyriausiąjį redaktorių Abdi 


224 


BULGARU TINKLAS 


Ipecki. Po žmogžudystės Ali Agca pabėgo, galiausiai buvo 
sulaikytas, uždarytas Kartal Maltepes kalėjime, iš kurio lap- 
kričio 25 d. ramiausiai... paspruko, padedamas Oralo Celiko 
ir Pilkųjų vilkų, kurie neabejotinai bendradarbiavo su kalė- 
jimo prižiūrėtojais. Kitą dieną dienraštis Milliyet gavo Ali 
Agcos laišką, pranešantį, kad jis nužudys popiežių Joną Pau- 
lių II, kuris turi netrukus aplankyti Turkiją. Agcos nuotrau- 
ka pasirodė visuose laikraščiuose. Tvarkos tarnybos neatsi- 
traukė nė per žingsnį. Bet per popiežiaus kelionę neįvyko 
jokia drama. Incidentas buvo greitai pamirštas. 

Agca slapstėsi. Gavęs netikrą pasą, jis pirmiausia perbė- 
go į Islamo revoliucijos apimtą Iraną. Turkijoje Stambulo 
karinis teismas jį pasmerkė mirti. Kartu su juo buvęs Celi- 
kas vėliau pasakė: „Visiškai pakrikęs Iranas buvo ne mums.“ 
Tada vadeivos iš mafijos juos išsiuntė į Europą. Pilkieji vilkai 
glaudžiai susiję su Europą apraizgiusia nelegalia prekyba per 
kaimyninę Bulgariją: ginklus gabenantys sunkvežimiai Vo- 
kietijos- Turkijos kryptimi, narkotikų pilni lagaminai Turki- 
jos- Vokietijos kryptimi. Abu vyrus globojo būtent prekeivis 
Abuzeras Ugurlu, aprūpinęs visais reikalingais telefonų nu- 
meriais. 

Turkijos slaptosios tarnybos, susijusios ir su nelegaliais 
prekeiviais, ir su kraštutiniais dešiniaisiais, Agcai parūpino 
Indijos pasą; jis perėjo Turkijos ir Bulgarijos sieną ir atsidūrė 
Sofijoje, būtinoje visų nelegalių prekeivių tarp Rytų ir Vaka- 
rų stotelėje. Agca apsistojo „Vitoša“ viešbutyje; tai aštunta- 
jame dešimtmetyje pastatytas niūrus tarptautinis viešbutis, 
kur Bulgarijos pinigai neturėjo jokios vertės, kur maišėsi 
verslininkai, nelegalūs prekeiviai, mafiozai, kontrabandinin- 
kai, parankiniai, įtartini informatoriai, visokio plauko agen- 
tai ir šnipai. Devyni šimtai vienuoliktame viešbučio „Vitoša“ 
kambaryje Ali Agca susitiko su Ugurlu draugu, abchazų kil- 
mės turku, Omeru Mersanu pasivadinusiu „prekybininku“, 
kuris žiūrėjo, kad nieko netrūktų. 

„Užkasta“ paslaptis 


Vieną dieną Mersanas savo globotinj supažindino su svarbiu 
žmogumi — Bekiru Celenku, įtakingu asmeniu. Ali Agça, ap- 
klausiamas po pasikėsinimo į popiežių, pasakė, kad pinigų 
ir ginklą popiežiui nužudyti jam davė Celenkas. Niekas nie- 
kada nesužinos tiesos: pirmiausia todėl, kad visi galiausiai 
suprato, jog Agca pasakoja ką tik nori; antra, Celenkas mirė 
Ankaros kalėjime 1985 m. spalio 14 d., ištiktas paslaptingo 
širdies priepuolio. Jis, ko gero, nusinešė į kapą vieną iš di- 
džiausių šių laikų paslapčių. 

1980 m. rugpjūčio 31-ąją, gavęs naują turkišką pasą Faru- 
ko Ozguno vardu, Agça išvyko į Jugoslaviją, iš kurios pateko 
į Vokietiją. Čia jis užmezgė ryšius su galinga Turkų idealistų 
federacija, Musos Serdaro Celebi vadovaujamu svarbiu turkų 
emigrantų tinklu, susijusiu su tais pačiais mafijos veikėjais ir 
tomis pačiomis kraštutinės dešinės partijomis, tarp ju — su 
MHP (Nacionalinio veikimo partija), kurios įkūrėjas — akty- 
vistas Alparslanas Turkesas, šalininkų vadinamas „Basbug“, 
tai yra „vedliu“. 

Šie tinklai ypač domėjosi tuo, kas vyksta Turkijoje: ge- 
nerolas Evrenas, padedamas CŽV ir užsitikrinęs KGB neu- 
tralitetą, Ankaroje ką tik paėmė valdžią; jis norėjo nors kiek 
atkurti tvarką toje kraštutinių kairiųjų ir kraštutinių deši- 
niųjų teroristų kasdien ardomoje šalyje. Retas kuris karinis 
valstybės perversmas bus sukėlęs tokį menką pasipiktinimą 
ir Vakaruose, ir Rytuose, - visas pasaulis neabejojo, kad Tur- 
kijai atėjo laikas užbaigti anarchiją. 

Visi nelegalūs prekeiviai buvo priversti laukti. Agca ke- 
liaudavo organizacijos lėšomis, iš viso — daugiau kaip še- 
šiasdešimt kelionių po Vakarų Europą. Jis vyko į Ciurichą 
(Šveicarija), į Komą (Italija), į Liucerną (Šveicarija), į Mi- 
laną (Italija), į Hamametą (Turkija), į Palermą (Sicilija), iš 

ten gruodzio viduryje vaziavo j Roma, kur praleido keleta 
mėnesių; jis buvo apsistojęs „Ligurijos“ ir „Archimedo“ vieš- 
bučiuose, „Isos“ pensione, tada keliavo į Milaną, Ciurichą ir 
Vieną; ten ginklų pardavėjas Grillmayeris jaunuoliams par- 
davė keturis brauningus. 

Žinomi beveik visi jo Žingsniai: Ciurichas („Šeratono“, 
paskui „Riutlio“ viešbutis), Roma („Archimedo“ viešbutis), 
Peruza („Pašto“ viešbutis), kur jis lankė italų kalbos užsienie- 
čiams kursus, Roma („Turino“ viešbutis), Milanas („Aostės“ 
pensionas), paskui... Palma de Maljorka (viešbutis „Flambo- 
yant“), kur dvi savaites atostogavo! Gegužės 9 d. jo pėdsakai 
aptinkami Milane, paskui vėl - Romoje, kur susitiko su senu 
bendrininku Oralu Celiku. Gegužės 13 d. kartu su juo nuėjo 
į Šv. Petro aikštę, kad nužudytų popiežių. 

Per tas padrikas keliones Ali Agca bendravo su turkų 
tinklo nariais. Nelegaliais prekeiviais, kovotojais, „idealis- 
tais“. Vienas jam davė ginklą, kitas — pinigų. Bet kaip šitoje 
mafijos painiavoje tiksliai nustatyti, kas jam vėl įpūtė į galvą 
andainykštę mintį nužudyti Joną Paulių II? 


Kam naudingas nusikaltimas? 


Kitą dieną po 1981 m. gegužės 13-osios pasikėsinimo pačios 
beprotiškiausios prielaidos buvo skleidžiamos viso pasau- 
lio žiniasklaidoje ir visose kanceliarijose. Ką tik sulaikytas 
jaunuolis paleido padrikų, prieštaringų ir beprotiškų žodžių 
srautą. Tai jis — čilietis, tai - žmogus be tėvynės, dar pareiš- 
kė, kad jis yra „didžiausias turkų teroristas“. Labai greitai 
buvo nustatyta, kad jis vardu Mehmetas Ali Agca, dvidešimt 
trejų metų, kad jo ieško Interpolas ir kad jis jau prieš dvejus 
metus norėjo nužudyti popiežių. Tai egzaltuota asmenybė. 
Ar jis veikė vienas? Nežinia. Ar kaip tarptautinio sąmokslo 
pasamdytas žudikas? Neaišku. 

Pati paprasčiausia, labiausiai paplitusi, nes logiškiausia, 
hipotezė - tai KGB užsakymas. Beje, Rytų Europos gyven- 
tojai tuo net neabejoja: Kremliuje greičiausiai buvo nuspręs- 
ta nutildyti „tą popiežių slavą“, kuris per savo apaštališkąją 
viešnagę 1979 m. birželį patraukė paskui save Lenkiją, po 
Gdansko susitarimų 1980 m. vasarą palaikė „Solidarumo“ 
profsąjungos žygį, kuris visoms komunistinio bloko katalikų 
bendruomenėms, tarp jų — ir ukrainiečiams bei lietuviams, 
skyrė savo pavojingas kalbas! 

Maskvoje, Lubiankoje, KGB nerimavo. Ali Agca tikrai 
lankėsi Bulgarijoje, o, žinia, slaptosios bulgarų tarnybos yra 
labai artimos sovietų kolegoms. Jau 1981 m. gegužės 25 d. 
šie formaliai ir visiškai slaptai bulgarams nurodė: Vakarų 
antikomunistinės propagandos „šėlsmo“ akivaizdoje būtina 
panaudoti visas priemones ir paneigti tą „absurdą“! 

Iš tikrųjų nebuvo jokio Vakarų „šėlsmo“, greičiau prie- 
šingai. Nors kai kurie senieji antikomunistai, kaip Henry 
Kissingeris, neapgalvotai reiškėsi žiniasklaidoje, preziden- 
tas Ronaldas Reaganas ir Amerikos vyriausybė — vis dėlto 
jų neapkaltinsi artimais ryšiais su „blogio imperija“ — apie 
įvykusį pasikėsinimą kalbėjo labai atsargiai. Tą 1981 m. vasa- 
rą Aukščiausiosios sovietų tarybos prezidiumo pirmininkas, 
pirmasis partijos sekretorius Leonidas Brežnevas skaičiavo 
paskutines dienas, ir buvo galima manyti, kad į jo vietą ateis 
KGB vadovas Jurijus Andropovas. Kurstyti KGB užsakyto 
pasikėsinimo hipotezę — tai asmeniškai apkaltinti būsimą 
SSSR vadą, su visomis pasekmėmis, kurios galėtų ištikti 
Rytų ir Vakarų santykius! 

Taigi problema buvo aptarinėjama ne viešai. Slaptųjų 
tarnybų koridoriuose klasifikuojant informaciją visuomet 
atsiras kuo paremti kokį nors teiginį, arba priešingai. Anti- 
komunizmą palaikančioms grupėms šis pasikėsinimas tapo 
istoriniu, gal net lemiamu argumentu prieš gėdingos ideolo- 
gijos šalininkus. Laikraščių redakcijose buvo manoma, kad 

tokia sensacija - KGB dalyvavimas pasikésinime į popie- 
žių — yra verta viso pasaulio aukso. 

Kartais šie trys tinklai susikirsdavo. 1982 m. rugpjūčio 
16 d. pasaulio labiausiai skaitomame iliustruotame žurnale 
Readers Digest pasirodė sensacingas straipsnis, pavadintas 
„Kas nori nužudyti popiežių?“ Jo autorė Claire Sterling, ar- 
tima Vašingtono antikomunistams think thanks, dirbo kartu 
su Pauliu Henze, rimtu CŽV korespondentu Ankaroje. Ji 
įtikimai išplėtojo bulgarų tinklo teiginį: ne, Agca nėra vie- 
nišas fanatikas, tai Bulgarijos slaptųjų tarnybų užverbuotas 
žudikas, už kurio aiškiai slepiasi „didysis sovietų brolis“. Šį 
teiginį pakartojo NBC 1982 m. rugsėjo 12 d. parodytas doku- 
mentinis filmas, vėliau, 1983 m., Niujorke išleistas bestsele- 
ris Žudikų valanda. 

Paradoksalu, bet Italijos teisingumo surengtas teismo 
procesas prieš Agcą pateikė argumentų Claire Sterling ir vi- 
siems tiems, kas ieškojo ženklų, įrodančių, kad turkas tebu- 
vo tarptautinių sąmokslininkų pasamdytas žudikas. Po tar- 
dymo, kuris truko du mėnesius, dviejų teismo posėdžiams 
skirtų dienų ir septynių valandų svarstymų, 1981 m. rugsėjo 
24 d. Romos prisiekusiųjų teismas įkalinimu iki gyvos galvos 
nuteisė „politinį ir religinį fanatiką, turintį didybės maniją“, 
kaltą dėl „pasikėsinimo nužudyti valstybės vadovą“. Byla 
buvo užbaigta. 

Bet kas galėjo pagalvoti, kad itin greita ir efektyvi teis- 
mo procedūra tikrai išnagrinėjo tokią negirdėtą bylą? Kaip 
ir reikėjo tikėtis, po kelių savaičių gausūs nauji straipsniai 
tarptautinėje spaudoje ir nauji Ali Agços pareiškimai iš 
Askoli Pičeno kalėjimo sumalė į miltus pirmojo teismo iš- 
vadas. 1981 m. lapkritį Romos teisėjui Ilario Martellai buvo 
patikėtas papildomas tyrimas. 

Diena po dienos, mėnuo po mėnesio byla augo. Kiek- 
vienas naujas faktas vedė vis kitokiais pėdsakais: slaptųjų 
Amerikos tarnybų, masonų ložės P2, „Ambrosiano banko“ 

skandalo, kuris palietė ir Vatikaną, Raudonųjų brigadų ir t. t. 
Teisėjas Martella ištisus mėnesius tikrino visą informaciją, 
rūpestingai peržiūrinėjo visus duomenis. Jokio rezultato. 


Antonovo paslaptis 


1982 m. gegužę — pirmasis netikėtumas: aklavietę priėjęs 
teisėjas pagaliau gavo pirmuosius tikrus Agcos parodymus. 
Ar teroristas suprato, kad šįkart niekas jo neišvaduos iš ka- 
lėjimo, kaip anksčiau Stambule? Taip pasielgti jį paskatino 
netrukus turėjęs įvykti balsavimas dėl „atgailaujančiųjų“ įsta- 
tymo, apie kurį jam kalėjime užsiminė kai kurie lankytojai, 
pirmiausia — kalėjimo kapelionas tėvas Santini. Įstatymas 
turėjo numatyti gerokai mažesnę bausmę nuteistiesiems, 
kurie „išmes“ savo bendrininkus. Jis ir „išmetė“, prakalbęs 
apie savo ryšius su Omeru Mersanu, Musa Cerdaru Cele- 
bi, Bekiru Celenku ir kt. Teisėjas Martella papildė nelega- 
lių turkų prekeivių kolekciją policijos tarnyboms daugiau ar 
mažiau žinomais asmenimis. 

Spalio 29 d. teisėjo kabinete — antras nelauktas netikė- 
tumas. Ali Agca spontaniškai prasitarė, kad jis tikrai buvo 
Rytų slaptųjų tarnybų pasamdytas žudikas. Pagaliau! Ištisas 
tris savaites jis plačiai pasakojo, kad kaip tik Sofijoje jis gavo 
pasą ir instrukcijas, kad bulgarų agentai jį tikrai ruošė nusi- 
kaltimui; jis atpažino agentus nuotraukose, išsamiai aptarė 
jų įpročius, jų butus, jis žinojo jų, kaip agentų, vardus, net 
nurodė jų telefonų numerius. 

1982 m. lapkričio 25 d., ketvirtadienį, teisėjas Martella 
bute sulaikė Sergejų Antonova - trisdešimt penkerių metų 
Bulgarijos aviacijos bendrovės „Balkan Air“ atsakingą tar- 
nautoją. Kiti du kaltinamieji — Bulgarijos ambasados Ro- 
moje kasininkas Teodoras Aivazovas ir Bulgarijos gynybos 

atašė pavaduotojas Zelio Vasiljevas; jie abu atostogavo So- 
fijoje. Aivazovas ruošėsi grįžti į Romą; perspėtas paskutinę 
minutę, jis nusprendė grįžimą atidėti. Nesvarbu. Antonovo 
suėmimas sukėlė sensaciją. Jo nuotrauka pasirodė viso pa- 
saulio žiniasklaidoje. Pagaliau pasirodė bulgarų tinklas! 

Antonovas veltui įrodinėjo savo nekaltumą, Bulgarijos 
valdžia veltui protestavo, - Agços pateikti įrodymai buvo 
neginčijamai tikslūs. Pavyzdžiui, žudikas smulkiai papasa- 
kojo apie gegužės ro d. šešioliktą valandą Bayramico - tai su- 
tartinis Antonovo vardas - bute įvykusį pasitarimą; tai buvo 
Pola gatvės dvidešimt devintame name, kur turkų ir bulga- 
rų konspiratoriai suderino paskutines nusikaltimo detales. 
Buto baldai, per langą matomas vaizdas, namų šeimininko 
žmonos mažybinis vardas, Antonovo „mažmožių“ kolekcija, 
abejoti tokiais stulbinančiais pranešimais? Žmonės, datos, 
faktai — viskas sutampa. O jeigu netyčia koks nors dėlionės 
elementas „nelimpa“, visi ekspertai paaiškindavo, kad, bū- 
tent, kokio nors slaptojo agento „bla bla“ yra skirtas supai- 
nioti pėdsakams! 

Vis dėlto buvo gana rimtas pagrindas abejoti Agcos prisi- 
pažinimais. Pirmutinė, banaliausia, abejonė buvo ir labiausiai 
pagrįsta. Kas galėtų įsivaizduoti, kad KGB arba jos bulgariš- 
kasis analogas, arba bet kuri slaptoji tarnyba, praėjus pusantrų 
metų po tokios svarbios operacijos, paliktų toje pačioje vieto- 
je, „Balkan Air“ Romos biure, pagrindinį agentą? Jeigu Anto- 
novas tikrai būtų buvęs tos „aktyvios priemonės“ sumanyto- 
jas, jis jau kadų kadės būtų vienaip ar kitaip tyliai dingęs! 

Taip pat ir bulgaro asmenybė metė nepasitikėjimo še- 
šėlį ant Agcos parodymų. 1948 m. Sofijoje gimęs Sergejus 
Antonovas buvo nežymus „Balkan Air“ biuro trečios kate- 
gorijos tarnautojas Romoje; jo curriculum vitae — vietos ko- 
munisty partijos kalba dar vadinamas charakteristika — buvo 
stulbinamai banalus, skaidrus ir aiškus. Žinoma, pasakytų 

kai kurie Zinovai, tai puikiausia priedanga! Jo nekalbumas 
ir prasta sveikata? Akiu dümimas! Bet kaip paaiskinti ta 
tyrimo atskleistą faktą, kad tariamasis „superagentas“, 
kurį buvo norėta padaryti tokios kombinacijos „smegeni- 
mis“, nekalba nei angliškai, nei itališkai ir beveik nemoka 
vairuoti? 


KGBarne KGB? 


Įvairūs tyrimai atskleidė priešingą dalyką: tai, kad įvairiose 
kamerose sėdėjęs Ali Agca sulaukė keisto paslaptingų lan- 
kytojų srauto; pirmiausia apsilankė įkalinti mafijos veikė- 
jai, kuriais manipuliavo slaptosios Italijos tarnybos, visuo- 
met pasiruošusios pasitarnauti kai kuriems savo kolegoms 
amerikiečiams; vieni ir kiti įvairiu laiku Agçai ,pasuflera- 
vo“ tuos parodymus. Skirtinguose žudiko pasakojimuose 
daug antraeilių detalių primena tas, kurios randamos spe- 
cialiųjų tarnybų pažymose. Net ir kai kurie apsirikimai: 
Agca suklydo, pasakodamas apie du kambarius skiriančias 
stumdomasias duris Antonovo bute, Pola gatvės dvidešimt 
devintame numeryje (iš tikrųjų tai užuolaidos). Bet visuo- 
se kituose to pastato butuose išties yra stumdomosios du- 
rys, taip pat ir... virš Antonovo esančiame bute, kuriame 
tuo metu gyveno dominikonas tėvas Morlionas — žinomas 
CŽV informatorius! 

1986 m. vargšas Antonovas galiausiai buvo paleistas dėl 
„nepakankamų įrodymų“ — sunkios psichikos būklės, su- 
gniuždytas neįtikėtinos, nepaprastai painios bylos. Grįžęs į 
savo šalį, jis netrukus mirė, 2007 m. rugpjūčio mėnesį, sulau- 
kęs vos penkiasdešimt aštuonerių metų. Kalbant apie kitus 
du bulgarus, niekada nebuvo surastas joks jų kaltę patvirti- 
nantis įrodymas. 

Praėjus aštuoniolikai metu po komunizmo žlugimo, rei- 
kia aiškiai pasakyti: daugybė žurnalistų, buvusių disidentų, 
užsienio agentų ir visokiausių tyrėjų išnaršė Rytų Europos — 
bulgarų, rytinių vokiečių, sovietų — šalyse išslaptintus ar 
pusiau išslaptintus archyvus. Niekas nieko niekada nerado. 
2002 m. gegužę Bulgarijoje apsilankęs Jonas Paulius II iš pat 
pradžių pareiškė prezidentui Georgi Parvanovui: 

— Aš niekada netikėjau bulgarų tinklu. 

Ne visi jo aplinkos žmonės laikėsi tos pačios nuomonės, 
ypač lenkai... 

Deja, tai buvo per daug patraukli idėja. Kas 1981 m. pa- 
vasarį labiau už Kremlių buvo suinteresuotas popiežiaus 
žūtimi? Šaltojo karo paveldėtojos Amerikos antikomunistų 
grupuotės, slaptais tarptautiniais ryšiais gėdingai susijusios 
su nelegalia prekyba, daugybė jų tarnybų norėjo žūtbūt įro- 
dyti KGB dalyvavimą pasikėsinime prieš popiežių, netgi su- 
mokėdamos už klaidingus perbėgėlių liudijimus, kurdamos 
neegzistuojančius įrodymus, kenkdamos teismo tyrimams, 
nebepataisomai juos supainiodamos. 


Ali Agca — tai kuoktelėjęs fanatikas, persiėmęs senąja 
tautine islamistine ideologija, kuri jį įkvėpė laikyti popiežių 
ir kitas svarbias pasaulio asmenybes embleminiu taikiniu. 
Itakingoms turkų mafijos galvoms Agça ir kiti keliaujantys 
žudikai sudarė parankinių rezervą, bet mafijos vadai nenu- 
matė, kad tas nevaldomas paranojikas ir disciplinos nepai- 
santys jo draugai kada nors nusitaikys į „tikinčiųjų vadovą“, 
jų akimis — velnią, tuo išprovokuodami didžiausią ir labiau- 
siai nepasisekusią XX a. pabaigos šnipinėjimo bylą. 

„Opus Dei" revanšas 


Kaip ir kodėl buvo kanonizuotas 
„Dievo darbo“ įkūrėjas 


„Tu niekada neatgailausi dėl to, kad tylėjai, 
bet labai dažnai — kad kalbėjai!“ 


José Maria Escriva de Balagueras, Camino (639 maksima) 


OMA, 2002 m. spalio 6 diena. Tą saulėtą sekmadie- 

nio rytą Šv. Petro aikštėje net juoda nuo žmonių, 

kaip ir Končiliacione gatvėje, vedančioje Tiberio 
link. Čia suplaukė trys šimtai tūkstančių tikinčiųjų. Toje 
aikštėje šitokia minia nėra kuo nors išskirtinė. Taip pat ir 
ceremonija. Nuo pat savo išrinkimo 1978 m. popiežius Jonas 
Paulius II didino kanonizacijų skaičių, ir šios dienos iškil- 
mė tebuvo dar viena proga šių laikų šventąjį, kurio įrėmin- 
tas portretas pagal tradiciją puošė bazilikos fasadą, iškelti „į 
altorių garbę“. Prieš penkis mėnesius toje pačioje vietoje ne 
mažesnė tikinčiųjų minia dalyvavo vienuolio kapucino tėvo 
Pijaus kanonizacijoje. Šį sekmadienį buvo pagerbiamas nau- 
jas keturi šimtai šešiasdešimt penktasis pontifikato šventa- 
sis. Gana įprasta ceremonija. 

Vis délto ore tvyrojo nejprasta nuotaika. Nebuvo girdé- 
ti šauksmų. Žinoma, veiduose — džiaugsmas, ir akys spindi, 
daugelio — ypatinga šviesa. Bet niekas karštligiškai neplaiks- 
to nei ispaniškų, nei lenkiškų vėliavų, niekas nemojuoja nei 
skarelémis, nei kepurėmis, niekas nešaukia: Viva il Papa! 
visomis pasaulio kalbomis. Tą sekmadienį tikintieji yra 
kaip niekad rimti. Net jaunimas, beje, labai gausiai susi- 
rinkęs, vilki kostiumus ir netgi ryši kaklaraiščius. Šią itin 
drausmingą minią supa tūkstantis aštuoni šimtai penkias- 
dešimt savanorių, ir kuris nors iš jų tuojau pat sudraudžia 
nors kiek nerimtą elgesį ar žodžiu sutramdo menkiausią 
išsišokėlį. 

Altoriaus papėdėje, pirmose dalyvių eilėse matyti pažįs- 
tami veidai. Gianfranco Fini, Massimo d'Alema, — net sep- 
tyni Italijos vyriausybės ministrai dalyvauja iškilmėje, tiek 
pat ir opozicijos atstovų. Šalia ju — nacionalinės Italijos ko- 
mandos (,Squadra Azzura“) treneris Giovanni Trappatoni. 
Daug Zymiu Ispanijos, Lotynu Amerikos, Afrikos politiku. 
Iš viso — aštuoniasdešimties šalių atstovai. Tarp susirinkusių- 
ju — ir buvęs Lenkijos prezidentas Lechas Walęsa. Prima fila, 
pirmoje eilėje, - daugelio žmonių apsuptas senas gydytojas 
ispanas, daktaras Nevado Rey; būtent jo neseniai paskelbtas 

Kairėje altoriaus pusėje — daili violetinių ir skaisčiai rau- 
donų sutanų rikiuotė, kokie keturi šimtai vyskupų ir ke- 
turiasdešimt du kardinolai. Visi šie 20nsignori ir porporati 
atvyko kartu su popiežiumi Jonu Pauliumi II oficialiai pa- 
gerbti prieš dvidešimt septynerius metus mirusį patį prieš- 
taringiausią naujausių laikų šventąjį - Josė Maria Escriva de 
Balaguerą (1902-1975), „Opus Dei“ įkūrėją. 

Popiežius, pirmaisiais pamokslo, sakomo visiškoje tyloje, 
sakiniais pacitavęs šventąjį Paulių, įvardija pačią esmę: 

- Visi, kuriuos įkvepia Dievo Dvasia, yra Dievo vaikai... 

Aiškūs dalykai. Krikščionys neskirstomi į kelias katego- 
rijas, nėra Bažnyčios Bažnyčioje. „Opus Dei“ nariai yra tokie 
patys Dievo vaikai, kaip visi kiti. Iš tiesų, įdomus pastebėji- 
mas: kodėl Escriva mokiniai būtų ne tokie krikščionys, kaip 
kiti? Arba pasidarę tikrais krikščionimis tiktai nuo tos die- 
nos, kai popiežiaus lenko dėka jų įkūrėjas atsidūrė didžiojoje 
šventųjų knygoje? 


Ispaniška istorija 


Josė Maria Escriva buvo ispanas. Jeigu jis būtų buvęs brazilas, 
olandas arba airis, „Opus Dei“ istorija būtų buvusi kitokia. Jis 
gimė 1902 m. smulkių prekybininkų šeimoje, mokėsi Sarago- 
sos (Argono sritis) seminarijoje, kur 1925 m. buvo įšventintas 
į kunigus. Jaunuolis būtų galėjęs įsilieti į būrius kunigų, ku- 
riuos toji perdėm katalikiška šalis masiškai siuntė į primityvų 
pilietinį kara — žiaurų, mirtiną, veidmainišką, panašų į Pran- 
cūzijos ar Rusijos revoliucijas, tik ne tokio masto. 

Madride daktaro disertaciją rašantį jaunąjį Escrivá 
1928 m. spalio 2 d. pervėrė nuojauta, kuri pakeitė jo gyve- 
nimą: argi geriausias būdas priartėti prie Dievo ir šventumo 
iš tikrųjų nėra nuolatinių pareigų atlikimas, kasdieninis dar- 
bas? Hipotezė, jog šventumas yra skirtas ne vien kunigams, 
vienuoliams ir mistikams... Ar nereikėtų padėti paprastiems 
pasauliečiams siekti dvasingumo ir idealo jų kasdienybėje? 

Likus trisdešimt penkeriems metams iki susirinkime 
svarstytos XIII schemos dėl pasauliečių apaštalavimo, tai 
buvo gana neįprasta mintis. Ištisus šimtmečius Bažnyčia rė- 
mėsi aiškia skirtimi tarp įšventintų asmenų ir likusių tikin- 
čiųjų. Jaunasis kunigas aragonietis praleido visus penkerius 
metus kukliame Madrido bute, kurdamas studentų „akade- 
miją“ — tarpdisciplininių studijų centrą ir kartu — studentų 

bendrabutį, kuris 1934 m. išaugo į universitetinį miestelį. 
Tais pačiais metais Escriva paskelbė pirmąjį Camino (Kelias) 
leidimą; per daugelį metų tos knygelės apie dvasingumą tira- 
žas pasiekė beveik keturis milijonus egzempliorių! 

Deja, laikas nebuvo palankus sklandžiam studentų bendra- 
bučių steigimui ir ramiam teologinių veikalų rašymui. Tuome- 
tinėje krizės ištiktoje, atsilikusioje, susiskaldžiusioje, karaliaus 
apleistoje Ispanijoje kilo chaosas. 1931 m. paskelbus respubli- 
ką, iš karto prasidėjo antireliginės represijos. Senajai tvarkai 
ištikima Bažnyčia buvo suvokiama kaip naikintinas priešas. 
Deginamos bažnyčios, žudomi kunigai. Šalį apėmė isterija ir 
smurtas. Komunistai, trockininkai ir anarchistai pešėsi dėl 
respublikos valdžios, didino socialinę įtampą, teikė ginklus 
maištininkams ir varžėsi dėl antiklerikalinės kovos laurų. 

1936 m. vasario mėnesį „Frente popular“, vienijantis so- 
cialistus, komunistus, anarchistus ir autonomijos šalininkus, 
laimėjo rinkimus. Tačiau Frontas iš karto subyrėjo į konku- 
ruojančias revoliucines frakcijas. Antireliginis smurtas galu- 
tinai nusviedė Bažnyčią į reakcijos pusę. Generolas Francis- 
co Franco, kurį jau 1934 m. vyriausybė prašė atkurti tvarką 
respublikoje, liepos 18 d. įvykdė valstybės perversmą, bet jis 
užėmė tik pusę šalies; dalis armijos liko ištikima respublikai, 
ir dešimtys tūkstančių kraštutinės kairės kovotojų steigė re- 
voliucijos kovotojų grupes. 

Štai tokiomis dramatiškomis aplinkybėmis abatas Josė 
Maria Escriva puoselėjo savo beprotišką mintį apie anga- 
žuotų pasauliečių judėjimą, nors Madrido bažnyčias uždarė, 
religinę veiklą uždraudė, o gatvėje pasirodęs sutanotas ku- 
nigas gaudavo kulką į kaktą! Per trejus pilietinio karo me- 
tus buvo nužudyta daugiau kaip šeši tūkstančiai kunigų ir 
vienuolių. Escriva, jo bičiuliai ir mokiniai perėjo į pogrindį, 
melsdami Dievą, kad vieną dieną šalis sugrįžtų į atgailos ir 
susitaikinimo kelią. 

Tiktai 1939 m. liepą, po trejų įnirtingos kovos, šaudymų be 
teismo ir teroristinių veiksmų metų, Franco „per Dievo ma- 
lonę“ (už jį laidavo nemažai vyskupų) paėmė valdžią ir įvedė 
diktatūrinį režimą. Tokį režimą, kuriame katalikų religija 
kartu su monarchija buvo gražiausias nacionalinio paveldo 
papuošalas. Caudillo (vado) pašonėje ir Movimiento nacional 
koridoriuose greta mėlynmarškinių falangistu, tu fašistuo- 
jančių, evangelijai svetimų grupuočių, šmėžavo sutanos ir 
mitros. 

Escriva, kuris buvo priverstas bėgti į Madridą, mažai da- 
lyvavo pogrindinėje kovoje. Bet iš to niūraus laiko jis perėmė 
beveik karinę leksiką, slaptumo poreikį, perdėtą drausmės 
reikalavimą ir tvarkos pomėgį, dėl kurių vėliau buvo smarkiai 
peikiamas. Jį kritikavo ir kai kurie jo pirmieji bendražygiai, 
kaip britų kunigas Vladimiras Felzmannas, vienas pirmųjų 
jo pagalbininkų Romoje, arba jo paties asmeninė sekretorė 
Maria del Carmen Tapia. 

Penktojo dešimtmečio pradžioje jo lotyniškai pavadintą 
judėjimą „Opus Dei“ („Dievo darbai“) sudarė tik kelios de- 
šimtys jaunuolių, kurie nesidomėjo politine veikla ir skelbė 
individualią atsakomybę prieš Dievą ir žmones. Madrido 
vyskupui oficialiai pripažinus „Opus Dei“, Barselonoje ir 
Sevilijoje buvo įkurti keli auklėjimo ir dvasingumo ugdymo 
centrai bei pirmasis merginų bendrabutis Madride. 

Escriva bičiulis ir dešinioji ranka Alvaro del Portillo 
1943 m. Romoje pasiekė Šventojo Sosto pritarimą „Šventojo 
Kryžiaus kunigų draugijai“. Ši statytinių draugija sudarė sa- 
lygas „Opus Dei“ įšventinti pačios organizacijos parengtus 
kunigus. Drąsi naujovė buvo tai, kad šis judėjimas į bendrą 
apaštališką veiklą įtraukė kunigus ir pasauliečius, taip pat ir 
susituokusius. Po trejų metų pastangų, 1947 m. vasarį Escriva 

ir Portillo gavo Pijaus XII suteikta pasaulietinio Vatikano 
teisės instituto statusą. 

Tokia buvo pradžia. Nuo to laiko, kai 1938 m. popiežius 
Pijus XI paskelbė naujų religinio gyvenimo formų iniciaty- 
vą, jokia žmonių grupė, jeigu ji nebuvo vienuolių kongregaci- 
ja arba Katalikų akcija, teisiškai nebuvo pripažinta. Naujasis 
statusas leido „Opus Dei“ daug sparčiau plėtotis, taip pat — ir 
už Ispanijos ribų: Italijoje, Portugalijoje, Vokietijoje, paskui 
Pietų Amerikoje — Argentinoje, Čilėje, Kolumbijoje, Peru, 
Ekvadore, Brazilijoje. Vėliau atėjo Austrijos, Kanados, Ang- 
lijos, Japonijos eilė. 1952 m. „Opus Dei“ Ispanijoje, Pamplo- 
nos mieste, įkurtas Navaros universitetas greitai įgavo na- 
cionalinį mastą ir suteikė teisinį ir ekonominį išsilavinimą 
nemažai daliai šalies elito. 

Bet šis originalus, 1950 m. popiežiaus Pijaus XII galutinai 
patvirtintas statusas „Opus Dei“ pavertė „valstybe valstybė- 
je“, tiksliau pasakius, „Bažnyčia Bažnyčioje“. Jėzaus Draugija 
ypač priekaištavo, kad jai minama ant kulnų universitetinėje 
srityje, ir negailėjo kritikos „Opus Dei“ veiklai. Kodėl „Opus 
Dei“ vis slapstosi po daugybe skirtingų iškabų? Romoje jo 
filialai vadinasi „Villa Tevere“ arba vėl - Eliso mokymo cen- 
tras; Londone - „Netherhall House“; Paryžiuje - Garnelles 
kultūros centras. Kodėl tie žmonės niekada neveikė atvirai? 

Kritikos vis daugėjo. Tiesioginiai konkurentai ispanų jė- 
zuitai nesivaržydami skleidė vieną po kitos pačias nejtiki- 
namiausias užuominas. Falangistai, radikalus Franco režimo 
sparnas, taip pat negailestingai puldinėjo žmones, neprita- 
riančius bet kokiam radikaliam ekstremizmui, nors jie ir ne- 
buvo valdžios priešininkai. Vieni ir kiti „Opus Dei“ vadino 
„baltaisiais masonais“, „pogrindį“ pamėgusia „sekta“, „slapta 
organizacija“, „aštuonkoju“ arba „šventąja mafija“, trokštan- 
čia „valdyti pasaulį“ ir pan. 

Dažniausias kaltinimas: „Opus Dei“ kolaboravo su fran- 
kizmu iki pat jo pabaigos. Tai nėra netiesa. Nuo pat 1956 m. 

pradžios daugelis „Opus Dei“ narių buvo Franco ministrais: 
Laureano Lopezas Rodo, Mariano Navarro Rubio, Alberto 
Ullastresas, Gregorio Lopezas Bravo ir kt. Jų bendras bruo- 
žas: techninis, teisinis ir ekonominis išsilavinimas, gebantis 
atsverti antieuropietiškos fašistinės ir nacionalistinės ideo- 
logijos įtaką. Jiems visiems būdingas įsitikinimas (Falangos 
pykčiui), kad Ispanija, tik atsiverdama pasauliui ir įsijungda- 
ma į šiuolaikinių tautų bendriją, įveiks ekonominį ir socia- 
linį skurdą. 

„Opuso“ ministrai nesudarė nei politinės partijos, nei kla- 
no. Netgi nebuvo grupuotė. Juos vienijo bendras tikėjimas 
ir bendros vertybės, bet jų politinė veikla buvo griežtai indi- 
viduali; to reikalavo „Opus Dei“ taisyklės; šis judėjimas darė 
viską, kad nebūtų tapatinamas su politine partija! Dauguma 
istorikų, žinodami apie paskutiniųjų Franco valdymo metų 
nesutarimus, skandalus ir nukrypimus, pripažino esminį šių 
ministrų vaidmenį, kai buvo siekiama švelniai išvesti šalį iš 
režimo, — taip 1975 m. frankizmas sugebėjo perduoti valdžią 
be smurto. 

Ispanijos karas buvo viena iš amžiaus epopėjų, ir Vakarų 
žiniasklaida pademonstravo visą savo dviveidystę. Pirmiau- 
sia Prancūzijoje viešoji nuomonė vienoje pusėje atskyrė 
konservatorius, kitoje — „pažangiečius“. 1956 m. Le Monde 
pasirodę du pirmieji straipsniai apie „Opus Dei“ paskelbė 
nuosprendį, judėjimą pavadinę „reakcinga ir ultraklerikaline 
camarilla* ir apkaltinę kolaboravimu. Beveik visi komen- 
tatoriai kalbėjo vienu balsu. Todėl visa, kas buvo susiję su 
„Opus Dei“, atrodė pavojinga ir smerktina. Taip galvojo ir 
nemažai katalikų. 


* Camarilla - absoliutistinė partija, sudaryta iš Ispanijos karaliui artimų asmenų; 
įtakingų politinių intrigantų grupė. (Vert. past.) 

Pasidalijes Vatikanas 


Pijus XII visada palaikė gerus santykius su vienos katalikiš- 
kiausių pasaulio šalių vyriausybe, o pats Vatikanas nebuvo 
labai nusistatęs prieš tuos pasauliečius ispanus, kurie, tiesą 
sakant, niekaip neįpareigojo Bažnyčios. Tai, kad tie pasau- 
liečiai išprovokuodavo finansinius skandalus arba paspartin- 
davo demokratinius pokyčius, nebuvo labai svarbu. Šventojo 
Sosto požiūriu, vieninteliai reikšmingi asmenys Ispanijoje 
buvo kardinolas primas ir apaštališkasis nuncijus! 

1946 m. Romoje įsikūręs monsinjoras Escrivi užmezgė 
asmeninių ryšių tinklą, kuris neturėjo nieko bendro su ispa- 
niškaisiais reikalais. 1961 m., rengiantis susirinkimui, Jonas 
XXIII jį paskyrė parengiamosios komisijos kanonų teisės 
klausimais konsultantu. 1962 m. spalio mėnesį jo padėjėjas 
Alvaro del Portillo, jau vadovavęs pasauliečių reikalų komisijai, 
netgi buvo išrinktas vienos iš dešimties susirinkimo komisijų 
sekretoriumi. Tai „dvasininkų drausmės“ komisija, kurioje jis 
dirbo kartu su tėvynainiu monsinjoru Herranzu — Navaros 
universiteto auklėtiniu ir būsimuoju kurijos kardinolu. 

Susirinkimo laikotarpiu „Opus Dei“ vadovai karštai pa- 
laikė aggiornamento, išskyrus vieną — liturginės reformos — 
klausimą (ir ne jie vieni). Bet jie aiškiai atsiribojo nuo kraš- 
tutinių konservatorių, tradicionalistų ir integristų, kurie 
visapusiškai buvo pasirengę priešintis susirinkimo sprendi- 
mams. Monsinjoras Lefebvre'as juos netgi apkaltino buvus 
„susirinkimo dokumentų priedanga ir pateisinimu“. Juk argi 
Escriva pozicija dėl pasauliečių vaidmens šiuolaikinėje Baž- 
nyčioje neišpranašavo susirinkimo reformų? 

Kurijoje Escriva ir Portillo turėjo ne vien tik draugų: 
Pauliaus VI valstybės sekretorius kardinolas Villot ir jo 
pavaduotojas monsinjoras Giovanni Benelli jiems nejautė 
jokio palankumo. Bet Escriva ir Portillo sugebėjo sužadinti 

susidomėjimą ir užsitikrino daugelio prelatų simpatiją. 
1975 m. birželio 26 d., mirus monsinjorui Escriva de Bala- 
guerui, daugiau kaip tūkstantis du šimtai kunigų pasirašė 
prašymą pradėti jo beatifikavimo procesą, tai buvo reikš- 
mingas faktas. 

Nors Villot ir kai kurie kiti kurijos vyskupai nepasiti- 
kėjo „Opus Dei“, kiti kardinolai su jo vadovais palaikė 
draugiškus ryšius. Tokia buvo Franzo Kėnigo (Viena), 
Murphy-O'Connoro (Londonas) ir Albino Luciani (Veneci- 
ja) pozicija. 1978 m. liepa, likus kelioms savaitéms iki Luciani 
išrinkimo popiežiumi, Venecijos dienraštyje I/ Gazzetino jis 
paskelbė straipsnį apie monsinjorą Escriva, tą „kunigą re- 
voliucionierių, kuris vienu šuoliu peršoko tradicinius apri- 
bojimus“. Kasdienio triūso pašventinimo idėja ypač didelį 
įspūdį padarė būsimajam Jonui Pauliui I; „Opus Dei“ įkūrėją 
jis palygino su šventuoju Pranciškumi Saleziečiu, kuris taip 
pat kalbėjo apie „visiems skirtą šventumą“. 

1978 m. rugpjūtį mirus Pauliui VI, Venecijos patriarchas 
meldėsi prie Escriva kapo, likus tik kelioms dienoms iki jo 
paties likimą pakeitusios konklavos. Per trisdešimt tris val- 
dymo dienas Jonas Paulius I pristigo laiko pagreitinti „Opus 
Dei“ bylos sprendimą. Tiktai jo įpėdinis Jonas Paulius II 
„Opus Dei“ išaukštino ir pagarbino. Dėl priežasčių, kurios 
visai neprimena legendos... 


Sužavėtas Jonas Paulius II 


Priešingai kai kuriems nelabai palankiems gandams, Karolis 
Wojtyla nebuvo artimas „Opus Dei“ judėjimui. Buvo kal- 
bama, kad vargšas nepasiturintis lenkas vykdavo į Romą ir 
joje gyvendavo „Dievo darbo“ lėšomis. Tai netiesa: Wojtyla 
apsistodavo Remurijos gatvėje esančioje Lenkų kolegijoje, o 

Lenkijos episkopatas apmokédavo jo léktuvo bilietus. Len- 
kijoje, kur apie 3j judéjima beveik nieko nebuvo Zinoma, ar- 
kivyskupas neturėjo jokių ryšių su „Opus Dei“, jis asmeniš- 
kai nepažinojo monsinjoro Escriva. 

Tačiau jo geriausias bičiulis Romos monsinjoras Andrze- 
jus-Maria Deskuras, glaudžiai bendravęs su kurijos sluoks- 
niais, gerai pažinojo monsinjora del Portillo - „Dievo darbo“ 
vadovo monsinjoro Escriva pavaduotoją ir įpėdinį. Kartą 
susirinkimo laikotarpiu monsinjoras Deskuras atsitiktinai 
supažindino Wojtyla su Portillo. Vienas šio susitikimo liu- 
dininkas prisiminė, kad tai įvyko šoninėje dešinės pusės ba- 
zilikos navoje, šalia šventojo Juozapato relikvijų. Tačiau Va- 
tikano II Susirinkimo koridoriuose tokių susitikimų būta 
tūkstančiai. 

Vėlesniais metais Wojtylos parašas buvo pastebė- 
tas „Opus Dei“ žurnalo Studi Cattolici viename numeryje 
(1972 m. lapkritis) ir „Opus Dei“ biuro (Romos dvasininkų 
susitikimo centras) brošiūroje (1974 m. spalis), kurios viršelį 
puošė kylančio lenkų kardinolo nuotrauka. 1978 m. spalio 
16 d. Wojtyla, išrinktas popiežiumi Jonu Pauliumi II, nu- 
skubėjo į Džemeli ligoninę prie pakirsto ligos (smegenų 
trombozė) bičiulio Deskuro lovos, kur susitiko su aplankyti 
atėjusiu Portillo. Paprasčiausias sutapimas. 

Pirmasis tikras Jono Pauliaus II kontaktas su „Opus Dei“ 
įvyko 1979 m. balandžio 10 d. Šeši tūkstančiai jaunuolių, Ro- 
moje dalyvavusių UNIV, „Dievo darbo“ filialo, surengtame 
universitetų suvažiavime, paprašė popiežiaus audiencijos. 
Jonas Paulius II juos priėmė Pauliaus VI auloje ir kalbėjo 
itin rimta — išpažinties — tema. 

— Mielas jaunime, turėk drąsos atgailauti! Taip pat tu- 
rėk drąsos išpažinties sakramente ieškoti Dievo malonės. 
Ji tave išlaisvins! Dievas suteiks jėgų atsiliepti į iššūkius, 
kurie tavęs laukia visuomenėje ir bažnyčioje, kai tarnausi 
žmonėms... 

Prancūzų žurnalistas André Frossard'as, netikėtas šito 
susitikimo liudininkas, neslėpė savo susižavėjimo jaunimu, 
kuris, praėjus dešimčiai metų po 1968 m. gegužės, plojo 
popiežiui, kalbančiam apie atgailą! Frossard'as, užbaigęs 
UNIV suvažiavimą, buvo pakviestas po audiencijos susitikti 
su Šventuoju Tėvu. Šiam popiežiui, kuris dar nebuvo tapęs 
jo draugu, žurnalistas pasidžiaugė: 

— Šventasis Tėve, šis jaunimas eis paskui jus ten, kur pa- 
norėsite! 

— Aš to tikiuosi. 

Jonas Paulius II nepaprastai mylėjo jaunimą. Aštuo- 
niasdešimtmetis popiežius, buvęs Krokuvos studentų ka- 
pelionas, buvęs Liublino universiteto profesorius, vertino 
bendravimą su jaunais žmonėmis, jų spontaniškus klausi- 
mus, jų entuziastingas kalbas, tokias būdingas paaugliams 
ir studentams. Jis dar nebuvo sumanęs Pasaulinių jaunimo 
dienų (JMJ), bet nepraleido progos pabendrauti su vaikinais 
ir merginomis. Tą vasarą Kastel Gandolfo rezidencijoje jis 
labai šiltai priėmė „Opus Dei“ studentų grupę, lydimą kelių 
profesorių; tai buvo neformalus susitikimas. 1979 m. rugpjū- 
čio 19 d. popiežius pradėjo diskusiją su jaunimu, kuris noriai 
pasakojo apie viską. Užsimezgė abipusė simpatija. Baigiantis 
susitikimui, popiežius ištarė: 

— Aš daug ką sužinojau! 

Kaip pagarbus, tvarkingas, drausmingas ir uolus jauni- 
mas galėjo nesužavėti popiežiaus — lenko, dar nepamiršusio 
jaunų katalikų, su kuriais trisdešimtį metų dirbo Lenkijoje? 
Šie jaunuoliai buvo protestuojančio jaunimo priešingybė; jie 
studijavo, meditavo, meldėsi, ėjo išpažinties, priimdavo ko- 
muniją. Jie organizavo jaunimo stovyklas, rekolekcijas, mal- 
dingas keliones. Jie išsaugojo jau pamirštamą mandagumą... 

Vis dėlto buvo vienas neabejotinas sutapimas tarp ana- 
pus geležinės uždangos gyvenusių idealistų katalikų išsvajoto 

gyvenimo ir reikliu, išėjusių i$ mados ir asketiškų principų, 
kuriais likusiame pasaulyje vadovavosi „Opus Dei“. Bendras 
jų moralės suvokimas nebuvo labai „modernus“. Todėl nie- 
ko keisto, kad Jonas Paulius II pritarė trims pagrindiniams 
monsinjoro Escriva projekto principams. Jis lygiai taip pat 
manė, kad šventumas yra visų reikalas ir pasiekiamas ma- 
žiausiais kasdieninio gyvenimo veiksmais; tikėjo, kad ben- 
dravimas su Dievu ir įsipareigojimas svarbus ir pasaulie- 
čiams, ir kunigams; neabejojo, jog ir intelektinis, ir fizinis 
žmonių darbas yra į šventumą vedanti dorybė. 

Praėjus kelioms savaitėms po Jono Pauliaus II išrinkimo, 
Portillo laišku pakartojo dar 1969 m. monsinjoro Escrivá 
pateiktą prašymą: ar „Opus Dei“ negalėtų gauti Vatikano 
II Susirinkime numatytos „asmeninės prelatūros“ statuso? 
1969 m. bylą Portillo papildė ilgu dešimties puslapių priera- 
šu. Šis vos nesužlugdė projekto, nes kai kurių ispanų jėzuitų 
pastangomis 1979 m. lapkritį jo tekstas pasirodė E/ País, di- 
džiausiame Madrido dienraštyje! 

Jonas Paulius II niekada nekreipė daug dėmesio į spaudos 
kampanijas ir užkulisines intrigas. Nepaisydamas „Bažnyčiai 
Bažnyčioje“ metamų kaltinimų, 1982 m. lapkričio 28 d. jis 
paskelbė apaštališkąją konstituciją, pavadintą „Ut sit“, kuria 
suteikė „Opus Dei“ „asmeninės prelatūros“ statusą. Pirmą 
kartą koks nors judėjimas pasinaudojo juridine susirinkimo 
naujove, nustatyta 1965 m. gruodžio 7 d. dekretu „Presbyte- 
rorum ordinis“. Šis statusas ne tik gerokai priartino judėjimą 
prie popiežiaus ir kurijos, bet ir su „Opus Dei“ susijusioms 
institucijoms, filialams, organizacijoms, biurams leido ne- 
priklausyti nuo vietos vyskupų. 

„Opus Dei“, dar prieš gaudamas šį statusą, „išsisukdavo 
iš padėties“, pakviesdamas vieną ar kitą vyskupą įšventinti jo 
parengtus kunigus. Prancūzų kardinolas Roger Etchegaray 
dar nepamiršo, kaip 1981 m. jį šitaip „užverbavo“ monsinjoras 


245 


VATIKANO PASLAPTYS 


Alvaro del Portillo, kuris jį paprašė vadovauti įšventinimo 
ceremonijai Ispanijos Torecjudos šventovėje, netoli kardi- 
nolui brangios baskų šalies: 

— Tokia popiežiaus valia, - patikino Portillo. 

Jaunasis Marselio arkivyskupas tikrai neketino trukdyti 
po gegužės 13 d. pasikėsinimo Džemeli ligoninėje gulinčio 
Jono Pauliaus II, ir vien tam, kad patikrintų Portillo žo- 
džius. Juk kunigų įšventinimas arkivyskupui nėra nuodėmė, 
atvirkščiai! Taigi Etchegaray sutiko. Bet koks buvo jo nu- 
stebimas, kai 1981 m. rugpjūčio 30 d. atvykęs į vietą pamatė, 
kad teks įšventinti... iš karto šešiasdešimt kunigų, kurie at- 
keliavo iš šešiolikos skirtingų šalių! Daugiau negu įšventino 
per visą likusį savo gyvenimą! 


„Naujoji evangelizacija“ 


Ar tikrai monsinjoras del Portillo, nuo šiol - „Opus Dei“ 
„prelatas“, patarė Jonui Pauliui II Sala Stampa direktoriumi 
patvirtinti savo tėvynainį Joachiną Navarro-Vallsą, gydytoją 
ir žurnalistą, „Opus Dei“ narį, su kuriuo susipažino Pamplo- 
nos universiteto auditorijose? „Niekų kalbos“, — sako Na- 
varro-Vallsas. Greičiausiai krokuvietis Jerzy Turowiczius, 
geras lenko popiežiaus pažįstamas, pasiūlė įtakingos Užsie- 
nio spaudos asociacijos prezidentą, išsilavinusį ir daug kal- 
bų mokantį profesionalą, kuris, prieš patekdamas į Vatika- 
ną, buvo leidinio ABC korespondentas Lenkijoje. Tai, kad 
„Opus Dei“ „svarbus asmuo“ tapo Sala Stampa direktoriumi 
(jis liko tame poste daugiau kaip dvidešimtį metų), buvo ir 
tam tikras pranašumas: šis nevedęs pasaulietis pasirodė esąs 
daug paslankesnis už daugumą zonszgnor;... 

Vatikano koridoriuose Joachino Navarro-Vallso pasky- 
rimas prilygo nedidelei revoliucijai: iki šiol Jėzaus draugija 

buvo beveik monopolizavusi Sventojo Sosto informacijos ir 
ryšių tarnybą, o čia kažkoks įtakingas „Opus Dei“ atstovas iš 
jų nušvilpė vieną jautriausių veiklos postų! 

Jonas Paulius II nepasidavė toms vietinėms intrigoms. 
Jis jau seniai svarstė, kaip užkirsti kelią Europos visuome- 
nių nukrikščionėjimui, o vėliau išplėsti šią misiją visame 
pasaulyje. 1983 m. Haityje, kreipdamasis į Lotynų Ameri- 
kos vyskupus, jis pasiūlė „naujosios evangelizacijos“ sąvo- 
ką, kurią per daugelį metų išplėtojo ir nugludino. Jo tikslas 
tikrai nebuvo vien tiktai senojo kontinento „naujas evan- 
gelizavimas“, bet ryžtingai įsiterpti į globalizacijos procesą, 
kuriame krikščionys turėjo suvaidinti savo laikui pritaikytą 
vaidmenį. Kad geriau paskleistų šią žinią, popiežius tinka- 
mai panaudojo naujas bręstančias jėgas, kurios po Antrojo 
pasaulinio karo atgaivino katalikų veikimą už įprastinių Baž- 
nyčios struktūros ribų. 

Dar būdamas Krokuvos arkivyskupu, Jonas Paulius II iš- 
judino labiausiai tradicinius savo diecezijos sluoksnius, tai 
padrąsindamas kokį nors charizmatinį judėjimą, tai globo- 
damas kokį nors muzikos renginį: tėvo Blachnickio grupių 
„Oazė“ palaikymas arba arkivyskupo dalyvavimas tėvo Jano 
Palusinskio sacro songs festivaliuose — toks šiuolaikiškas el- 
gesys — labai patiko jaunimui, bet kartais arkivyskupui už- 
traukdavo senosios karališkosios Lenkijos sostinės buržua 
sarkazmą. 

Tapęs popiežiumi, jis neketino užsidaryti „sukalkėjusio- 
je“ kurijoje. Nebijodamas šokiruoti vienų ar kitų, jis netru- 
kus pradėjo skatinti Chiaros Lubitch fokoliarus, Jeano Vanier 
„Arką“, Luigi Giussani „Bendrystę ir laisvę“, Andrea Riccar- 
di „Šventąją globą“, Josepho Wresinskio „ATD - Ketvirtąjį 
pasaulį“, Kiko Arguello „Naujųjų katechumenų kelią“ ir kt. 
Per 1998 m. Sekmines Šv. Petro aikštėje susirinko kokie 
du šimtai tūkstančių žmonių, atstovaujančių penkiasdešimt 

šešiems įvairiems judėjimams — kartais nepatogiems ar pro- 
zelitiškiems, ar radikaliems, bet vis dėlto išreiškiantiems 
Bažnyčios atsinaujinimą. 

Jonas Paulius II to nebijojo. Jis žinojo, kad rizikuoja įžeis- 
ti kai kuriuos vyskupus arba kelias senesnes kongregacijas — 
jėzuitus, dominikonus, sunerimusius dėl naujos, nepatogios 
ir nevaldomos konkurencijos. Popiežiui tai mažiausiai rūpė- 
jo. Jis nesvyruodamas palaikė Kristaus legionierius — daug 
griežtesnį nei „Opus Dei“ judėjimą, net ir po to, kai jo stei- 
gėjas senasis tėvas Marcialis Macielas buvo apkaltintas sek- 
sualiniu piktnaudžiavimu! 

Popiežiaus akimis, „Opus Dei“ - reikšmingas, naudingas, 
Apvaizdos siųstas judėjimas. Todėl argi svarbu, ką šneka 
spauda ir ką tulžingai liudija buvę „Opus Dei“ „atgailauto- 
jai“ — sociologas Alberto Moncada, teologas Raimonas Pa- 
nikkaras, istorikas Johnas Roche'as, argi svarbios visos tos 
šnekos apie „pabaisą“! Argi svarbu skleidžiami gandai apie 
ultrakonservatizmą, nesiliaujantys kaltinimai sukčiavimu 
arba sektarizmu, jeigu šis judėjimas gali padėti geriau skleisti 
Evangeliją šiuolaikiniame pasaulyje! 


Neįtikėtina beatifikacija 


1991 m. gruodį agentūros ANSA telegrama sudrebino vi- 
sas pasaulio redakcijas: „Opus Dei“ įkūrėjas monsinjoras 
Escrivá de Balagueras bus beatifikuotas! Ši naujiena judėji- 
mo vadovams, po šitiekos metų juodinimo spaudoje, turėjo 
atrodyti kaip tam tikra iškilminga reabilitacija, oficialus pa- 
šventinimas. Tačiau nutiko priešingai: daugelis viso pasaulio 
laikraščių, ypač Vakarų Europoje, daugiau ar mažiau įtariai, 
net piktdžiugiškai svarstė apie tos beatifikacijos prasmę, 
apie trumpokai trukusį jai skirtą procesą, apie tikruosius 

motyvus. Niekada anksčiau spauda nebuvo paskelbusi tiek 
kritinių straipsnių apie „Opus Dei“! 

Po penkių mėnesių, 1992 m. gegužės 17 d. Romoje numa- 
tytos ceremonijos išvakarėse, nauja priešiškų straipsnių banga 
užpylė „Dievo darbą“. Paskirtą dieną gausi į Šv. Petro aikštę 
susirinkusi minia dar paakino įprastą kritikos nepasitikėjimą. 
Dėl to judėjimo vadovas, kurio įkūrėjas dabar — jau palaimin- 
tasis, turėjo visiškai perrašyti savo pranešimą. Vyravusio įtaru- 
mo niekaip nesumažino tai, kad beatifikacijos procesą pradėjo 
laiškus atsiuntę šeši tūkstančiai krikščionių, iš jų — šešiasde- 
šimt devyni kardinolai, du šimtai keturiasdešimt vienas arki- 
vyskupas ir devyni šimtai aštuoniasdešimt septyni vyskupai. 
Spaudoje dominavo vienas klausimas: kodėl taip greitai? 

Monsinjoras Escriva buvo paskelbtas palaimintuoju, pra- 
ėjus septyniolikai metų po jo mirties. Palyginus su įprastiniu 
tokių procedūrų lėtumu, toks laiko tarpas buvo iš tiesų ne- 
paprastai trumpas. Tačiau tenka nuvilti sąmokslų mėgėjus, 
nes paaiškinimas slypi ne kokiame nors negarbingame po- 
piežiaus lenko ir „Opus Dei“ susitarime. Jeigu ši byla buvo 
užbaigta „tiktai“ per septyniolika metų, tai todėl, kad tuo 
laiku būtinosios beatifikacijos ir kanonizacijos taisyklės 
smarkiai pasikeitė. 

Tikrai, 1983 m. paskelbęs konstituciją „Divinus perfec- 
tionis Magister“, Jonas Paulius II supaprastino tą daugeliu 
atžvilgių atgyvenusį reglamentą. 1917 m. kanonų teisė rei- 
kalavo laukti penkiasdešimt metų po mirties, kol derėdavo 
pasiūlyti velionį beatifikuoti, o prašymą tekdavo pagrįsti 
dviem reikalaujamais stebuklais. O dabar jau buvo galima 
pradėti beatifikacijos „bylą“ praėjus penkeriems metams po 
numatomo šventojo mirties ir užteko tik vieno stebuklo, pa- 
tvirtinančio velionio „išskirtines dorybes“. 

Josė Maria Escriva de Balagueras buvo viena pirmųjų as- 
menybių, „pasinaudojusių“ šia procedūrine reforma. Jono 
Pauliaus II laikais kai kurie numatyti šventieji jau po kelerių 

metų tapo „iškelti į altorių“; pats garsiausias buvo motinos 
Teresės, beatifikuotos praėjus vos keleriems metams po 
mirties, atvejis. Valdant Benediktui XVI prireikė dar ma- 
žiau laiko prieš pradedant Jono Pauliaus II ir sesers Liucios 
iš Fatimos bylas. 

Šios procedūros skuba paaiškinama ne vien 1983 m. re- 
forma. Kai pateikiamas beatifikacijos prašymas, dar gerokai 
prieš kruopštų patikrinimą Romos Šventųjų reikalų kongre- 
gacijoje prasideda vietinio vyskupo prižiūrimas „diecezinis“ 
tarpsnis. Prireikia daugelio metų, netgi dešimtmečių, kol 
nustatomi šaltiniai, pradedamas „tyrimo procesas“, surenka- 
mi liudijimai, peržiūrimi parodymai, atliekamos ekspertizės, 
sukaupiami dokumentai, jie tinkamai pateikiami, padaugi- 
nami. Nesenas Charles'io de Foucauld atvejis: dvi vienuolės 
tik per dešimtį metų Alžyre surinko keturiolikos tūkstančių 
penkių šimtų aštuoniasdešimties lapų diecezinę bylą ir ją at- 
spausdino mašinėle keliais egzemplioriais! Naujos dauginimo 
ir ryšių priemonės — kopijavimo aparatai, faksas, informati- 
kos sistemos — gerokai sutrumpino dokumentų rinkimo, ty- 
rimo ir bylos sudarymo laiką. O dar kai byla atsiduria tokios 
galingos organizacijos, kaip „Opus Dei“, rankose — puikiai 
organizuotos, nepaprastai motyvuotos: per rekordinį laiką 
ji surinko septyniasdešimt penkis tūkstančius liudijimų, pa- 
tvirtinančių jos steigėjo šventumą! 

Po dešimtmečio kritikai aptyko, — juk viskas yra relia- 
tyvu; ir pagaliau verta paklausyti didžiųjų liudininkų, tokių 
kaip Jeanas-Marie Lustiger, kuris 1992 m. birželį Escriva pa- 
vadino „atskaitos tašku, ženklu, tuo, kuris šių laikų krikščio- 
nims rodo dvasinį kelią“. Kitą dieną po Escriva de Balaguero 
kanonizacijos, 2002 m. spalio 6-ąją, kardinolas Ratzingeris 
L'Osservatore Romano puslapiuose paaiškino, kad „geriau su- 
prato „Opus Dei“ pobūdį, tą stulbinamą ryšį tarp absoliučios 
ištikimybės didžiajai Bažnyčios tradicijai, jos tikėjimui su 

visu jo beribiu paprastumu, ir besąlygiško atvirumo visiems 
Tuo laiku Ratzingeris buvo Tikéjimo mokslo kongregacijos 
prefektas. Tai jis nuspręsdavo, kas katalikiška ir kas ne. To- 
dėl ir „Opus Dei“, kad ir kas ką sakytų, yra toks pat Bažny- 
čios judėjimas kaip ir kiti. 


251 


XIV 


Šventoji Turino drobulė 


Kodėl Bažnyčia atsisako laikyti drobulę tikra 


„Tais laikais gyveno išmintingas žmogus, 
vardu Jėzus. Pilotas jį pasmerkė prikalti ant kryžiaus...“ 


Flavijus Juozapas (37-100 m. po Kr.) 


„Tai Jis! Tai Jo veidas!“ 
Paulis Claudelis, 1935 m. rugpjūčio 16 d. 


laiškas Gėrard'ui Cordonnier. 


URINAS, 1988 m. spalio 13 d. Septyniasdešimt pen- 

kerių metų senasis kardinolas Anastasio Ballestrero, 

Pjemonto sostinės arkivyskupas, retai šaukia spau- 
dos konferencijas. Žurnalistai gausiai atsiliepė į jo kvietimą. 
Dauguma jų žino, kad 1986 m. rugsėjį Ballestrero inicijavo 
ambicingą mokslinį Šventosios drobulės tyrimą, to katedro- 
je saugomo audinio, į kurį beveik prieš du tūkstančius metų 
buvo suvyniotas Kristus po savo mirties ant kryžiaus. Pirmą 
kartą buvo panaudotas „anglies 14“ metodas įvertinti dro- 
bulės amžiui. Nelaukdamas, kol jos tyrinėjimai taps rimtų 
mokslinių publikacijų objektu, kardinolas nusprendė pavie- 
šinti neįprasto tyrimo rezultatus. 

Priminęs ilgą tyrimą, skirtą pagaliau nustatyti šios reli- 
kvijos tikrumą, akcentavęs, kad mokslo srityje Bažnyčia ne- 
turi „kompetencijos“, kardinolas paskelbė, jo žodžiais, ne- 
priklausomai dirbusių trijų Oksfordo, Tuksono (Arizona) ir 
Ciuricho laboratorijų išvadą: drobulės audinys datuojamas 
1260-1390 m. po Jėzaus Kristaus. 

Po šių žodžių sekė ilga tyla. Vienas iš aukščiausių Baž- 
nyčios vadovų savo lūpomis pareiškė, kad Turino drobu- 
lė yra netikra, mus pasiekusi iš viduramžių. Amžiaus su 
„anglies 14“ pagalba nustatymas buvo formalus. Prelatas dar 
papildė: 

— Tikrumas — 95 procentai. 

Daktaras Tite'as (Brity muziejus) kartu su profesoriais 
Hedges'u (Oksfordas) ir Hallu (Britu muziejus), atlike visas 
pavyzdžių paėmimo ir amžiaus nustatymo operacijas, tą patį 
atradimą patvirtino rytojaus dieną kitoje spaudos konferen- 
cijoje. Už profesorių nugarų, juodoje lentoje — dvi datos ir 
šauktukas: 1260-1390! 

Taigi tarp 1260 ir 1390 m. Gana tikslus apskaičiavimas. 
Nes visi istorikai sutaria, 1357-uosius laikydami pirmuoju pa- 
tikimu paslaptingojo audinio, nuo tų laikų sutraukiančio mi- 
nias maldininkų, liudijimu. Tad argi ne logiška, kad ši data 
visiškai atitinka prelato inicijuoto tyrimo rezultatus? 


Koplyčia Šampanėje 


Minėtais 1357 m. Šampanės Lirė kaimelyje iš tiesų pirmą kar- 
tą buvo eksponuota lino atraiža, laikoma Kristaus drobule. 
Dėmėto audinio stačiakampis yra keturių metrų dešimties 
centimetrų pločio. Jame tarp įvairių motyvų, nešvarumų, 
keistų juodų ir rudų dėmių galima įžiūrėti dvigubą, iš priekio 
ir iš nugaros, vyro siluetą. 

Keturi Evangelijos liudytojai beveik vienodai papasakojo 
drobulés epizoda. Vakare po Jézaus i$ Nazareto nukryziavi- 
mo jo turtingas mokinys, vardu Juozapas Arimatietis, gaves 
Piloto leidimą, nukankintojo kūną suvyniojo į „švarų audi- 
nį“, kad šabo išvakarėse jį kuo greičiau paguldytų į gretimoje 
uoloje iškirstą naują kapą. Kai kitą rytą dvi Kristų pažino- 
jusios moterys atėjo ištepti kūno aliejais, kapą rado tuščią. 
Joms į pagalbą atbėgę Simonas Petras ir Jonas konstatavo, 
kad kūnas yra dingęs. Čia pat ant žemės gulėjo lino drobė, o 
atskirai — dar skarelė, kuria buvo apvyniotas mirusiojo vei- 
das. Kur dingo šie audiniai? Nežinia. 

Ar Lirė kaimelyje „išstatyta“ lino atraiža tikrai buvo dro- 
bulė, kurią mini evangelijos? Neįmanoma atsakyti. Kai ku- 
rie tų laikų žmonės kalbėjo, kad vienas Lirė ponas, šaunusis 
ir pamaldusis Geoffroy de Charny, 1345-1346 m. kartu su 
paskutiniu Vjenos grafu Humbert'u II de la Tour du Pinu 
išsirengė į Kryžiaus žygį Šventojoje Žemėje, iš kurios galėjo 
atsigabenti Šventąją drobulę. Jau keletą metų maldininkai 
gausiai lankė mesiro Geoffroy pastatydintą koplyčią. Ar jos 
statytojas vylėsi ten visą laiką saugoti drobulę? To niekas ne- 
žino. 1354 m., kai popiežius Inocentas VI koplyčiai suteikė 
bažnyčios statusą, relikvija nebuvo paminėta. 

Tiktai po Geoffroy 1356 m. žūties Puatjė mūšyje jo naš- 
lė Jeanne de Vergy pradėjo drobulės garbinimą, nors jos 
autentiškumas iš karto įplieskė diskusijas tarp žymiausių 
Bažnyčios autoritetų; Trua vyskupas monsinjoras Henri de 
Poitiers, vėliau jo įpėdinis monsinjoras Pierre'as d'Arcis už- 
draudė garbinti relikviją - nezinomam dailininkui priskiria- 
mą „klastotę“, kuris, beje, anot vyskupo d'Arcis, buvo išpaži- 
nęs savo apgavystę. Bet nei dailininkas, nei jo prisipažinimas 
niekada nebuvo surasti. To meto popiežius Klemensas VII 
formaliai leido Lirė drobulę lankyti, bet vietos kanaunin- 
kams nurodė žmonėms aiškinti, kad „relikvija tebuvo Vieš- 
paties Jėzaus Kristaus kopija arba atvaizdas“. 

Šimtamečio karo pabaigoje vienuoliai brangiąją drobulę 
padėjo į skrynelę ir ją perdavė saugoti pono Geoffroy anūkei 
Marguerite de Charny, kuri, grįžus taikai, atsisakė grąžinti 
dėžutę. Jos motyvai greičiausiai buvo praktiški: tokia eks- 
pozicija pritraukia tūkstančius maldininkų ir atneša daug 
pinigų. 

1453 m. Marguerite de Charny galiausiai sutiko lino dro- 
bulę atiduoti Savojos kunigaikščiui Liudvikui, kurio sūnus 
Amadėjus VIII patalpino relikviją naujoje Šamberi pilies, 
Savojos giminės lizdo, koplyčioje. 1483 m. drobulė, pirmą 
kartą pavadinta „Šventąja drobule“, pradėjo figūruoti oficia- 
liame „Šamberi pilies Šventosios koplyčios relikvijų, baldų ir 
liturginių rūbų“ sąraše. 1532 m. gruodžio 4 d. šioje šventoje, 
tikinčiųjų pamiltoje vietoje kilęs paslaptingas gaisras netikė- 
tai vos neužbaigė šios istorijos; laimei, sidabrinėje skrynelėje 
saugomai drobulei pakenkė tik nutekėjęs ištirpęs metalas 
ir ugniai gesinti skirtas vanduo. Šamberi klarisės, sumanios 
siuvėjos, apsiėmė pataisyti sugadintas vietas. 

Savojos giminės būstinę perkėlus į Pjemonto sostinę 
Turiną, 1578 m. rugsėjo 17 d. kunigaikštis Emmanuelis- 
Philibert'as įsakė ten pergabenti garsiąją relikviją. Ji taip 
ir liko Turine visiems laikams, išskyrus paskutinį karą, kai 
drobulė buvo paslėpta Neapolio regione. Nuo 1964 m. Santa 
Sindone laikoma uždarame relikvijoriuje specialiai įrengtoje 
koplyčioje, Turino Šv. Jono Krikštytojo katedroje, tiesiai už 
didžiojo altoriaus. 


Mokslas patvirtino... paslaptį! 
Advokatas Secondo Pia, laisvalaikiu — fotografas, 1898 m. 
gegužę padarė pirmąją audinio nuotrauką, kurioje plika aki- 


mi buvo neaiškiai matyti rusvas ir išskydęs negyvo žmogaus 

siluetas iš priekio ir i$ šono. Tačiau šios nuotraukos nega- 
tyvas, kuris netrukus apskriejo pasaulį, buvo daug ryškesnis 
nei originalas ir pakurstė nesibaigiančias diskusijas ir ginčus. 
Kai kurie mokslininkai katalikai, kaip kanauninkas Ulysse'as 
Chevalier, iš karto prakalbo apie mistifikaciją, o kiti, nors 
ir agnostikai, kaip profesorius Yves'as Delage'as, gynė dro- 
bulės tikrumą. Galiausiai Mokslų akademijos sekretorius 
Marcellinas Berthelot, nuožmus antiklerikalas, išsigandęs 
minties, kad galima patvirtinti Jėzų tikrai gyvenus, 1902 m. 
gegužę pradėjo cenzūruoti Delage'ą! 

Pirmiausia reikia pasakyti, kad tokiu būdu „apreikštas“ 
kūnas pasižymi nepaprastu anatominiu ir fiziologiniu tiks- 
lumu. Tiriant nustatyta, kad vyro ūgis buvo maždaug vienas 
metras septyniasdešimt aštuoni centimetrai, kad jis buvo 
maždaug trisdešimties metų, semitų tipo ir panašiai. Drobu- 
lę tyrę gydytojai ir specialistai negalėjo atsitokėti: klastoto- 
jas, jeigu tai iš tiesų klastotė, turėjo būti medicinos genijus! 
Chirurgas Pierre'as Barbet, kuris 1930-1940 m. skrupulin- 
gai ištyrė drobulę, kiekvienoje konferencijoje nesiliaudamas 
tvirtino: 

— Net šiais laikais nė vienas iš mūsų nesukurtų tokių at- 
vaizdų, nepadarydamas kokios nors klaidos! 

Dar labiau jaudinantis dalykas: Secondo Pios nuotrauka 
taip pat nepaprastai aiškiai atskleidžia, kad drobulėje atsi- 
spaudusio vyro kūne matyti įvairūs smūgių ir sužeidimų pėd- 
sakai ir kad šios stigmos visiškai atitinka Jėzaus iš Nazareto 
nukryžiavimo pasakojimą: vinių žymės rankose ir pėdose, 
sunkaus daikto nubruožtas petys, plakimo pėdsakai, įdrės- 
kimai odoje, atvira žaizda netoli širdies. 

Ar tai įmanoma? Ar Turino drobulė iš tiesų būtų Juo- 
zapo Arimatiečio panaudotas audinio gabalas Jėzaus nukry- 
žiavimo išvakarėse? O galbūt — kito nukryziuotojo? Per visą 
XX a. dešimtys mokslininkų domėjosi spėjama relikvija ir 
ją tyrinėjo visais įmanomais būdais; egzegetai, istorikai, ar- 

cheologai, chirurgai anatomistai, spektrografai, optikai, pa- 
pirologai, — visi tarė savo žodį, padarė atradimą, paskelbė 
hipotezę, parašė knygą. 

Naujos 1931 m. Giuseppe Enriė fotografuotos nuotrau- 
kos, 1950 m. Romoje ir Turine organizuotos drobulei skir- 
tos tarptautinės konferencijos, daugybė mokslinių tyrimų, 
būtent 1959 m., 1969 m. ir 1973 m., naujas mokslininkų 1977 
m. surengtas kongresas Albukerke (Jungtinės Valstijos) at- 
vėrė ir paaiškino nemažai audinio paslapčių. Taigi naujausi 
istoriniai tyrimai, fizinė ir cheminė audinio analizė, dulkių 
ir žiedadulkių ištyrimas, nepaprastai tikslūs anatominiai 
matavimai, naujausi spektrografiniai atradimai vis dėlto pa- 
tvirtino autentiškumo šalininkus: taip, lino drobė galėjo būti 
iš Šventosios Žemės; taip, zigzaginė audinio struktūra buvo 
dažna senovės Artimuosiuose Rytuose; taip, lininės drobės 
dydis, centimetro tikslumu, yra 8 « 2 „alkūnių“ (tai Kristaus 
laikais naudojamas matas); taip, vyras buvo žiauriai kankina- 
mas, kaip ir Jėzus; beje, aptiktos žaizdų žymės visai atitinka 
Kančios pasakojimą... 


„Anglis 14“ nutraukė ginčą 


Štai kodėl 1988 m. spalio 13 d. įvykusi kardinolo Ballestre- 
ro spaudos konferencija padarė sprogusios bombos įspūdį. 
„Anglies 14“ nustatytas amžius visus turėjo neišvengiamai 
sutaikyti. Visos trys - Oksfordo, Tuksono ir Ciuricho - la- 
boratorijos, dalyvavusios tyrime, formaliai pareiškė: drobulė 
neabejotinai išausta viduramžiais, toje epochoje, kai, visų 
istorikų žiniomis, prekyba relikvijomis buvo pačiame įkarš- 
tyje: juk tikinčiųjų garbinimui būdavo pateikiama krūvos 
nukryžiavimui panaudotų vinių, tikro kryžiaus gabalėlių ir... 
netikrų drobulių! Viskas sutapo. Šimtai spaudos straipsnių, 

televizijos laidų, parodų ir knygų pakartojo, išplėtojo ir pa- 
tvirtino Turino arkivyskupo iškilmingai paskelbtą diagnozę. 
Visi bendrai lengviau atsikvėpė: po šitiekos prieštaravimų, 
kai fantazijos ir apgavystės dėl drobulės peržengė visas ribas, 
pagaliau abejonės buvo išsklaidytos! 

Bažnyčios atsargumas galiausiai susilaukė atlygio. Nuo 
pat drobulės atsiradimo 1357-aisiais Trua diecezijos vysku- 
pai abejojo jos tikrumu. Popiežius Klemensas VII leido ją 
garbinti, nepaisydamas vietinių vyskupų nepritarimo, matyt, 
todėl, kad jis buvo Jeanne de Vergy antrojo vyro sūnėnas! 
Taip, popiežius Sikstas IV 1471 m. vis dėlto pripažino dro- 
bulės autentiškumą. Taip, popiežius Julijus II 1506 m. bule 
patvirtino „drobulės, kurioje suvyniotas mūsų Viešpats Jė- 
zus Kristus buvo paguldytas į kapą“, viešą kultą. Bet XX a. 
vėl persvėrė abejonė ir nepasitikėjimas. 

Turino arkivyskupai, patys popiežiai, nors ir sugluminti 
vis daugėjančių paslaptingosios drobulės autentiškumo įro- 
dymu, visada elgėsi itin atsargiai. Kaip ir dėl Fatimos regėji- 
mų, Lurdo stebuklų arba bet kurio kito iracionalaus atvejo 
nėra didesnės skeptikės už pačią Katalikų bažnyčią: popie- 
žiai, kardinolai, vyskupai labiau už viską bijo apgavystės ir 
nemotyvuoto patiklumo. 

Vis dėlto 1931 m. jaunas Turino arkivyskupas Maurilio 
Fossati surengė pirmąją XX a. drobulės ekspoziciją. Tarp 
nesuskaičiuojamų tikinčiųjų, kurie aplankė relikviją, buvo 
jaunas Romos diplomatijos istorijos studentas Giovanni 
Battista Montini: niekas nė neįsivaizdavo, kad daug vėliau 
jis taps popiežiumi Pauliumi VI. Kardinolas Fossati ragino 
mokslininkus susidomėti drobule, ir būtent jis 1950 m. su- 
šaukė pirmąjį „sindologijos“ kongresą. 

Tuo metu jo įpėdiniu 1965 m. tapęs Michele Pellegrino 
nepageidavo jokių mokslinių tyrimų. Buvęs Italijos karalius 


* Sindone (it) - drobulė. (Aut. past.) 

Hubertas Savojietis 1969 m. nenorom sukvieté nauja pasi- 
tarimą, 1973 m. karališkųjų Turino rūmų Šveicarų menėje 
eksponavo Šventąją drobulę, o 1973 m. lapkritį popiežiaus 
Pauliaus VI pritarimu leido trisdešimt minučių rodyti dro- 
bulę per televiziją. 

Šitaip susidomėjus žiniasklaidai, Paulius VI, nors ir ne- 
linkęs į mistiką, viešai pasakė, kad per 1931 m. ekspoziciją jis 
turėjo progą matyti ekrane Šventosios drobulės projekciją 
ir kad Kristaus veidas joje išryškėjo „toks tikras, toks dva- 
singas, toks žmogiškas ir dieviškas“, kad jis liko „pakerėtas“. 
Popiežius Montini neieškojo žodžių: 

— Kokia laimė ir kokia paslaptis išvysti Jėzų! Tai Jis, tikrai 
Jis! 

1978 m., minint Šventosios drobulės perkėlimo į Turiną 
keturiasdešimtąsias metines, Paulius VI leido ją rodyti ke- 
turiasdešimt tris dienas, rugpjūtį ir rugsėjį, tačiau pats taip ir 
nenuvyko, nes rugpjūčio 6-ąją jį ištiko mirtis. 

Jo įpėdinis Jonas Paulius I pavedė nuolatinei mokslininkų 
specialistų komandai — „Shroud of Turin Research Project“ 
(STURP) - ekspozicijos proga paimti drobulės pavyzdžius 
ir juos ištirti. Naujasis Turino arkivyskupas monsinjoras 
Ballestrero, skeptiškai nusiteikęs ir sunerimęs, tuojau pat 
paskyrė STURP globą- savo bičiulio profesoriaus Luigi Go- 
nellos vadovaujamą komisiją. Juk visko gali būti. 

Trys milijonai maldininkų suplūdo į Pjemonto sostinę 
vasarinio drobulės parodymo proga. Rugsėjo 1-ąją Karolis 
Wojtyla, Krokuvos arkivyskupas, grįždamas namo iš kon- 
klavos, Joną Paulių I išrinkusios popiežiumi, padarė lankstą, 
kad ir pats galėtų pažvelgti į drobulę. 

Taigi popiežius Jonas Paulius II atliko du pastoracinius 
vizitus Pjemonto sostinėje. Per pirmąją viešnagę 1980 m. 
balandį jam surengė privačią drobulės apžiūrą. Po kelių mė- 
nesių, 1981 m. kovą, buvęs Italijos karalius popiežiui perda- 
vė Šventąją drobulę, kurią jam iškilmingai įteikė karališkoji 

šeima. Jonas Paulius II nutarė 1981 m. gegužę susitikti su 
STURP mokslininkais, bet Ali Agcos pasikėsinimas Šv. Pet- 
ro aikštėje, numatyto susitikimo išvakarėse, jį ilgam atitoli- 
no nuo tų reikalų. 

Antrojo pastoracinio vizito į Turiną 1988 m. rugsėjo mė- 
nesį programoje nebuvo numatytas joks drobulės pagarbi- 
nimas; matyt, popiežius įsiklausė į vietos arkivyskupo kar- 
dinolo Ballestrero argumentus, o jis juk niekada netikėjo 
relikvijos tikrumu ir žinojo tyrimo „anglis 14“ rezultatus. 
Patys žymiausi mokslininkai buvo bepatvirtiną suklastotos, 
viduramžiais padarytos relikvijos tezę; būtų buvę nereikalin- 
ga gilintis į tą temą... 


Tikrai genialus klastotojas 


Garsioji kardinolo Ballestrero spaudos konferencija 1988 m. 
spalį turėjo nuraminti aistras. Paradoksalu, bet konferencija 
išjudino naują viso pasaulio mokslininkų ir ekspertų ginčų ir 
abejonių bangą. Nes toji griežta išvada tik išryškino nemažai 
moksliškai nepaaiškinamų paslapčių. Oficialiai patvirtintas 
teiginys apie genialaus XIV a. meistro pagamintą netikrą re- 
likviją buvo paremtas per daug neįtikėtinomis prielaidomis, 
kad galėtų būti priimtas be rimtų išlygų: 

— Kad būtų išgautos tokios tikroviškos smūgių žymės ir 
kraujo pėdsakai, taip pat ir nubrozdinimas, atsiradęs kryžiui 
spaudžiant kankinio petį, kaip ir apskritos žaizdos, kurias 
galėjo padaryti romėnų nuteistųjų plakimui naudotas fla- 
grum, būtų reikėję, kad klastotojas nuplaktų, nukryžiuotų ir 
nužudytų savo amžininką lygiai tokiais pat būdais, kaip buvo 
pasmerktas mirti Jėzus iš Nazareto. Griežtai moksliniu po- 
žiūriu tokia hipotezė nėra neįmanoma, bet ji prasilenkia su 
sveiku protu. 

— Falsifikatorius, kartu — ir anatomijos bei hematologijos 
žinovas, būtų turėjęs laikyti suvyniota nelaimingojo kūną ne 
daugiau kaip keturiasdešimt valandų, kad išvengtų kraujo 
krešulių sukietėjimo reiškinio, ir privalėjęs sugalvoti gudrų 
būdą, kaip pakelti kūną nuo audinio, bet nepažeisti medžia- 
gos ir nesuardyti kraujo krešulių. Sunku įsivaizduoti, kaip 
viduramžių žmogus, net jei būtų buvęs genialus gydytojas, 
būtų įstengęs taip neprilygstamai meistriškai sumaišyti ne- 
vienodą ant drobulės patekusį kraują — iš dar gyvo kanki- 
nio ištekėjusį arterinį kraują ir lavono kraują, kuris išbėgo iš 
kūno jau po mirties, per žaizdą šone. 

- Beje, kokiam klastotojui būtų šovusi geniali mintis per- 
durti plaštaką per sulenkimą ties riešu, priešingai ikonogra- 
finei tradicijai, pagal kurią ištisus šimtmečius nukryžiuotojo 
kūno svoris tekdavo delnams? Ir iš kur jis būtų sužinojęs 
apie neišvengiamą nykščio susitraukimą, nes taip pažeidžia- 
mas vidurinis nervas, kurio to meto medicina dar nebuvo 
atradusi? 

— Kita vertus, apgavikui būtų reikėję įsigyti pavežio- 
tą aplink Viduržemio jūrą — nuo Palestinos iki Europos — 
drobę, nes ant audinio surastos žiedadulkės ir sporos yra 
būdingos Viduržemio jūros regionui, ne tik Artimiesiems 
Rytams, bet ir Mažajai Azijai, Prancūzijai ir Italijai. Buvo 
netgi aptikta Artimuosiuose Rytuose augintos medvilnės, 
Gossypium berbaceum, pėdsakų bei aragonito liekanų; tai iš 
tiburtino gaunamas kalcio karbonatas; tiburtinas — statybi- 
nė uoliena, būdinga Viduržemio jūros miestams, taip pat ir 
Jeruzalei. 

— Pagaliau, kodėl minėtasis klastotojas pasistengė išve- 
džioti ant drobės senovinius rytietiško stiliaus įrašus, kurie 
buvo pastebėti tiktai XX a. pabaigoje, o juos padėjo per- 
skaityti informacinė ir skaitmeninė technika? 1994 m. pro- 
fesoriaus André Mariono iš Orsė optikos instituto sudaryta 
tyrimo grupė suformulavo visas įmanomas hipotezes apie 

įrašus, kurie pirmiausia buvo padaryti /ogette — medinėje len- 
telėje, skirtoje palaikyti tiesią mirusiojo galvą, ir, be abejo- 
nės, ne vėliau kaip Kristaus laikais. 


Nepatikima „anglis 14“? 


Štai kiek daug klausimų, paslapčių, absurdiškų dalykų. Tiek 
daug, kad kai kurie mokslininkai 1989 m. suabejojo metodo 
„anglis 14“ patikimumu nustatant amžių, taip sugriaudami 
savo meto tyrinėtojų „mokslinį korektiškumą“ ir nepajudi- 
namai skeptiškos Bažnyčios „religinį korektiškumą“. 

Vos pasibaigus Antrajam pasauliniam karui, amerikiečių 
chemikas Williamas F. Libby sukūrė amžiaus nustatymo me- 
todą „anglis 14“, kai apskaičiuojamas bet kokioje organinėje 
medžiagoje esančios nepastovios anglies savaiminio suirimo 
laikas. Šis metodas buvo pritaikytas tūkstančiams archeolo- 
ginių tyrimų — uolų piešinių, žmonių kaulų, augalinių fosilijų 
ir t. t. Tačiau pats išradėjas pripažino: jeigu šis metodas tin- 
ka medžio gabalėliams ar skeletų liekanoms, jis daug mažiau 
patikimas, kai taikomas senoviniams audiniams. 

1955 m. apibendrinus metodą, buvo pasiūlyta jį panau- 
doti Turino drobulės tyrimui. Tačiau tuo laiku būtų reikėję 
paaukoti devynis šimtus kvadratinių centimetrų brangiojo 
audinio, ir tai buvo neįsivaizduojama. Nauja technika, pa- 
vadinta AMS (Accelerator Mass Spectrometry) patobulino 
pavyzdžių paėmimo būdus, kai išvengiama atskiro poėmio 
sunaikinimo; 1988 m. užteko mažiau nei dviejų kvadratinių 
centimetrų atlikti reikiamiems bandymams pagal 1984 m. 
pasiūlytą, o 1986 m. STURP mokslininkų įgyvendintą tyri- 
mo programą. 

Tačiau, pradėjus naudoti programą, pritrūko reikiamo 
viešumo: laboratorijų tarpusavio lenktyniavimas, pelno vai- 

kymasis, kai kurių asmenų konfliktai užsitęsė ir supainiojo 
tyrimą. 1987 m. spalio 10 d. kardinolas Ballestrero nustatė 
Valstybės sekretoriato (jam vadovavo kardinolas Casaroli) 
instrukcijas, kurios rėmėsi prieštaringais, aklai atliktais vi- 
sais tyrinėjimais; instrukcijas, labai nutolusias nuo pradinio 
sumanymo - įgyvendinti Tikėjimo mokslo kongregacijos (jai 
vadovavo kardinolas Ratzingeris) patvirtintą plačią tarpdis- 
ciplininę programą. Tokia painiava dar labiau sukomplika- 
vo reikalus. 1988 m. balandžio 21 d. buvo paimtas mėginys, 
tačiau, paaiškėjus šiai apgailėtinai sumaiščiai, mokslininkų 
aplinkoje įsivyravo teisėta nepasitikėjimo atmosfera. 

Taip pat buvo nustatyta, paskelbta, palyginta nemažai 
amžiaus nustatymo metodu „anglis 14“ klaidingų faktų — 
kartais labai rimtų, kaip tos gyvos sraigės kiaukutas, pasen- 
dintas dvidešimt keturiais tūkstančiais metų. Buvo atidžiai 
patikrintos išorinių reiškinių poveikio hipotezės — žemės 
drebėjimo, didelio karščio, radioaktyvumo, visokio užterš- 
tumo, nepakankamo poėmių grynumo ir t. t. Buvo priminta, 
kad nuo pat viduramžių maldininkai šalia relikvijos sudegino 
milijonus žvakių! Kol mokslininkų bendruomenė galutinai 
susvyravo: ne, be jokios abejonės, metodas „anglis 14“ nėra 
neklystama, ir visiškai nėra tikra, kad Turino drobulė pri- 
klauso XIV amžiui. 


Dar kartą patikrinta istorija 


Šios išvados bent jau nuramino vengrų mokslininkus. Visi 
tos šalies istorikai žino „Codex Pray“ — Budapešto naciona- 
linėje bibliotekoje saugomą XII a. pabaigos rankraštį; šiame 
dokumente yra ir seniausias žinomas vengrų kalba parašy- 
tas tekstas, papuoštas senovinėmis miniatiūromis, vaizduo- 
jančiomis Kristaus kančios scenas. Vienoje iš jų nupieštos 

„šventosios moterys“ prie Jėzaus kapo ir garsioji drobulė. 
Taigi, anot istorikų, kai kurios piešinio detalės yra akivaiz- 
džios: miniatiūrą nupiešusį dailininką neabejotinai įkvėpė 
Lirė drobulė, kuri, neva, galėtų būti tik iš XIV amžiaus! 

Per visus tuos metus istorikai kaip galėdami stengėsi at- 
kurti drobulės kelią iki 1357 m. Iki IV a., to meto, kai pir- 
mieji krikščionys slapstydavosi nuo Romos valdžios, niekas 
apie ją negirdėjo nė mažiausios užuominos, bet švento au- 
dinio pėdsakų buvo aptikta pirmiausia Palestinoje, paskui — 
Edesoje (Turkijos pietryčiuose), vėliau — Konstantinopo- 
lyje, kur ji 944 m. buvo nepaprastai iškilmingai pervežta ir 
kur tūkstančiai žmonių ją matė, stebėjo ir garbino iki pat 
1204 m., kai miestą nusiaubė kryžiuočiai. Kai kurių istorikų 
nuomone, 1205 m. drobulė galėjo atsirasti Atėnuose, kur ją 
turėjo nugabenti vienas iš ketvirtojo Kryžiaus žygio vadų, 
Othonas de la Roche'as - Liré pono Geoffroy de Charny 
zmonos Jeanne de Vergy prosenelis. 

2002 m. restauruojant drobule buvo padarytas naujas su- 
krečiantis atradimas: antroje audinio pusėje, devyni centi- 
metrai nuo krašto, buvo aptikta šoninė siūlė, panaši į tas, 
kuriomis buvo susiūti Masadoje rasti audiniai — Palestinos 
tvirtovėje, kurią 74 m. po Jėzaus Kristaus sugriovė romėnai. 

Neseniai analogiškai buvo ištirtos kitos dvi relikvijos, 
primenančios Kristaus kančią. Iš dešimčių panašių, dažnai — 
abejotinos kilmės, relikvijų yra dvi, kurios atrodo tikros, ir 
su ne mažiau jaudinančiomis detalėmis. 

Pirmiausia — Aržantejo tunika. Evangelijos pasakoja, kad 
Jėzų prikalę ant kryžiaus budeliai pasidalijo jo drabužius, bet 
dėl tunikos, kuri buvo „be siūlių“ ir kurią būtų buvę gaila 
suplėšyti, metė burtą. Šiandien tai labai pažeistas vilnonis 
drabužis, kurį Konstantinopolio imperatorienė Irena pa- 
dovanojo Karoliui Didžiajam, o tas jį, atrodo, bus perdavęs 
savo dukteriai Theodrade, Aržantejo vienuolyno vienuolei; 
1156 m. vienuolyne atrastą relikviją garbino Liudvikas VII, 


264 


SVENTOJI TURINO DROBULĖ 


Henrikas II, Liudvikas XIII, Richelieu ir daugelis kitu. Tai- 
gi tunika beveik laimingai pergyveno normanu antpuolius, 
religinius karus ir 1789 m. revoliucija. Ir tik 1934 m. kilo 
mintis ja istirti ir nufotografuoti infraraudonaisiais spindu- 
liais, tada pradėta ją moksliškai lyginti su Šventąja Turino 
drobule. 

Kita - Ovjedo drobulė. 812 m. į Ovjedą (Ispanija) patekęs 
84 x 53 centimetrų dydžio sukruvintas audinio gabalas, pana- 
šios tekstūros kaip Turino drobulė, yra kildinamas iš Jeruza- 
lės; tai greičiausiai galėtų būti drobės atraiža, kuria uždengė 
nuo kryžiaus nukeliamo Kristaus veidą. Gal tai tik atsitik- 
tinumas, kad sutampa kraujo grupė — AB, labai reta krau- 
jo grupė, kurią turi tik keturi procentai gyventojų. Tačiau 
mokslininkai, sugretinę tą skarelę su Turino drobe, nustatė, 
kad septyniasdešimt kraujo dėmių atitinka vienos kitas. Kiti 
pastebėjo tas pačias ant abiejų audinių siūlų užsikonservavu- 
sias žiedadulkes, būtent, pėdsakus augalų, kurie aptinkami 
tik Jeruzalės rajone. 

Tarsi neužtektų vienos Šventosios drobulės paslapties, 
skatinančios viso pasaulio mokslininkų ginčus! Lyginimas su 
kitais dviem audiniais, kurio pirmieji rezultatai yra daugiau 
negu stulbinantys, tik prasidėjo... 


Paslaptys ir fantazijos 


Neišaiškinti prieštaravimai ir nauji istoriniai atradimai ne- 
leido pamiršti didžiausios paslapties: jeigu lavono piešinys 
nėra išgautas kokia nors tapybos technika (o dėl to jau nie- 
kas nebediskutuoja), tai kokią techniką panaudojo meninin- 
kas, kad sukurtų dvigubą kankinio kūno ir visų jo mirties 
pasekmių - kraujo dėmių, serumo, prakaito ir kt. - vaizdą? 
Kuo labiau tobulėja tyrimų technika, tuo daugiau naujų 

detalių ji atskleidžia; net ir genialus viduramžių falsifikato- 
rius tais laikais nebūtų galėjęs jų įsivaizduoti. 

1976 m. NASA ekspertai panaudojo vaizdo analizatorių 
VP8, kuriuo buvo padarytos garsiosios planetų reljefų nuo- 
traukos, ir paaiškėjo, kad drobėje atsispaudęs vaizdas yra 
trimatis; tai reiškia, kad jo projekcija leidžia ekstrapoliuoti 
absoliučiai tikslų reljefinį vaizdą. Dėllabai menkos ir nuolati- 
nės lino celiuliozės oksidacijos vaizdas yra visiškai plokščias; 
nematyti jokio įspaudo, kokį paprastai palieka kūno linijos; 
čia kūnas atrodo buvęs atspaustas ant ištemptos drobės lyg 
ant fotojuostos. Kokiam klastotojui būtų nei iš šio, nei iš to 
kilusi mintis padaryti tokį stebuklą ir kokiu tikslu? 

Tad kokia išvada? Ar Turino drobulė yra susijusi su nepa- 
aiškinamu reiškiniu? Taip. Ar ji yra sąmoningos apgavystės 
padarinys? Ne. Jeigu ne prielaida, kad į drobulę buvo su- 
vyniotas Jėzus, mokslininkai jau seniai būtų patvirtinę jos 
autentiškumą. Bet šio visais atžvilgiais nepaprasto tyrimo 
tema — Kristaus kančia — ir ideologinis pobūdis vis įplieskia 
naujus ginčus. Vis dėlto daikto kilmės tyrimai pamažu atsi- 
skiria nuo jo religinės ir teologinės reikšmės; priešingai ti- 
kinčiųjų viltims, Turino drobulės tikrumo pripažinimas dar 
nebūtų Kristaus prisikėlimo įrodymas! 

Naujausi mokslo pasiekimai taip pat generuoja naujus 
svarstymus, netgi naujas fantazijas. Šia tema aistringai be- 
sidomintis rašytojas Didier Van Cauwelaertas papasakojo, 
kad 1988 m. popiežius Jonas Paulius II priėmė San Antonio 
(Teksasas) universiteto profesorių mikrobiologą Leoncio 
Garza-Valdėsą. Per 1988 m. sumaištį drobulės pluošto ga- 
balėlį gavęs mokslininkas perspėjo Šventąjį Tėvą dėl pavo- 
jaus klonuoti Nukryžiuotąjį, panaudojant į šventąjį audinį 
įsigėrusį kraują. Tokios sektos, kaip Kalifornijos „Second 
Coming Project“, internete jau siūlo imtis klonavimo, no- 
rėdamos pagreitinti Mesijo sugrįžimą į žemę. Chemikai, he- 
matologai ir kiti specialistai veltui įrodinėja, kad negalima 

klonuoti žmogaus iš dviejų tūkstančių metų senumo kraujo, 
bet pati hipotezė akivaizdžiai kursto vaizduotę. 

Kiek anksčiau, 1997 m. naktį iš balandžio 11-osios į 12 d., 
tyčinis padegimas Šventosios drobulės vos nepavertė pele- 
nais. Laimei, vieno Turino gaisrininko atkaklumas ir drąsa 
paskutinę minutę išgelbėjo drobulę iš liepsnų, jau siaubusių 
katedrą. Kas gi norėjo sunaikinti relikviją? Ir dėl ko? 


„Iššūkis protui“ 


1998 m. gegužės 24 d., sekmadienis. Šeštinės. Nuo balan- 
džio 18 d. šimtai tūkstančių tikinčiųjų kasdien praeina pro 
Turino katedros centrinį altorių, kuriame eksponuojama 
Šventoji drobulė. Visi dar prisimena tyčinį padegimą. Buvo 
baimintasi kokio nors beprotiško išpuolio. Drobulė patal- 
pinta stiklinėje kulkoms atsparioje dėžėje. 

Tą sekmadienį, šiek tiek po septynioliktos valandos, ne- 
įprastas maldininkas atsargiai įžengė į katedrą. Popiežius 
Jonas Paulius II nusprendė pasinaudoti savo trečiuoju pas- 
toraciniu vizitu Pjemonte ir naujojo arkivyskupo monsinjoro 
Giovanni Saldarini kvietimu pasimelsti prie švento audinio. 
Tai buvo istorinis žingsnis. Tos medžiagos atraižos, sužadinu- 
sios tiek fantazijų ir prieštaringų nuomonių, pašventinimas. 

Jonas Paulius II savo kalboje, kurios visi žodžiai buvo itin 
atsakingai pasverti, pasakė, kad Šventoji drobulė yra „iššūkis 
protui“, bet nekelia jokios „problemos tikėjimui“. Bažnyčia 
neturi ką pasakyti apie drobulės tikrumą, ji neturi „specialių 
žinių“, įpareigojančių apie tai pareikšti savo nuomonę. Ji ti- 
kisi, kad mokslininkai visiškai nepriklausomai atliks tyrimą 
ir pateiks konkrečius atsakymus. Tikra ar netikra drobulė, ji 
tėra medžiagos atraiža. Niekas negarbina medžiagos gabalo, 
net jeigu į jį buvo įvyniotas Kristaus kūnas! 

Jonas Paulius II tąkart paaiškino, kad popiežius klaupiasi 
prieš drobulę, pagarbindamas „nekaltojo kančios atvaizdą“, 
kuris, tikras ar netikras, „nuostabiai“ sutampa su evange- 
liniu pasakojimu apie Kristaus kančią. Krikščionys mato 
drobulėje kentėjimo ženklą, Evangelijos atspindį, Dievo mei- 
lės atvaizdą. Ne daugiau. Beje, Jonas Paulius II, kaip geras 
mokytojas, ne iš karto pasuko drobulės, demonstruojamos 
didžiajame centriniame altoriuje, link; įžengęs į katedrą, jis 
pirmiausia geras penkias minutes meldėsi prie Švenčiausio- 
jo Sakramento altoriaus. Štai į šį Sakramentą „krypsta visos 
Bažnyčios dėmesys“, ir jis išreiškia „tikrą, realų ir apčiuopia- 
mą Kristaus buvimą“. 

Jonas Paulius II paprašė kardinolo Saldarini įtraukti kitą 
drobulės eksponavimą į didžiųjų jubiliejinių 2000 m. pro- 
gramą, skirtą specialiai jaunimui, kuris susirinks į Romos 
tarptautines jaunimo dienas. Tą dieną Romoje popiežius 
sušuko maldininkams: 

— Argi Bažnyčia negavo misijos padaryti spindintį Kris- 
taus veidą?! 

Jo mintis aiški: kiekvienas privalo ieškoti progos suža- 
dinti savyje „troškimą ieškoti Viešpaties veido“. Tinka vis- 
kas, kas priartina Dievą. Drobulė — tai atvaizdas, kurį dera 
pagarbinti. Tačiau tikėjimo požiūriu jokios reikšmės neturi 
klausimas, ar drobulė tikra, ar ne. 

Jo Ekscelencija „Dievo bankininkas“ 


Kaip popiežius buvo jpainiotas 
į didžiausią finansinį pokario skandalą 


„Niekas negali tarnauti dviem šeimininkams: 
(...). Negalite tarnauti Dievui ir Mamonai.“ 
Mt 6, 24; Lk 16, 13. 


| ONDONAS, 1982 m. birzelio 18 diena. Ankstyva ryta 


ant Temzės kranto, po Dominikonų tiltu, policinin- 

kai rado ant pastolių kybantį šešiasdešimt dvejų metų 
Roberto Calvi, vieno didelio Italijos banko direktoriaus, 
kūną. Prieš kelias dienas ant finansinės katastrofos slenksčio 
atsidūręs vyras skubiai išvyko iš Italijos. Iš pirmo žvilgsnio 
tai buvo savižudybė. Išskyrus vieną detalę: jo kelnių kišenė- 
se atrado dolerių paketėlių ir pusę plytos. Tai buvo masonų 
ženklas. Ar jis nusižudydamas norėjo palikti slaptą prane- 
šimą? O gal kas nors norėjo jį apkaltinti, kad priklausė ma- 
sonams? Jeigu taip, tai greičiausiai čia buvo žmogžudystė?.. 
Tilto pavadinimas patvirtino tokią mintį: Italijoje masonai 
vadinami „juodaisiais broliais“. Taigi visiška mįslė: savizudy- 
bė ar užmaskuota žmogžudystė? Ar nusikaltimas (jeigu tai 

iš tiesų — nusikaltimas) buvo šlykštus masonų sąskaitų su- 
vedimas tarpusavyje, o gal šitos makabriškos mizanscenos 
sumanytojai tiktai norėjo pakišti tokią mintį? 

Vos tik birželio viduryje MI-5 pradėjo tyrimą, Roberto 
Calvi valdytas „Banco Ambrosiano“ sužlugo. Kilo didžiulis 
skandalas: „Ambrosiano“ buvo pirmasis privatus šalies ban- 
kas. Paskelbti nuostoliai — daugiau kaip milijardas dolerių. 
Netrukus sujudo kreditoriai ir pareikalavo padengti jų in- 
dėlius. Keli susivieniję užsienio bankai savo įgaliotinių lūpo- 
mis pareikalavo grąžinti jų šešių šimtų milijonų dolerių įna- 
šus, mojuodami... Vatikano išduotais „garantiniais raštais“! 
Tyrėjai buvo apstulbę. Britų ir italų žiniasklaidoje — tikras 
žemės drebėjimas. Koks popiežius pateko į šią negarbingą 
istoriją? 


Garsus skandalas 


Netrukus tyrimas atskleidė, kad L'Istituto per le Opere di Reli- 
gione (IOR), kurį taip pat vadino „Vatikano banku“, kartu su 
Roberto Calvi „Banco Ambrosiano“ tikrai dalyvavo dešim- 
ties fiktyvių bendrovių steigime; jos beveik visos įregistruo- 
tos Panamoje, o „Vatikano bankas“ jose turėjo daugiausia 
akcijų. IOR - tai 1942 m. Pijaus XII įkurta bankinė įstaiga, 
skirta valdyti ne Bažnyčiai, bet jos „organizacijoms“ priklau- 
sančius pinigus, — misijoms, kongregacijoms, katalikiškos 
veiklos grupėms, Vatikano valstybės tarnautojams ir t. t. Pa- 
jamos buvo gausios. Išlaidos — neviešinamos. Paprastai Va- 
tikane neatskleidžiama padovanota arba testamentu palikta 
suma, neskelbiamas suteiktos pagalbos kokiai nors trečiojo 
pasaulio diecezijai dydis. Kokias sumas iš tiesų valdo ban- 
kas? Niekas nežino. Netgi IOR pirmininkas monsinjoras 
Paulius Marcinkus... 

Marcinkus! Si pavardé apskriejo viso pasaulio redakci- 
jas. Apklausiamas dėl paslaptinguju uzstatu, tas, kurį vadino 
„Dievo bankininku“, pareiškė, kad ypatingosios bendrovės 
buvo Roberto Calvi sugalvotos garantijos mainais už di- 
džiules sumas, kurias Vatikanas paskolino „Ambrosiano“ 
bankui. Kad įkurtų tą dešimtį įstaigų, Calvi, savo ruožtu, iš 
užsienio bankų pasiskolino šešis šimtus milijonų dolerių; da- 
bar tie bankai reikalavo savo pinigų, prašydami monsinjorą 
Marcinkų pasirašyti laiškus, patvirtinančius, kad Vatikanas 
tikrai kontroliuoja tą dešimtį bendrovių. Vieno iš artimiau- 
sių popiežiaus bendradarbių parašas buvo toks pasitikėjimo 
laidas, kokių tėra vienetai: jeigu Šventasis Sostas garantuoja 
paskolas, kaip abejoti jų patikimumu? 

IOR dalyvavimas šitoje painiavoje nekėlė jokių abejo- 
nių. Valstybės sekretorius kardinolas Agostino Casaroli 
nieko nelaukdamas pradėjo derybas, siekdamas kaip gali- 
ma daugiau sumažinti Bažnyčios atsakomybę. Pirmieji po- 
kalbiai, kuriuose sunkiai skleidėsi tos plačiai išsišakojusios 
intrigos esmė, nieko nedavė. Po įnirtingų ginčų su bankų 
kreditorių advokatais Casaroli sutiko atlyginti dviejų šimtų 
keturiasdešimt keturių milijonų dolerių nuostolius su sąly- 
ga, kad ši suma nebebūtų didinama ir kad Vatikanui nebū- 
tų primetama kokia nors kaltė. Tokia buvo Šventojo Sosto 
strategija: sumenkinti savo vaidmenį skandale, be didelių 
nuostolių apmokėti skolas ir atgauti moralinį autoritetą. 
Plati programa. 

Casaroli pastangas apsunkino į Vatikaną plūstantis, italų 
spaudos perduodamas dažniausiai absurdiškas informacijos 
srautas. Anot nepilnų liudijimų ir prasprūdusių prisipažini- 
mų, buvo galima numanyti, kad IOR ir jo paslaptingasis pir- 
mininkas jau labai seniai buvo įklimpę į nesuskaičiuojamas 
suktas operacijas ir kitas negarbingas Roberto Calvi machi- 
nacijas. 

To nepavadinsi melu. Po 1970-uju ir véliau Calvi pasinau- 
dojo Vatikano administracijos uždarumu ir IOR, neturinčios 
nė menkiausio įtarimo ekstrateritorinės įstaigos, respekta- 
bilumu, kad pakeltų savo paties banko autoritetą; beje, šis 
bankas puikavosi katalikiškumu: nuo senų laikų „Banco 
Ambrosiano“ samdomi tarnautojai turėdavo pateikti krikš- 
to pažymėjimą! Pradėjęs nuo atsitiktinių prekybinių opera- 
cijų, Calvi įtraukė IOR į pagrindines Italijos ekonomikos 
sritis — leidybą, draudimą, regionų finansavimą ir t. t. Nepai- 
sydamas rizikos. 

Vienas iš Calvi tikslų buvo sutrukdyti savo banko, kurio 
reikalai jau seniai buvo prasti, išpirkimą per fasadines ben- 
droves, perdavus IOR nedidelę kontrolę (dešimt procentų 
pelno), tuo pat metu ir painią, ir apsaugotą nuo įtarimų. Už 
savo paramą IOR gaudavo atlyginimą, komisinius ir, žino- 
ma, palūkanas. IOR pirmininkas monsinjoras Marcinkus, 
mėgęs pasigirti, niekada neslėpė, kad stengėsi investuoti 
savo pinigus ten, kur galėjo „iš jų gauti maksimumą“. Dauge- 
lis jį girdėjo kartojantį savo mėgstamą posakį: 


«| 


— Bažnyčia valdoma ne „sveikamarijomis 


Nuo „Opus Dei“ iki mafijos 


Ši byla būtų likusi tik didžiulė finansinė suktybė, jeigu, kaip 
parodė tyrimas, Calvi aplinka nebūtų susijusi su kai kuriomis 
įtartinomis aferomis, kelis kartus plačiai nuskambėjusiomis 
septintojo dešimtmečio pabaigoje Italijoje. Vaizduotes įkai- 
tino groteskiškos „Ambrosiano banko“ žlugimo aplinkybės, 
teatrališka jo pirmininko „savižudybė“ ir netikėtas Vatikano 
įsipainiojimas į šią bylą. 

Pirmiausia, 1982 m. liepos mėnesį — vieno rangovo iš Sar- 
dinijos, Flavio Carboni, kuris pats slapstėsi nuo teisingumo, 

keistas pareiškimas, nukreipęs žvilgsnius į „Opus Dei“; po 
mėnesio jo žodžius pakartojo Roberto Calvi sūnus. Taigi, 
„Ambrosiano“ savininkas bėgęs į Londoną ne nuo Italijos 
teisingumo, kaip tada buvo manoma, bet susitikti su neži- 
nomais „Opus Dei“ viršininkais, žadėjusiais, anot Calvi įpė- 
dinio, atgaivinti jo imperiją. Jeigu jau Vatikanas tapo įtrauk- 
tas į skandalą, tikėtina, kad ir tokia slapta organizacija, kaip 
„Opus Dei“, bus įsipainiojusi į tas tamsias kombinacijas. Ar 
tai buvo milžiniška sensacija, ar apsukri diversija? Ši smal- 
sumą kaip reikiant pakursčiusi prielaida apskriejo pasaulį. 
Niekada net nebuvo bandyta kaip nors ją įrodyti. Visiems 
žinomas Roberto Calvi priklausymas masonų lozei P2 išjudi- 
no antrą spekuliacijų bangą, įelektrinusią italų žiniasklaidą ir 
ilgam laikui mobilizavusią tyrėjus. Jau seniai ložė „Propagan- 
da Massonica Due“ buvo didžiųjų Italijos vyrų, dominavusių 
visoje šalyje, ramstis, vėliau pavirtęs plačiausiai išsišakojusiu 
aferistų tinklu, kurio „garbiuoju viršininku“ 1975 m. tapo 
avantiūristas ir neofašistas Licio Gelli - antikomunistas iki 
kaulų smegenų, turėjęs ryšių su Pietų Amerikos diktatoriais. 
Per keletą metų Gelli į savo tinklą įtraukė ne vieną tūks- 
tantį „brolių“, tarp kurių buvo ir beveik visi Italijos slaptųjų 
tarnybų vadovai! Vis dėlto, kad ir ką sakytum, ložė P2 buvo 
įsipainiojusi į visus didžiuosius skandalus, kurie sukrėtė „švi- 
ninės epochos“ Italiją; tai Aldo Moro nužudymas (1978 m.), 
pasikėsinimas Bolonijos geležinkelio stotyje (1980 m.), ban- 
dymas nužudyti Joną Paulių II (1981 m.), tragiškas Vatika- 
no tarnautojo dukters Emmanuelos Orlandi pagrobimas 
(1983 m.), tarptautinio antikomunistinio tinklo „Gladio“ su- 
kūrimas (1990 m.) ir t. t. Šimtams teismo tardytojų ir tüks- 
tančiams spaudos straipsnių medžiagos nepritrūko. 

Taigi Calvi lankydavosi toje keistoje ložėje, kur susi- 
tikdavo su politikais, žurnalistais, aukštais valdininkais, 


* „Masonų propaganda du“. (Aut. past.) 

bankininkais ir teisėjais. Anot jo našlės, vienas Milano 
teisėjas ir P2 narys jam pranešdavo apie visas prieš jį nu- 
kreiptas juridines procedūras, todėl Calvi pabėgo prieš pat jį 
suimant už machinacijas valiuta. Dabar jau niekas neabejoja, 
kad ložė P2 buvo įsitraukusi į „Ambrosiano banko“ skanda- 
la. Tačiau niekas nė viename tyrime neįtarinėjo kriminali- 
niais sandėriais popiežiaus Pauliaus VI ar net monsinjoro 
Marcinkaus. 

Trečiasis ne mažiau skandalingas pėdsakas vedė Sicilijos 
mafijos Cosa Nostra link. Ši prielaida pasirodė pati rimčiausia. 
1982 m. pavasarį Calvi pasiskolino iš mafijos nemažą sumą, ir 
jis žinojo, kad pinigus reikės grąžinti. Kai suprato, kad nie- 
kada negalės atlyginti pavojingajam kreditoriui, jis pabandė 
gauti pinigų iš Marcinkaus, bet šis atsisakė, nepaisydamas 
bankininko pareikštų grasinimų viską paviešinti spaudai. Iš 
Italijos Calvi paspruko į Austriją, paskui išskrido į Londoną, 
kur jo laukė vienas iš mafijos vadų, vardu Francesco di Car- 
lo. Skotland Jardo inspektorių teigimu, beviltiškoje padėtyje 
atsidūręs Calvi tikėjosi, kad dar galės išsigelbėti, imdamasis 
pelningos narkotikų prekybos. Bet jis pateko į pinkles: ne- 
linkę bendrauti kreditoriai patys pašalino savo buvusį bičiu- 
lį: pirmiausia, kad jam sukliudytų paviešinti visas bendras jų 
paslaptis; antra, kad paliktų perspėjimo ženklą kitiems gali- 
miems skolininkams. 

2005 m. net penki asmenys buvo apkaltinti Calvi nužu- 
dymu: mafiozas Giuseppe „Pippo“ Calo, gangsteris Ernesto 
Diotallevi, kontrabandininkas Silvano Vittoras, verslininkas 
Flavio Carboni ir jo meilužė. 2007 m. visus paleido į laisvę 
dėl „nepakankamų įrodymų“, bet teismas įrodė, kad Calvi 
savo kombinacijomis tikrai „paklaidino“ didžiules nešvarių 
pinigų sumas, kurias jam buvo paskolinusi Cosa Nostra. Ir už 
šią skolą jis sumokėjo savo gyvybe. 

Nors Roberto Calvi „savižudybė“ galiausiai buvo išaiškin- 
ta, nė viena per šį procesą iškelta byla neatsakė į papildomą 


274 


JO EKSCELENCIJA „DIEVO BANKININKAS* 


klausimą: kaip Bažnyčia įsipainiojo į tą niūrų šešėlinį kara. 
Norintiems tai suprasti, reikėtų pasidomėti pagrindinio šios 
katastrofos veikėjo, skandalą nulėmusio monsinjoro Pau- 
liaus Marcinkaus neeiline asmenybe. 


Čikagos šaligatviai 


Paulius Kazimieras Marcinkus gimė 1922 m. vargingame 
Čikagos priemiestyje Cicero, priglaudusiame lenkų, čekų, 
airių ir kitus emigrantus. Šiame kvartale užaugo Al Capo- 
ne: jo motina gyveno šalia, šešioliktojoje gatvėje. Žinoma, 
tai sutapimas, bet šis likimo pokštas ilgai lydėjo „Dievo 
bankininko“, Cicero gatvėse spardžiusio kamuolį kartu su 
kitais emigrantų vaikais, vėliau tapusiais tikrais mafiozais, 
asmenį. 

Antrasis vardas — Kazimieras — yra Lietuvos šventojo 
globėjo vardas: būtent iš šios tolimos baltų šalies 1914 m. į 
Ameriką atvyko Marcinkaus tėvas, kaip ir daugelis kitų jo 
tėvynainių; čia jis vertėsi valytojo darbu. Čikagoje jis susi- 
tuokė su jauna savo krašto mergina, jie susilaukė penkių vai- 
kų. Paulius buvo ketvirtasis. 

Sulaukęs trylikos metų, mažasis Paulius panoro tapti ku- 
nigu. Bakalauro laipsnį įgijo Mudeleino didžiojoje Švento- 
sios ežero Marijos seminarijoje (Ilinojaus valstija), kurioje 
pagarsėjo kaip prisiekęs sportininkas. 1947 m. buvo įšven- 
tintas į kunigus; vienoje Čikagos parapijoje jis krikštijo, lai- 
dojo, katekizavo, kol išvyko į Romą specializuotis kanonų 
teisės srityje. 1952 m. buvo pakviestas į Valstybės sekretoria- 
to anglų skyrių, paskui — į Popiežiškąją akademiją kunigams 
ir bajorams. Tai buvo netikėta sėkmė vaikinui, neturėjusiam 
nei turto, nei ypatingo talento, nei gero išsilavinimo — visi pa- 
šnekovai pastebėdavo jo skurdų žodyną; tai sėkmė žmogui, 

kilusiam iš šeimos, labai tolimos kilmingiems italų aristo- 
kratams... 

Jis dirbo popiežiaus pasiuntiniu Bolivijoje, paskui buvo 
perkeltas į Otavą, vėliau grįžo į Romą, į Valstybės sekretori- 
atą, kur jam teko versti į anglų kalbą popiežiaus Jono XXIII 
korespondenciją (taip, kaip kiti darbuotojai versdavo į ispa- 
nų, prancūzų ar vokiečių kalbas). Energijos nestokojantis, 
stiprus iš prigimties Marcinkus kasryt keldavosi šeštą valan- 
dą ir nesitenkino vien kabinetiniu darbu; jis ėmėsi plačios 
pastoracinės ir asmeninės veiklos; dar ir žaidė tenisą, stro- 
piai mokėsi žaisti golfą. Mielai surūkydavo cigarą ir važinė- 
davo didžiuliu „Chevrolet“ automobiliu, patikusiu daugeliui 
mažųjų romiečių, kuriuos jis mokė amerikietiško kriketo. 
Marcinkus visą gyvenimą labai mėgo bendrauti su jaunimu. 

1962 m. spalį, prasidėjus susirinkimui, į Romą atvyko trys 
šimtai Amerikos vyskupų. Daugelis pajuto simpatiją šiam 
tautiečiui, žinančiam visas Amžinojo miesto paslaptis — jo 
parduotuves, trattorias, jo gydytojus, administraciją. Marcin- 
kus padarė paslaugą šimtams žmonių, užmezgė daugybę ry- 
šių. 1963 m. jis pastatydino į Romą atvykstantiems Amerikos 
prelatams didžiulį pastatą — Stritcho vilą, pavadintą vieno bu- 
vusio Čikagos arkivyskupo vardu. Tapo pirmuoju šios vilos 
rektoriumi, ir tai lėmė, jog daugelį metų bendravo su visais į 
Vatikaną užklystančiais Šiaurės Amerikos eminencijomis. 

1946 m. Paulius VI, kuriam Marcinkus davė kelias an- 
glų kalbos pamokas, jį įtraukė į grupę, rengiančią popiežiaus 
kelionę į Bombėjų - anglakalbį miestą. Tai buvo pirmoji 
didelė popiežiaus kelionė. Teko sukurti visą logistiką, kuri 
Jonui Pauliui II tapo įprastu dalyku. Marcinkus nustebino 
ne tik organizaciniais sugebėjimais, bet ir savo fizine jėga. 
Jis tapo nepakeičiamu vertėju, asmens sargybiniu ir patar- 
nautoju. Lydėjo Paulių VI visose kitose kelionėse - į SNO, 
Fatimą, Turkiją, Kolumbiją, Ženevą, Ugandą, Tolimuosius 
Rytus. Paulius VI prisirišo prie šio metro devyniasdešimt 

šešių centimetrų milžino, kuris jį du kartus fiziškai apsaugo- 
jo pavojingose situacijose. 

— Aš tikriausiai per daug arti priėjau prie popiežiaus, — 
pasakojo nuolatinis popiežiaus kelionių fotografas. — Vie- 
nas kunigas, sudėtas tarsi regbio žaidėjas, mane staiga čiupo 
už striukės ir permetė per saugumo užtvarą, nepaisydamas 
mano svorio. Tai buvo Marcinkus! 

Marcinkus buvo kitoks monsignor nei likusieji. Tiesmu- 
kiškas, šiurkštus, itin sveiko proto, praktiškas ir... labai ne- 
diplomatiškas. Pasak vieno artimo popiežiui asmens, Mar- 
cinkus buvo vienintelis kurijos kunigas, nebijantis pasakyti 
„ne“ kardinolui! Jo prasčiokiškos manieros šokiravo kai ku- 
riuos porporati: Niujorke, prieš pat Pauliaus VI kalbą SNO, 
Marcinkus įniršo ant vieno kardinolo, kuris pasipiktino 
salę stebėjusiais saugumo agentais, nepagarbiai atsukusiais 
nugarą kalbą sakančiam popiežiui! Bogotoje, popiežiaus 
atvykimo momentu, jis dėl antraeilių saugumo problemų 
smarkiai susikirto su monsinjoru Benelli, galinguoju vals- 
tybės sekretoriaus pavaduotoju. Šie susidūrimai neliko be 
pasekmių. 


Be baimės susitepti rankas 


1969 m. jo gyvenimas apvirto aukštyn kojomis. Paulius VI 
pasiūlė Marcinkui pakeisti IOR prezidentą, senąjį kardinolą 
Alberto di Jorio. Kas geriau už apsukrų ir kompleksų netu- 
rintį amerikietį tvarkys piniginius reikalus, kuriais joks Ro- 
mos prelatas nenorėjo rūpintis? Tačiau laimingas išrinktasis 
apie tai neturėjo jokio supratimo. Vėliau pats Marcinkus 
patvirtino, kad jo vienintelė finansinė patirtis buvo sekma- 
dieninės rinkliavos per mišias Čikagos parapijoje; jis norėjo 
nepriimti siūlomos vietos. 

— Kodėl neskiriate kito žmogaus, aš neturiu jokios ban- 
kinės patirties! 

- Jums reikės tik prižiūrėti... 

Iš tiesų, IOR prezidentas iš esmės pats nesirūpino san- 
dėriais ir tik kontroliavo šią antros eilės organizaciją, pai- 
nią, bet reikalingą, tvarkančią vienuolių ordinų ir katali- 
kiškų asociacijų sąskaitas. Visuose Bažnyčios sluoksniuose 
nemėgstama kalbėti apie pinigus. Tai tęsiasi jau du tūks- 
tančius metų. Nėra mokančių diskutuoti su bankininku, 
derėtis dėl kainos, pasiskolinti, reikalauti skolos grąžinimo, 
sumažinti išlaidas, disponuoti įplaukomis. Ta saujelė kuni- 
gų, sutinkančių imtis šio nedėkingo darbo, kai rizikuojama 
susitepti rankas, yra išsigelbėjimas institucijai, vartančiai 
gana apvalias sumas. Tačiau viskas tampa reliatyvu, kai pra- 
bylama apie Bažnyčios „turtus“: XX a. pabaigoje Vatikano 
biudžetą sudarė vienas ir dvi dešimtosios milijardo frankų, 
tai yra keturis kartus mažiau vien už Europos Sąjungos val- 
dymo biudžetą. Bet nuo 1929 m., kai Šventasis Sostas atga- 
vo savo autonomiją, Vatikanas niekada neturėjo finansinių 
sunkumų. 

Tačiau laikai pasikeitė. Pradedant Vatikano II Susirin- 
kimu bendrosios išlaidos išaugo svaiginančiu greičiu, — visi 
vyskupų sinodai, nauji padaliniai, šaukiamos komisijos, ku- 
riamos pasiuntinybės, steigiamos komunikacijos, nekalbant 
apie popiežiaus keliones po visą pasaulį, kainuoja labai bran- 
giai. Reikėjo rasti naujų finansavimo šaltinių, racionalizuoti 
biudžetus ir apmokestinti dviejų šalių, kurių Bažnyčia pati 
turtingiausia, — Vokietijos ir Jungtinių Valstijų — diecezijas. 
1981 m. Jonas Paulius II sudarė penkiolikos kardinolų tary- 
bą ir pavedė jai racionalizuoti bendrąją apskaitą. Žinoma, 
į tarybą buvo įtraukti vienas vokietis (Kelno arkivyskupas 
Hóffneris) ir vienas amerikietis (Filadelfijos arkivyskupas 
Krolis). Taigi, kito amerikiečio paskyrimas IOR viršininku 
nebuvo visiškas atsitiktinumas. 

Marcinkus keletą dienų pasimokė Niujorko „Chase 
Manhattan“ ir Čikagos „Continental Bank“, kur jam paaiš- 
kino, kas yra akcija, vekselis, ilgalaikis kreditas. Visa kita, 
jo žodžiais tariant, yra organizavimo reikalas. Marcinkaus 
sekretorė Vittoria Marigonda, su kuria jis kartu dirbo apie 
dvidešimtį metų, anksčiau tarnavusi vienoje biržos bendrijo- 
je, galėjo padėti savo viršininkui susipažinti su nauja sritimi. 

1981 m. Marcinkui buvo patikėtas dar ir Vatikano vals- 
tybės vicegubernatoriaus postas; atsakingų kurijos asmenų 
požiūriu, finansų valdymas ir Vatikano Governatorato (mu- 
ziejų, automobilių parko, prekybos centro, pastatų, vaisti- 
nės, sodų, tarnautojų atlyginimo) tvarkymas reiškė beveik tą 
patį. Dabar kartojama, kad Marcinkus neturėjo reikiamos 
kvalifikacijos, bet kas ją tuo metu turėjo kurijoje? 

Tarp kitko, Marcinkus liko atsakingas už paskutiniųjų 
popiežiaus Pauliaus VI kelionių organizavimą. Šis popiežius 
keliavo mažiau, negu paskesnysis Jonas Paulius II, todėl su- 
derinti dvi pareigas buvo įmanoma. Tai jam leido tiesiogiai 
bendrauti su popiežiumi, palaikyti ryšius su Vatikano apa- 
rato viršūnėmis ir žiūrėti, iš kur vėjas pučia. Bet sykiu šitaip 
Marcinkus susilaukė ir gaižios kritikos, ir piktų gandų; tai, 
kad Romoje šitokią valdžią turi ne italas, gadino nuotaiką 
kai kuriems kurijos nariams. 

Tad kiek žmonių žinojo, kad stipraus, vienišo ir prieš- 
taringo prelato įvaizdis, kurį jis pats mielai palaikė, slėpė 
kitą - nekompetentingo, nerūpestingo ir neatsakingo žmo- 
gaus portretą? 


Netinkamos pažintys 


Paulius Marcinkus, 1969 m. perėmęs savo funkcijas IOR, 
susipažino su siciliečiu Michele Sindona, savo jėgomis 

prasimušusiu į bankininkus. Šis gyrėsi esas artimas Pauliui 
VI, su kuriuo kadaise bendravo Milane, dalyvaudamas Ka- 
talikų akcijos veikloje. Ir jis iš tiesų patarinėjo popiežiui, kai 
naujieji Italijos įstatymai privertė IOR tapti nepriklausomu 
banku, nepavaldžiu valstybės iždui. Taip jis prasiskverbė į 
Vatikaną ir toliau „teikė paslaugas“. Marcinkus žavėjosi Sin- 
dona ir jo sugebėjimais valdyti finansų apyvartą. Jis net nej- 
sivaizdavo, kad jo simpatiškasis pašnekovas bičiuliaujasi su 
mafija; anot kai kurių šaltinių, netgi buvo vienas iš atsakin- 
guju už finansus. Marcinkus nenumanė, kad savo patarimais 
šis pirmiausia siekia naudos savo paties bankui — Milano 
„Banca Unione“. 

1975 m. Sindonos metodai galiausiai atvedė prie negar- 
bingo ir triukšmingo žlugimo — mafijos labui suklastotomis 
netikromis Vatikano akcijomis, ir tai užtraukė IOR gėdą. 
Užkulisiuose kai kurie prelatai pradėjo šventeiviškai prie- 
kaištauti Marcinkui dėl jo abejotinų bičiulių, asmeninių 
ryšių, nešvarių kombinacijų. Marcinkus išsisuko, FTB jį iš- 
teisino dėl šios istorijos, nepaisant pasipylusios jo valdymo 
kritikos, jis išsaugojo pasitikėjimą savo bičiuliu Sindona ir 
net neįsivaizdavo, kad 1986 m. šis baigs gyvenimą vieno Ve- 
neto kalėjimo vienutėje, nunuodytas kava su cianidu! 

Marcinkus nežinojo nė to, kad Sindona buvo vienas ar- 
timų ložės P2 didžiojo meistro Licio Gelli žmonių. Vieną 
1981 m. kovo dieną Italijos policija, darydama kratą Sicilijos 
bankininko viloje, rado devynių šimtų dvidešimt šešių vardų 
sąrašą, kuris patvirtino, kad „Propaganda Due“ atsidūrė fi- 
nansinių interesų, tarpusavio paslaugų ir gėdingų paslapčių 
centre. Juk Sindona supažindino Marcinkų su tokiu Rober- 
to Calvi, „Banco Ambrosiano“ direktoriaus pavaduotoju ir 
ložės P2 nariu. 

Po Calvi mirties Marcinkus neigė susitikęs su juo dau- 
giau negu „du ar tris kartus“. Tai netiesa. Sindona ir Cal- 
vi net keletą metų palaikė su Marcinkumi ir profesinius, ir 

gana draugiškus ryšius. Jie suprato, kad prelatas amerikie- 
tis yra naujokas ir nelabai nusimano reikaluose, bet su savo 
banko fondais elgiasi kaip papuola. Be to, žaidžia golfą su 
Amerikos vyskupų galingosios konferencijos svarbiausiais 
vadovais — kardinolu Kroliu (Filadelfija) ir kardinolu Cody 
(Čikaga). Pasitelkę Licio Gelli, jie juo ir pasinaudojo — suin- 
teresuota draugyste ir lengvai dalijamais kreditais - tam, kad 
1975 m. iškeltų Calvi į „Banco Ambrosiano“ vadovus. Šitaip 
Calvi įgyvendino savo gyvenimo svajonę. Jis norėjo žūtbūt 
laimėti ir nesiskaité su metodais — pinigų plovimu, bendro- 
vėmis, kurios tapo priedanga, kai kurių Milano biržos kursų 
dirbtiniais keitimais ir t. t. 

Calvi, talkininkaujant Sindonai, pasinaudojo Marcinkaus 
patiklumu, kad įveltų Vatikaną į bandymus išgelbėti savo 
banką; tai galėjo pavykti tiktai pasyviai ir geranoriškai pri- 
tariant Šventojo Sosto pinigų tvarkytojui. Marcinkus buvo 
paprašęs Calvi už savo pagalbą parašyti laišką, atleidžiantį 
Vatikaną nuo bet kokios atsakomybės; Calvi tai nieko ne- 
reiškė. Marcinkus norėjo padėti „Ambrosiano“ dėl papras- 
tos priežasties - IOR jame laikė daug skolintų lėšų, — net 
jei pradėjo nelabai švarų žaidimą ir rizikavo Šventojo Sosto 
tarnautojų pensijomis! 


Jono Pauliaus II globotinis 


Maža pasakyti, kad 1982 m. Bažnyčia buvo įtraukta į „Am- 
brosiano“ skandalą. Taip įpainiota, kad kitais metais Italijos 
teisingumas apkaltino tris svarbiausius IOR vadovus: pirmi- 
ninką monsinjorą Marcinkų, pirmininko pavaduotoją Luigi 
Mennini ir vyriausiąjį buhalterį Pellegrino de Stroebelį. Bet 
visi trys apkaltintieji nepakluso teismo reikalavimams, jie 
liko anapus storų Vatikano miesto, nepriklausomos, kitaip 

tariant — nepažeidžiamos, valstybės sienų; jie ten tünojo, ty- 
liai pritariant popiežiui! 

Išrinktasis popiežius Jonas Paulius II prisirišo prie Pau- 
liaus Marcinkaus. Pirmiausia todėl, kad šis buvo lietuvis, o 
popiežius lenkas ypač mylėjo tą šalį: juk ar ne jo paties mo- 
tina buvo lietuvių kilmės? Be to, tuose rūmuose, kurių ko- 
ridoriuose nuolat šnabždamasi, kur daug kas nusikalstamai 
nutylima, kur krikščioniškas gailestingumas ne visuomet 
vertinamas, tas tiesiakalbis, šiurkščių manierų amerikietis 
patiko popiežiui lenkui. Be to, Karolis Wojtyla nieko taip 
nekentė, kaip neteisingumo, gandų ar dar blogesnio žinia- 
sklaidos linčo. „Jam spauda tikrai yra per daug žiauri (szc). Jis 
liks savo poste tol, kol man nepateiks įrodymų dėl to, kuo 
jį kaltina!“ 

Nuo tokio pareiškimo iki Italijos teisingumo persekio- 
jamo vyskupo priedangos — tik vienas žingsnis, kurį Jonas 
Paulius II žengė nedvejodamas. 1986 m. monsinjorui Mar- 
cinkui pareikštas naujas kaltinimas, bet popiežius vis dar 
niekaip nereagavo. Vatikanas visuomet pasiteisindavo, kad 
IOR naudojasi ekstrateritorialumo teisėmis. Nuo Laterano 
susitarimo laikų Vatikano valstybė pati tiria savo bylas ir tei- 
sia savo piliečius. Beje, tarp Italijos ir Šventojo Sosto nėra 
ekstradicijos sutarties. Iki pat Marcinkaus teisminio per- 
sekiojimo pabaigos 1989 m. kovą Jonas Paulius II jį paliko 
savo vietoje, bent jau fiktyviai. 

Popiežius lenkas niekada nesidomėjo sąskaitomis. Daž- 
nas jo rūpestis — voką su penkiasdešimčia ar aštuoniasdešim- 
čia tūkstančių dolerių įbrukti kokiam nors trečiojo pasaulio 
vyskupui, atvykusiam į Romą tvarkyti savo reikalų. Sekreto- 
riaus Stanislawo Dziwiszo nurodymu, pats IOR pirmininkas 
liftu atveždavo pinigų krepšius į popiežiaus kabinetą trečia- 
me apaštališkųjų rūmų aukšte. Ir jis pats paduodavo pinigus 
vienam ar kitam eminencijai, grįžtančiam į kurią nors Afri- 
kos dieceziją... 

1990 m. popiežius lenkas, patariant saviškiams, užbaigė 
Vatikano finansinės veiklos reformą, sykiu jis pavedė kardi- 
nolui Szokai, dar vienam amerikiečiui, vadovauti Šventojo 
Sosto Ekonomikos reikalų tarnybai, tarsi šūkį pabrėždamas 
dvi labai paprastas sąvokas: profesionalumas ir skaidrumas. Šių 
abiejų savybių labiausiai ir trūko Marcinkui. Milano banki- 
ninkas Angelo Caloia, pakeitęs Marcinkų IOR pirmininko 
poste, apie jį pasakė: 

— Tai buvo paviršutiniškas, tenkinesis apytikriais daly- 
kais, be abejo, klausęs blogų patarimų žmogus, bet — abso- 
liučiai padorus... 

Daugiau niekas nekalbėjo apie „Dievo bankininką“. Grį- 
žęs į Jungtines Valstijas, jis vėl tapo „paprastu kunigu“. Mar- 
cinkus mirė 2006 m. vasario mėnesį, sulaukęs aštuoniasde- 
šimt ketverių metų, viename Finikso priemiestyje, Arizonos 
valstijoje. Be abejo, su savimi į kapus jis nusinešė ir ne vieną 
paslaptį... 

Trečioji Fatimos paslaptis 


Ką iš tikrųjų apreiškė Mergelė Marija 
trims portugalų piemenukams 


„Aš nežinau, kas apginklavo žudiką, 
bet aš žinau, kas nukreipė kulką...“ 


Jonas Paulius II 


„Tie, kurie laukė jaudinančių pasaulio 
pabaigos apreiškimų, turės nusivilti...“ 


Kardinolas Josephas Ratzingeris 


OMA, 1981 m. gegužės 14 diena. Kelios minutės po 
KR iii Džemeli ligoninės dešimtame aukšte 
popiežius Jonas Paulius II atgavo sąmonę. Prie jo 
lovos budintis sekretorius Stanislawas Dziwiszas popiežiui 
pasakė, kad vakar, po pasikėsinimo Šv. Petro aikštėje, at- 
likta ilga ir sudėtinga operacija, kad jo gyvybė kabojo ant 
plauko, kad visas pasaulis sunerimęs laukia žinių apie jo svei- 
katą ir kad gydytojai nusiteikę gana optimistiškai. Dar labai 
silpnas popiežius klausėsi. 
Dziwiszas, tarp kitko, atkreipė dėmesį, kad vakarykštis 
įvykis nutiko per pirmojo Fatimos apsireiškimo 1917 m. ge- 

guZés 13 d. paminéjima. Si pastaba sudomino Šventąjį "Tėvą. 
Sutapimas jį sukrėtė. Jonas Paulius II niekada nesilankė Fa- 
timoje, buvo menkai susipažinęs su jos apsireiškimų istori- 
ja, bet jis taip garbino Švenčiausiąją Mergelę! Popiežius pa- 
prašė Dziwiszą jam apie tai pateikti visą medžiagą. Pirmieji 
ligoninėje gulinčio popiežiaus lankytojai — kardinolas Con- 
falonieri, kardinolas Pironio, taip pat kai kurie iš Lenkijos 
atvykę bičiuliai — stebėjosi, matydami popiežių, įsigilinusį į 
dokumentus, kuriuos Dziwiszas nieko nelaukdamas pasirū- 
pino parengti. Fatimos apsireiškimų bylą jam parengė tuo 
įvykiu be galo žavėjęsis slovakų vyskupas monsinjoras Paulis 
Hnilica. Popiežių iš karto labai sudomino nepaprastas tri- 
jų portugalų piemenukų patirtas įvykis, Mergelės Marijos 
jiems apreikšta žinia, kuri, jo nuomone, jį lietė tiesiogiai. 


„Niekam šito nesakykite“ 


1917 m. gegužės 13 d. vėlyva popietė. Tą dieną Koimbros 
diecezijoje, netoli nuo Fatimos kaimelio, mažasis Francisco 
Marto (devynerių metų), jo sesuo Jacinta (septynerių metų) 
ir jo pusseserė Lucia dos Santos (dešimties metų) Kova da 
Irios slėnyje žalio ąžuolo viršūnėje išvydo „saule apsisiautu- 
sią ponią“, labai gražią, laikančią rankoje rožinį. Ji juos lan- 
kė pusę metų, visuomet tryliktą mėnesio dieną, visada tuo 
pačiu laiku. Šešis kartus Mergelė Marija trims vaikams sakė 
sudėtingas ir bauginančias kalbas, kuriose katechezės reika- 
lavimai pynėsi su apokaliptinėmis pranašystėmis; tokio am- 
žiaus vaikai jų nesugebėjo nei suprasti, nei išgalvoti. Galiau- 
siai, spalio 13 d., Mergelė Marija padarė visuotinį „stebuklą“: 
maždaug septyniasdešimt tūkstančių žmonių išvydo „šokan- 
čią saulę“. Ar tai masinė haliucinacija, geniali manipuliacija, 
ar Dangaus ženklas? 

Tą nepaprastą reiškinį ilgai lydėjusį skepticizmą galima 
paaiškinti tuometinės Portugalijos politine padėtimi: Euro- 
poje siaučiant karui, Lisabona buvo paskelbta respublika; tai 
sukėlė didelį neseniai dar visagalės Bažnyčios, susidūrusios 
su brutaliu triumfuojančiu antiklerikalizmu, nepasitenkini- 
mą. Kas geriau, jei ne stebuklas, nuramins sutrikusius tikin- 
čiuosius? Vietinio vyskupo informuota bažnytinė vyresnybė 
neskubėjo patvirtinti to įvykio. Kalbant apie sunkiai paaiš- 
kinamus reiškinius — apsireiškimus, regėjimus, stigmas, ant- 
gamtinius reiškinius, Bažnyčia išmoko būti atsargi, visada 
leisdavo tikintiesiems juos garbinti, bet niekada jų nesusie- 
davo su Apreiškimu. 

Vietinis vyskupas monsinjoras Josė Alves Coreira da Silva 
jautėsi vienas lauke. Netrukus jis nusipirko aplinkinę žemę, 
ten pastatydino koplyčią ir įrengė aikštelę, kur vis gausiau 
ir gausiau rinkdavosi tikintieji. Bet tiktai 1922 m. jis pradėjo 
apsireiškimų pripažinimo „bylą“. Romoje senasis popiežius 
Benediktas XV niekaip nereagavo. Jo įpėdinis Pijus XI del- 
sė. 1926 m. lapkričio 1 d. Vatikanas paliepė apaštališkajam 
pasiuntiniui Gaetano Nicotrai tylomis aplankyti Fatima; jį 
sukrété toje sunkiai prieinamoje vietoje vyraujantis pamaldu- 
mas. Nuncijaus raportas buvo palankus. 1927 m. sausio méne- 
sj popiežius davė leidimą kunigams ir maldininkams melstis 
Fatimos Mergelei Marijai, paskui, 1930 m. spalį, oficialiai įve- 
dė jos kultą. Nuo tyrimo pradžios prabėgo aštuoneri metai. 

Kaip Mergelė Marija buvo išpranašavusi, Francisco ir Ja- 
cinta mirė labai jauni. Likusi gyva Lucia buvo išsiųsta kaip 
naujokė į Ispanijos Galicijos Santa Dorotea de Tuy vienuoly- 
ną, kur patyrė kelis naujus regėjimus. 1927 m. gruodžio 17 d. 
ji išgirdo Jėzų, jai liepiantį užrašyti tai, ką Mergelė Marija 
jiems trims pasakė tą 1917 m. liepos 13 d., kai ji kaip tik prašė 
įsteigti „gydančios pirmųjų šeštadienių Komunijos“ ritualą, 
tam, kad žmonija išvengtų daugelio nelaimių, bei „pašvęsti 
Rusiją jos Nesuteptajai Širdžiai“. Tuo metu visi trys beraš- 

čiai piemenukai net nežinojo, kas buvo toji „Rusija“; vėliau 
Lucia sakė, kad jie manė, jog tai buvo moters nusidėjėlės 
vardas, dėl kurios jie privalėjo pasiaukoti... 

Atmintiną liepos 13 d. „ponia“ jiems atskleidė tris „pa- 
slaptis“. Lucios nuodėmklausys tėvas Gongalvesas jai liepė 
sudeginti pirmosios paslapties pradinę versiją, kai ji pirmą 
kartą išdėstė ją popieriuje. Tai buvo pragarą pranašaujantis 
regėjimas, „didžiulė ugnies jūra“, kai demonai ir sielos, tarsi 
„perregimos, ugnimi žėruojančios žmogiškos formos“ sken- 
dėja baisiame gaisre, „iš nevilties šaukdamos ir dejuodamos“. 
Antrasis pasakojimas pratęsia šį bauginantį aprašymą ir skel- 
bia naują, dar baisesnį už 1914-1918 m. karą ir žiaurius Baž- 
nyčios persekiojimus. Mergelė Marija todėl ir prašė įsteigti 
pirmojo kiekvieno mėnesio šeštadienio Komunijos ritualą, 
kad būtų išvengta tų nelaimių, o sielos būtų išgelbėtos nuo 
pragaro, bei jos „Nesuteptajai Širdžiai“ pašvęsti Rusiją, nes 
jeigu tai nebus padaryta, Rusija „po visą pasaulį paskleis savo 
suklydimus“, sukeldama karus, persekiodama Bažnyčią ir 
sunaikindama „daugybę tautų“. 

Kaip tik čia pasakojimas ir nutrūko. Lucia paaiškino vys- 
kupui, kad negali atskleisti Mergelės Marijos apsireiškimų 
trečiosios dalies. Ji, pasirodžiusi vaikams, dar pasakė, kad 
„Portugalija visada išsaugos gryną tikėjimą“, bei pridūrė: „O 
šito niekam nesakykite.“ 1927 m. gruodžio 17 d. Lucia tikėjo 
išgirdusi Jėzaus patvirtinimą: „Neatskleisti likusios paslap- 
ties.“ Štai ši paskutinioji pranašystės dalis ir tapo „trečiąja 
Fatimos paslaptimi“. 


Viena iš trijų paslapčių 


Po dešimties metų Lucia davė amžinuosius įžadus ir nuo tada 
vadinosi Sopulingosios Marijos vardu. Ji nuolat prašydavo 

savo nuodėmklausių perspėti popiežių. Portugalijoje pradė- 
ta rimtai traktuoti Fatimos regėjimus. 

1931 m. gegužės 13 d. vyskupai, pažodžiui vadovaudamiesi 
Mergelės Marijos priesakais, iškilmingai pavedė pasaulio ir 
Portugalijos žmones Nesuteptajai Marijos Širdžiai. 1936 m., 
kai Ispanijos Bažnyčia tapo ilgo ir kruvino pilietinio karo 
auka, jie meldė Mergelę Mariją apsaugoti Portugaliją nuo tų 
baisumų ir pažadėjo kaip padėką surengti maldingą kelionę 
į Fatimą; tai ir buvo padaryta 1938 m. gegužės 13 d. penkių 
šimtų tūkstančių tikinčiųjų akivaizdoje. 

Tuo pat metu Leiros vyskupas monsinjoras Josė Alves 
Coreira da Silva parašė asmeniškai Pijui XI ir perdavė Mer- 
gelės Marijos prašymus tokiais žodžiais, kokius jam buvo 
persakiusi Lucia. Nusenes ir ligotas Pijus XI jam neatsakė. 
Tačiau valstybės sekretorius Eugenio Pacelli labai domėjosi 
tomis nepaprastomis iš Portugalijos užkampio jį pasiekian- 
čiomis pranašystėmis apie taiką ir karą. Būsimąjį Pijų XII 
sukrėtė vienas sutapimas: 1917 m. gegužės 13 d. Romoje, 
Siksto koplyčioje, per pirmąjį Mergelės Marijos apsireiškimą 
mažiesiems piemenukams popiežius Benediktas XV jį savo 
rankomis įšventino į vyskupus. Artimiausiems bičiuliams jis 
ne kartą prisipažino, kad „nesiliauja galvojęs apie Mergelės 
Marijos paslaptis, atvertas mažajai Fatimos Luciai“. 

Leiros vyskupas apie tai žinojo. Kai Pacelli buvo išrinktas 
popiežiumi, jis įpareigojo Lucią parašyti jam tiesiai ir vis- 
ką papasakoti. Aiškiaregės parašytame ir 1941 m. rugpjūčio 
31 d. vyskupui perduotame laiške yra perteiktos Mergelės 
Marijos pranašystės: 

„Paslaptį sudaro trys atskiri dalykai, iš kurių aš atskleisiu 
du. Pirmiausia regėjau pragarą. Dievo Motina mums parodė 
didelę ugnies jūrą, kuri atrodė esanti po žeme, o toje ugnyje 
buvo panirę demonai ir sielos, tarsi žėruojančios, perregi- 
mos, tamsios ar rusvos žmogiškos formos. Jie visi skendėjo 
tame gaisre, palaikomi liepsnų, kurias patys ir skleidė kartu 

su dūmų kamuoliais. Jie krito besvoriai be jokios tvarkos 
ir visaip vartydamiesi, kaip krenta didelio gaisro žiežirbos, 
šaukdami ir dejuodami iš skausmo ir iš nevilties, tai kėlė 
siaubą ir vertė drebėti iš baimės. Demonai skyrėsi savo 
bjauriomis ir šlykščiomis pasibaisėtinų ir nepažįstamų gyvių 
formomis, bet buvo perregimi ir tamsūs. Mūsų geriausios 
Dangaus Motinos, kuri iš anksto buvo mus perspėjusi ir pa- 
žadėjusi nuvesti į Dangų, malone tas regėjimas truko tik aki- 
mirka (per pirmąjį apsireiškimą). Aš manau, kad kitaip mes 
būtume numirę iš baimės ir siaubo.“ 

Toliau vienuolė rašė: 

„Tada mes pakėlėme akis į Dievo Motiną, kuri mums tarė 
meiliai ir liūdnai: „Jūs matėte pragarą, kur keliauja vargšų 
nusidėjėlių sielos. Dievas nori pasaulyje įsteigti mano Nesu- 
teptosios Širdies garbinimą ir taip jas išgelbėti. Jeigu bus pa- 
daryta taip, kaip aš jums pasakysiu, daug sielų bus išgelbėta, 
ir bus taika. Karas baigsis. Bet jeigu nebus liautasi įžeidinėti 
Dievą, tai Pijui XI esant popiežiumi prasidės kitas, dar di- 
desnis karas. Kai vieną naktį jūs išvysite nušvitusią nežinomą 
šviesą, žinokite, kad tai Dievas jums duoda didį ženklą, jog 
Jis karu, badu, Bažnyčios ir Šventojo Tėvo persekiojimais 
nubaus pasaulį už jo nusikaltimus. Aš prašau pašvęsti Rusiją 
mano Nesuteptajai Širdžiai ir pirmaisiais mėnesių šeštadie- 
niais priimti gaivinančią Komuniją tam, kad būtų užkirstas 
tas karas. Jeigu bus išklausyti mano prašymai, Rusija atsivers 
ir stos taika; jeigu ne, ji savo paklydimus paskleis po pasaulį, 
sukeldama karus ir Bažnyčios persekiojimus. Gerieji žmo- 
nės bus kankinami, Šventasis Tėvas labai kentės, kai kurios 
tautos bus sunaikintos. Galų gale mano Nesuteptoji Širdis 
triumfuos. Šventasis Tėvas man pašvęs Rusiją, ir pasauliui 
bus duotas taikus atokvėpis...“ 

Šie pasakojimai sujaudino Pijų XII. Jis labai rimtai trak- 
tavo atkaklius prašymus: nieko nelaukdamas įsteigė „Pirmų- 
jų mėnesių šeštadienių atgaivinančios Komunijos“ ritualą; 

taip pat ir dėl „Rusijos pašventimo Marijos Nesuteptajai 
Širdžiai“. 1942 m. gruodžio 8 d. Romos Šv. Petro bazilikoje 
popiežius iškilmingai pašventė pasaulį Marijos Nesuteptajai 
Širdžiai; jis nepaminėjo Rusijos, kuri tuo metu beviltiškai 
priešinosi nacių įsiveržimui, bet kalbėjo apie „paklydimo 
arba nesantarvės atskirtas tautas, kur Mergelės Marijos at- 
vaizdai slepiami ir saugomi geresniems laikams“. 

O daugiau - nė pats Pijus XII nieko nežinojo. Lucia, kaip 
buvo pasakiusi savo vyskupui, kaip buvo parašiusi popiežiui, 
„trečiąją paslaptį“ pasiliko sau. 


„Ne anksčiau kaip 1960-aisiais“ 


1943 m. birželį aiškiaregė sunkiai susirgo pleuritu savo Ispa- 
nijos vienuolyne. Visi manė, kad ji mirs. Sunerimęs vyskupas 
Da Silva jai patarė užrašyti trečiąją pranašystės dalį, o paskui, 
ligonei prieštaraujant, jai įsakė raštu tai padaryti. Ilgai svyra- 
vusi, vienuolė „dėl klusnumo“ 1944 m. sausio 2-9 d. viską su- 
rašė į kelis popieriaus lapus, kuriuos sulenkė pusiau ir įdėjo į 
voką; 1944 m. birželio 17 d. užantspauduotą voką ji nusiuntė 
savo vyskupui. Prelatas jį įdėjo į kitą voką, užantspaudavo 
vašku ir viršuje užrašė: „Po mano mirties perduoti Lisabonos 
patriarchui, JE monsinjorui Don Manueliui. Leiras, 1945 m. 
gruodžio 8 d.“ Ir pasirašė: „Josė, Leiros vyskupas“. Paskui 
šį voką užrakino vyskupo rūmų seife. Lucia patikslino, kad 
dokumentas jokiu būdu negali būti paviešintas iki 1960 m. 

Šventosios Oficijos sekretoriaus pavaduotojas kardinolas 
Ottaviani, 1955 m. ją aplankęs Koimbros Šventosios Teresės 
karmeličių vienuolyne, kur ji nuo šiol gyveno sesers Nesu- 
teptosios Širdies Lucios vardu, ją paklausė: 

— Kodėl tokia data? 

— Todėl, kad tada viskas bus aiškiau. 

Keistas atsakymas. Sutrikes kardinolas grįžo į Romą ir 
viską papasakojo Pijui XII. Šio domėjimasis Fatima nė kiek 
nesumažėjo, greičiau priešingai. 1950 m. spalio 30 d., likus 
kelioms dienoms iki iškilmingo Marijos Dangun Ėmimo do- 
gmos paskelbimo, popiežius Vatikano soduose asmeniškai 
patyrė „stebuklą“, kuriuo buvo užbaigtas ir Fatimos apsireiš- 
kimų 1917 m. ciklas, - paslaptingą saulės rutulio apsisukimą 
apie save patį. Tą rudenį popiežius keturis kartus stebėjo 
tą keistą reiškinį, apie kurį smulkiai papasakojo kardinolui 
Frederico Tedeschini; 1951 m. spalio 13 d. Tedeschini po- 
piežiaus prašymu šiam atstovavo Šventųjų metų užbaigimo 
ceremonijoje Fatimoje, kur dalyvavo milijonas tikinčiųjų. Po 
metų, 1952-ųjų liepos 7 d., Pijus XII surengė naują pašventi- 
mo Nesuteptajai Mergelės Marijos Širdžiai iškilmę, kurioje, 
nepaisydamas šaltojo karo, paminėjo „visas Rusijos tautas“. 

1957 m. Leiros vyskupas gavo įsakymą perduoti Vatika- 
nui visus Lucios rašinius „tokius, kokie yra“. Ar tai buvo 
Pijaus XII noras? Ar Ottaviani, kurį po kelionės į Fatimą 
kankino smalsumas? To niekada nesužinosime. Prelatas pa- 
kluso, nukopijavo 1941 m. tekstą, kuris jau seniai nebebuvo 
paslaptis, ir ištraukė garsųjį antspauduotą voką su „paslap- 
timi“. Kovo mėnesį jo padėjėjas monsinjoras Joao Pereira 
Venancio viską išvežė į popiežiaus pasiuntinybę. Atsargiai 
kurių neįstengė perskaityti. Balandžio 16 d. dokumentas iš- 
keliavo į Romą, kur jį gavo Ottaviani ir padėjo į slaptuosius 
Šventosios Oficijos archyvus. 

Po kelių mėnesių Pijus XII mirė. Popiežius nesusipažino 
su Fatimos paslaptimi: nėra jokių įrodymų, kad jis būtų klau- 
sinėjęs, taręsis ar domėjęsis ta tema. Jo įpėdinis kardinolas 
Roncalli, pasirinkęs Jono XXIII vardą, žinojo apie Fatimą, 
nes 1956 m. gegužės 13-ąją, dar būdamas Venecijos patriar- 
chu, dalyvavo piligriminėje kelionėje. Vertindamas apsireiš- 
kimus, Jonas XXIII nebuvo nei toks atsargus, kaip Pijus XI, 

nei toks karstai tikintis, kaip Pijus XII. Bet jis lygiai taip pat 
doméjosi, kodél Lucia nustaté paslapties atskleidimo data — 
1960-ieji. Ir lemtingas laikas artėjo... 

1959 m. rugpjūčio 17 d. kardinolo Ottaviani padėjėjas tė- 
vas Pierre'as Paulis Philippe'as slapta atnešė tą dokumentą 
popiežiui. Šis nusprendė atplėšti voką ir susipažinti su jo 
turiniu, dalyvaujant liudininkui, jo nuodėmklausiui monsin- 
jorui Alfredo Cavagnat. Bet laiškas buvo parašytas sunkiai 
suprantama portugalų kalba, todėl popiežius iškvietė Vals- 
tybės sekretoriato vertėją monsinjorą Paulo Josė Tavarėsą. 
Jonas XXIII išklausė tekstą ir susimąstė. Paskui užrašė savo 
pastabas ir jas įdėjo į voką, o dokumentą paliko savo priva- 
čiame kabinete. 


Fantazijos, gandai ir manipuliacijos 


Apsireiškimų sukakties dieną, 1960 m. gegužės 13-ąją, dau- 
gelis stebėtojų tikėjosi, kad Jonas XXIII atskleis dokumen- 
to turinį. Veltui. Tačiau 1961 m. spalio 8 d. laiške jis meldė 
Fatimos Mergelę Mariją sėkmės Vatikano II Susirinkimui. 
Bet tai ir viskas. „Gerasis popiežius Jonas“ mirė 1963 m. ba- 
landį, taip nieko ir nepasakęs. Ar jis pamiršo Fatimos pa- 
slaptį, nes buvo pasinėręs į susirinkimo reikalus? O gal są- 
moningai nusprendė palaidoti tą temą? 

Būsimasis kardinolas ir būsimasis Kunigų kongregaci- 
jos pirmininkas Silvio Oddi, Roncalli sekretorius Paryžiu- 
je, išdrįso seno ir ligoto popiežiaus apie tai paklausti. Jo- 
nas XXIII atsakė trumpai: 

— Nekalbėk man apie tai! 

— Bet, Švenčiausiasis Tėve, negalima uždrausti žmonėms 
apie tai kalbėti. 

— Aš tau sakau daugiau man apie tai nekalbėti! 

Suintriguotas Oddi tasyk (kaip ir visi) nusprende, kad toji 
paslaptis turéjo büti labai baisi, jeigu pats popiezius ja taip 
slepia. Po dvidešimties metu, 1985-ųjų gegužę, jis vadovavo 
maldininkų kelionei į Fatimą ir kartu aplankė Lucią Koim- 
bros karmeličių vienuolyne. Sesuo vienuolė jam paaiškino, 
kad Jonas XXIII, kaip ir Jonas Paulius II per jų atskirą su- 
sitikimą 1982 m. gegužę, pagalvojo, kad toji paslaptis „galėjo 
būti blogai suprasta“. Oddi padarė išvadą: „Tai turi būti la- 
Tačiau, pamanė prelatas, jeigu kalbama apie Baž- 


bai rimta!“ 
nyčios krizę, tai ji akivaizdi, visų matoma... 

Jono XXIII nekalbumas nustebino portugalus, sudomi- 
no žinovus ir paskatino absurdiškus spėliojimus bei įvairias 
fantazijas. Dar 1958 m. gegužę abatas iš Meksikos Agustinas 
Fuentesas, mažųjų Francisco ir Jacintos rengiamos beatifi- 
kacijos bylos padėjėjas, po apsilankymo pas seserį Lucią pa- 
reiškė, kad tai buvo „apokaliptinė paslaptis“: pasaulį turėjo 
ištikti Dievo bausmė, daugeliui tautų lemta pražūti, pasaulio 
pabaiga jau nebetoli ir t. t. Galiausiai 1959 m. birželio 2 d. 
Koimbros vyskupija paskelbė sesers Lucios, pasipiktinusios 
kunigo iškreiptais jos žodžiais, formalų paneigimą! 

Po Jono XXIII mirties spaudos agentūra „Asian News 
International“ paskelbė antraštę: „Vatikanas: galimas daly- 
kas, Fatimos paslaptis niekada nebus paviešinta“. Visa žinia- 
sklaida formavo tokią nuomonę bei kūrė gandus. Kai kuriuo- 
se laikraščiuose pasisakė „Fatimos paslapties specialistai“. 
Jie komentavo, konfidencialiai šnekėjo, aiškino. Pavyzdžiui, 
1963 m. spalio 15 d. Štutgarto laikraštyje Neues Europa Louis 
Emrichas tvirtino, kad popiežius Paulius VI „paslapties“ 
tekstą nusiuntė Johnui Kennedy, Haroldui Macmillanui ir 
Nikitai Chruščiovui, ragindamas juos nutraukti branduoli- 
nes varžybas! Kardinolas Ottaviani, vienintelis turėjęs teisę 
paneigti gandus, juos pavadino „gryna fantazija“. 

Gerasis popiežius Jonas norėjo „palaidoti“ paslaptį, bet jam 
nepavyko. Jo tyla sukėlė priešingą efektą. Visuose pasaulio 

kraštuose tūkstančiai smalsuolių aistringai domėjosi Fati- 
mos paslaptimi. 1963 m. birželį, iš karto po konklavos, Pau- 
lius VI gavo Vatikano II Susirinkime dalyvaujančių penkių 
šimtų vyskupų peticiją, prašančių pašvęsti pasaulį Marijai, 
atskirai įvardijančių „Rusiją ir kitas fanatiškų komunistų val- 
domas tautas“, tuo pritariančių Fatimos Mergelės Marijos 
troškimui. Naujasis popiežius nusprendė susipažinti su do- 
kumentu, bet Šventoji Oficija negalėjo jo surasti! Velionio 
Jono XXIII sekretorius don Loris Capovilla, atėjęs į pagal- 
kabinete, kur jį buvo palikęs popiežius. 

Paulius VI nelabai tikėjo apsireiškimais. Apie tai yra 
užsiminęs jo bičiulis filosofas Jeanas Guittonas. Popiežius 
intelektualas nebuvo mistikas. Tiesa, 1964 m. lapkričio 
21 d., užbaigdamas trečiąją susirinkimo sesiją, girdint dviem 
tūkstančiams šimtui keturiasdešimt aštuoniems vyskupams, 
paskelbė Mariją Bažnyčios Motina. Tiesa, 1965 m. gegu- 
žės 13 d. jis iškilmingai padovanojo „auksinę rožę“ Fatimos 
šventovei, kurią perdavė jo asmeninis pasiuntinys kardinolas 
Cento. Bet Paulius VI, kaip ir jo pirmtakas, 1965 m. kovo 
25 d. susipažinęs su „paslaptimi“, vis dėlto niekam nieko ne- 
sakęs perdavė užantspauduotą voką Šventajai Oficijai. 

Artinosi penkiasdešimtosios apsireiškimų metinės. Pau- 
lius VI nebuvo apsisprendęs, ar vadovaus ceremonijoms, 
kurios buvo numatytos 1967 m. gegužę; tai paskatino naujas 
žiniasklaidos spekuliacijas: ką tokio slepia aukščiausias dva- 
sininkas? Tiesa buvo kitokia: Paulius VI ypač bijojo tapti 
Portugalijos diktatoriaus Salazaro manipuliacijų taikiniu; 
Salazaras nekentė popiežiaus — kolonializmo ir teisės pažei- 
dimų priešininko, bet jis taip pat žinojo, kad apaštališkasis 
apsilankymas Lisabonoje gerokai pakeltų jo autoritetą ben- 
drapiliečių akyse! 

Galiausiai Paulius VI išsirengė į Fatimą tik vienos dienos 
vizito, gegužės 13-ąją, ir išskirtinai dėl religinių tikslų. Nu- 

matytą dieną jis paskelbė „Pamokymą visai Bažnyčiai apie 
Šventosios Marijos kultą ir sekimą“, kuriame rėmėsi prieš 
dvidešimt penkerius metus, 1942 m spalio 31 d., įvykusia 
iškilminga konsekracija. Nepaisydami blogo oro, milijonas 
susirinkusių maldininkų klausėsi popiežiaus pamokslo apie 
taiką, religinę laisvę, apie pavojuje atsidūrusį pasaulį. 

Paulius VI pakvietė seserį Lucią, kuri gyveno užsidariusi 
Koimbros karmeličių vienuolyne, ir jai davė komuniją. Mi- 
nia, ją atpažinusi, sukėlė ovacijas. Kaip pasakojo asmeninis 
popiežiaus vertėjas, šalia jo buvęs tėvas Almeida, Lucia atsi- 
klaupė prieš Paulių VI, kad jam įteiktų dovaną — siuvinėtą 
audinį, kuriuo per mišias pridengiamas kielikas, ir pasinau- 
dojusi prie jos pasilenkusio Šventojo Tėvo artumu ištarė, 
kad nori jam vienam kai ką pasakyti. Bet Paulius VI jai atsa- 
kė gana griežtai: 

- Jūs juk matote, kad dabar netinkamas laikas! Jeigu nori- 
te man ką nors perduoti, kreipkitės į savo vyskupą! 

Tada popiežius lyg niekur nieko palaimino šitaip subartą 
vienuolę. 


„Popiežiui teks daug kentėti...“ 


Prabėgo dešimtmetis. 1978 m. rugpjūtį Paulių VI pakeitęs 
kardinolas Luciani per trisdešimt tris pontifikato dienas ne- 
spėjo susipažinti su Fatimos apsireiškimais. Jis žinojo šven- 
tovę, nes dar būdamas Venecijos patriarchu 1977 m. liepos 
II d. joje apsilankė kaip maldininkas. Koimbros vienuolyno 
priimamajame (kardinolai yra vieninteliai vyrai, turintys tei- 
sę peržengti karmeličių vienuolyno slenkstį) sėdėdamas ant 
suolo ilgai kalbėjosi su seserimi Lucia ir, anot jo sekretoriaus 
liudijimo, išėjo „išblyškęs kaip drobė“. Keli šaltiniai teigia, 
kad Lucia išpranašavo, jog jis bus išrinktas popiežiumi, ir 

net tai, kad jo pontifikatas bus „trumpas ir sunkus“. Vėliau 
apie tai klausinėjama, vienuolė prisipažino nebeprisimenan- 
ti tokių žodžių. Pats Albino Luciani, kuris vis dėlto paskelbė 
smulkų savo pokalbio su Lucia aprašymą, niekada neminėjo 
tos asmeninės pranašystės. 

1978 m. spalį, kai Karolis Wojtyla buvo išrinktas popie- 
žiumi, paslaptis liko neatskleista. Katastrofistai, milenaristai 
ir „fatimistai“ vieną po kitos rašė grėsmingas arba apokalip- 
tines knygas. Polemika, apreiškimai ir kaltinimai nesiliovė 
maitinę ginčų net pačioje Bažnyčioje, ypač po Vatikano II 
Susirinkimo: ar abu susirinkimo sumanytojai, Jonas XXIII 
ir Paulius VI, sąmoningai nenuslėpė tiesos nuo visų krikš- 
čionių? Tuo metu tradicionalistai ir integristai nesiliovė 
interpretavę „trečiosios paslapties“ savo naudai: Mergelė 
Marija, pasak jų, iš tiesų perspėjusi Bažnyčią dėl tokių sukly- 
dimų, kaip pats susirinkimas, liturginė reforma, naujoviškos 
mišios ir t. t. 

1978 m. po susirinkimo ištikusi krizė pamažu nuslopo, 
ir piktos kalbos apie po susirinkimo Bažnyčiai gresiančius 
mirtinus pavojus ėmė nusibosti. Sesuo Lucia, dar sveika ir 
stipri, tylėjo. Popiežius lenkas, nors labai garbino Mergelę 
Mariją, nežinojo apie Fatimą. Jo prioritetai buvo kiti. 1980 
m. lapkritį jam viešint su apaštaliniu vizitu Vokietijoje, Ful- 
doje, laikraščio Stimme des Glaubens direktorius paklausė: ar 
Fatimos „paslapties“ turinys reiškia labai sunkius Bažnyčios 
išbandymus? Jeigu esama pranešimo, kuriame parašyta, kad 
vandenynai apsems ištisus planetos regionus ir per trumpą 
laiką žus milijonai žmonių, ar nereikėtų kuo greičiau sužino- 
ti tos paslapties? 

Popiežius tada sugriebė savo rožinį ir parodė jį susirin- 
kusiesiems: 

— Štai vaistas nuo tų išbandymų! Melskitės, karštai mels- 
kitės ir nieko manęs nebeklausinėkite! 

Jono Pauliaus II pokštas nereiškė jo susierzinimo. Iš tie- 
sų popiežius dar nežinojo paslapties teksto. Šis lenkas nieka- 
da nemanė, kad tai svarbu: jeigu jo pirmtakai nutarė verčiau 
neliesti tos temos, jie tam turėjo savų priežasčių. 

Popiežius pradėjo domėtis šia tema tiktai po 1981 m. ge- 
gužės 13 d. nepavykusio pasikėsinimo. Jis atkreipė dėmesį, 
kad sutapo datos. Ir keistos pranašystės, nuskambėjusios 
popiežiaus slavo ausyse: „Rusija paskleis savo paklydimus po 
visą pasaulį“; „Daug tautų bus pražudyta“; „Šventajam Té- 
vui teks labai kentėti“ ir t. t. 1981 m. liepos viduryje, keletą 
kartų perskaitęs Dziwiszo jam pateiktus dokumentus, Jonas 
Paulius II pasidavė smalsumui ir paprašė jam atnešti voką su 
„trečiąja paslaptimi“. Tikėjimo mokslo kongregacijos pre- 
sinjorui Eduardo Somalo perduoti popiežiui du vokus: vieną 
baltą, su originaliu Lucios tekstu; kitą — oranžinės spalvos, 
su jos laiško vertimu į italų kalbą. Rugpjūčio 11 d., prieš išei- 
damas iš ligoninės ir persikeldamas į Kastel Gandolfo, Jonas 
Paulius II grąžino abu vokus į buvusios Šventosios Oficijos 
archyvą. Neatskleidęs jų turinio. 

Rugsėjo 30 d. Jonas Paulius II grįžo į Romą. Per ilgus 
sveikimo mėnesius jo įsitikinimas dėl perspėjimo tapo tvir- 
tas. Jis apie tai prabilo spalio 7 d. per savo pirmą bendrąją au- 
dienciją. Praėjus penkiems mėnesiams, popiežius tarė: „Aš 
negaliu nepaminėti gegužės 13 d.: kaip galėčiau pamiršti, kad 
pasikėsinimas, įvykęs Šv. Petro aikštėje, nutiko tą dieną ir tą 
valandą, kai jau daugiau kaip šešiasdešimt metų mes minime 
pirmąjį Kristaus Motinos apsireiškimą vargšams valstiečių 
vaikams Portugalijos Fatimoje? Nes tikrai tą dieną visame 
tame, kas man nutiko, aš pajutau stebuklingą motinišką glo- 
bą, kuri pasirodė stipresnė už pasiųstą mirtį!“ 

„Ačiu, dangiškoji Motina...“ 


Po kelių mėnesių valstybės sekretorius Agostino Casaroli 
parašė vyskupams laišką, pranešantį, kad Jonas Paulius II 
vyks į Fatimą, kad „padėkotų Dievo Motinai už jo išgelbėtą 
gyvybę“ ir „dvasinėje vienybėje su visais pasaulio vyskupais 
atnaujintų“ Rusijos pašventinimo aktą „Nesuteptajai Mari- 
jos Širdžiai“, kurį 1942 ir 1952 m. jau buvo atlikęs Pijus XII. 

1982 m. gegužės 13 d. Jonas Paulius II, „kartu su visais 
Bažnyčios kunigais“ ir „kolegialioje vienybėje su visais pasau- 
lio vyskupais“ vadovavo iškilmingai ceremonijai Fatimoje, 
dalyvaujant daugiau kaip milijonui žmonių, džiugiai mojuo- 
jančių baltomis nosinaitėmis. Pačiu svarbiausiu ceremonijos 
momentu popiežius taip pat pamojavo balta nosinaite, tuo 
gestu atsakydamas miniai. Kaip „beveik apokaliptinių tautas 
ir žmones slegiančių grėsmių liudininkas“ jis pavedė Merge- 
lei Marijai „antrą tūkstantmetį baigiančio pasaulio“ likimą 
ir sujaudintu, šventovės tyloje nuskambėjusiu balsu sušuko 
širdį veriantį maldavimą: 

— Išvaduokite mus nuo bado ir karo! Išvaduokite mus 
nuo branduolinio karo! 

1984 m. kovą Jonas Paulius II liepė pastatyti Vatikane 
Fatimos Marijos statulą. Ta proga jis pakvietė pietų Leiros 
vyskupą, kuriam asmeniškai patikėjo „dovaną mūsų Dievo 
Motinai“ — mažytę dėžutę su popiežiaus herbu, kurioje buvo 
įdėta... kulka, vos jo nepražudžiusi Šv. Petro aikštėje 1981 m. 
gegužę. Prieš kelis mėnesius nuvykęs į Lenkiją, Jonas Paulius 
II jau buvo įteikęs Čenstakavos Dievo Motinos šventovei 
kulka pervertą juostą nuo sutanos, kurią dėvėjo pasikėsini- 
mo dieną. Fatimos šventovės rektorius monsinjoras Luciano 
Guerra, grįžęs namo, atidarė seifą su jame laikoma statulos 
karūna ir ją apžiūrėjo su tam tikra abejone: kaip paprasčiau- 
sią metalo gabaliuką pritaikyti tam prabangios auksakalystės 

šedevrui? Skeptiškai nusiteikęs vyskupas pavartė brangeny- 
bę rankose. Staiga tarp gėlių kotelių ir kryžiaus jis pastebėjo 
mažą skylutę; jis ten įstatė kulką ir apstulbęs pamatė, kad ji 
puikiausiai tiko. Milimetro tikslumu. 

Komunizmo žlugimas pakoregavo popiežiaus pasisaky- 
mus apie Fatima. 1981-1982 m. bet kokios užuominos apie 
„Rusijos atsivertimą“ atrodė nerealios. Tai, kad Maskvoje 
Michailas Gorbačiovas atėjo į valdžią, praėjus lygiai metams 
po Rusijos pašventimo, galėjo būti palaikyta atsitiktiniu su- 
tapimu. Bet po dešimties metų komunizmo griūtis tapo aki- 
vaizdi. Tai kaip nesugretinti pranašystės apie „išnykstančias 
tautas“ ir Lietuvos ar Ukrainos atgimimo? 1991 m. gegužės 
13 d., per antrą maldingą kelionę į Fatimą, popiežius padė- 
kojo malda: 

- Ačiū, Dangaus Motina, kad atvedei tautas į laisvę... 

Jonas Paulius II dažnai grįždavo prie šios temos. Jis nė 
trupučio neabejojo, kad Fatimos pranašystės yra „mūsų am- 
žiaus atrama ir džiaugsmas“. Marijos apsireiškimai ir 1981 m. 
gegužės 13 d. pasikėsinimas yra to paties fono dalys, tai tra- 
giška XX amžiaus istorija, prasidėjusi 1917 m. ir pasibaigusi 
Berlyno sienos sugriovimu 1989 m. Todėl popiežius labai 
norėjo įtraukti Fatimą į jubiliejinių 2000 m. šventimą, nors 
jo paties kelionė į šventovę 2000 m. gegužės 13 d. pakorega- 
vo jau patvirtintą programą. 

Balandžio pradžioje Jonas Paulius II į savo kabinetą tre- 
čiame apaštališkųjų rūmų aukšte sukvietė pačius svarbiau- 
sius kurijos asmenis: valstybės sekretorių (Sodano), jo pa- 
vaduotoją (Rė), Tikėjimo mokymo kongregacijos prefektą 
(Ratzingerį) ir jo sekretorių (Bertone). Čia dalyvavo ir asme- 
ninis popiežiaus sekretorius (Dziwiszas). Popiežius pasiryžo 
vienam žingsniui ir norėjo apie tai išgirsti žmonių, kuriais 
visiškai pasitikėjo, nuomonę. Anot jo, paskelbti palaimin- 
taisiais, kaip numatyta, Kova da Irios mažųjų piemenukų, 
nepaviešinus „trečiosios Fatimos paslapties“, negalima, nes 

kilty naujos fantazijos ir gandai, kurie pakenktu apsireiski- 
my tikrumui. 


»Dabar galima geriau suprasti“ 


Iki šiol popiežiai, taip pat ir Jonas Paulius II, galvojo, kad 
tokių sunkiai suprantamų, neaiškių, mistiškų tekstų paskel- 
bimas turėtų tokį pat poveikį, kaip ir Nostradamuso prana- 
šystės ir kitos viduramžių legendos. 1985 m. išleistoje kny- 
goje Pokalbiai apie tikėjimą kardinolas Ratzingeris tai puikiai 
paaiškino. Jis rašė, kad jeigu paslaptis „iki šios dienos dar 
nebuvo atskleista, tai ne dėl to, kad popiežiai būtų norėję 
nuslėpti ką nors baisaus“, bet dėl dviejų priežasčių: pirmiau- 
sia, „tai niekaip nepraplėstų to, ką bet kuris krikščionis turi 
žinoti apie Apreiškimą“, bet ypač dėl to, kad teksto paskel- 
bimas „padarytų jo turinį prieinamą skandalingoms inter- 
pretacijoms“. 

Dabar nutiko priešingai: tokiam tekstui įgijus pripažintą, 
paaiškinamą prasmę, būtent jo slėpimas Šventosios Oficijos 
požemiuose paskatins pačius beprotiškiausius ir pačius ne- 
palankiausius komentarus! Jonas Paulius II ryžtingai nutarė: 
„trečioji paslaptis“ turi būti paviešinta pačiu oficialiausiu pa- 
saulyje būdu. Būtina paskelbti teologinį kardinolo Ratzinge- 
rio paaiškinimą kartu su galutine ir neginčijama teksto pu- 
blikacija ir užkirsti kelią lėkštų svarstymų plitimui. Bertone 
teko tuojau pat vykti pas Lucią ir įsitikinti, ar tai tikrai au- 
tentiškas tekstas ir ar nėra jokio netinkamos interpretacijos 
pavojaus. 

Monsinjoras Tarcisio Bertone, netikėtai panardintas į 
pačią paslapties esmę, susipažino su garsiuoju tekstu, kurį 
jau žinojo Jonas Paulius II ir Ratzingeris ir kurį netrukus 
turėjo perskaityti visas pasaulis: 

„Po abiejų dalių, kurias aš jau išdėsčiau, kairėje Dievo 
Motinos pusėje, šiek tiek aukštėliau, mes pamatėme An- 
gelą su ugniniu kalaviju kairėje rankoje; kardas žėrėjo ir 
svaidė liepsnas, kurios, atrodo, turėjo uždegti visą pasaulį, 
bet tos liepsnos geso, susidūrusios su spinduliais, sklin- 
dančiais iš nukreiptos į Angelą dešinės Dievo Motinos 
rankos; Angelas, parodęs į žemę savo dešine ranka, ištarė 
skardžiu balsu: „Atgailauk! Atgailauk! Atgailauk!“ Ir mes 
išvydome nenusakomą šviesą, kuri yra Dievas. „Panašiai į 
žmonių atspindį veidrodyje, kai jie eina pro šalį“, mes pa- 
matėme vyskupą baltais drabužiais; „mums pasirodė, kad 
tai buvo Šventasis Tėvas“. Daugelis kitų vyskupų, kunigų, 
vienuolių vyrų ir moterų, kopė ant skardingo kalno, kurio 
viršūnėje stovėjo didžiulis Kryžius iš neapdirbtų medžių 
kamienų, regis, tai buvo kamščiamedis su visa žieve; prieš 
pasiekdamas Kryžių, Šventasis Tėvas perėjo per pusiau 
sugriautą didelį miestą ir drebėdamas, linkstančiomis ko- 
jomis, prislėgtas kančios ir skausmo, jis meldėsi už sielas 
tų mirusiųjų, kuriuos matė praeidamas; užkopęs į kalno 
viršūnę, suklupęs ant kelių prie Kryžiaus, jis buvo nužudy- 
tas būrio kareivių, kurie šaudė ir leido strėles; tokiu būdu 
vienas po kito krito vyskupai, kunigai, vienuoliai vyrai ir 
moterys, ir daugybė pasauliečių, vyrų ir moterų iš visų so- 
cialinių klasių ir kategorijų. Iš abiejų Kryžiaus šonų stovėjo 
du Angelai, kiekvienas su krištoline laistykle rankoje, į ku- 
rias jie rinko kankinių kraują ir juo laistė besiartinančias 
prie Dievo sielas. 

Tuy, 1944 m. sausio 3 d.“ 


Perskaitęs pranašystę, Bertone liko sukrėstas: regėjimas 
neabejotinai sutapo su Jono Pauliaus II istorija. Tačiau buvo 
svarbu įsitikinti, ar sesuo Lucia galvoja taip pat. Balandžio 
19 d. popiežius asmeniškai parašė vienuolei, pranešdamas 

apie Tikéjimo mokslo kongregacijos sekretoriaus apsilan- 
kymą, pageidaujančio „popiežiaus vardu“ pasikalbėti su ja. 
Balandžio 27 d. prelatas, lydimas vietinio vyskupo monsinjo- 
ro Seraphimo de Souza Ferreira e Silvos, susitiko su seseri- 
mi vienuole jos Koimbros karmeličių vienuolyne. Jis atnešė 
užklijuotą voką, į jį 1944 m. Lucia buvo įdėjusi keturis ranka 
rašytus lapelius. Vienuolė ilgai apžiūrinėjo dokumentą ir lė- 
tai perskaitė savo laišką. 

— Taip taip, tai mano lapeliai, tai mano vokas ir mano 
braižas... 

— Ar čia „trečioji paslaptis“, ar yra dar kitas tekstas? 

— Ne, aš niekada nerašiau kito teksto. 

Pokalbis užtruko. Vėliau Bertone papasakojo, kad Lucia 
buvo „absoliučiai stabilios dvasios, sveiko mąstymo ir, nors 
solidaus amžiaus, puikios atminties moteris“. Ji buvo „pati- 
kima“. Lucia ne tik patvirtino dokumento tikrumą. Ji prita- 
rė bendrajai popiežiaus suteiktai prasmei, taikytinai laiškui: 
taip, pranašiškas regėjimas yra apie komunistinio ateizmo 
kovą su krikščionimis, taip, „vyras baltais drabužiais“ — ti- 
krai popiežius, bet ji negalėjo pasakyti, ar būtent dabartinis 
popiežius. Bertone, kuris viską užsirašinėjo, norėjo išgirsti 
daugiau: 

— Kodėl reikėjo laukti 1960-uju? 

— Tai buvo mano nuojauta. Žmonės nebūtų supratę. Da- 
bar galima geriau suprasti. 

Bertone uždavė dar kelis klausimus. Bet vienuolė nebe- 
norėjo atsakinėti: 

— Aš aprašiau, ką regėjau, aiškinimas — ne mano reikalas, 
tai popiežiaus reikalas! 

Tarcisio Bertone liko patenkintas. Jis įteikė vienuolei 
Jono Pauliaus II perduotą rožinį, paskui pirmuoju lėktuvu 
išskrido į Romą. 

Paslapties pabaiga 


2000 m. gegužės 13 d. Fatimoje, visiems tikintiesiems džiū- 
gaujant, popiežius paskelbė palaimintaisiais Francisco ir Ja- 
cintą. Dar prieš iškilmę jis susitiko zakristijoje su devynias- 
dešimt trejų metų sulaukusia seserimi Lucia ir ją palaimino. 
Ceremonijos pabaigoje valstybės sekretorius kardinolas So- 
dano kreipėsi į tikinčiųjų minią: 

— Šventasis Tėvas man pavedė jums pasakyti apie vadina- 
maja trečiąją Fatimos paslapties dali... 

Visi nustebo: priminęs, kad Fatimos apsireiškimai yra 
„pranašingi regėjimai“, kurių pobūdis „simbolinis“ ir kurių 
nereikia suprasti pažodžiui, kardinolas pranešė, kad Vatika- 
nas netrukus paskelbs visą garsųjį tekstą, kartu su atitinka- 
mu komentaru, kad „tikintieji galėtų geriau suvokti Fatimos 
Mergelės Marijos pranešimą“. 

Kardinolas Josephas Ratzingeris pats savo ranka parašė 
komentarą. Būsimasis Benediktas XVI tuo metu ėjo Tikė- 
jimo mokslo kongregacijos pirmininko pareigas, „paslaptis“ 
buvo jo žinioje nuo to laiko, kai Ottaviani ją atsisiųsdino 
iš Portugalijos. Ratzingerį, dar 1996 m. spalio 13 d. atlikusį 
maldingą kelionę į Fatimą, pulte užpuolė žurnalistai: 

- Ši paslaptis patvirtina pagrindinius Fatimos pranešimo 
teiginius, kuriuos mes jau žinome, ten nėra nieko naujo! 

O „Radio Renascença“ žurnalistei Aurai Miguel į mikro- 
foną pasakė: 

— Aš jus užtikrinu, Dievo Motinai nerūpi sensacijos, ji 
nekuria baimės, ji nedaro apokaliptinių pareiškimų: ji mus 
veda prie savo Sūnaus, vadinasi, prie to, kas svarbiausia! 

Pats Ratzingeris nebuvo mistikas. Kaip ir Paulius VI, jis 
nepasitikėjo iracionalumu. „Paslapties“ paaiškinime jis, tarp 
kitų hipotezių, teigia ir tai, kad Fatimos apsireiškimai te- 
buvo „vien vaikų, augusių gilaus tikėjimo aplinkoje, bet tuo 

pat metu sukrėstų ju laikui tekusių kančių, vidinio pasaulio 
išraiška“. Neįmanoma būti atsargesniam. 

Tekstas viešai buvo paskelbtas birželio 26 d. Ratzingeris 
patvirtino ir išplėtojo Fatimoje pasakytus Sodano žodžius. 
Tie apsireiškimai buvo tiktai „pranašiškas regėjimas“, ku- 
rie, kaip tie, minimi Biblijoje, „būsimus įvykius pateikia ne 
fotografiškai“, bet „viename fone apibendrina ir suspaudžia 
faktus, kurie laike išsidėsto neapibrėžta seka ir trukme“. 
Žinodamas, kad teksto „pobūdis yra grynai simbolinis“, 
Ratzingeris paaiškino, kad jame iš tiesų kalbama „apie be- 
galines ateistinio komunizmo XX a. krikščionims primestas 
kančias“, apie „begalinį kryžiaus kelią su popiežiais prieky- 
je“. Vienas iš jų, Jonas Paulius II, šias kančias patyrė savo 
kūnu, bet Mergelei Marijai globojant „neperžengė mirties 
slenksčio“. Ratzingeris apibendrino, kad pagrindinis Mer- 
gelės Marijos pranešimas yra jos pačios atsakymas Dievui: 
„Teesie Tavo valia.“ Štai tikroji pamoka, kurią Fatima davė 
krikščionims. 

Roma, 2000 m. spalio 8 d. Vyskupų jubiliejaus proga Fa- 
timos Mergelės Marijos statula buvo pastatyta Šv. Petro ba- 
zilikos prieangyje. Kartu su pusantro tūkstančio dalyvaujan- 
čių vyskupų Jonas Paulius II pašventė trečiąjį tūkstantmetį 
Mergelei Marijai. Tą pirmąjį mėnesio šeštadienį, Rožinio 
Dievo Motinos šventės dieną, Šventasis Tėvas sukalbėjo 
rožinį ir „penkiolika paslapčių“, kurios prisimenamos kartu 
su viena po kitos sukalbamomis „Sveika, Marija“. Pati sesuo 
Lucia įtikino popiežių plačiai paskleisti rožinio maldą, kaip 
jos buvo prašiusi Mergelė Marija. 

Nustebimas ir jaudulys: paskutinę, „Mergelės Marijos 
vainikavimu“ vadinamą „paslaptį“ sukalbėjo senoji vienuo- 
lė, matoma didžiuliame ekrane, tiesiogiai transliuojant iš 
Koimbros. Ši paslaptis tikrai negalėjo sukelti nei Apokalip- 
sės, nei trečiojo pasaulinio karo. 

XVII 


Ratzingerio siurprizas 


Kodėl Panzerkardinal neturėjo tapti 
Jono Pauliaus II įpėdiniu 


„Tas, kuris į konklavą ateina kaip popiežius, 
iš jos išeina kardinolas, tas, kuris ateina 
kaip kardinolas, išeina popiežius.“ 


Romiečių patarlė 


— E bianca! 

v ire 
V. PETRO AIKSTE, 2005 m. balandzio 19 d., antra- 
dienis, 17 val. 50 min. Neaiškus bruzdesys ir keletas 
šauksmų, regis, pažadina minią, ramiai laukiančią, kol 
į konklavą susirinkę kardinolai išrinks du šimtai šešiasde- 
šimt penktąjį popiežių Bažnyčios istorijoje. Ar tikrai baltas 
dūmelis pakilo virš Siksto koplyčios stogo? Visos pasaulio 
televizijos, nuo TFr iki CNN, stambiu planu rodė senovi- 
nį siaurą kaminą, kuris nei šiaip, nei taip kyšo virš apaštalų 
rūmų stogo čerpių ir kuris spjaudosi neaiškiais pilkais dū- 
mais. Žvelgiantiems prieš šviesą tas netikėtai nuvinguriavęs 

dūmelis nelabai įžiūrimas. 

Per kiekvieną konklavą popiežiaus namų prefektas susi- 
duria su dūmų problema. Kad gautų juodų dūmų - ženklą, 
kad dar niekas neišrinktas, kartu su balsavimo biuleteniais 
į tradiciškai naudojamą ketinę krosnelę visada primesdavo 
drėgnų šiaudų. Šiais metais pridėjo virvagaliukų ir susmul- 
kintos dervos, kad dūmai būtų dar juodesni. Bet kaip išgauti 
baltus dūmus? Panaudoti kitas degias medžiagas? Atsargu- 
mo dėlei, kad būtų išvengta bet kokio neaiškumo, buvo nu- 
spręsta skambinti Šv. Petro bazilikos varpais kartu su paki- 
lusiais iš kamino baltais dūmais. 

Bet kaip nuspėti, kad senoji koplyčios krosnelė blogai 
trauks, o susinervinę kardinolai pamirš perspėti bazilikos 
varpininką? Pauzė užtruko dešimtį minučių, kol buvo pra- 
nešta varpininkui. Tik tada virš Šv. Petro bazilikos džiaugs- 
mingai sugaude Maria, La Rota, Campanella ix Predica bei abu 
didieji varpai. Popiežius išrinktas. 18 val. 4 min. Minioje pa- 
sigirdo šauksmai: 

— Viva il Papa! 

Teko palaukti dar gera pusvalandi, kol paskelbta, kas 
tas išrinktasis. Jis, patvirtinęs savo išrinkimą, turėjo praneš- 
ti kardinolams savo naują vardą, paskui užsidaryti mažame 
kambarėlyje, vadinamame „ašarų kambariu“: čia, kaip ma- 
noma, popiežius apsiverkia iš susijaudinimo, bandydamas 
suvokti tai, kas jam nutiko, paskui pasimatuoja vieną iš 
trijų baltų, skirtingo dydžio sutanų, kurias pasiuvo Romos 
Gammarelli šeima, jau du šimtmečiai tiekianti popiežiams 
sutanas. Konklavos išrinktasis apsivelka popiežiaus apdarus, 
su kuriais netrukus pasirodys, kai išeis į Palaiminimų balko- 
ną bei pirmą kartą iš šios ypatingos vietos kreipsis į Romos 
gyventojus. 

Pauzė užsitęsė. Baltais drabužiais apsivilkęs popiežius 
grįžo į Siksto koplyčią, kur jam buvo perskaitytos Evangeli- 
jos pagal Matą eilutės: 

— Tu esi Petras, uola, ir ant šitos uolos aš pastatysiu savo 
Bažnyčią... Aš tau duosiu Dangaus karalystės raktus... 

Paskui naujasis popiežius nueina prie altoriaus ir stovė- 
damas nugara į garsųjį Michelangelo „Paskutinį teismą“, pri- 
menantį, kad kiekvienas vieną kartą stos prieš Aukščiausiąjį 
teisėją, priima kardinolų pagarbą. Tada užgieda „Te Deum“. 
Minia aikštėje pradėjo nekantrauti. Pagaliau 18 val. 43 min. 
kardinolas protodiakonas Jorge Arturo Medina Estėvezas 
įžengė į balkoną ir prisiartino prie mikrofono: 

— Annuntio vobis gaudium magnum! Habemus papam!” 

Kalbėtojas tęsė vis taip pat lotyniškai: 

— Eminentissimum ac reverendissimum Dominum... Tosepbum... 

Josepha! Visose pasaulio $alyse komentatoriai sulaiké 
kvapą: tarp papabili „Josephų“ nebuvo daug; 

— …cardinalem Ratzinger! 

Taigi — Ratzingeris. Per kelias sekundes šis vardas ap- 
skriejo visą žemę. Tačiau beveik niekas neatkreipė dėmesio 
ijo pasirinktą vardą — Benediktas XVI, ir į prasmę, tenkan- 
čią šiam pasirinkimui. Tai, kad išrinktasis naujausių laikų 
popiežius vokietis pratęstų Benedikto XV, 1914-1918 karo 
metų popiežiaus, liniją, buvo gana reikšminga. Bet ne laikas 
svarstymams. Tą akimirką visi baisiausiai stebėjosi. Jeigu 
kuris nors, bent vienas iš kardinolų, atrodė niekada netap- 
siąs Jono Pauliaus II įpėdiniu, tai buvo kaip tik Josephas 
Ratzingeris. 


Panzerkardinolas 


Pirmasis, dažniausiai kartojamas argumentas buvo jo vieta 
Bažnyčios šachmatų lentoje. Žinoma, ji nėra politinė partija, 
ir niekas taip labai neerzina kurijos kardinolų, kaip atskirtis 


* „Aš jums skelbiu didį džiaugsmą: mes turime popiežių!“ (Aut. past.). 

tarp „progresyviųjų“ ir „konservatorių“, kurią nepaliaujamai 
taiko žiniasklaida. Vis dėlto subtilūs skirtumai egzistuoja. 
Vatikano II Susirinkimas ilgam įtvirtino Bažnyčios atviru- 
mo šiuolaikiniam pasauliui šalininkų atsiskyrimą nuo beveik 
nepajudinamos tradicijos gynėjų, net jeigu Bažnyčiai vado- 
vaujantys žmonės, pirmiausia — popiežiai, nėra nei visiškai 
progresyvūs, nei absoliučiai konservatyvūs. 

Aišku, kad Josephas Ratzingeris nėra progresyvus. Be 
abejo, būtų buvę galima jį taip pavadinti, kai prieš keturis 
dešimtmečius, susirinkimo metais, jis dirbo Kelno arkivys- 
kupo kardinolo Fringso patarėju. Tuo metu dar jaunas Bonos 
universiteto teologijos profesorius daugiausia bendraudavo 
su reformatoriškais vokiečių vyskupais ir daugeliu žymiau- 
sių teologų — Rahneriu, Schillebeeckxu, Lubacu, Congaru, 
Küngu ar Haringu, kurie išjudino sustingusią kuriją, o po 
Vatikano II Susirinkimo susiskaidė į grupes. 

Bet neatsargus susirinkimo nutarimų taikymas, kurio nu- 
krypimams jis nepritarė, ir 1968 m. gegužės įvykiai, kurių 
atgarsiai jį pasiekė net Tiubingeno universiteto auditorijose, 
paskatino profesorių Ratzingerį pereiti į tradicijos saugoto- 
jų ir dogmos gynėjų pusę. Galutinai. Daugeliui stebėtojų jis 
įkūnijo šiuolaikinės Bažnyčios konservatyviąją tendenciją. 
Toks įspūdis pasitvirtino, kai jo kolega Karolis Wojtyla, ta- 
pęs popiežiumi Jonu Pauliumi II, 1981 m. jam patikėjo va- 
dovauti Tikėjimo mokslo kongregacijai — buvusiai Šventajai 
Oficijai, tiesioginei Šventosios Inkvizicijos įpėdinei. 

Ši kongregacija, netgi gavusi naują pavadinimą, išlaikė 
savo gana skandalingą reputaciją. Įstaiga, gana ilgai laikyta 
teismu, negailestingai persekiojančiu tikrą ar įsivaizduotą 
ereziją, pavirto organizmu, nustatančiu, kas yra katalikiška, 
o kas nėra. Tai ten, įspūdingame Sant Uficio pastate, visai 
šalia Šv. Petro aikštės, atliekami tyrimai, rašomi perspėjimai 
arba nubaudžiami pernelyg drąsūs teologai, pernelyg radi- 

kalüs integristai, per daug sukalbami misionieriai arba per 
daug nuolaidüs vyskupai. 

Tikėjimo mokslo kongregacija yra popiežiaus „ginkluota 
ranka“, pasaulio ganytojo lazda, ganytojo, kurio svarbiausias 
rūpestis yra išsaugoti neišblaškytą savo bandą. Nė vieno 
žmogaus nestebina, kad tokia sena ir tokia sudėtinga ins- 
titucija kaip Katalikų bažnyčia saugo savo pačios vientisu- 
mą. Logiška, kad ji yra disciplinuota. Bet šitos gąsdinančios 
kongregacijos prefektas negali išvengti dviejų povandeninių 
uolų. Pirmiausia, jos mokymo griežtumas neišvengiamai 
susiduria su dvejopa Bažnyčios būtinybe — prisitaikyti prie 
besikeičiančio pasaulio ir užmegzti kalbą su nekatalikais. 
Antra, viso pasaulio žiniasklaidos požiūriu, disciplininė kon- 
gregacijos atsakomybė jai sukūrė pačią prasčiausią — visuoti- 
nės Bažnyčios „policijos“ — reputaciją. 

Štai šiuo neigiamu įvaizdžiu, kartu su vokiška naujojo po- 
piežiaus kilme, galima paaiškinti daugelį spaudos antraščių 
kitą dieną po rinkimų, kai Josephas Ratzingeris tapo Jono 
Pauliaus II įpėdiniu; tas, kurį jau vadino Panzerkardinal, 
buvo tuojau pat apibūdintas nelabai maloniomis pravardė- 
mis: „Dievo rotveilerio“, „vokiečių aviganio“ ir pan. Kritišką 
vedamųjų reakciją, šiurkščią jo kritikų ironiją ir žudantį ka- 
rikatūristų įkarštį palaikė neaiškūs, bet neišvengiami gandai 
apie jo savanorišką tarnybą Hitlerio jaunimo būriuose; vė- 
liau tai buvo paneigta... 


„Skęstantis laivas“ 


Nepopuliarus ir konservatoriškas kardinolas Ratzingeris dar 
yra ir pesimistas. Šis charakterio bruožas nėra koks nesusi- 
pratimas. Bažnyčios žmogaus pesimizmas nėra blogas, kai 
taip apibūdinamas kardinolas; jis darosi problemiškas, kai 

kalbama apie popieziu. Ypaë kai toks ateina po Jono Pau- 
liaus II, stulbinusio savo tikėjimu, drąsa, entuziazmu; kai po 
jo mirties 2005 m. balandį buvo sušaukta konklava, garsusis 


16 


popiežiaus lenko šūkis „Nebijokite!“ tebeskambėjo visų au- 
syse. 

Pradedant konklavą, Šventosios kolegijos dekanas Jose- 
phas Ratzingeris Šv. Petro bazilikoje laikė iškilmingas mi- 
šias pro eligendo pontifice, ir pirmojo kardinolo pamokslas 
nustebino neviltingumu: 

— Kiek per pastaruosius dešimtmečius mes matėme dok- 
trinos vėjų, kiek ideologinių srovių, kiek mąstymo būdų! 
Mažąjį krikščioniškos minties laivelį dažnai supo tos bangos, 
mėtė nuo vieno kraštutinumo prie kito: nuo marksizmo - iki 
liberalizmo, net libertinizmo; nuo kolektyvizmo - prie kraš- 
tutinio individualizmo; nuo ateizmo — prie neaiškaus religi- 
nio misticizmo; nuo gnosticizmo — prie sinkretizmo ir taip 
toliau! <...> Aiškaus tikėjimo turėjimas, vadovavimasis Baž- 
nyčios credo yra dažnai apibrėžiama kaip fundamentalizmas. 
O štai reliatyvizmas, tai yra nesipriešinimas bet kokiems 
doktrinos vėjams, laikomas vieninteliu elgesiu, tinkamu 
mūsų laikams. Mes matome įsigalinčią reliatyvizmo dikta- 
tūrą, kuri nepripažįsta nieko pastovaus ir galutine vertybe 
laiko tiktai savo ego ir jo troškimus. <...> Brandus tikėjimas 
nesivadovauja madingomis srovėmis ir dienos naujienomis! 

Bazilikoje nuvilnijo virpulys. Pamokslininko žodžiai sti- 
prūs, bet neviltingi. Kai kurie kardinolai, drauge ir kon- 
servatoriškasis Italijos vyskupų konferencijos pirmininkas 
Camillo Ruini, džiaugėsi. Kiti jautėsi sutrikę. Daugelis žino- 
jo didžiulį savo dekano nerimą. Kai vasario 24 d. buvo laido- 
jamas Dom Giussani, judėjimo „Bendrystė ir laisvė“ įkūrėjas, 
jie jau girdėjo Ratzingerį, mūsų epochą apibūdinantį kaip 
„tamsų, pagundų ir paklydimų pilną slėnį“. Koliziejuje, per 


* Už rinktiną popiežių. (Aut. past.) 

Didziajai savaitei skirtus mastymus, juos nustebino drama- 
tiski jo kalbos akcentai: 

— Kiek dėmių bažnyčioje, o ypač — tuose, kurie, būdami 
kunigai, turėtų jai visiškai priklausyti! Kiek puikybės ir pa- 
sitenkinimo savimi! <...> Viešpatie, Tavo Bažnyčia dažnai 
mums atrodo kaip skęstantis laivas, kaip toks, į kurį iš visų 
pusių skverbiasi vanduo! <...> Mums baisus toks suteptas 
Tavo Bažnyčios veidas ir Jos drabužiai! <...> Išgelbėk savo 
Bažnyčią ir pašventink Ją! 

Argi ši tragiška naujausių laikų vizija nėra būdinga Sena- 
jam žemynui, kuris nesiliauja dejavęs dėl savo likimo ir abe- 
jojęs pats savimi? Daugelio krikščionių akimis, Ratzingeris 
yra per didelis „europietis“, kad įkūnytų XXI amžiaus Baž- 
nyčią. Jis gimė 1927 m. Bavarijoje, vidury tos tarpukario Eu- 
ropos, kur vyko didžiausi moraliniai paklydimai žmonijos is- 
torijoje — fašizmas, nacizmas, komunizmas, antisemitizmas. 
Europa su savo dramomis ir proveržiais, su savo praeitimi ir 
paveldu, su savo tradicijomis ir kultūra davė Bažnyčiai ištisą 
jos didžiųjų tarnų karta - Kóniga, Wojtylą, Willebrandsa, 
Dėphnerį, Suenensą, Wyszynskį, Lustiger ir tą patį Ratzin- 
gerį, kurie įkūnijo konkrečią epochą. 


Per senas? Per daug europietiškas? 


Bet laikai keičiasi. Europa nukrikščionėja. Ji traukiasi ir ma- 
žėja: 2030 m. joje gyvens tik aštuoni procentai visų pasaulio 
gyventojų. Daugiau kaip aštuoniasdešimt procentų katalikų 
jau dabar gyvena Pietų pusrutulyje, ir jų tikėjimo centre nėra 
nei Gulago, nei Šoa patirties. Jau kurį laiką žvilgsniai kryps- 
ta į naujus žemynus — Afriką ir Lotynų Ameriką, netgi Azi- 
ja, ten dairantis kokio nors būsimo papabili. Visai neseniai 
pasigirdo nauji, trečiąjį pasaulį skelbiantys vardai: Francisas 

Arinze'as (Nigerija), Claudio Hummesas (Brazilija), Oscaras 
Rodriguezas Maradiaga (Hondüras), Jorge Mario Bergoglio 
(Argentina), Ivanas Diazas (Indija) ir kt. 

Paskutinė kliūtis — kapitono amžius. Žinoma, būti eu- 
ropiečiu nėra trūkumas, turėti septyniasdešimt aštuonerius 
metus nėra nuodėmė. Bet Karolis Wojtyla turėjo penkias- 
dešimt aštuonerius, kai buvo išrinktas. Dvidešimčia metų 
jaunesnis! Ratzingerio amžius buvo pagrindinė kliūtis jį iš- 
renkant. Kas galėtų įsivaizduoti, kad beveik aštuoniasdešim- 
tmetis popiežius taip pat keliaus po visą pasaulį, kaip daugelį 
metų tai daré Jonas Paulius II? Daugiau kaip šimtas oficia- 
lių vizitų, tarp jų — kelios tikrai ilgos ir atmintinos kelionės, 
šimtas trisdešimt devynios aplankytos šalys, neskaičiuojant 
kelionių po Italiją ir daugiau kaip trijų šimtų pagerbtų Ro- 
mos parapijų! Sportiškas penkiasdešimt aštuonerių metų 
popiežius savo institucijai davė mobilumo pavyzdį, bet kaip 
juo galėtų sekti septyniasdešimt aštuonerių metų popiežius, 
dėstytojas, kuris, kaip žinoma, nemėgsta nei minios, nei ke- 
lionių? 

Kai kurie komentatoriai veltui minėjo kardinolą Ron- 
calli, kuris tapo Jonu XXIII būdamas septyniasdešimt sep- 
tynerių metų, ir jo amžius jam nesukliudė sušaukti Vatikano 
II Susirinkimo. Bet Ratzingerio amžius buvo problema. Jis 
pats tai suvokė. Jis pats buvo prašęs savo bičiulį Joną Paulių 
II atleisti jį nuo visų pareigų, kad galėtų ramiai studijuoti, 
dirbti bibliotekose ir spausdinti teologijos veikalus. Jo gal- 
voje — daugybė idėjų, taip pat ir ambicingos knygos apie Jė- 
zaus gyvenimą sumanymas. 

Jonas Paulius II nepanoro savo bičiuliui bavarui palikti 
vien tiktai jo pamėgtų studijų, bet Ratzingeris tikėjosi anks- 
čiau pasitraukti į pensiją. Tuo pat metu stengėsi kuo geriau 
atlikti savo kardinolų kolegijos dekano pareigas. Jis — vie- 
nintelis atsakingas Bažnyčios asmuo — kartu su kamerlingu 
vadovavo rinkimų procesui. Būtent jis pirmininkavo kon- 

klavoje. Taciau niekada nepriklauses jokiai klikai, tinklui ar 
klanui net ir nepretendavo vaidinti „didžiojo elektoriaus“ ir 
nulemti rinkimų. 

Dėl šių priežasčių kardinolas Ratzingeris neatrodė galįs 
užimti Jono Pauliaus II vietą po šio mirties. Kai kuri Zinia- 
sklaida — pirmiausia Vakarų Europoje - jį pristatė kaip tikrą 
Bažnyčios negandą. Anot daugelio laikraščių, pakartojusių 
balandžio 2 d. AFP prognozes, „jo galimybės būti išrinktam 
yra menkos“. Kiti leidiniai, kaip L'Express, net nepaminėjo 
jo vardo papabili sąraše. Arba, kaip italų La Repubblica, sklei- 
dė negatyvius vertinimus: „Aštuoni Amerikos kardinolai iš 
vienuolikos ir penki vokiečių kardinolai iš šešių yra prieš 
Ratzingerį!“ Netgi La Croix atkakliai tvirtino, kad jis yra 
„restauruojamos katalikiškos tapatybės čempionas“. Visi arba 
beveik visi mėgaudamiesi kartojo seną vatikanininkų posakį: 
„Kas ateina į konklavą kaip popiežius, išeina kardinolas; kas 
įją ateina kaip kardinolas, iš jos išeina popiežius...“ 


Ratzingeris prieš Martini? 


Balandžio 18 d., 16 val. 30 min. Šimto penkiolikos kardino- 
lų elektorių — sulaukusieji aštuoniasdešimties metų, kaip 
kardinolas Etchegaray, rinkimuose nedalyvauja — procesija 
įžengė į Siksto koplyčią, vilkėdami baltas kamžas ir purpu- 
rines pelerinas, choru giedodami „Visų šventųjų litaniją“ ir 
„Veni creator“: 

— Veni Creator Spiritus, mentes tuorum visita... 

„Ateik, Dvasia Kūrėja, aplankyk savo tikinčiųjų sielą...“ 
Vadovaujami dekano kardinolo Ratzingerio, jie susėdo į nu- 
meruotas vietas ir kiekvienas ant savo piupitro pasidėjo kar- 
dinolo kepuraitę bei storą alyvų žalumo bylą su „Universi 
Dominici gregis“ konstitucija, kurioje surašytos smulkiausios 

rinkimų taisyklių detalės. Pakėlę akis, jie matė Michelange- 
lo „Paskutinį teismą“ tarsi simbolinį perspėjimą. 

Kardinolų kolegijos dekanas pakvietė tylomis pasimelsti, 
prieš duodant priesaiką: 

— Mes visi ir kiekvienas iš mūsų, šiuose rinkimuose daly- 
vaujantys kardinolai elektoriai... 

Bažnyčios kunigaikščiai prisiekė laikyti paslaptyje „viską, 
kas susiję su Romos vyskupo rinkimais“, paskui patvirtino 
šią priesaiką, uždėdami ranką ant Evangelijos. Galimi ple- 
piai teoriškai ekskomunikuojami. 

Tada iškilmių vadovas monsinjoras Piero Marini lotyniš- 
kai ištarė paliepimą visiems, nedalyvaujantiems konklavoje, 
palikti juos vienus: 

— Extra omnes! 

Paskui kardinolai, traukdami burtus, iš savo tarpo išsi- 
rinko „balsų skaičiuotojus“ (jie organizuos balsavimą), „sa- 
nitarus“ (šie surinks galimų susirgusiųjų biuletenius). Per 
kiekvieną balsavimą kiekvienas kardinolas turės užpildy- 
ti biuletenį, kuriame jau įrašytas sakinys ,E/igo in summum 
pontificem..." Popieriaus lapo apačioje palikta tuščios vietos. 
Procedūra paprasta: tereikia įrašyti savo kandidato pavardę, 
sulenkti biuletenį ir, išgirdus savo pavardę, jį įmesti į didelę, 
patena pridengtą taurę, pastatytą ant altoriaus. 

— Viešpats Kristus, kuris mane teis, tebus mano liudinin- 
kas, kad aš atiduodu savo balsą už tą, kurį, Dievo vardu, lai- 
kau tinkamu būti išrinktu... 

Tą besibaigiančią popietę Šv. Petro aikštėje minia buvo 
labai gausi, savo vietose laukė tūkstančiai žurnalistų; vien tik 
CNN televizija atsiuntė du šimtus specialiųjų koresponden- 
tų. Niekas nesitikėjo, kad Siksto koplyčios kaminas greitai 
išspjaus baltus dūmus. Paprastai pirmasis balsavimas yra 
tam tikra apklausa, kai kurių asmenų populiarumo ir gali- 


* „Aš renku aukščiausiuoju pontifiku...“ (Aut. past.) 

mo jėgų išsidėstymo kardinolų kolegijoje testas. Né vienas 
iš dalyvaujančių papabili neįstengia per pirmą balsavimą gau- 
ti septyniasdešimt septynių balsų, atitinkančių reglamento 
reikalaujamą dviejų trečdalių daugumą, nebent įvyktų ste- 
buklas. Žinoma, nei Ratzingeris, nei jo pagrindinis varžovas 
kardinolas Martini. 

Buvęs Milano arkivyskupas septyniasdešimt aštuonerių 
metų Carlo Maria Martini buvo viena ryškiausių Bažnyčios 
asmenybių. Jonas Paulius II šį jėzuitą, žymų Biblijos tyrinė- 
toją, paskyrė vadovauti itin svarbiai Milano arkivyskupijai; jis 
iš jos pasitraukė 2002 m. ir pensininko dienas leido Jeruza- 
lėje. Martini buvo ilgametis Europos vyskupų konferencijos 
pirmininkas, garsėjo savo daugybe knygų ir antikonformis- 
tine laikysena. Martini buvo populiarus visuose Bažnyčios 
progresyviuose ir į reformas linkusiuose sluoksniuose, ir visi 
karčiai apgailestavo dėl jo prasidėjusios Parkinsono ligos. 

Ką tik baigėsi pirmasis balsavimo ratas. Rezultatai skel- 
biami garsiai. Josephas Ratzingeris gavo keturiasdešimt sep- 
tynis balsus, kurie grosso modo atitiko specialistų vertinimus. 
Nustebino kitkas: priešingai reformatorių, kurie iš anksto 
tikėjosi reikšmingos simbolinės Martini persvaros, viltims, 
šis gavo tik devynis balsus. Jo šalininkai, žinodami, kad 
Martini atsisakytų popiežiaus sosto, jeigu būtų išrinktas, 
savo balsus atidavė kitiems. Todėl į antrą vietą iškilo kitas 
jėzuitas, argentinietis Jorge Maria Bergoglio, gavęs dešimtį 
balsų, o kiti trisdešimt balsų pasiskirstė labai įvairiai. 

Vakare, Šv. Mortos namuose, per vakarienę ir po jos ko- 
mentarai liete liejosi. Garsiai ir aiškiai, kaip parašyta regla- 
mente: tyliosios mišios uždraustos! Jorge Maria Bergoglio 
nebuvo nežinomas. Jis netgi buvo įtrauktas į daugelį papa- 
bili sąrašų. Šešiasdešimt devynerių metų italų emigrantų 
sūnus, Buenos Airių arkivyskupas, buvo didelį autoritetą 
turintis, gana griežtas žmogus, gyvenantis paprastai, labai 
artimas Argentinos sostinės priemiesčių gyventojams ir jų 

labai mėgiamas. Jis išreiškė ir dėmesį trečiajam pasauliui, ir 
rūpinosi mokymo griežtumu. Būtų netikslu Bergoglio vadin- 
ti reformatoriumi, bet jis nepriklausė ir tiems ultrakonser- 
vatyviems prelatams, kurie vyravo subkontinente. Jeigu jis — 
kodėl gi ne? Lotynų Amerika, kurioje gyvena keturiasdešimt 
keturi procentai visų katalikų, pagaliau ateitų į valdžią... 


Istorija pasikeitė 


Balandžio 19 d., antradienis. Grįžtama į Siksto koplyčią, kur iš 
ryto numatyti du balsavimai. Jeigu Ratzingeris gautų mažiau 
balsų negu vakar, su juo būtų viskas baigta, ir konservatorių 
grupė turėtų pagalvoti, kuo jį pakeisti. Daugelis minėjo ir še- 
šiasdešimt trejų metų kardinolą Angelo Scolą, Venecijos patri- 
archą, kuris tikrai galėtų surinkti balsų daugumą. Tačiau įvyko 
priešingai: Ratzingeris gavo šešiasdešimt penkis balsus, Ber- 
goglio — trisdešimt penkis: abiejų prelatų reitingai kyla! Abu 
kandidatai darėsi patikimi, netgi nepajudinami, tai patvirtino 
trečiasis balsavimas: Ratzingeris surinko septyniasdešimt du 
balsus. Bergoglio — keturiasdešimt. Pirmasis artėjo prie dviejų 
trečdalių daugumos, antrasis, savo ruožtu, užsitikrino tvirtą 
trečdalį. Visos prognozės sugriuvo. Istorijos kaita prasidėjo. 

Konklava nėra politiniai rinkimai. Šio balsavimo „be kan- 
didatūrų, be programos ir be rinkimų kampanijos“ tikslas nėra 
supriešinti renkamus žmones, bet paskirti asmenį, galintį ge- 
riausiai valdyti visą Bažnyčią. Būtent dėl to Ratzingerio kan- 
didatūra daugelį baimino, nes buvo tinkama tiktai daliai jų; 
kardinolams nebūtų nieko blogiau, kaip išrinkus vienos Baž- 
nyčios pusės atstovą ją supriešinti su kita. Tačiau septynias- 
dešimt du balsai — jau nebe kokios nors mažumos valia. 

Štai kodėl kai kurie kardinolai, kurie buvo priešiški 
Ratzingeriui, toliau palaikė jo kandidatūrą. Argi pastarosio- 

mis dienomis Sventosios kolegijos dekanas nejrodé savo su- 
gebéjimo tartis, nusileisti, bet ir pasakyti tvirta Zodj? Argi jis 
nepademonstravo, kad šiuo sunkiu metu sugeba vadovauti 
Bažnyčiai? Koks kitas kardinolas galėtų tikėtis pakelti svorį 
po tokio milžino kaip Jonas Paulius II, kurio mirtis sukrėtė 
visą pasaulį? 

Visų nuomone, Ratzingeris yra neeilinis teologas, nepa- 
prastos kultūros žmogus. Ar daugiau kaip dvidešimt metų 
buvęs velionio popiežiaus artimas draugas ir geriausias pa- 
tarėjas nėra, iš esmės, pats tikrasis Wojtylos įpėdinis? Ar 
jis nėra labiausiai tinkamas pratęsti mirusio popiežiaus dar- 
bams ir išvengti bet kokio netikėto nukrypimo pavojingai 
globalėjančiame pasaulyje? Galų gale, jo paties amžius gali 
užtikrinti švelnų pereinamąjį laikotarpį... 

Tie, kurie jam priekaištavo dėl konservatoriškų pažiūrų, 
gerai žinojo, kad buvęs Miuncheno arkivyskupas nėra nie- 
kintojų vaizduojamas ir Europos žiniasklaidos piešiamas 
pabaisa. Privačiame gyvenime šis žmogus yra dėmesingas, 
malonus, netgi drovus, pakančiausias ir atidžiausias pašne- 
kovas... 

Šiuo balsavimo etapu Josephas Ratzingeris suvokė, kas 
vyksta, ir meldėsi... kad nebūtų išrinktas! Po kelių dienų 
savo tautiečiams suteiktoje audiencijoje jis pasakojo: 

— Buvo jaunesnių, geresnių kandidatų. Aš maniau, kad 
mano gyvenimo darbai jau baigti ir kad manęs laukia keleri 
ramūs metai. Tačiau pamažu balsavimo eiga man leido su- 
prasti, kad giljotina artinasi, ir aš paprašiau Viešpatį mane 
apsaugoti nuo tokio likimo, bet, akivaizdu, šį kartą jis manęs 
neišklausė! 

Tą dieną jis taip pat papasakojo, kad gavo vieno kardi- 
nolo laiškelį. Šis jam priminė jo pamokslą, interpretavusį 


kreipinį „Sek paskui mane!“, buvusį tokį svarbų Karoliui 
Wojtylai. „Prisimink, ką kalbėjai, - buvo parašyta laiškely- 


je, — ir neatsisakyk!“ 


317 


VATIKANO PASLAPTYS 


Po pietu ketvirtasis balsavimas buvo lemiamas. Kai 
biuletenių su Ratzingerio pavarde skaičius pasiekė lem- 
tingus septyniasdešimt septynis balsus, visi plodami at- 
sistojo. Skaičius sustojo ties aštuoniasdešimt keturių riba! 
Vėl visi pakilę pradėjo ploti. Nežinia, ar labiausiai priešiški 
Ratzingerio kandidatūrai kardinolai — vokietis Kasperas, 
belgas Danneelsas — taip pat pasveikino tokį rezultatą. Bet 
mišios pasibaigė. Bergoglio tesurinko dvidešimt šešis balsus. 
Sakoma, argentinietis per pertrauką davė ženklus, leisdamas 
suprasti, kad jis nenori tų pareigų. Taigi „reformatorių“ eiles 
pasiekė nurodymas paremti Ratzingerio kandidatūrą. 

Vestminsterio arkivyskupas | Cormacas Murphy- 
O'Connoras sakė, kad nepaisant tam tikro atsargumo buvo 
verta „pakeisti nuomonę ir galiausiai balsuoti už jį“. Ar vieni 
su kitais kaip nors derėjosi? Greičiausiai to niekada nesu- 
žinosime. Liudininkai pasakojo, kad Ratzingeris ir Martini 
susikibę už parankių per pietus ilgai kalbėjosi: 

— Abu prelatai vertina ir gerbia vienas kitą, — kalbėjo 
vienas stebėtojas, — galima manyti, kad Martini, gavęs kai 
kurias garantijas dėl svarbiausių pontifikato prioritetų, pats 
nukreipė savo šalininkus Ratzingerio link... 

Kadangi išrinktasis buvo Šventosios kolegijos dekanas, jo 
pavaduotojas Angelo Sodano, kaip reikalauja reglamentas, 
iškilmingai paklausė, ar jis patvirtina savo išrinkimą. 

— Paklusdamas Šventajai Dvasiai, kardinolų balsavimui, 
aš atsakau: taip. 

Kitas ritualinis Sodano klausimas: 

— Kokiu vardu jūs norite būti vadinamas? 

— Benediktu XVI. 

Tai paskutinis konklavos nustebimas: daugelis galvojo, 
kad popiežiaus lenko geriausias draugas ir artimiausias pa- 
tarėjas turėtų pasirinkti Jono Pauliaus III vardą, bent tam, 
kad sušvelnintų kilusį šoką žiniasklaidoje, kuri nedelsdama 

kandžiai pakomentavo „Didžiojo inkvizitoriaus“ išrinkimą. 
Nuo Šiaurės Europos iki Lotynų Amerikos — žurnalistai 
buvo sukrėsti. 

Bet ar popiežius turi derinti savo elgesį su trumpalaikėmis 
žiniasklaidos tendencijomis? Kardinolas Lustiger, po balsa- 
vimo klausinėjamas žurnalistų, neslėpė, kad rinkimai pra- 
sidėjo „esant dideliam netikrumui ir dideliam sumišimui“, 
o baigėsi „ramiu aiškumu“. Paryžiaus arkivyskupas taip pat 
priminė, kad konklava išrinko naują Bažnyčios vadovą, o ne 
savo spaudos atstovą... 

